
Vasile ŞOIMARU 
Românii din jurul României 
(în viziunea unui călător incurabil) 


„Românii nu sunt nicăieri colonişti, venituri, 
oamenii nimănui, ci pretutindenea unde locuiesc 
sunt autohtoni, populaţie nepomenit de veche, 
mai veche decât toţi conlocuitorii lor. Căci dacă 
astăzi se mai iveste câte un neamt singular care 
- caută să ne aducă de peste Dunăre, nu mai în- 

pI trebam ce zice un asemenea om, ci ce voieste el... 


V.$.-dr.ineconomie, conf. Daci sau romani, romani sau daci: e indiferent, 


univ. ASEM, un pelerin 
irecuperabil prin românime 
autorul a două albume 
monografice, „Românii din 
jurul României în imagini” Mihai EMINESCU 
(2008) si,,Romanii din jurul 
României. Monografie România este locuită de români și înconjurată 
etnofotografică” (2014), care de români. 
au adunat peste 150 de 
cronici și recenzii în toată 
lumea. Pentru cel de-al 
doilea album Academia 
Română i-a acordat Nu în zadar am luat ca motto pentru acest ar- 
autorului, în noiembrie 
2015, Premiul, Henri H. 
Shtal”la specialitatea 
„Sociologie”  catoare pentru români, pentru cei din Tara şi 
pentru cei din afara granițelor. Citate similare 
puteam găsi si la alti cercetători — etnologi, 
etnografi, istorici, folcloristi, lingvisti — ai ro- 
mânilor de pretutindeni cum ar fi: Bogdan- 
Petriceicu Hasdeu, Theodor Burada, Anton 


Golopentia s. a. De fapt, aceste teze mi-au fost 


suntem romani si punctum. Nimeni n-are sa 
ne-nvete ce-am fost sau ce-ar trebui să fim; 
voim să fim ceea ce suntem — români. 


Nicolae IORGA 


ticol un citat din opera lui Mihai Eminescu şi 
altul din cea a lui Nicolae Iorga; ele sunt edifi- 

călăuzitoare în peregrinările mele: în 15 ani un sfert de milion de kilo- 
metri prin românime, din care doar 30 de mii de kilometri cu avionul, 
restul 220 de mii — cu autoturismul personal, echivalând cu înconjurul, 
de şase ori, al Terrei noastre la ecuator. 


Aceşti ani şi aceste mii de kilometri de drum mi-au permis să vad, să 
înțeleg, să apreciez şi să adun informaţii, cele mai multe în imagini, 
despre frații nostri de pe întinsurile continentului european, de la is- 
tro-românii de pe litoralul Adriaticii până la moldovenii din Caucazul 
de Nord şi de la goralii (muntenii) din Carpaţii nordici până la aromâ- 
nii din nordul Greciei. În perioada respectivă, pe aceste distanţe, am 
acumulat circa 300 de mii de imagini, sute de CD-uri si DVD-uri cu 
imprimări, scanări ale acestor locuri sfinte pentru Neamul nostru. 


... Şi toate au pornit de la o simplă curiozitate, transformată, cu timpul, 
într-o mare pasiune și fascinatie pentru impresionanta extindere, isto- 
rica si culturală, a etniei româneşti pe meridianele și paralelele batra- 
nului continent european. 


Din punct de vedere cronologico-geografic, aceste peregrinări prin 
românime includ trasee bătătorite (dar şi nebătătorite) de alţii, care 
au cercetat respectivele spaţii sub aspect etnologic, etnografic, demo- 
grafic, istoric, folcloric, lingvistic etc. Multe dintre aceste drumeţii le 
făcuse cândva, cu circa 140 de ani în urmă, marele călător și etnograf 
Teodor Burada. 


Obiectul preocupărilor mele personale l-au constituit aproape că ex- 
clusiv locurile de trai sedentar al românilor, în diferite perioade ale is- 
toriei, si nicidecum românii împrăștiați de soartă, în lumea largă, mai 
ales în epoca actuală, a unei ,tranzitii” fără de sfârșit. Cu alte cuvinte, 
m-am călăuzit de extrem de precisa afirmaţie a lui Mihai Eminescu, 
potrivit căreia „[...] românii nu sunt nicăieri coloniști, venituri, oame- 
nii nimănui, ci pretutindenea unde locuiesc sunt autohtoni, populaţie 
nepomenit de veche, mai veche decât toți conlocuitorii lor”. 


Şi concluziile pe care le trag au la bază exclusiv impresiile personale din 
aceste călătorii. 


Prima constatare pe care tin să o fac are in vedere fărâmițarea, într- 
un hal fără de hal, a etniei române, inclusiv la nivelul etnonimului și 

al glotonimului, altfel zis — al denumirii poporului şi limbii noastre. 
Diferiti invadatori, dar si unii vecini „binevoitori” au făcut tot posi- 
bilul ca reprezentanţii aceleiași naţiuni, fii şi fiice ale acelorași părinți 
să fie numiţi în mod diferit, aceasta făcându-se de cele mai multe ori 
intenționat, din raţiuni strategice, pentru justificarea politicilor de co- 
tropire, de asimilare, iar in ultimă instanţă — şi de genocid al românilor. 
Cel mai edificator ar fi cazul pământurilor dintre Nistru şi Prut, pentru 
că tot ce s-a întâmplat în Basarabia sub țarii ruși, apoi în RSSM sub re- 
gim bolşevic, apoi în Republica Moldova, pentru a cărei independență 
(aşa credeam atunci) am votat și eu, îmi este cel mai bine cunoscut. 
Nu e cu nimic mai bună situaţia din actuala Ucraină, nici din Valea Ti- 
mocului (Bulgaria, Serbia), nici din Albania, Grecia... Reprezentanții 
aceleiași națiuni sunt divizați în români si moldoveni (în Republica 
Moldova, Ucraina, Rusia); sunt numiţi după bunul plac al „stăpânilor” 
actuali moldoveni (Republica Moldova, Ucraina), vlahi (Serbia, Bulga- 
ria), latinofoni (Grecia); sunt înscriși în documentele de identitate ca 
şi locuitorii majoritari (istro-românii sunt consideraţi croați) sau nu 
sunt recunoscuţi în genere ca minoritate etnică (aromânii din Grecia, 
parţial şi din Albania), aceasta pentru a-i lipsi de orice drepturi, pentru 
a-i asimila mai uşor. De asemenea, în fel si chip este numită si limba ro- 
mână din țările sus-amintite, în Rusia/URSS şi în Serbia, limbii noas- 
tre mai impunându-i-se, decenii la rând, alfabetul chirilic. Divizarea, 
dezbinarea aceasta, se făcea şi se mai face nu numai pentru a-i rupe de 
la matricea românească, dar și pentru a crea, a stimula complexe de 
inferioritate etnico-minoritara, de populaţie „străină”, „nesemnificati- 
vă”, ,inapoiata”: cel mai edificator exemplu fiind cu vlahii din Serbia si 
Bulgaria, însă nu mai puţin strigător la cer este și „modelul moldove- 
nist”, promovat la Chisinau, dar și la Kiev. Moldovenismul primitiv de 
la Chișinău sau alte forme de dezmembrare etno-glotonimică, păgu- 
boase din toate punctele de vedere, au un numitor comun ce s-ar rezu- 
ma la: ura oarbă fata de tot ce-i românesc și dragostea necondiționată 
fata de stăpân. Dovada cea mai grăitoare a netemeiniciei și a lipsei de 
perspective a ,moldovenismului’, „vlahismului” si alte asemenea stă în 
nişte realități incontestabile. Apologetii si promotorii mai mărunți ai 
„moldovenismului” sau ,vlahismului” luptă cu încrâncenare exclusiv 
pentru comoditatea lor, pe când din rândul celor care luptă ca să-şi păs- 
treze ființa românească — fie ei din Republica Moldova sau din Nordul 

Bucovinei, fie din Serbia, Bulgaria, sau chiar aromâni din Grecia, Ma- 
cedonia slavă, Albania —, există multi, am cunoscut personal numeroși 
oameni care sunt gata să-și dea și viata pentru această cauză, pentru 
adevărul istoric si lingvistic românesc. 


Altă constatare ce se impune e că institutele de specialitate din Româ- 
nia zilelor noastre nu au cercetat niciodată anumite spaţii românești, 
de exemplu, cele 10 sate din sudul Rusiei, ținutul Krasnodar, locuite 
până astăzi preponderent de români. Localitățile românești de la est 
de Bug nu au mai fost studiate amănunțit după superba cercetare efec- 
tuată de echipa lui Anton Golopenţia în anii celui de-Al Doilea Război 
Mondial. Dar nici la vest de acest fluviu, localităţile dintre Nistru si 
Bug nu au fost rasfatate de atenţia specialiștilor bucureșteni. Nici mă- 
car în Pocuția, pământ pentru care au vărsat sânge ostașii lui Stefan 
cel Mare, nu au catadicsit să meargă în expediţii persoane învestite cu 
această misiune profesională. 


Ştim că au existat cauze obiective, dictate de interdicțiile ,fratesti” din 
timpul „lagărului comunist-kominternist”. Ne întrebăm totuși de ce si 
după 1990 continuă aceeași atitudine? Ce să fie la mijloc: indiferența, 
defetismul sau poate totuși frica de a nu supăra străinii prin simplul 
efort de a-ți căuta frații de sânge, ramurile răsfirate ale Neamului nos- 
tru? E bine să se ştie că până în prezent, în pofida rusificarii/ucrainiza- 
rii masive şi agresive a acestei populaţii românești, un cercetător onest 
şi bun patriot ar avea de cules adevărate perle ale românismului, cam 
vetust, arhaic, dar neperimat. 


O altă descoperire din domeniul istoriei românilor: existența unor pa- 
ralele, a unei simetrii dintre satele româneşti de la est de Bug (Ucraina) 
şi cele de la vest de Tisa (Voivodina) şi din Câmpia Aradului. Am în ve- 
dere coincidenta de toponime din aceste zone: satele Pancevo, Canij, 
Martanoşa, Turia, Subotti, Nadlac şi încă vreo 25 de localităţi (unele 
cu denumirile deja rusificate) din regiunea Kirovograd a Ucrainei, de 
la est de Bug, pe de o parte; și orașele Pancevo, Subotita și Canija, pre- 
cum si satele Martonos, Turia etc. din Voivodina şi Banatul zis Sârbesc 
şi Nădlacul din Banatul românesc, pe de altă parte. Această impresio- 
nantă simetrie de ordin toponimic se explică prin migrația împreună 
cu toponimia locală spre imperiul rus a creştinilor ortodocşi care au 
colonizat noile teritorii ocupate de ruși. În total am descoperit circa 

30 de localităţi în Vest a căror denumire se repetă si în Est. Curios este 
faptul că în localităţile de la est de Bug trăiesc până în prezent majori- 
tar români (fiind deja rusificati/ucrainizati), iar în așezările banatene 
actualmente trăiesc doar maghiari (Martonoş, Canija, Subotita), sârbi 
(Turia si Pancevo)?... Unde au dispărut românii de altădată din aceste 
localități banatene? Au fost deznationalizati sau poate mai curând au 
fost duși cu toții dincolo de Bug, pe pământurile „eliberate” în sec. al 
XVIII-lea de către țarii ruși, de tătari, turci, karaimi ş. a. asemenea, co- 
lonizare încredinţată colonelului Horvath, de origine incertă, dar pro- 
babil totuşi maghiară? Alte analogii istorice mă fac să cred anume așa: 
e vorba de similitudinea metodelor folosite de către toţi ocupanții, din 
toate timpurile, în scopul epurărilor etnice, sau, mai simplu spus — a 
debarasării de băștinașii care îi deranjau teribil pe noii stăpâni. Nouă, 
basarabenilor, ne sunt foarte bine cunoscute şi metodele acestora, si 
consecinţele, nefaste pentru noi. 


Vizitarea zonelor sus-numite mi-au întărit impresia că există într-ade- 
văr un miracol românesc, pentru că, în ciuda trecerii anilor, în ciuda 
cruzimii metodelor la care au recurs ocupanții străini pentru a-i dezră- 
dăcina, în ciuda asimilării, foarte multi conationali şi-au păstrat totuşi 
demnitatea si harnicia de gospodar pur românești, și-au păstrat reli- 
gia şi obiceiurile de nuntă, cumetrie, hramul bisericii satului, portul, 
folclorul și, într-o oarecare măsură, chiar și graiul, cel mai mult expus 
pericolelor. Exemple concrete în acest sens avem multe și din toate zo- 
nele. 


Mai este ceva important: această experiența de teren mi-a demonstrat a 
câta oară că noi, românii, trebuie să ne mândrim că facem parte dintr-un 
Neam care a supraviețuit milenii pe o insulă latină înconjurată de un 
ocean... acid! Acest Neam nu poate fi blamat, chiar de se încearcă prin 
diferite viclesuguri mediatice. Unii ne consideră popor ucigaș, invinu- 
indu-ne şi de genocid, uitând să-și numere propriile crime si păcate. 
Pentru că etniile mari și cele mici sunt de la Dumnezeu. Şi tot de la 
Dumnezeu e și îndemnul ca etniile mari să nu fie ,etnovore’, să nu le 
înghită pe cele mici. Uniunea Sovietică a fost o adevărată rasnita de 
tocat naţiuni. Ea a şters de pe întinsurile imperiului răului de 22,4 mili- 
oane de km pătraţi, prin diferite metode bolşevice, kominterniste, mai 

bine de o sută de etnii!... Dar i-a venit şi ei rândul si, în 1991, a dispărut 
de pe mapamond. Sârbii din fosta Iugoslavia nu recunoșteau drepturile 
naţionale ale naţiunilor conlocuitoare, inclusiv ale românilor din Ti- 
moc şi Banatul de Sud etc. şi unde-i azi mini-imperiul iugoslav? Sârbii 
au rămas şi fără de sârbii majoritari din Muntenegru, însă nici acum 
nu recunosc drepturile naţionale ale românilor timoceni. Îi va veni 
rândul și Federaţiei Ruse, dacă nu-și va revedea politica (de asuprire!) 
națională a etniilor care mai viețuiesc pe întinsurile ei. 


Şi Ucraina trăiește o perioadă grea de tot după ani de politică imperială 
fata de minoritățile nationale, în primul rând fata de cea românească, 
divizată artificial in români şi moldoveni... 


Ce ar mai fi de zis în concluzie: comunitățile românești din jurul Ro- 
mâniei sunt pline de farmec și au toate şansele să devină pentru româ- 
nii din Ţară, cu o bună organizare și cu suficiente investiţii, importante 
obiective turistice, poate chiar cel mai popular și cel mai rentabil tip de 
turism, etnoturismul... Mai mult, aceste comunităţi alcătuiesc al doilea 
zid al Cetăţii Românești care trebuie permanent întreținut, îngrijit, în- 
tărit, inclusiv cu sprijinul Patriei lor istorice... 

Familie-taraf din Satul Nou, Sărata, fostul judeţ Cetatea Albă 

Români din Slatina 

La un festival folcloric al aromânilor din Balcani, Metsova-Aminciu, Grecia 


ICONOGRAFIE selectată din lucrarea lui Vasile Şoimaru Românii din jurul României 
(Chişinău, 2014) 

Alexandru BANTOS în dialog cu 
Andreea PASTIRNAC, Ministrul 
pentru Românii de Pretutindeni 
Comunitățile românești, 
vectori importanți în 
promovarea imaginii României 


Stimată Doamnă Ministru Andreea Păstir- 
nac, Vă mulțumesc pentru că aţi acceptat 
să acordati revistei „Limba Română” de 
la Chișinău acest interviu care urmează să 
apară în preajma Zilei Românilor de Pre- 
tutindeni. Propun să începem prin a expli- 
ca semnificaţia acestei sărbători. 


A. P — originară din Brasov. Vă il Banca, ate a : 
Studii Facultatea de Filologie, V4 MU tumesc pentru invitație și transmit 


Universitatea Bucuresti. Un salut călduros tuturor cititorilor revistei 
(1990), Universitatea Ebraică „Limba Română”. Am deosebita plăcere să 
din lerusalim, Israel (1994). precizez că, începând cu 2015, Ziua Români- 
Domenii de interes: limba l i i wpe A 
te ~~. lor de Pretutindeni se sărbătoreşte în fiecare 
și literatura ebraică și relati A dominia dia | E 
internationale Atasat ataşat 29) în ultima duminică din luna mai, în con- 
cultural cu problemede formitate cu Legea nr. 299/2007. Astfel, anul 
acesta, Ziua Românilor de Pretutindeni va fi 


sărbătorită pe data de 28 mai. 


Diaspora, secretar Ill, secretar 
director-adjunct, director, MA 
(1995-2005). Ambasador al 
României în Republica Cipru Ministerul pentru Românii de Pretutin- 
(2006-2011) ambasador deni (MRP) acordă o importanță deosebită 

al României în Statul Israel PaA E ; 
- educatiei in limba romana sub toate formele 
(2013-2017), Ministru pentru EL a `. i 
Românii de Pretutindeni Sale, instituţională, școli de week-end, cursuri 
(2017). predate de asociaţii etc., ca element esenţial în 


păstrarea, dezvoltarea si menţinerea identității 

etnice și lingvistice românești. Trebuie să precizăm că la nivelul comu- 
nitatilor românești de pretutindeni se înregistrează un număr tot mai 
mare de copii care, deși vorbesc limba română, nu au abilități cogniti- 
ve de scriere şi citire. Există astfel pericolul real ca, într-un interval de 
timp relativ scurt, tinerii români să aibă dificultăți în a se exprima în 
limba maternă, aceștia asimilând foarte ușor limba statului-gazdă. 


În acest context, MRP, prin atribuţiile si obiectivele pe care și le-a asumat 
la nivel instituțional, propune un concept de marcare a Zilei Românilor 
de Pretutindeni. Evenimentul va fi dedicat componentei educaţionale 
şi se va concentra pe importanţa limbii române. Urmărim să aducem în 
prim plan excelența si rezultatele deosebite ale membrilor comunităților 
românești, ca vectori importanţi în promovarea imaginii României în 
lume și ambasadori ai valorilor românești în afara granițelor. 


MRP va organiza, la Bucureşti, un seminar care se va derula sub forma 
unei dezbateri cu privire la importanța educaţiei în limba română si 
demersurile întreprinse în vederea păstrării si afirmării identităţii lin- 
gvistice a românilor din afara granițelor, sub deviza „Limba română 
mai aproape de casa”. 


Totodată, suntem în plin proces de desfăşurare a unei campanii de 
creştere a vizibilitatii Zilei Românilor de Pretutindeni, prin promova- 
rea activităților educaţionale în limba română, atât la nivelul opiniei 
publice din România, cât si la nivel international. 


MRP încurajează asociaţiile reprezentative ale românilor din strainata- 
te să realizeze diverse materiale foto, audio şi / sau video, ce urmează a 
fi promovate pe platformele instituţiei noastre (site, instrumente soci- 
al-media), precum si transmise instituţiilor media din România și din 
străinătate, partenere la eveniment. 


Ministerul pentru Românii de Pretutindeni este o subdiviziune 
nouă, autonomă, în cadrul Guvernului României, preluând, în 
fond, misiunea fostului Departament, cu întregul registru de su- 
biecte. Care a fost mobilul fondării unei structuri distincte și în 
ce măsură cele câteva luni de funcţionare a Ministerului justifică 
această inițiativă? Ce dificultăţi ati întâmpinat / mai întâmpinați 
în demararea și legitimarea practică a unui proiect, abordat, ca să 
fim obiectivi, nu numai în plan pozitiv? 


8 aprilie 2017. Lansarea primei etape a proiectului 
„Limba română, educație şi comunicare” in Marea Britanie 

Ministerul pentru Românii de Pretutindeni a fost înființat prin HG 
17/2017 prin integrarea Departamentului Politici pentru Relaţia cu 
Românii de Pretutindeni din cadrul Ministerului Afacerilor Externe. 


Noua abordare instituțională reflectă preocuparea Guvernului Româ- 
niei, dincolo de nivelul declarativ, fata de problematica românilor de 
pretutindeni si vine în sprijinul Diasporei românești, atât cea emergen- 
tă, cât şi cea istorică, în sensul prezervării identității culturale, lingvis- 
tice şi religioase. 


În acest sens, Ministerul pentru Românii de Pretutindeni susține, pe 
de o parte, activitatea românilor de peste hotare, prin acordarea de 
finanţări nerambursabile, în limita bugetului alocat, iar pe de altă par- 
te, desfăşoară acțiuni concertate si armonizate pentru implementarea 
unor proiecte proprii, care au drept scop păstrarea, dezvoltarea si afir- 
marea identităţii etnice, culturale și lingvistice românești. 


În ceea ce priveşte a doua întrebare, vă informez că suntem o echipă 
tânără care, preluând din experienţa fostului Departament, propune o 
nouă viziune, mai personalizată, prin care orice voce care își îndreaptă 
paşii către MRP să găsească un aliat, luând în considerare, bineînţeles, 
direcţiile si liniile de competenţă ale Ministerului. 


Există si unele critici referitoare la eficiența comunicării cu cei implicaţi 
în derularea proiectelor în vederea obținerii finanțării de la MRP. Foar- 
te mulți dintre beneficiarii acestora pretind că nu întotdeauna dialogul 
a fost performant și de multe ori a fost atât de birocratic, încât entuzias- 
mul acela pe care îl ai când depui un proiect dispare aproape complet. 
Cel care depune un proiect este un voluntar, care renunţă la timpul lui 
liber pentru a face un festival dedicat cântecului românesc, sau un curs 
de limba română, sau un alt proiect dedicat românilor din comunita- 
tea sa. Noi trebuie să găsim o modalitate de dialog, care să valorifice 
această disponibilitate si să o repună pe piedestalul unde trebuie să se 
găsească. 


Vom încerca, în noua proiecție bugetară, în noile linii pe care le avem 
pentru proiecte, să ajutăm foarte mult acest dialog, care să stabi- 
lească un mod eficient de a lucra între minister si românii din afara 
graniţelor. 

Promovarea, perpetuarea și ocrotirea identităţii etnolingvisti- 
ce, nationale a românilor din afara Țării este una dintre cele mai 
importante misiuni ale Ministerului, având, din punct de vedere 
geografic şi politic, două direcţii de activitate oarecum diferite, 
cu caracteristici ce impun si o abordare pe măsură. E vorba, de- 
sigur, de românii din jurul României, care locuiesc compact, cu 
anumite, complicate si complexe, probleme de existenţă, inclu- 
siv de supravieţuire identitară, si de românii migranti, plecaţi în 
alte tari, în special in ultimele decenii, în căutarea unui trai de- 
cent, şi care, de asemenea, au dificultăţi în păstrarea legăturilor 
culturale, identitare, politice cu ţara de origine. Ministerul are 
potenţialul uman și financiar necesar pentru a refortifica legă- 
turile dintre Diaspora şi România, pentru a se implica cu mai 
multă amploare și rezultativitate în soluţionarea numeroaselor 
şi variatelor probleme ale românilor din afara actualelor graniţe 
ale României? 


În momentul de fata, pentru proiecte sunt alocate 8 milioane de lei. E 
important de reținut că actualul buget este mai mare cu o treime decât 
execuţia bugetară din ultimii ani. 


Am încercat în felul acesta să avem un buget care să ne permită clar o 
creştere a activităţii şi cred că noul mod, în care evaluăm atât proiec- 
tele, cât si bugetul trimestrial, va permite într-adevăr să abordăm un 
număr mai mare de proiecte, să găsim modalităţile de cooperare cu 
asociaţiile care să ne permită asistarea acestora până în faza finală de 
implementare a proiectului şi de acordare a finanțării. 


Mentinem conceptul de sesiune deschisă pe tot parcursul anului, adică 
orice asociaţie care are un proiect îl poate depune oricând la Minister. 
Vom încerca să facem un calendar de implementare a acestor proiec- 
te, astfel încât atât asociaţiile, organizaţiile care depun dosarul, cât și 
responsabilul de proiect să poată să accelereze, atunci când lucrurile 
permit, finalizarea proiectului. 


În 2018 va fi marcat centenarul de la Marea Unire și de la inche- 
ierea procesului de modernizare a Statului Român. Cum va con- 
semna acest remarcabil eveniment din istoria românilor Ministe- 
rul pe care cu onoare îl conduceţi? 

Centenarul „Marii Uniri” este un bun prilej să ne amintim de eforturile 
şi dorința de unitate a românilor care împreună şi-au propus să con- 
lucreze pentru un deziderat comun, indiferent de locul în care trăiau. 


În mod asemănător avem acum șansa de a continua frumoasa idee a 
Unirii de la 1918 şi de a o actualiza la contextul contemporan al unei 
Europe fără frontiere şi cu valori comune. Având în vedere importanța 
evenimentului, Ministerul colaborează cu Departamentul Centenar 
pentru realizarea acţiunilor propuse de acesta. 


Care sunt cele mai importante proiecte susținute de Minister în 
Republica Moldova? 


Ne dorim să fim aproape de cetăţenii din Republica Moldova si să-i 
sprijinim, aşa cum am făcut-o şi până acum, întrucât România și Repu- 
blica Moldova sunt două state care împărtăşesc valori, tradiţii culturale 
si lingvistice comune. 


Împreună cu dl Mihai Gribincea, ambasadorul Republicii Moldova in România 

Eforturile guvernamentale în direcția dată sunt numeroase gi isi pro- 
pun să păstreze vie această conexiune dintre tari, iar ultimele initiative 
ale statului român dovedesc această preocupare aparte, ca să amintesc 
doar de recenta donaţie de 96 de microbuze oferite de statul român 
şcolilor și gradinitelor din Republica Moldova. 


Unul dintre proiectele pe care l-am implementat până acum şi pe 
care ne dorim să-l continuăm este „Spaţiul comunicational comun cu 
Republica Moldova’. Este o inițiativă care răspunde nevoii de a avea 
jurnalişti pregătiți si conectaţi la mediul lingvistic românesc, prin care 
o serie de profesioniști din Republica Moldova pot beneficia de un 
stagiu de pregătire în domeniul jurnalismului la instituţiile abilitate în 
domeniu din România, cu sprijinul MRP. 


Apărarea intereselor românilor din afara granițelor Ţării se 
efectuează inclusiv cu ajutorul presei din Diaspora, care traver- 
sează acum cea mai complicată perioadă de după 1989. Multe 
publicaţii, implicit din Republica Moldova, sunt pe cale de a-și 
înceta existența (Domnia Voastră cunoaște despre derapaje- 
le revistei noastre) si se impune, credem, o strategie bine pusă 
la punct în promovarea și sprijinirea ziarelor, revistelor etc. 
Or, insuficienţa sau lipsa îndenlungată a mijloacelor financiare 
influenţează negativ calitatea prestatiei mass-media. De regulă, 
dosarele presei, depuse la instituţiile de resort, inclusiv la Minis- 
ter, sunt „jurizate” de-a valma cu proiecte având cele mai diver- 
se scopuri (tabere de vară, construcţia si reparația obiectelor de 
menire istorică și culturală, conferinţe științifice, manifestații 
comemorative etc.), importante si acestea, a căror realizare 
însă nu implică în aceeași măsură continuitate, perseverenţă în 
finanţare, legături neîntrerupte cu beneficiarii (în cazul dat cu 
cititorii), nu presupune formarea si menţinerea unor constante 
echipe de autori, colaboratori etc. 


Doamnă Ministru, fondarea instituţiei pe care o conduceţi este, 
cred, momentul oportun pentru a fi creată o subdiviziune sui-ge- 
neris, ce s-ar ocupa în mod nemijlocit doar de proiectele mass- 
media, monitorizând nu numai finanţarea presei, dar și calitatea 
prestatiei acesteia. Ar avea de câștigat, în mod direct si substantial, 
procesul de promovare a valorilor spirituale românești în lume. 

Aşa cum spuneam, unul dintre obiectivele majore ale Ministerului este 
promovarea și păstrarea identităţii lingvistice românești, obiectiv asu- 
mat și la nivelul Programului de Guvernare 2017-2021. 


Dorinţa românilor de pretutindeni de a rămâne conectaţi cu tara prin 
intermediul limbajului se reflectă si în abundența de proiecte primite 
care vizează latura educaţională și, în special, promovarea limbii prin 
presă, radio, tv si orice alte mijloace social-media. Luăm în considerare 
toate posibilitățile de funcționare si eficientizare ale Ministerului care 
ar asigura un procent mare de proiecte implementate într-o manieră 
care să genereze impact asupra comunităților de români. 


Stimată Doamnă Ministru Andreea Păstirnac, în încheierea dialo- 
gului nostru, Vă rog să adresati un mesaj celor care vorbesc și simt 
românește si care, risipiţi în lume, sunt cu gândul la prezentul, dar 
mai ales la viitorul Patriei noastre. 


Cu mare plăcere. E foarte dificil să găsești neapărat un îndemn, dar cred 
că trebuie să vorbim mai mult și foarte sincer despre cât de importantă 
este coeziunea mediului asociativ şi doresc aici să transmit un mesaj de 
încurajare către organizaţiile românești din afara Țării, să colaboreze 
prin proiecte care să aducă cât mai multe asociaţii la un loc. 


Unitatea mediului asociativ va oferi și un context mai eficient de co- 
municare cu autorităţile statului de reședință, dialog prin care să iden- 
tificăm cele mai bune modalităţi de soluţionare a multiplelor probleme 
cu care se confruntă românii de pretutindeni. 


Dorin CIMPOESU 
Moldovenism versus Românism (II) 

D.C. = prof. univ, dr. în 
istorie, Academia „Al. |. Cuza”, 
Bucureşti, autor, printre 
altele, al volumelor 
Guvernarea de centru-dreapta 
în Basarabia (Republica 
Moldova) 1998-1999 (2009); 
Restauraţia comunistă 
sovietică în Republica 
Moldova (2008); Republica 
Moldova, între România şi 
Rusia (Premiul Salonului 
Internaţional de Carte, 
Chişinău, ediţia a XIX-a, 
2010). Specialist în Istoria 
contemporană a României, 
inclusiv a Basarabiei (1918 — 
prezent), profesor de Istoria 
contemporană a românilor şi 
Istoria instituţiilor româneşti 
contemporane. 


Ideologie de stat 


Comuniștii transformă moldovenismul în 
ideologie de stat 


Odată cu revenirea la putere, în anul 2001, co- 
munistii au ridicat moldovenismul la rangul 
de ideologie de stat, depășind performanța 
guvernării agrointerfrontiste (1994-1998), 
care reuşise doar să-l institutionalizeze ca po- 
litică a noului stat românesc. 


Mai întâi, restauratia comunistă a luat măsuri 
pentru revizuirea învățământului istoric din 
Republica Moldova, obiectivul urmărit fiind 
eliminarea din învățământul preuniversitar a 
manualelor de Istoria românilor. În acest scop, 
a fost creată Comisia „Cristea” (septembrie 
2002), care avea menirea să medieze conflictul 
între adepţii și adversarii revizuirii învățământu- 
lui istoric. După un an de activitate, fără niciun 
rezultat, comisia respectivă a mimat un simu- 
lacru de experiment, în care au lipsit profesorii 
pregătiți, manualele experimentale, precum 
si alte materiale didactice. Considerând pro- 
cedura încheiată, începând cu 1 septembrie 
2006, au fost introduse în învățământ manua- 
lele de Istorie integrată în locul celor de Istoria 
românilor. În noile manuale abordarea istoriei 
Basarabiei era făcută prin prisma istoriografiei 

sovietice de sorginte stalinistă, adevărul istoric suferind o distorsionare 
gravă. Ingerinta factorului politic în elaborarea manualelor de istorie in- 
tegrată le-a conferit acestora un caracter excesiv de ideologizat și politi- 
zat, favorizând continuarea procesului de deznaționalizare a românilor 
basarabeni. 


Mergând, în continuare, pe aceeași linie, puterea comunistă și-a arătat 
nemulțumirea fata de simbolurile nationale „propuse pe ușa din spate si 
aduse în Parlament” și dorinţa de a le schimba. „Și limba moldovenească, 
şi istoria Moldovei, şi imnul, si stema trebuie să răspundă la întrebările, rea- 
litatile şi necesitățile independenţei Moldovei. Toate aceste atribute statale 
trebuie să fie diferite şi deosebite. Dacă introducerea limbii moldovenești 
sau schimbarea imnului sau stemei vor contribui la întărirea statalității, 
vom face acest lucru, indiferent de situația politică, preciza Vladimir Voro- 
nin în cadrul unei conferințe de presă, la 18 decembrie 2007. 


Momentul cel mai important însă l-a constituit declararea, prin decret 
prezidenţial, a anului 2009 drept an al sărbătoririi a 650 de ani de la în- 
temeierea Statului Moldovenesc. Prin același document, se stabilea înfi- 
intarea unei comisii de stat, condusă de Vladimir Voronin și avându-i ca 
vicepreședinți pe premierul Vasile Tarlev si Gheorghe Duca, preşedinte- 
le Academiei de Ştiinţe, cu sarcina de a elabora un amplu plan de acţiuni 
consacrate evenimentului respectiv. Decretul prezidenţial a fost urmat 
de Legea privind instituirea Ordinului „Bogdan Întemeietorul”, precum 
şi de Hotărârea Parlamentului referitoare la medalia „650 de ani de la 
întemeierea Țării Moldovei” La 30 ianuarie 2009 a avut loc adunarea 
solemnă de deschidere a anului „întemeierii Statului Moldovenesc”, în 
cadrul căreia preşedintele comunist a rostit o alocutiune. Printre altele, 
acesta spunea: „Anii în care Moldova a fost divizată de către stăpânii de 
atunci ai Europei, mai târziu apariția României, nu au putut determina 
poporul moldovenesc să renunţe la proiectul statalității sale, la atașa- 
mentul său față de acel program îndrăzneț de dezvoltare, a cărui bază 
a fost pusă de eminentii lui înaintași. Moldovenii, în repetate rânduri, 
creează cu îndărătnicie precedente pentru statalitatea lor — fie sub forma 
Republicii Democratice Moldoveneşti, care a existat timp de câteva luni 
la hotarul anilor 1917-1918, fie sub forma Republicii Autonome Mol- 
dovenești în componenţa Ucrainei. În fine, din 1940, se constituie, în 
componenţa URSS, Republica Sovietică Socialistă Moldovenească. 

Bineînţeles, istoria republicii noastre nu poate fi privită în afara ace- 
lor evenimente si procese, inclusiv dintre cele mai dramatice, care au 
avut loc în Uniunea Sovietică de atunci. Totodată însă nu putem să 
nu recunoaştem și faptul că anume în acea perioadă sovietică, plină 
de contradicții, isi are începutul acel avant spiritual si social-economic 
al poporului nostru, care a determinat in multe si dezvoltarea noastră 
independentă de astăzi. Moldova, dintr-o provincie agrară a statului 
vecin, în care nu exista nicio instituție de învățământ superior, în care 
jumătate din populaţie era analfabetă, s-a transformat într-o republică 
cu o economie cu ritmuri înalte de dezvoltare”. 


Printre manifestările si acțiunile preconizate figurau elaborarea si edi- 
tarea unor lucrări istorico-stiintifice dedicate prezentării „tuturor eta- 
pelor din evoluţia Statului Moldovenesc” şi „a celor mai proeminente per- 
sonalitati ale contemporaneitatii noastre”. În acest context, un prim loc 
era destinat elaborării unei monografii de proporţii, consacrată Istoriei 
Moldovei (1359-2012), în patru volume, ediție academică, sub coor- 
donarea unui Consiliu ştiinţific al Academiei de Ştiinţe, format din is- 
toricii Valeriu Cozma, Vladimir Taranov, Valentin Beniuc, Alexandru 
Burian şi Alexandru Roman, ultimii trei fiind principalii coautori ai 
manualului de istorie integrată. Aceştia, de fapt, reprezintă pleiada no- 
ilor promotori ai moldovenismului, care continuă activitatea înaintași- 
lor lor din perioada stalinistă, cunoscuţi ca întemeietorii acestei teorii 
aberante. 


Disputa în jurul „identităţii naţionale” a Republicii Moldova 


Viaţa politică a fost în mare parte dominată și de continuarea dezbate- 
rii interne privind identitatea națională, dispută surdă sau deschisă, cu 
implicarea multor forte politice si a factorilor de decizie. A continuat 
tendinţa de erijare a actualei Republici Moldova în succesorul Moldo- 
vei istorice. De altfel, în anul 1999 au fost organizate mari manifestări 
pentru marcarea a 640 de ani de la crearea „primului stat moldove- 
nesc”. Adepții teoriei „Moldovei Mari” erau în continuare activi, fiind 
inregimentati, îndeosebi, în rândurile Partidului Comuniștilor. Sub 
presiunea acestora, Istoria românilor a fost exclusă din Nomenclato- 
rul specialitatilor ştiinţifice al Comisiei superioare de atestare, iar la 19 

februarie 1999, Consiliul Facultății de Istorie din cadrul Universității 
de Stat, la inițiativa prof. univ. Ion Niculita, decanul acesteia, a luat ho- 
tărârea de lichidare a Catedrei Istoria Românilor. 


Se punea deseori întrebarea la ce a slujit proclamarea independenței 
Republicii Moldova. Nu erau puține vocile care considerau că locul 
Republicii Moldova era alături de structura comună Rusia — Belarus. 
Forţele politice pro-românești, aflate la putere, au fost nevoite să pună 
surdină pe tezele unioniste. Acestea erau promovate acum, în principal, 
de Partidul National Liberal, de un grup de istorici si de unii intelec- 
tuali. Tezele unioniste (cu România) erau dezavuate prompt la nivelul 
conducerii de vârf, în timp ce acelea care se refereau la refacerea fostei 
Uniuni Sovietice nu erau condamnate. Sărăcia, lipsa unor perspective 
reale privind ieşirea din criza economică ofereau substanţă crizei de 
identitate, care putea duce la neîncredere si pasivitate, cu consecințe 
dintre cele mai neaşteptate. 


Comuniștii nu pot să depășească sindromul românofobiei 


Pronuntandu-se, încă de la venirea lor la putere, pentru relaţii așa-zis prag- 
matice, dezbrăcate, chipurile, de haina ,emotionala’, comuniștii au crezut 
că vor reuși să dezvolte cu tara „vecină” de la Apus (România — n.n.) rapor- 
turi standard, ignorând deliberat caracterul special al acestora. Tentativa 
s-a dovedit un fiasco chiar din momentul iniţierii ei, întrucât relaţiile dintre 
cele două state românești au, în primul rand, o conotaţie politică si natio- 
nală foarte puternică. Ca urmare, ţările nu se pot dezvolta in mod armoni- 
os, dacă nu se tine cont de acest factor deosebit de important. 


Toate guvernările din Basarabia de după 1991 au trebuit să tina seama, 
mai mult sau mai puţin, de acest aspect semnificativ. De măsura în care 
au constientizat acest lucru a depins nivelul atins în dezvoltarea relatii- 
lor cu România, astfel explicându-se fluctuatia deosebită înregistrată 
în evoluţia acestora, iar uneori „înghețarea” sau chiar „răcirea” lor. 


Puterea comunistă de la Chisinau a ridicat ideologia moldovenismului 
primitiv la rangul de politică de stat, chiar mai abitir decât guvernarea 
agrariană (1994-1998), producând o dezvoltare fără precedent a ro- 
mânofobiei în Basarabia. Această politică era foarte periculoasă si isi 

punea o amprentă deosebit de negativă asupra raporturilor cu Româ- 
nia, în ciuda declaraţiilor „binevoitoare” ale liderilor comuniști. 


De altfel, la cinci luni de la preluarea puterii de către comuniști, niciu- 
nul dintre proiectele mai importante convenite în cadrul întâlnirilor la 
nivel înalt, precum si dintre cele consemnate în Protocolul reuniunii 
Comitetelor interministeriale nu a prins contur și nu avea perspectivă 
de a fi realizat. Mai mult, s-a constatat o blocare a oricăror inițiative 
venite din partea României de a participa la procesul de privatizare din 
Republica Moldova. 


Concomitent, s-a constatat o încurajare nemaiîntâlnită a investitorilor 
şi relațiilor cu Federaţia Rusă şi Belarus. 


Astfel, s-a observat clar direcţia spre care se îndrepta efectiv Basarabia 
sub conducerea comunistă. Aceasta în timp ce în raporturile cu Româ- 
nia comuniștii nu recurgeau decât la declaraţii de imagine, lipsite de 
conţinut si de urmări concrete. 


Degradarea fără precedent a relaţiilor cu România 
în perioada restauratiei comuniste 


După acuzaţiile de „expansionism” aduse României, la Strasbourg, de 
către ministrul Justiţiei, lon Morei, relaţiile bilaterale dintre Bucuresti 
si Chisinau au cunoscut o degradare continua, care a durat până la sfar- 
şitul guvernării PSD (noiembrie 2004) din tara noastră. 


În ciuda declaraţiilor ostile ale liderilor comuniști la adresa României, 
autorităţile de la Bucureşti s-au străduit să menţină un echilibru formal 
al relaţiilor bilaterale, fără a intra în polemici cu Chișinăul. 


În ultimii trei ani ai guvernării PSD, contactele la nivel înalt între ofi- 
cialitatile din cele două state au fost conjuncturale, prilejuite de unele 
reuniuni internaţionale, cum a fost Summit-ul central-european de la 
Mamaia, în luna mai 2004. O invitaţie adresată de preşedintele Ion Ili- 
escu liderului comunist de a participa la festivitățile de comemorare a 
500 de ani de la moartea domnitorului Ștefan cel Mare, organizate la 
Putna, la 2 iulie 2004, a fost refuzată, Vladimir Voronin preferând să 
facă o vizită particulară la Suceava, la 12 noiembrie același an. 

Nici pe linia ministerelor de externe situația nu a fost mai bună, înre- 
gistrându-se o singură vizită si aceea de lucru, efectuată de ministrul de 
externe român, Mircea Geoană, la Chişinău, la 1 aprilie 2003. 


În planurile economic și cultural-spiritual, mecanismul de integrare comună 
al Comitetelor interministeriale din cele două state, care funcţiona de peste 
10 ani, a fost desființat si înlocuit cu o Comisie mixtă interguvernamentală 
de colaborare economică și de integrare europeană, care, în următorii cinci 
ani, s-a întrunit doar de două ori, o dată la 8 noiembrie 2004, la Chișinău, 
când s-a înfiinţat, si a doua oară, la Bucuresti, la 1 noiembrie 2005S. 


Celelalte proiecte bi- si trilaterale importante, între care Trilaterala Ro- 
mânia — Republica Moldova — Ucraina și euroregiunile „Prutul superi- 
or” şi „Dunărea de Jos” au fost abandonate sine die, din cauza lipsei de 
interes a oficialităților comuniste de la Chișinău. 


De altfel, trebuie precizat faptul că, în primul mandat al guvernării co- 
muniste sovietice, relaţiile bilaterale au fost aduse, din cauza reticentei 
si ostilitatii guvernantilor roșii, la unul dintre cele mai scăzute niveluri 
cunoscute până atunci. 


Începând cu anul 2005, în România a venit la putere o guvernare de 
centru-dreapta, a Alianţei „DA”, iar preşedinte a fost ales Traian Băses- 
cu, susținut de aceasta. În Republica Moldova, comuniștii reușesc, din 
nou, să câştige alegerile, iar Vladimir Voronin, în urma unei diversiuni 
puse la cale de Moscova, prin intermediul slugii sale credincioase, Iurie 
Rosca, să câştige cel de-al doilea mandat de președinte. 


În aceste condiţii, până la cunoaşterea noilor „adversari” români, co- 
munistii au adoptat, timp de un an, o anumită atitudine de tatonare, 
perioadă în care au avut loc mai multe contacte la nivel înalt ale lideri- 
lor din cele două state românești. 


După această perioadă, relaţiile bilaterale dintre cele două state au re- 
intrat în albia „firească, a ostilitatii fata de România, manifestate de 
regimul comunist în primii săi ani de guvernare. 


Convingându-se că nici noua putere de centru-dreapta de la București 
nu avea de gând să accepte aberatiile preceptelor ideologice ale moldo- 
venismului, liderii comuniști, în frunte cu Vladimir Voronin, au trecut 
la atacuri împotriva României pe toate fronturile. 


EEP ROMÂNĂ 


Campania antiromânească deosebit de virulentă a atins o cotă maximă 
în anul 2007, după aderarea României la UE și reintroducerea vizelor 
pentru românii basarabeni, când cererea pentru redobândirea cetate- 
niei române a luat o amploare fără precedent, lucru care a îngrijorat 
într-o foarte mare măsură autorităţile comuniste. 


Pentru a stăvili valul de cereri privind redobândirea cetățeniei române, 
V. Voronin a trecut la atac pe mai multe direcții. În primul rând, mass-me- 
dia controlată de putere a început să acuze România de „distrugerea” eco- 
nomiei Republicii Moldova, de activitate „antistatală” în Basarabia a „co- 
loanei a cincea” a țării noastre, precum si de comportamentul „duplicitar” 
al autorităţilor române. Întâmplător sau nu, însă foarte curios, ministrul de 
externe rus, Serghei Lavrov, isi exprimase, cam în același timp, nemultumi- 
rea fata de acordarea cetăţeniei române basarabenilor. 


În al doilea rând, președintele roșu s-a transformat într-un orchestrator 
al unei diversiuni puse la cale de Serviciul de Informaţii şi Securitate 
(SIS) de la Chişinău, primindu-i în audienţă pe trei dintre reprezentan- 
tii aşa-zisei „Comunităţi a Moldovenilor din România”, care s-au arătat 
preocupaţi „de a restabili echitatea istorică în privința moldovenilor, a 
limbii moldoveneşti si a istoriei moldoveneşti în România moderna’. 
În context, liderul comunist le-a promis celor „10 milioane de mol- 
doveni” din România prioritate pentru obţinerea cetățeniei moldove- 
nesti, sugerandu-le chiar că poate ridica pretenţii asupra „teritoriilor 
moldoveneşti aflate la Vest de Prut”. 


În al treilea rând, autoritățile comuniste au efectuat unele demersuri 
pentru informarea organismelor internaţionale și europene despre 
comportamentul „inadmisibil” al României fata de Republica Mol- 
dova. Astfel, într-o declaraţie a guvernului Tarlev se preciza că acesta 
a cerut comunității internaționale „să-şi folosească influența asupra 
României, pentru ca Bucureștiul să nu se mai amestece în treburile 
Republicii Moldova”. De asemenea, însuși Vladimir Voronin confirma 
că, în cadrul vizitei efectuate la Bruxelles, la 18-19 iunie 2007, „le-am 
povestit totul” (oficialilor comunitari — n.n.) despre politica Români- 
ei în domeniul cetățeniei şi că a insistat pentru deschiderea, pe lângă 
Ambasada Ungariei la Chișinău, a unui Centru comun de eliberare a 
vizelor, pentru a lipsi România de avantajul de a fi „singura tara prin 
care se putea intra în Europa’. 

În al patrulea rând, regimul comunist de la Chisinau a trecut la acti- 
uni directe împotriva României. În urma unei provocări, organizate de 
serviciile speciale moldovenești, consulul român, Alexandru Rus, este 
acuzat de luare de mită pentru a facilita procesul de acordare a vizelor 
românești. lar numai după câteva luni, la 13 decembrie 2007, Vasile 
Nane, atașat cultural, şi Laurenţiu Pinte, secretar I, sunt declarați per- 
sona non grata şi obligaţi să părăsească teritoriul Republicii Moldova în 
24 de ore. În aceeași notă, Filip Teodorescu, ambasadorul României la 
Chişinău, este convocat, la 3 decembrie 2007, la Ministerul Afacerilor 
Externe si Integrării Europene și avertizat în legătură cu unele declara- 
tii recente ale sale, potrivit cărora România nu poate încheia un tratat 
de frontieră cu Republica Moldova, deoarece liderii comuniști insistă 
ca în text să se facă referire la Tratatul de pace de la Paris, din 10 februa- 
rie 1947, prin care erau fixate granițele URSS, într-o perioadă în care 
România era „un stat înfrânt şi ocupat” de sovietici. 


v» 


Pe de altă parte, pentru a restrânge sau înlătura „influența românească 
în Basarabia, regimul roșu a retras, la 27 septembrie 2007, licența de 
emisie a postului public de televiziune TVRI, desi aceasta era valabilă 
până în 2011, şi a acordat-o Companiei „ILEM International”, creată 
ad hoc şi controlată de putere. 


În continuare, autorităţile comuniste au început să introducă tot fe- 
lul de restricţii ilegale pentru cetățenii români la punctele de trecere a 
frontierei de la Prut, unor delegaţii ale orașelor Bacău, Târgu-Mureș, 
Năvodari şi altele, invitate la hramul Chișinăului, interzicându-le să in- 
tre în Republica Moldova. 


Retorica antiromânească a lui Vladimir Voronin si a altor lideri co- 
munisti a continuat pe tot parcursul anului 2008, precum si în prima 
jumătate a anului 2009, în ciuda vizitelor, oficiale, de lucru sau ocazi- 
onale, ale unor înalți demnitari români în Republica Moldova, menite 
să ducă la detensionarea și normalizarea relaţiilor bilaterale dintre Bu- 
curesti si Chisinau. 


Contactele respective nu au reusit sa elimine problemele controversa- 
te din relatiile bilaterale, care privesc, indeosebi, incheierea Tratatului 
politic de baza si a Acordului de delimitare a frontierei dintre Romania 
si Republica Moldova. 

Lipsa acestora din cadrul juridic bilateral este pusă de regimul comu- 
nist pe seama autorităților române și este considerată ca principala ca- 
uză a tensionării raporturilor dintre București şi Chişinău. Totodată, 
absenţa acestor documente este văzută de liderii comuniști ca o nere- 
cunoaştere de către România a independenţei Republicii Moldova şi 
un „atentat” la integritatea teritorială a acesteia. 


Realitatea însă este că Bucureștiul consideră un eventual tratat de fron- 
tieră ca fiind inutil si contrar realitatilor istorice, care îi leagă pe ro- 
mânii de pe cele două maluri ale Prutului, dorind să încheie un acord 
de parteneriat în spirit european, în timp ce liderii roşii de la Chisinau 
vedeau în semnarea celor două documente o delimitare definitivă si 
totală a Basarabiei fata de România, asa cum le-o cerea Moscova. 


Regimul comunist a respins constant orice inițiativă de colaborare 
venită din partea României, inclusiv în ceea ce priveşte expertiza si 
sprijinul pe care Bucureştiul s-a oferit să le acorde Chișinăului în de- 
mersurile acestuia pentru integrarea în UE. Atât Vladimir Voronin, cât 
şi Andrei Stratan, ministrul afacerilor externe, au respins ofertele, în 
acest sens, ale autorităţilor române, declarând că ,... nu avem nevoie de 
avocaţi si de frați mai mari. Suntem pregătiți să trecem de sine stătător 
etapele de integrare europeană. Vom coopera cu Bucureștiul doar prin 
Bruxelles, conform regulilor si principiilor UE” 


Aceste declaraţii erau însă contrazise de cele ale lui Kinga Goncz, mi- 
nistrul ungar al afacerilor externe, care, cu prilejul vizitei premierului 
Vasile Tarlev la Budapesta, afirma că, la cererea Republicii Moldova, 
urma să fie delegat la Chișinău un expert maghiar în problematica 
europeană, iar Vasile Tarlev, la rândul său, mulțumea Ungariei pentru 
sprijinul consecvent acordat în implementarea standardelor europene. 


În ultimele luni ale regimului roșu, dar mai ales în zilele următoare co- 
municării rezultatelor oficiale ale alegerilor parlamentare, care au avut 
loc la 5 aprilie 2009, relaţiile bilaterale dintre cele două state au cunos- 
cut o criză fără precedent, atingând apogeul. 


România a fost acuzată direct de către regimul comunist de la Chiși- 
nău, prin intermediul presei guvernamentale, că ar fi trimis oameni 
pentru a se implica în campania electorală pentru alegerile parlamen- 
tare. Premierul Zinaida Greceanâi a declarat în oficiosul puterii că Ro- 

mânia şi-ar dori „...pe căi ilegale, chiar violente, destabilizarea acestei 
tari şi impunerea la guvernare a unor partide de opoziţie, care îi sunt 
credincioase”. Filip Teodorescu, ambasadorul României la Chișinău, a 
fost convocat la MAEIE, pentru a fi antentionat despre participarea in- 
admisibilă a unor cetăţeni români la diferite acțiuni cu caracter electo- 
ral. În context, autoritățile comuniste au închis granița pentru cetățenii 
români, în ultima săptămână a campaniei electorale, peste 200 dintre 
aceştia fiind întorși de la frontieră. 


Îngrijorat de o posibilă înfrângere în alegeri, Vladimir Voronin, aflat în 
vizită la Moscova, pentru a obține sprijin de la stăpânul său, a declarat, in 
mod unilateral, fără a se consulta cu celelalte parti implicate, că acceptă 
menţinerea trupelor ruse pe teritoriul Republicii Moldova si transfor- 
marea formatului „5+2” de negocieri pentru Transnistria într-unul „mai 
redus”, pe placul Kremlinului. Poziţia liderului comunist a nemulțumit 
UE, SUA, OSCE şi Ucraina, care se vedeau astfel excluse din procesul de 
negocieri privind reglementarea diferendului transnistrean. 


Ulterior, în contextul demonstrațiilor anticomuniste de la Chisinau, de- 
clanșate de anunţarea rezultatelor preliminare ale alegerilor şi de nerecu- 
noasterea acestora de către partidele de opoziţie, Vladimir Voronin a acu- 
zat deschis România că ar fi fost implicată în tentativa de „lovitură de stat” 
din Republica Moldova și că „poporul moldovean a văzut cea mai mare 
înjosire a propriei lui independente - steagul României pe Parlament”, fara 
a aduce probe şi dovezi pentru susținerea elucubratiilor sale. 


Drept represalii impotriva „agenturilor străine” (româneşti — n.n.), li- 
derul roșu a dispus expulzarea ambasadorului român la Chisinau, Filip 
Teodorescu, şi a ministrului-consilier al Ambasadei României, loan 
Gaborean, reintroducerea vizelor pentru cetățenii români, închiderea 
granițelor cu România, rechemarea definitivă a ambasadorului Repu- 
blicii Moldova la Bucureşti, precum si alte măsuri antiromanesti. Aces- 
tea echivalau cu o „declaraţie de război” a regimului comunist împo- 
triva României şi se aflau la limita ruperii relaţiilor diplomatice dintre 
cele două state. 


Acuzatiile lui Voronin la adresa României au fost susținute constant de 
înalte oficialități şi analişti ruși, atât în timpul desfășurării evenimente- 
lor, cât şi după aceea. 

Serghei Prihodka, consilier pe probleme diplomatice al președintelui 
Dmitri Medvedev, a declarat că „România a turnat intenţionat și fără ru- 
şine gaz pe foc, provocând grupurile de tineri la mișcările de protest care 
au devenit violente”. Rusia este „foarte nemulțumită” de faptul că euro- 
penii „şi-au ferit privirea” în timp ce „forţele speciale românești au folosit 
o serie de metode pentru a provoca dezordine în Republica Moldova’. 


În același timp, într-un comunicat al MAE rus se preciza că „Judecând 
după sloganurile strigate în piață, după steagurile României din mâini- 
le organizatorilor acestor acțiuni, scopul lor este să discrediteze rezul- 
tatele obţinute în consolidarea suveranității Republicii Moldova”. 


De asemenea, cu prilejul summit-ului Rusia — UE, de la Habarovsk, 
oficialii ruși au solicitat liderilor europeni să ceară României să nu se 
mai amestece în treburile interne ale Republicii Moldova. Alexandr 
Gruşko, adjunct al ministrului rus de externe, a cerut, în context, ca 
„această tara (România - n.n.) să înceteze presiunile politice asupra 
Moldovei şi să recunoască definitiv independenţa acestui stat”. 


Autorităţile române au dat dovadă de calm și echilibru în respingerea 
acuzațiilor lui Voronin, arătând că acestea reprezentau o încercare a 
comuniștilor de a transfera responsabilitatea unor grave probleme in- 
terne pe seama României. Concomitent, poziția României a fost trans- 
misă partenerilor săi din comunitatea europeană și euroatlantică. 


Inghetarea totală a relaţiilor diplomatice dintre România si Republi- 
ca Moldova a survenit odată cu refuzul autorităţilor comuniste de a 
acorda agrementul lui Mihnea Constantinescu, nominalizat în calitate 
de nou ambasador la Chisinau, și amânarea sine die a desemnării unui 
înlocuitor al Lidiei Guţu, fost şef al Misiunii diplomatice a Basarabiei 
la Bucureşti, numită, ulterior, ca ambasador la Sofia. 


Episodul respectiv a marcat cel mai scăzut nivel al relaţiilor României 
cu Republica Moldova, puterea roșie restaurată reușind să realizeze o 
performanţă unică, după 1991, respectiv aceea de a readuce relaţiile bi- 
laterale la gradul zero, existent în ultimii ani ai regimului bolșevic sovietic. 


Comportamentul autorităților comuniste, specific unui regim totalitar, 
fata de România, un stat membru cu drepturi depline al UE, a fost sanc- 
tionat de către oficialităţile europene de la Bruxelles. Miniștrii europeni 

de externe, reuniți la Luxemburg, la 15 iunie 2009, au decis să reconsi- 
dere relațiile cu Chișinăul și să nu reia negocierile cu Republica Moldo- 
va privind integrarea europeană până când aceasta nu-și va reglementa 
relaţiile cu România. Totodată, şefii diplomaţiei celor 27 şi-au exprimat 
preocuparea fata de abuzurile autorităților de la Chisinau, care au avut 
loc după alegerile de la 5 aprilie 2009 si au cerut efectuarea unei anchete 
transparente, impartiale si eficiente asupra evenimentelor, care să inclu- 
dă reprezentanți ai opoziţiei si experți internaționali. În același timp, UE 
a chemat autoritățile comuniste să asigure libera și corecta desfășurare a 
alegerilor anticipate, programate pentru 29 iulie 2009. 


În ciuda avertismentelor europene primite, Vladimir Voronin a conti- 
nuat retorica antiromânească, cerând României, la ieşirea de la urne, 
„să se dezică de trecutul ei istoric” si „să nu încerce să joace pe cartea 
trecutului istoric comun, dar si să renunţe la unionism si nationalism, 
dacă doreşte dezvoltarea relaţiilor cu Republica Moldova’. 


Liderul bolșevic nu a uitat, în același context, să mulțumească Rusiei 
pentru sprijinul acordat după alegerile din aprilie, „în acele zile gre- 
le pe care le-a trecut statul nostru”. Acesta a mai declarat că Federaţia 
Rusă s-a dovedit a fi „cel mai real, cel mai adevărat prieten” al Republicii 
Moldova şi „un astfel de sprijin nu poate fi uitat”. 


Comuniştii au pierdut alegerile parlamentare anticipate, din iulie 
2009, iar Vladimir Voronin avea să-şi încheie şi cel de-al doilea man- 
dat de preşedinte, permis de Constituţie. Astfel, s-a pus capăt, după o 
guvernare de opt ani, unuia dintre cele mai negre regimuri politice din 
istoria recentă a Republicii Moldova, singura tara ex-comunistă din 
Europa în care a avut loc o restaurare a sistemului totalitar comunist. 
Odată cu acesta, a dispărut şi moldovenismul ca ideologie de stat, nu 
însă si din programele unor partide rusofone antiromânești, precum 
Partidul Socialistilor, Partidul Nostru, Partidul Comuniştilor și altele. 


La putere a venit o coaliție de partide, intitulată Alianţa pentru 
Integrare Europeană (AIE), care a înlăturat ideologia moldovenis- 
mului din politică, a normalizat relaţiile cu România si a imprimat 
Republicii Moldova un curs proeuropean, semnând cu UE, în luna no- 
iembrie 2014, la Vilnius, un Acord de asociere. 


EMIT RO MIÂINIĂ 


Abstract | The author gives a brief and synthetic presentation of the 
beginnings and evolution of the Bessarabia issue, starting 
in 1812, the year when the feudal state of Moldova was 
occupied by Tsarist Russia, and going through 1991, the 
year when Bessarabia detached itself from the Soviet em- 
pire, till 2012. 

As results from the title, the study aims to present an 
analysis of confrontation between Moldovianism ide- 
ology and Romanianism, with direct consequences for 
political developments in the Republic of Moldova after 
its Declaration of Independence, as well as bilateral rela- 
tions between this and Romania. 

The study is divided into three chapters: Moldovianism 
origin, political institutionalization and transformation 
of Moldovianism into a state ideology. 

The first chapter deals with the issue of Moldovianism 
appearance or fundamentalism Moldovian as it is called, 
laboratories where it was created and the purpose for 
which its theses were drawn to by its founders. 

The second chapter is devoted to stages of political in- 
stitutionalization of Moldovianism, forms of its manifes- 
tation, ways and methods of action, based on so-called 
Moldovian statehood through to ultra-nationalism Mol- 
dovian revisionist. 

The third chapter is dedicated to raising of Moldovianism 
to a state ideology during the communist regime 

Amnezii fecunde 


Razboiul se apropia de apus. 


In patrulare prin Berlin, slalomand printre 
„vestigiile” barbariei mondiale moderne, atât 


MS.-prozator, publicist, de „vii” pe Strasse, aliații pun mâna pe-un 
Târgu-Mureș. Licenţiat cojoc. Prada de război. Dar cum să-l imparti, 


al Universităţii „Babeș- . . : : ee 
lua A in titi obiectul fiind unul singur, iar cuceritorii pa- 
olyai” din Cluj-Napoca, 
Facultatea de Filologie. Curs . 
postuniversitar de ziaristică împărțită ,,frateste” doi ani mai târziu la Paris, 


tru? Si-apoi, nici harta Noii Europe, prădată si 


(București, 1974), doctorat, încă nu-și configurase contururile definitive, 
Universitatea de Arte  „veșnice” Iar zidurile berlineze abia incoltisera 


TOUS Ree snanintile proiectantilor de razboaie reci. 
fondator al cotidianulu i î 


„Cuvântul liber" (1989 Rusul, mai iute de mână, propune să ia el co- 
- 1999), secretar genera 
de redacţie (1999 - 2001), 
respectiv redactor-şef 
(2001 - 2002) al cotidinului să pună de-un chef in comun, ca-ntre aliați. 
mureşean Recurs. Cărţi 
publicate: Părinţii noștri 


pene), pela '7 ~~ Cum o mai duci? e întrebat rusul de aliați. 
de har (1997), America, > 


i E f I 
prezent continuu (2001), Haraşo, oceni harago! 


Prutul dintre noi (2004), — Cu sănătatea? 
Obligati timpului lor (2015). — Haraşo, haraso. 
Este membru al Uniunii 
Ziaristilor Profesionisti 
din Romania. 


jocul, să-l vândă — pe la el pe-acasă era mare 
criză de îmbrăcăminte —, iar cu banii obținuți 


După o vreme, partenerii se întâlnesc din nou. 


- Dar cojocul? L-ai vândut? 

— Care cojoc... ?! se miră rusul. 

- Păi, nu-ţi amintesti, când eram în patrulare... 
— Da, da. 

— Şi am găsit un cojoc... 

— Care cojoc?!... 

Prada de război sau pradă de pace, ce-a insfacat odată rusul e-al lui pe 
veci. Și niciodată nu le-a fost îndestul, oricât și-ar fi adjudecat, cu forța 
sau cu diplomaţia. 


Tot un cojoc pentru ei este si pământul românesc de la estul și nordul 
Prutului, cu care şi-au tighelit la apus imperiul, fie el țarist, fie cel sovie- 
tic, sub masca cinică a democraţiei norodului nărod. Pământ frământat 
de rautati și silnicii şi bântuit de griji de tot felul. Răscolit de copitele 
barbarilor năvălitori dinspre Soare-Răsare, hoarde crâncene, prăvălind 
spre vest nu lumină, ci noapte neagră: tăvălugul morţii, al nimicirii. 
Prinsi de istorie, unii dintre migratori ca entități definite (prin superla- 
tive ale răului, de regulă, nemernicie şi cruzime!); cu numele spulberat 
de timp alţii, efemere năluci pe ecranele Timpului, nu fără traume în 
conştiinţa unui neam statornic, silit să tina într-o mână coarnele plugu- 
lui, iar cu cealaltă inclestata pe mânerul sabiei. Căci, nesmintit, hoarda 
căta spre vest, iar prima stavilă în calea lor eram noi, la răscruce de dru- 
muri şi de istorii, şi de pofte. Cotropitorul neînduplecat tinea mortis 
să-şi adape caii în Nistru și-n Istru. 


Până să-i urmeze cei cu cojocul, au mai trecut veacuri bune. Sau rele. 
Dar, spre deosebire de predecesorii deschizători de drumuri europene, 
aceștia s-au dovedit nomazi... statornici. Au luat (cu japca) pământ şi 
apa, cât au vrut, fără să le ceară adevaratilor stăpâni ai pământului și ai 
apei. Analfabeti si orgoliosi, nu i-au interesat titlurile de proprietate; 
corecturile pe acestea se operau cu tăișul sabiei, nu cu pana de scris. 
S-au înstăpânit peste ele, peste ei, au devenit pământeni, înainte de a 
deveni... pământ, sau în loc de a se preface „tot o apă şi-un pământ”, 
cum le hărăzea domnitorul înțelept. Prin număr, puhoiul îi coplesea pe 
băștinași. Era peste puterile acestora a mai tine un steag. Dar ce forță să 
rezisti vrajmasiilor si vrajmasilor de toate semintiile — goți, huni, gepizi, 
longobarzi, pecenegi, cumani, tatari, slavi, unguri, turci, cazaci, poloni, 
habsburgi, avari toţi nu doar avarii! —, peste silnicii şi nenorociri, să 
supravietuiesti sub formă de neam, păstrând si perpetuând elementele 
esenţiale ale fiinţei naţionale, chiar dacă la nivel de individ s-au mai ră- 
tacit, au mai clacat! În definitiv, toate semintiile și-au avut fiii risipitori 
şi rătăcitori. Doar două căi aveau, în fapt: adaptarea — acceptarea apa- 
rentă a jugului și lupta pasivă pentru subminarea acestuia — sau bejenia. 
Spre cinstea lor, cei mai multi au rămas „grămăjoară. Şi sunt. 

De nişte ani, s-au resuscitat și taditionalele târguri. Sau, mă rog, tradiția 
târgurilor moldovenești de odinioară — „la ruşi”. Negustorii ambulanți 
străbat, nu cu căruţa cu cai de odinioară, ci strunind caii putere ai 
„Lăzii” sau ,Nivei’, automobile de fabricaţie rusească, sute de kilome- 
trei, de la Nistru pân la Tisa si la Dunăre — ape si câmpii si munți in 
desfăşurare geografică — strigandu-si marfa si imbiindu-i pe localnici. 


— Hai la magazinul meu! Marfa pe cinste, ieftină! 


„Magazinul — o tarabă improvizată, acoperind 5-6 m” într-o piață a Ghe- 
orghienilor, primul orășel de pe Mureş din preajma izvorului. Printre 
şuruburi şi piulite, piese de schimb pentru biciclete, instalaţii sanitare și bu- 
telii de aragaz, pastă de dinți si pistoale, puști si poze cu dame goale pușcă — 
un bujor de moldoveancă de peste Prut. Bine făcută, bine îmbrăcată: o 
bluză „Versace” strânsă pe torace, să-i plesnească nu alta, reușind cu greu 
să tina în supusenie rotunjimile obraznice si sfarcurile provocatoare. Blugi 
de marcă, Lewis, mulati perfect pe coapsele superlungi. Nimic nou, nimic 
ieşit din comun până aici. Frapează însă virajul brusc de la limba română, 
bine stăpânită, după rigorile gramaticii şi departe de orice nuanţă dialecta- 
1a, la explicaţiile oferite pe ungureşte unui posibil cumpărător al unei scule 
de tăiat faianţă și gresie, majoritatea localnicilor, secui, cunoscându-și doar 
propria limbă. Nuantata și maghiara fetei — accent, gramatică, mă rog, tot 
tacâmul lingvistic și departe de orice nuanţă dialectală, nu doar însăilare de 
vorbe ciupite de prin ghiduri de conversaţie uzuală. Sau, de partea cealaltă, 
dincoace de taraba ,rusului’, rememorarea si resuscitarea unor rudimente 
de „ruschi jazâc”, băgate pe gat cu forța încă în clasele primare sau reverbe- 
rată, pe toate lungimile de undă („Să învăţăm limba rusă cântând”) limba 
marelui nostru eliberator / cotropitor de la răsărit: „Skolko?”, „Davai cias!” 
etc., formule la care apelează, în negocieri la nivelul de jos, ignorantii sau 
cei care se descurcă mai greu cu limba. 


Şi nici n-ar fi exclus ca Natasa de după tarabă să fi absolvit Dreptul, de nu 
chiar Literele. La Bucureşti sau la Chișinău. Extraordinară putere de adap- 
tare. „Clientul nostru, stăpânul nostru!” Mai ţineţi minte lozinca vremurilor 
comuniste: formă fără fond. Inclusiv fond de marfă lipsă. Sau precar de tot. 


În situația rușilor, lozincă mereu injumatatita: doar stăpâni, nu si 
clienți. Mereu (ne-)au luat, uitând să plătească. Sau ne-au plătit cu vârf 
şi îndesat... de sabie. De nu cu toată sabia... 


EEE PT ROMIÂINIĂ 
Veșnicii... efemere 


1711. Prin Tratatul de alianță de la Yaroslav, Petru cel Mare se angaja fata 
de Dimitrie Cantemir să respecte pe veci granițele Moldovei. Articolul I 
le defineşte: „Ţara Moldovei cu Nistrul să-i fie hotar si Bugeacul si cu toate 
cetăţile tot ale Moldovei să fie”. Articolul II: „Hotarul Principatului Mol- 
dovei, după drepturile sale antice, sunt acelea ce descriu cu râul Dnistru, 
Camenetu, Bender cu totu teritoriulu Bugeacului, Dunărea, Muntenia, 
Marele Ducat al Transilvaniei si teritoriul Poloniei, după delimitarea făcută”. 


„Nistrul să slujească întotdeauna drept delimitare între cele două im- 
perii”, trăgea lunie — „linie de demarcaţie între Sublima Poartă si Impe- 
riul Rusiei” — Tratatul ruso-turc din 29 decembrie 1791 - 9 ianuarie 
1972. Teritoriile din partea dreaptă a Nistrului rămâneau sub suzera- 
nitatea turcilor, iar cele de pe malul stâng „vor rămâne sub stăpânirea 
absolută și incontestabilă a Imperiului Rus”. 


„În numele poporului Basarabiei, Sfatul Țării declară Republica De- 
mocratică Moldovenească (Basarabia) în hotarele ei dintre Prut, Nis- 
tru, Dunăre, Marea Neagră si vechile granite cu Austria, ruptă acum o 
sută și mai bine de ani din trupul vechii Moldove, în puterea dreptu- 
lui de neam, pe baza principiului ca noroadele singure să-și hotărască 
soarta lor, de azi înainte şi pentru totdeauna se unește cu Mama Sa, 
România”. Din „Actul Unirii” votat de Sfatul Țării la 27 martie 1918. 
„Basarabia este acum unită pe veci cu România!”, exclama, la Chişinău, 
Alexandru Marghiloman, primul ministru al României. 


„Unirea necondiționată si pe vecie, a Bucovinei, în vechile ei hota- 
re, până la Ceremuș, Colacin și Nistru, cu Regatul României.” Din 
Moţiunea Congresului general al Bucovinei, 15/28 noiembrie 1918, 
în Sala Sinodală a Palatului Metropolitan din Cernăuţi. 


„Unirea acestor provincii românești cu Tara mamă si cu celelalte pro- 
vincii surori alipite ei este pentru toate veacurile pecetluită”, procla- 
ma preşedintele Adunării Naţionale de la Alba Iulia, George Pop de 
Băseşti, 1 Decembrie 1918. Urmau „clipe de delir, imbratisari între 
fraţi, săruturi si nesfarsite aplauze”. 

ylinuturile cuprinse în hotărârea Adunării Nationale din Alba Iulia 
dela 18 noemvrie / 1 decemvrie 1918 sunt şi rămân de-a pururea unite 
cu Regatul României” — Art. I al Decretului lui Ferdinand, prin gratia 
lui Dumnezeu și voința națională, Rege al României. 


Doar 22 de ani avea să dureze... veşnicia, configurată cu atâta suferință 
şi speranţă! 


1935: ,Trupele sovietice nu vor penetra niciodată teritoriul României 
dincolo de Nistru, decât la cererea guvernului român” — Litvinov, mi- 
nistrul de externe sovietic. 


Vor penetra, după doar... un cincinal! Prin viol. 


1991. Dată la întors vesnicia. La 27 august 1991, basarabenii proclamă 
independenţa deplină a Republicii Moldova. Păcăliți cu „veciile”, cotesc 
pe alt adjectiv-suport, degrevat de determinări temporale. Discutabil și 
acesta. Dinspre Transnistria, Armata 14, proiecte si presiuni de federaliza- 
re, hârjoana găgăuză etc., se vede, n-au brodit-o nici când credeau că s-au 
scuturat de ruși. Independenţa deplină rămâne, deocamdată, deziderat. 


Dumnezeu a dat omului spre imbelsugare apele, să rodească pământul, 
nu să-şi tragă piatră de hotar. De pe un rau pe altul ne-a tot învăluit ma- 
rele vecin de la răsărit. Salt de cangur, într-un fel de şotron uriaș. Aruncat 
mai întâi cu pietricica-armată, apoi săltată cizma imperială si aruncată 
mai la vest cu o apă. De pe Bug, salt pe Nistru (1792). De pe Nistru, pe 
Prut (1812). De fiecare dată, negreșit, promit că atât le-a fost „pohta”, că 
se opresc. Apoi uită. Mereu invocată vesnicia ca atribut al noii stationari 
post-rapt, ca ultimă frontieră a lăcomiei și a morții. Într-un singur rând, 
neiesindu-le în cale o apă de talia lor — Siretul le era prea mic! -, rușii s-au 
fixat pe munte (1806). Doar șase ani avea să le dureze și lor veșnicirea pe 
Carpaţii nostri. Tot mai statornică apa, deși curgătoare precum istoria, 
decât muntele. Finalmente, ce e val, ca valul trece. Trec și veşniciile. Doar 
pietrele rămân! Mai cu seamă bolovanii. 


În definitiv, şi Marea Sarmatică a căzut în păcatul trufiei: s-a crezut 
veşnică. N-a fost! Depune mărturie Marea Neagră, urmașa ei directă si 
mult mai mică; rămășiță infimă a Marelui Lac Pontic. Nici chiar Terra 
nu va dăinui „cât veacul”. Până și Soarele va înceta odată să pâlpâie, si 
lui îi este sortită și programată ora stingerii, spun savanții. 

În veci, pe vecie, totdeauna, niciodată... 


Cuvinte grele de înțeles, de necuprins pentru mintea (limitată a) omu- 
lui. Şi totuşi insusite nu doar de efemere documente diplomatice — la 
bursa politicianismului parsiv si fariseic — tratate, pacturi, ucazuri etc., —, 
ci reverberate chiar din amvonuri bisericeşti. „În veci (pomenirea lor)”, 
„Până la sfârşitul veacurilor”, „Acum si pururea si în vecii vecilor” sunt 
sintagme echivalente timpului nesupus unităţii de măsură omenești. 
Rudă sau nu cu veşnicia (vesnic-vecinic-veci-veac descind dintr-o ră- 
dăcină comună, cu aceeași obârşie semantico-lexicală), veacul pare 
unitate de măsură (si) a veciei, prin însumarea veacurilor (,veci” — for- 
mă de plural de la „veac”). Numai că vecia / veșnicie nu are nevoie de 
unități de măsură, nu se supune comensurării. Dacă matematica ope- 
rează cu plus şi minus infinit, o face exclusiv cu uz didactic. 


Una după alta au căzut și „veşniciile” parafate cu sânge pe câmpuri de 
luptă, sau efect al turnirurilor diplomatice la masa tratativelor și a ne- 
gocierii. Exemplele de mai sus sunt elocvente. Printre cadavrele atâ- 
tor iluzii, mi-a ieșit în cale şi excepția: „Pravila vremennogo pravlenia 
Bassarabii” — „Pravila conducerii vremelnice a Basarabiei” —, un decret 
țarist din 1813, ce conferea drept de autonomie, limitat in timp, Basa- 
rabiei ocupate cu un an înainte de ruși „pe vecie”. Bine conceput, docu- 
mentul avea să acopere un segment de timp de aproximativ un deceniu 
şi jumătate. Tot relativă, se vede, şi vremelnicia! 


Numai că, din păcate, excepţia întărește regula. 


CĂRŢI SI ATITUDINI ES 


Argument pentru „Basarabica” 


În martie curent, în Aula Magna a Academiei Române, a avut loc ma- 
nifestarea omagiala „Ziua Basarabiei: 99 de ani de la unirea cu Tara” 
(27 martie 1918 — 27 martie 2017), onorată de prezența ES Mihai 
Gribincea, ambasadorul Republicii Moldova la București, prof. Valer 
Dorneanu, Președintele Curţii Constituţionale a României, Oleg Bă- 
lan, rectorul Academiei de Ştiinţe Administrative din Republica Mol- 
dova, membrul corespondent al ASM Ion Guceac, vicepreşedinte al 
Academiei de Științe a Moldovei, de alte oficialități. 


În cadrul întrunirii a fost lansată o nouă colecţie, „Basarabica”, ce apare la 
Editura Academiei Române și la Edituria Istros a Muzeului Brailei „Ca- 
rol I”. Primele două volume ale colecţiei prezentate — „Geneza poblemei 
basarabene — 1812” de Vlad Mischevca și „Constituţia la răscruce de mi- 
lenii” de Ioan Guceac, autori din Republica Moldova, — sunt însoţite de o 
prefață semnată de academicienii Victor Spinei si lonel Candea. 


Dincolo de fruntariile actuale ale țării — cu precădere in Republica Mol- 
dova — locuiesc entități româneşti care produc valori culturale si ştiinţifice 
notabile, adesea ignorate sau nu îndeajuns de bine cunoscute în România, 
motiv pentru care considerăm oportun să se aibă în vedere publicarea con- 
tributiilor celor mai reprezentativi eruditi de la răsărit de Prut în volume 
consistente, destinate atât lumii savante, cât şi publicului larg interesat de 
domeniile umaniste şi de disciplinele ştiinţifice. 


După faptul teritorial produs ca urmare a ultimatumului din 26 iunie 
1940 si mai cu seamă după ocuparea Basarabiei de către trupele sovieti- 
ce în vara anului 1944, represaliile obstinate împotriva populaţiei locale, 
orientate cu prioritate spre pătura sa cultă, au condus, pe de o parte, la 
încarcerări si deportări masive, soldate frecvent cu suprimarea fizică a opo- 
zantilor dictaturii, iar, pe altă parte, cu emigrarea în masă a comunităților 
amenințate de hecatomba războiului şi de instalarea regimului despotic. 
În condiţiile exterminărilor, ale exodului si ale anihilării elitei carturaresti 

ES Mihai Gribincea, ambasadorul Republicii Moldova la Bucureşti, 
Valer Dorneanu, Preşedintele Curţii Constituţionale a României 


din Basarabia, precum şi a măsurilor opresive fata de spiritul national din 
regiune, posibilităţile de reliefare a valentelor intelectualitatii românești de 
la răsărit de Prut au întâmpinat inevitabile impedimente. Semnificativ ni 
se pare faptul că, prin aplicarea politicii de deznaționalizare promovate de 
autoritățile comuniste, procentajul păturii cu studii superioare din Republi- 
ca Sovietică Socialistă Moldovenească a fost cel mai scăzut fata de celelalte 
republici din componenţa defunctei „Uniuni Sovietice”. 


Cu toate acestea, conducerea statului federal a trebuit să întreprindă 
anumite măsuri de natură să impulsioneze dezvoltarea unor domenii 
ştiinţifice, în acest scop recurgându-se pentru început la atragerea tehno- 
cratilor alogeni. Înființarea unei baze de cercetări în 1946, transformată 
în Filiala Moldovenească a Academiei de Ştiinţe a URSS în 1959 şi, ulte- 
rior, în Academia de Ştiinţe a RSS Moldoveneşti in 1961, au reprezentat 
măsuri cu efecte benefice pentru evoluția ulterioară a multor paliere din 
sfera ştiinţifică si culturală. Cu timpul, ponderea specialiștilor recrutați 
din rândurile elementelor autohtone a sporit exponențial, un rol însem- 
nat în acest sens revenind unităţilor de învățământ superior. Fondată în 
1946, Universitatea de Stat din capitala republicii şi-a sporit numărul de 

facultăți si de studenţi, înregistrându-se succese atât în sfera învățămân- 
tului, cât şi a cercetării. 


După proclamarea independenţei la 27 august 1991 şi crearea Republicii 
Moldova, tendinţele pozitive spre reînnoire s-au accentuat, societatea locală 
parcurgând o perioadă de tranziţie nelipsita de convulsii, dar aspirând la 
o altă dinamică existențială. Cu toate dificultățile materiale, dar si de altă 
natură, specifice tuturor entităţilor statale din jumătatea răsăriteană a Eu- 
ropei, care s-au debarasat de povara regimurilor dictatoriale şi de hegemo- 
nia tenebroasă a Kremlinului, lumea intelectuală din Republica Moldova 
a reușit ca, prin har şi determinare, să obțină performanţe savante de ne- 
tăgăduit, unele dintre acestea cu relevanță nu numai pe plan naţional, ci şi 
international. Confruntată cu un destin istoric presărat cu precaritati, când 
însăşi ființa națională s-a aflat la ceas de grea cumpănă, românitatea din- 
tre Prut şi Nistru a dobândit verticalitate umană şi profesională, probând o 
forță regenerativă cu totul si cu totul remarcabilă, care se cuvine evidențiată 
şi care merită intreaga admiraţie. 


Dincolo de scindarea nefirească si, desigur, vremelnică a trunchiului neo- 
latin ancestral, realizările confratilor de la răsărit de Prut din toate sferele 
de activitate constituie un bun comun, indiferent de locul şi momentul în 
care au fost produse. De aceea, este imperios necesar ca acestor împliniri 
purtând pecetea sagacitatii si a exigențelor să li se confere proliferare în tot 
spațiul carpato-dunărean. Un belşug de noi roade va fi oricând binevenit în 
grădina civilizației româneşti. 


Demersul preconizat se bucură de adeziunea conducerii Academiei Româ- 
ne, fiind agreat totodată de numeroși colegi din mediul academic si univer- 
sitar de la Chişinău, împreună cu care sperăm să identificăm oportunitățile 
cele mai bune pentru o cooperare fructuoasă şi viageră. 


Materializarea acestui proiect urmează să se realizeze prin coeditarea asu- 


mată de Editura Academiei Române si Editura Istros & Muzeului Brăilei 
„Carol I”. 


Victor SPINEI, 
Ionel CÂNDEA 

Acad. Dan Berindei, Prof. dr. lonel Cândea, membru 
preşedintele Secţiei de ştiinţe istorice corespondent al Academiei Române, 
a Academiei Române directorul Editurii Istros 

Monografi: Populatia 
Basarabiei interbelice. Aspecte 


demografice (Chişin 


au, 


2013); Scrierea si rescrierea 
istoriei. Tendinte recente 
in istoriograha rusă de 


reinterpretare a particip 


ării 


Rusiei țariste la Primul Război 
Mondial. De la Lenin la Putin 
(Chişinău, 2016) ş. a. 


Într-un mod cât se poate de logic și de firesc, 
unul dintre volumele cu care a debutat colecţia 
„Basarabica” este Geneza problemei basarabe- 
ne — 1812 de dr Vlad Mischevca, cercetător 
ştiinţific coordonator la Institutul de Istorie al 
Academiei de Ştiinţe a Moldovei [1]. 


Autor al mai multor monografii și studii pu- 
blicate la Chisinau, Iasi, Atena și Salonic, 
dr Vlad Mischevca este membrul mai multor 
societăți ştiinţifice internaţionale, având ca 
principale domenii de competență perioa- 
da de trecere de la medieval la modern - is- 
toria relațiilor internaționale din Sud-Estul 
Europei (secolul XVIII — începutul secolului 
al XIX-lea), genealogia domnilor fanarioți, 
faleristica si vexilologia heraldică națională, 
raporturile istorice româno-elene (în speci- 
al cu Sfântul Munte Athos). Este unul dintre 
primii istorici de la Chisinau care a abordat, 
încă la mijlocul anilor ’80 ai secolului trecut, 
istoria diplomatică a semnării Tratatului de 
Pace de la București din 1812 şi problema 
anexării Basarabiei la Imperiul rus, reușind să 
analizeze acest subiect prin prisma celor mai 
recente realizări ale istoriografiei românești și 
europene si a utilizării vastelor izvoare docu- 
mentare din mai multe tari. La tema privind 
geneza problemei basarabene a publicat, de-a 

lungul timpului, numeroase 
studii şi materiale, precum 
si câteva monografii în care 


VLAD MISCHEVCA 


urmăreşte impactul factorilor 

; i sa : : GENEZA PROBLEMEI BASARABENE - 1812 
internaţionali, inclusiv al celui 
fanariot, asupra evoluţiei tra- 
tativelor de pace ruso-turce, în 
urma cărora a avut loc anexa- 
rea Moldovei dintre Prut, Du- 


năre şi Nistru la Imperiul rus. 


basarabene a preocupat atenţia 
mai multor cercetători, atât din 
cadrul spaţiului românesc, cât 


şi din diferite tari europene si AK 


extra-europene, suscitând nu- EDITURA ACADEMIEI ROMANE - EDITURA ISTROS 

meroase discuţii şi dezbateri 

contradictorii. Subiectul este 

departe de a fi epuizat, astfel încât problema raporturilor politice mol- 
do-ruse a fost si va rămâne, cu certitudine, un subiect inepuizabil pen- 
tru istorici, grație complexităţii şi dramatismului său. Pe de altă parte, 
dincolo de numeroasele contribuţii istoriografice și documentare, cert 
este că, din toate războaiele ruso-turce declanșate pe teritoriul Moldo- 
vei, cel din anii 1806-1812, precum și raporturile politice premergătoa- 
re acelei perioade încordate, rămân în continuare insuficient studiate, 
fiind omise sau subestimate evenimentele internaționale legate de ches- 
tiunea Principatelor în cadrul problemei orientale. 


Pornind de la necesitatea studierii impactului raporturilor 
internaţionale de la începutul secolului al XIX-lea asupra Principatului 
Moldovei, ceea ce ar contribui la cunoaşterea esenței spinoasei proble- 
me orientale, dar mai ales a genezei problemei basarabene, noul studiu 
al istoricului Vlad Mischevca, elaborat în baza lucrărilor publicate, a 
investigaţiilor de mai multi ani și a noilor cercetări, a urmărit să elu- 
cideze una dintre cele mai dramatice si actuale probleme de istorie a 
românilor: actul din 1812, când o parte a Moldovei, numită ulterior 
Basarabia, a fost anexată la Rusia. Întemeiat pe un solid suport docu- 

mentar al materialelor de arhivă din Federaţia Rusă, România, Franţa, 
Turcia, precum și al vastelor culegeri de documente diplomatice ale 
epocii, valorificând istoriografia accesibilă din mai multe tari, autorul 
urmăreşte consecutiv expansiunea Imperiului rus în secolul al XVIII-lea 
spre Sud-Estul Europei, principalele etape ale extinderii imperiului 
țarist de la sfârșitul secolului al XVIII-lea — începutul secolului al XIX-lea în 
direcția țărmului de nord al Mării Negre, precum și consecințele acelei 
extinderi asupra Principatului Moldovei. 


În cadrul celor trei compartimente ale monografiei (Moldova sub im- 
pactul problemei orientale; Lupta diplomatică pentru Principatele Ro- 
mâne în timpul războiului ruso-turc din 1806-1812; Geneza proble- 
mei basarabene), autorul elucidează impactul problemei orientale în 
această zonă, politica marilor puteri fata de Principatele Române, une- 
le aspecte politico-demografice din istoria Transnistriei și importanța 
geografică a spaţiului populat de români, urmările disputelor politico- 
militare asupra Principatelor Române, etapele principale ale duelului 
diplomatic dintre Imperiul rus și Imperiul otoman în timpul războiului 
ruso-turc din 1806-1812, ce s-a încheiat cu semnarea la 16 (28) mai 
1812 a Păcii de la București. 


Un loc important în lucrare este acordat examinării luptei diplomatice 
pentru Principatele Române în timpul războiului ruso-turc din 1806- 
1812, respectiv, rolului diplomatic al fanariotilor in problema basara- 
beană, inclusiv al familiilor fanariotilor Ipsilanti și Moruzi (capitolul II). 
În cadrul noului său volum, dr Vlad Mischevca confirmă ceea ce a 
nuantat si acad. loan-Aurel Pop, când a remarcat că: „Fanarioţii au fost 
si răi, si buni, ca toți oamenii, dar unii dintre ei ne-au legat sau relegat — 
paradoxal — cu Europa vestică, cu lumea civilizată, cu iluminismul si 
cu despotismul luminat. Acești dragomani-domni erau oameni culti, 
versati cu literele si cu artele, cititori de cărți bune, aducători de idei 
noi, novatoare. Pe unele le-au putut chiar aplica, deși gândul lor nu era 
la propăşirea românilor, cât a grecilor” [2]. Conform hatti-șerifului din 
1802, Principatele continuau să fie fiefuri de exploatare turco-fanari- 
ota, iar dregătoriile Tarilor Române de la nord de Dunăre rămâneau 
în continuare la discretia domnilor fanarioți, care puteau să „fie vol- 
nici în a-i alege si pe aceia dintre cei de neam grec, care sunt cinstiți și 
pricepuți si care merită să ocupe aceste posturi” [3]. 

Aşa cum susține autorul, în Tara Moldovei, care după anexarea Buco- 
vinei de către Imperiul habsburgic, la 1775, pierduse circa 11 % din 
teritoriu, până la declanșarea războiului ruso-turc din 1806-1812 în- 
cheiat cu o nouă scindare a ţării şi anexarea teritoriului dintre Prut şi 
Nistru la Imperiul rus, au fost investiti la domnie o seamă de domni 
fanarioți, dintre care cel mai mult s-au aflat la cârma Moldovei două 
rude apropiate — Alexandru Moruzi si Constantin Ipsilanti. Şi dacă 
stăpânirea lui C. Ipsilanti în Moldova este considerată, în general, că 
„n-a fost rea” (C. C. Giurescu), domnul fiind prezentat în ultima cro- 
nică moldovenească, aceea a lui Manolache Drăghici, ca având „un 
caracter vesel si priincios pentru tara” [4], în privinţa fanariotilor 
Moruzi, aşa cum menţionează dr Vlad Mischevca, rolul diplomatic 
al acestora în problema basarabeană a fost pe cât de esenţial, pe atât 
de controversat. 


Pornind de la o lectură atentă si multiaspectuală a literaturii de specia- 
litate, inclusiv a izvoarelor istorice publicate atât în culegerile de docu- 
mente din arhivele rusești de la Moscova si Sankt Petersburg, precum 
si in diverse articole, studii și monografii, autorul ajunge la concluzia 
că Alexandru Moruzi „a încercat să ducă o politică de echilibru între 
marile puteri, dorind să profite atât de susținerea ruşilor (activitatea 
lui depindea de aprecierile consulului rus la Iasi), cât şi de cea a france- 
zilor (a căror poziţie era tot mai determinantă în Sud-Estul Europei), 
fără a provoca nemulțumirea sau chiar dezamăgirea otomanilor (mai 
ales că întreținea o corespondenţă privată cu sultanul)” Aga cum ar- 
gumentează autorul lucrării, tentativa lui Alexandru Moruzi de a fi pe 
placul tuturor era cât se poate de explicabilă, decurgând din tradiția 
fanariotă, conform căreia „pentru a te menţine în funcţie, trebuia să fii 
flexibil în relaţiile diplomatice (mizând nu doar pe o singură putere) şi 
să-ţi aranjezi interesul personal si cel al clanului)” [5]. 


Concluzia autorului este că moruzeștii au trădat, în cele din urmă, Poar- 
ta Otomană, dar nu același lucru îl putem spune şi despre vinovăția 
lor în geneza problemei basarabene, despre răspunderea lor personală 
pentru raptul arbitrar din 1812, pe care o poartă, în fond, doar părțile 
beligerante: Imperiile otoman și țarist [6]. 


Extrem de interesante si de instructive sunt paginile în care dr Vlad 
Mischevca ilustrează drama anului 1812 cu aprecieri din opera mare- 

lui poet, istoric şi vizionar Mihai Eminescu sau din gândirea ilustrului 
diplomat Nicolae Titulescu. 


Asa cum, pe bună dreptate, afirmă autorul volumului, Eminescu a de- 
monstrat, ca nimeni altul din generaţia sa, adevăratul românism și com- 
pasiunea fata de drama Moldovei, publicând un şir de studii si articole 
istorice „despre Basarabia”. În viziunea acad. M. Cimpoi, „marele poet 
al mitului ca istorie și istoriei ca mit, dar şi ca istorie reală, cu roata ei 
strivitoare si regeneratoare (prin păstrarea ființei nationale)” [7]. Pole- 
mist redutabil, Mihai Eminescu a demonstrat cu raționamente istorice 
că „Basarabia e din zestrea și teritoriul străvechi al Moldovei, deci fieca- 
re moldovean simte mult mai adânc acea pierdere. [...] Trebuie să fim 
un strat de cultură la gurile Dunării, — îndemna Eminescu. — Niciodată 
nu am fost element stăpânitor; niciodată nu s-a manifestat în noi chiar 
nici tendinţa de a supune pe alţii, ci totdeauna românul s-a mulțumit a 
fi adăpostit şi a se dezvolta pe pământul său” [8]. 


Nicolae Titulescu, la rându-i, manifestând o înțelegere perfectă a 
situației şi importanţei Basarabiei în cadrul relaţiilor ruso-române, pe 
de o parte, precum si a relațiilor României cu marile puteri, pe de altă 
parte, a definit, în anii interbelici, semnificaţia actului din 1812 din 
punctul de vedere al dreptului international. „Turcia, — sublinia ma- 
rele diplomat român, — a cedat Basarabia Rusiei. Prin această conce- 
sie, Turcia a violat pur şi simplu contractul său de vasalitate; şi Rusia a 
devenit complicele violării unui contract de drept internaţional. Ori, 
complicitatea la violarea unui contract de drept international nu poate 
crea dreptul... Odată ce Basarabia a revenit în posesia noastră, (...) a 
cere recunoaşterea rusă a acestei anexiuni înseamnă a renunța la 2000 
de ani de posesiune, înseamnă ratificarea noastră a violării contrac- 
tului internaţional comis de Turcia în 1812, înseamnă recunoașterea 
complicitatii ruso-turce ca sursă de drept” [9]. 


Cu referire la politica imperială a ţarismului promovată în teritoriul 
dintre Prut şi Nistru, cunoscut de acum încolo drept Basarabia, des- 
prins în mod arbitrar si violent din trupul Moldovei, pentru a se afla, 
timp de 106 ani, în oblăduirea si sub dominaţia celor cinci împărați ruși 
(Alexandru I, Nicolai I, Alexandru al II-lea, Alexandru al III-lea si Ni- 
colai al II-lea), autorul împărtășește punctul de vedere al acelor istorici, 
care o împart, convențional, în trei perioade ce corespund, în general, 

etapelor de includere a regiunii în sistemul economic, administrativ 
şi politic al Imperiului rus: prima cuprinde anii 1812-1828/1830, cea 
de-a doua — anii 1831-1868/1873 şi cea de-a treia — anii '60-'70 ai se- 
colului al XIX-lea — 1917 [10]. 


Cât priveşte efectele de durată ale anexării teritoriului dintre Prut şi 
Nistru, acestea s-au întins până în februarie 1917, Basarabia devenind 
pe parcurs o unitate ordinară administrativă rusă — gubernia Basara- 
bia, — populaţia acesteia având de suportat consecinţele unui regim 
autocratic țarist, al cărui impact s-a resimţit asupra vieţii politice, eco- 
nomice, sociale, spirituale etc. Așa cum conchide autorul, românii ba- 
sarabeni au fost excluşi din procesul Unirii Principatelor de la 1859, 
cu excepţia celor trei judeţe de la nord de Dunăre - Cahul, Bolgrad 
şi Ismail, care au fost retrocedate, conform Păcii de la Paris din 1856, 
„Principatului Moldova, sub suzeranitatea Sublimei Porţi” (art. XXI) 
şi apoi reanexate Rusiei, conform Păcii de la Berlin (13 iulie 1878). Ca 
urmare a acestui fapt, basarabenii au fost dezradacinati cultural si lin- 
gvistic si decuplati de la procesele de modernizare ale națiunii române 
si de integrare vest-europeană, conservandu-si aspectul preponderent 
rural al societății, resimţit până în zilele noastre [11]. 


În mod paradoxal, în pofida politicii imperiale de tip colonial constant, 
în teritoriul dintre Prut şi Nistru a rămas, mai ales în mediul rural, ca- 
racterul românesc al Basarabiei. În susținerea acestui adevăr, dr Vlad 
Mischevca invocă opinia pictorului francez Lucien Lantier (născut la 
Odesa, în 1879), care consemna fără echivoc că: „Basarabeanul este, 
în mod clar, un latin. Tipul său, moravurile, aspiraţiile, costumul, 
locuinţele, tiparele de cultură, felul de alimentare, de trai, credințele 
sale si chiar superstitiile, sărbătorile sale atât de pline de veselie care 
provine de la vinul de pe colinele învecinate — toate acestea demon- 
strează înrudirea sa cu țăranul din România Mare” [12]. 


Urmărind perpetuarea peste decenii a problemei basarabene, autorul 
studiului ajunge inclusiv la importantul, dar mai putin cunoscutul tra- 
tat de pace ruso-turc, semnat la Moscova în 1921. Depistat într-o cu- 
legere de documente mai puţin accesibilă a Departamentului adminis- 
trativ al Comisarilor Poporului din URSS, publicată în 1944 „pentru 
uz de serviciu”, Tratatul ruso-turc de „prietenie si fratie” din 16 martie 
1921 între succesorii imperiilor țarist şi otoman — Republica Sovietică 

Federativă Socialistă Rusă şi Marea Adunare Naţională a Turciei — in- 
cludea 16 articole şi 4 anexe, stipulând părților semnatare să nu recu- 
noască niciun tratat de pace sau alte acte internaționale în care ar fi fost 
impuse cu forța să adere una dintre părți. Articolul VI al tratatului pre- 
vedea in mod expres că „Ambele parti contractante recunosc că toate 
tratatele încheiate până în prezent între cele două tari nu corespund 
intereselor reciproce. Prin urmare, sunt de acord să recunoască aceste 
tratate drept reziliate si neavenite” [13]. 


În atare mod, conchide dr Vlad Mischevca, la mai bine de un secol de 
la semnare, Rusia (devenită deja sovietică) a recunoscut în mod ofi- 
cial, chiar dacă şi indirect, nulitatea consecințelor Tratatului de pace 
de la Bucureşti din 16 (28) mai 1812, deşi, cu trei ani mai devreme, 
populaţia Basarabiei și-a decis de sine stătător destinul prin Actul Uni- 
rii din 27 martie 1918, rezolvând, astfel, în mod echitabil, problema 
basarabeană. 


Lucrarea domnului dr Vlad Mischevca se înscrie în cadrul general al 
istoriografiei noi de la Chișinău, ce s-a cristalizat începând mai ales cu 
ultimul deceniu al secolului al XX-lea ca parte integrantă a istoriografi- 
ei române și europene, constituind o contribuţie esenţială la studierea 
şi cunoașterea obiectivă a trecutului românilor sub aspect politico-di- 
plomatic. 


Note | 1 Vlad Mischevca, Geneza problemei basarabene — 1812. 
Prefata de Demir Dragnev. Volum îngrijit de Ionel Cân- 
dea, Viorel Coman, Editura Academiei Române, Muzeul 
Brăilei „Carol I’, Editura Istros, Bucureşti-Brăila, 2016, 
368 p. 

“Ibidem, p. 11. 

3 Ibidem, p. 144. 
“Ibidem, p. 154. 
‘Ibidem, p. 225. 
“Ibidem, p. 257. 
7 Ibidem, p. 272-273. 
8 Ibidem, p. 273. 
° Ibidem, p. 269. 
10 Ibidem. 

1 Ibidem, p. 278. 
12 Ibidem, p. 283. 
'5 Ibidem, p. 294. 


CĂRȚI ȘI ATITUDINI 


Alexandru GAFTON 
l Gheorghe Chivu - filologul cumpănit 


Educat alături de mari profesori si cercetători 
bucureșteni, format la Universitatea din Bucu- 
reștiși la Institutul de Lingvistică „lorgu lordan— 
Al. Rosetti”, unde a devenit apoi parte inte- 
grantă a corpului academic, cercetător și pro- 
fesor formând, la rândul său, viitori profesori 


D şi cercetători, cel astăzi omagiat este un model 


A.G. lingvist și filolog exemplar al Şcolii lingvistice de la Bucuresti. 
evoluționist de orientare 
neo-lamarckiana, cuo Având o capacitate remarcabilă de a culege 
concepție humeeană învăţătura profesorilor pe care i-a cunoscut, 
asupra realităţii și adeptal adesea destul de deosebiți sub variate aspec- 


il ae la te, dotat cu instinctul, convertit în știință, de 
Autor de ediţii de texte ? 


vechi romanesti si al unor 
studii care încearcă să unitară, în sfârşit, înzestrat cu daruri natura- 


a armoniza acele învățături într-o structură 


inteleaga dinamicile limbii, le, precum echilibrul judecăților si statornicia 

gândirii, societăţii și evoluția convingerilor, profesorul Gheorghe Chivu 

relaţiilor dintre acestea. : a ce re 

titei este unul dintre reputatii filologi și lingviști ai 
Traducător si comentator ~ i, oF 3 

al unorlucrări de Zilelor noastre, unul dintre puținii care se bu- 

lingvistică diacronică, cură din plin de recunoașterea colegilor din 


istorie a creștinismului, tara. Am avut adesea ocazia de a fi alături de 
evolutionismului și a 
mentalităților. 


Recent, la Târgovişte, a apărut de sub tipar volumul 
omagial Gheorghe Chivu. Un model de rigurozitate 
ştiinţifică şi didactică, care întruneşte comunicările 
prilejuite de conferirea titlului de doctor honoris ca- 
usa al Universităţii „Valahia” din Târgovişte Domnu- 
lui Academician Gheorghe Chivu. Preluăm unul din 
textele incluse in noua apariţie editorială si adresăm 
cele mai sincere felicitări autorului şi sustinatorului 
revistei „Limba Română”, bucurându-ne că activi- 
tatea colegului nostru a fost înalt apreciată de către 
universitarii targovisteni. 

profesorul Gheorghe Chivu în felurite împrejurări, de a aborda împre- 
ună tot felul de teme pe care doi prieteni le discută în conversații par- 
ticulare, de a-l cunoaște pe profesor sub variate aspecte, de a observa 
şi a mă convinge personal de respectul de care beneficiază, precum si 
de felul în care știe să primească omagiile colegilor din tara, mai tineri, 
de-o seamă sau mai exersati în activitatea ştiinţifică. Desigur, acesta fi- 
ind un privilegiu personal și un dar direct, ca semn al încrederii, nu voi 
descrie indiscutabilele calități umane ale profesorului. 


De altfel, profesorul Gheorghe Chivu, discret manifest în interactiuni- 
le cu colegii, ceva mai generos în relaţiile cu cei apropiaţi, deşi scrută- 
tor cu realitatea, este circumspect cu opiniile si parcimonios în expri- 
mare, astfel încât i-ar displace un portret, o reliefare chiar a calităților 
de profesor și cercetător. Știind prea bine că profesorul Gheorghe Chi- 
vu este un adept si un practicant al sobrietatii si al chibzuitei retineri, 
voi spune, potrivit momentului, doar o mica parte din ceea ce cred si 
ştiu despre om, despre cercetător şi despre profesor, încercând să ofer 
o imagine coerentă și fidelă care să reflecte atribute și realizări pe care 
nu doar le promovăm și apreciem, ca societate, dar le respectăm și le 
răsplătim într-atât, încât le ridicăm la rang de modele. 


Cercetarea lingvistică românească s-a desfăşurat diferit de cea din alte 
tari, lucru datorat aproape deloc obiectului şi aproape exclusiv oame- 
nilor. Fundamentele și temelia, multe dintre elementele construcţiei, 
precum și direcţiile de cercetare plănuite şi materializate prezintă des- 
tule aspecte carentiale. Pe măsura trecerii timpului, procesele necesa- 
re edificării unei construcţii solide au devenit tot mai anevoioase, din 
felurite motive, care, esențialmente, decurg din evoluţia tot mai preg- 
nantă a carentelor comportamentale, în special a celor care atârnă de 
habitudinile de pregătire și de acţiune în domeniu. Întregul proces a 
fost mai degrabă lipsit de organicitatea necesară, de acea competiție 
care să ducă la selecţie și la acumulare, care să genereze coerenţa struc- 
tural-functionala, adesea diferitele perioade constituind entități inde- 
ajuns de neconcordante si de putin compatibile, încât să compromita 
ideea de întreg. În acest context, numeroase elemente de principiu și 
de perspectivă au fost lăsate deoparte, cu toate că erau de rang funda- 
mental. Starea aceasta de neașezare şi de început de iznoavă reluat a 
influenţat hotărâtor evoluţia lingvisticii românești, deși limba, istoria, 

cultura, întregul material de studiu sunt îndeajuns de generoase, încât 
să fi putut îndemna și determina în direcția unor cercetări deosebit de 
interesante, de fertile şi de valoroase. 


În opinia noastră, aceasta este schița contextului general, care a domi- 
nat si care încă domină cercetarea filologico-lingvistică românească. 
(Fireşte, bunul meu prieten, profesorul Gheorghe Chivu, este departe 
de această opinie, se bizuie pe propriile-i argumente, dar sper că nu va 
relua aici această discuţie, doar una dintre cele care ne animă separân- 
du-ne temperamental pentru a ne reuni intelectual.) 


Tin să spun că totuşi în această stare în care începuturile se succed si- 
sific, în care opiniile nu concurează colaborativ, ci doar se neagă, se 
ignoră sau se iscă doar spre a se combate, în care elementele sunt insu- 
ficient cercetate, privite doar în sine, separate și necoroborate de alte 
elemente sau perspective, în care opiniile teoretice — adesea împrumu- 
tate de aiurea — sunt la fel de ades lipsite de legătură cu realitatea la care 
pretind a se aplica şi pe care pretind a o reprezenta, în sfârșit, în această 
stare în care cercetarea lingvistică, fracturată în sine, nu pare a avea re- 
sursele trebuincioase pentru a se racorda firesc si eficient la ştiinţele 
şi la perspectivele ample de care depinde - și pe care filozofia științei 
le indică cu binevoitoare insistență —, ea, lingvistica românească, încă 
are speranțe, nu doar prin unii dintre tinerii pe care si i-a ales (căci, in 
ştiinţele adevărate, nu omul alege știința, disciplina, ci aceasta îl alege 
pe cercetător), dar și prin profesorii lor de valoare. 


În această stare, este cu atât mai mult de apreciat fastul moment în care 
apare cineva încercând să ofere lucruri temeinice si, dimpreună cu ele, 
modelul trudei eficiente şi corelate. Numeroasele lucrări ale profesoru- 
lui Gheorghe Chivu deja alcătuiesc o operă ştiinţifică de certă valoare, 
importanţă și coerență tematico-metodologică. Fie că sunt tipuri de 
ediţii de text, volume de autor, fie că sunt articole si studii de diferite 
întinderi si profunzimi, toate contribuie la dezvoltarea lingvisticii și a 
filologiei românești, precum si a gândirii filologico-lingvistice a celor 
în formare. 

Prin unele lucrări ale sale, profesorul și cercetătorul Gheorghe Chivu 


a adus contribuţii de substanţă la procesul de edificare a filologiei si 
lingvisticii româneşti, prin altele a oferit modele de lucru, arătând că se 

pot construi lucruri trainice în modalităţi eficiente. Prin toate lucrările 
sale, el a contribuit la învățarea mai multor rânduri de tineri, studenţi si 
cercetători, cu toţii având nevoie de o astfel de cunoaștere, de modelul 
cumpătării eficiente, al pozitivismului şi al inducției, al verificării atente 
şi riguros ştiinţifice — în primul rând a propriilor produse științifice —, 
al fermei exigente cu care este privită orice teorie, al racordării la pro- 
dusele valide ale cercetării filologice românești, în sfârșit, al științei ca 
modalitate de oficiere a procesului raționării. Felul in care se structu- 
rează si funcționează cercetările de la baza acestor lucrări, modalitatea 
în care se edifică si edifică ele, chipul în care se întrepătrund perspecti- 
vele roditoare, dar și în care fecundează gândirea filologico-lingvistică 
românească sunt exemplare. 


Deduc de aici că dincolo de acumulările de cunoștințe, de știința me- 
todelor și de tehnica utilizării instrumentelor, ceea ce temeiniceste ac- 
tivitatea de cercetare ştiinţifică, ceea ce-i da organicitate și viata este 
înălțimea perspectivei si capacitatea de a trece succesiv si repetat de la 
privirea cu ochiul liber la cea telescopică și apoi la cea microscopică, în 
mod rational-obiectiv, cu delicatul respect pentru disciplina studiată și 
cu profunda asumare a consecinţelor concluziilor pe care doar realita- 
tea concretă si spiritul ştiinţific le impun. 


Ştiu bine că astfel am descris modul de a face ştiinţă al profesorului 
Gheorghe Chivu și cred cu tărie că nu există un mod mai adecvat prin 
care ființa umană poate ajunge la marile adevăruri și secrete ale reali- 
tatii. 

Viorica MOLEA 


O privire de ansamblu asupra tratării 
limbajului oral în textul publicistic (II) 

V. M. — conf. univ., dr. în 
filologie, Departamentul 
Lingvistică Română și 
Stiinta Literară, Facultatea 
de Litere, USM. Domenii 
de cercetare: stilistică, 
pragmatică, cultivarea 
limbii, comunicare. Autoare 
a trei cărţi: Valori expresive 
ale frazeologismelor în 
opera dramatică (2010), 
Expresivitatea limbajului 
poetic (suport de curs) 
(2011) și Oralitatea în textul 
publicistic actual românesc 
(2016). Participantă la 
numeroase conferinţe 
internaţionale. 


Majoritatea cercetătorilor tratează fenome- 
nul oralitatii implicat în textul publicististic, 
relevând diverse aspecte ale acestuia, precum 
şi efectele obținute prin utilizarea lor. loan 
Lascu vorbeşte despre prezenţa asa-numitu- 
lui „stil imagé”, care „este mai putin subordo- 
nat comunicării și mai mult talentului literar 
al ziaristului” [Laşcu 2004: 29], presupunând 
utilizarea resurselor expresive atât ale limbii 
scrise (retorismul, figurile de stil), cât şi cele 
ale limbii vorbite (elementele marcate stilistic 
ale oralitatii). Referindu-se la limbajul presei, 
în particular, Carmen Neamţu consideră că 
„presa românească este într-o continuă pri- 


The interest for the stylistic and pragmatic values of ora- 
lity in literary written text has always been maintained 
by several researchers concerned with the study of the 
text. This aspect is mainly reflected in literary criticism 
studies with reference to artistic works. 

Since the publishing text has, mostly, similarities with the 
belletristic one, but not only because of that, orality was 
and remains a source that continuously inspires journa- 
lists with its richness and diversity of means of expression, 
but also with its stylistic and pragmatic poignancy. 

Oral language is the one that reflects the latest trends in lan- 
guage and the one that ,,tests’, , probes the ground” of lan- 
guage evolution in general. Thus, the publishing text, which 
folds neatly on the reality of the moment, almost axhausti- 
vely expresses the current profile of Romanian language. 


E Continuare. Începutul în nr. 1, 2017, pag. 103-111. 

menire de limbaj, de stil, încercând, dincolo de a copia formulele con- 
sacrate ale celei occidentale, o adaptare a tehnicilor la fondul autohton 
românesc” | Neamţu 2004: 20]. Presa a preluat, de la început, în special 
în articolele de opinie, „lexic si turnuri stilistice expresive”, reveland si 
unele „modalități de comunicare orală numite după inovaţii culturale” 
[Dumistracel „Radio sant”... 2007]. 


Cei mai multi abordează prezenţa lexicului oral în textul publicistic, 
adică secvențele lexicale marcate stilistic sau, altfel spus, diversele stra- 
turi stilistice lexicale ale oralitatii, întrucât, după cum constată Rodica 
Zafiu, „lexicul este domeniul în care elementele de oralitate sunt cel 
mai bine reprezentate si cel mai ușor de recunoscut”, iar „efectul de 
oralitate este produs mai ales de mărcile stilistice ale unor unităţi le- 
xicale (...): populare, familiare, argotice, vulgare”, întrucât „conotaţiile 
de acest tip sunt adesea însoţite de valori afective”, dar şi pentru a crea 
„efectul de oralitate pitorească, chiar în contrast cu un context stan- 
dard sau solemn” [Zafiu 2002: 415). 


Această opinie este susținută de mai multi cercetători, care au ajuns la 
concluzia că „mărcile oralitatii apar la toate nivelurile limbii, cele mai 
multe înregistrându-se în sfera lexicului si a frazeologiei” [Troneci]. 
Constatarea respectivă se referă la utilizarea lexicului oral atât în ti- 
tluri, cât şi în conţinutul propriu-zis al textelor publicistice, relevân- 
du-se „preferința pentru... termeni și expresii colocviale sau argoti- 
ce, inserate în contexte contrastante stilistic (standard, protocolar)” 
[Cvasnii Cătănescu 2007: 35]. Maria Cvasnii Cătănescu precizează 
că „vocabularul colocvial sau cel periferic, deseori depășind limita de- 
centei, precum si interferența registrelor stilistice, exteriorizeaza atitu- 
dinea emotiva, patetică a jurnalistului, transferată, de altfel, si asupra 
receptorului, căruia i se induce o stare de spirit si o grilă de lectură” 
(Miștocăreală made în Senat; Gigi Becali sare la gâtul lui Copos...) [idem: 
38-39]. Tot aici cercetătoarea vorbeşte si despre unele cuvinte noi, for- 
mate recent în limba română, după modelele productive în general sau 
cele la modă, obținute prin mijloace tradiționale (derivare, compune- 
re sau conversiune), care „consolidează îndeosebi vocabularul argotic 
şi familiar” (câteva exemple (n.n.): ,Spagarii din primărie şi-au reluat 
activitatea”; „Cu <fitometrul> printre vedete”; ,Megainstitutie pentru 
exporturi”... etc.) [idem: 40]. 

A. Dănilă, referindu-se la aceeaşi „invazie” a limbajului oral în titluri, 

relevă „constructe lingvistice care se înscriu în sfera limbajului colocvi- 

al, chiar argotic, şi care se remarcă printr-un grad de expresivitate mult 
. . . » . A v . . "o A 

mai ridicat”, menționând că „limbajul familiar relaxat promovat în ca- 

drul paratextului jurnalistic reprezintă și un mijloc al jurnalistului de 

a-și exterioriza atitudinea personală” [Dănilă]. 


Trebuie să remarcăm că tinerii jurnaliști recurg cel mai frecvent la elemente 
verbale argotice sau neologice la modă pentru a obține efecte stilistice ine- 
dite. Vorbind despre elementele de argou, des întâlnite în textele incepato- 
rilor, O. Felecan constată că „în concepţia elevilor si a studenţilor, termenii 
argotici — forme lingvistice de manifestare a fanteziei și a creativității — se ca- 
racterizează prin expresivitate maximă ori exotism..” [Felecan 2007: 264- 
265]. Un deosebit interes, în opinia autorului, prezintă, în creaţia publicis- 
tică a tinerilor, unele elemente împrumutate recent, îndeosebi din limba 
engleză, din care derivă creaţii ad-hoc inedite și originale care au la bază 
flexiunea anglicismelor, articularea sau sufixarea lor, de exemplu, „atunci 
când se atașează câte un sufix neaoş la un cuvânt pur englezesc, după cum 
se pot observa și ezitări în legătură cu alipirea articolului la substantivul- 
bază ori despărţirea lui prin cratimă de acesta: «Cele mai fair-play-oase 
condiţii...» [idem: 273]; «Au trimis mess-uri la prieteni...>” [idem: 274]. 
Elementele lexicale orale neologice, în special anglicismele folosite ca so- 
cioleme profesionale si cele utilizate din dorința de a fi la modă sau pur si 
simplu „pentru a ne <construi> un aspect profesional făcând (ab)uz de 
o pronunție anglo-americana si câteva împrumuturi care <suna> bine” 
sunt tot mai răspândite în limbajul publicistic actual. Bunăoară, Liana 
Silaghi relevă utilizarea anglicismelor în ziare și reviste de specialitate, cum 
ar fi „Curierul National’, „Săptămâna Financiară”, „Banii Noştri”, sublini- 
ind, în același timp, necesitatea folosirii adecvate si justificate a acestora. 
„Specialiştii în comunicare trebuie să facă diferenţa între anglicismul ca ne- 
cesitate terminologica și anglicismul de fason’, declară cercetătoarea, adică 
este important ca aceștia „să aibă capacitatea de a face diferenţa între ne- 
cesitatea utilizării unui anglicism, de tipul celor care fac parte din domenii 
specializate, și pretenţiile neîntemeiate de a utiliza cuvinte la modă, lipsite 
de orice temei lingvistic” [Silaghi]. 


De multe ori prezenţa lexicului si, în general, a limbajului popular, fa- 
miliar, argotic este considerată drept neindicată în atare tipuri de text. 

Cercetătorii revendică dozarea si filtrarea lexicului substandard, care 
adesea depăşeşte limitele decentei. Astfel reținem atitudinea critica, 
pe alocuri ostilă, a utilizării aspectelor oralitatii care nu se incadrea- 
ză în definiţia expresivitatii, ci denotă impuritate verbală: „A comu- 
nica o informatie si chiar a o caracteriza în nişte note speciale de tip 
comentariu, analiză si, de ce nu, pamflet, nu înseamnă însă a deborda 
în domeniul periferiei vocabularului, de unde răsar tot felul de „per- 
le” împrumutate din argou, din jargonul local, de tip bucureștean 
(,dambovitean”!) şi chiar din limbajul ţigănesc” [Mărcuşan 2003: 
153]. Ioan Laşcu observă, de asemenea, că limbajul oral, popular „se 
învecinează și cu argoul’, iar acesta, la rândul său, „câteodată... nu este 
departe de vulgaritate, de trivialitate sau chiar de obscenități..., având 
funcţia „de a epata prin stil, care este de natură veleitară sau teribilistă” 
[Lascu 2004: 33-34]. 


Savantii împărtășesc îngrijorarea că in limbajul publicistic „predomină 
orientarea argumentativă negativă: limbajul necultivat apare ca semn de 
vulgaritate, incultură, agresivitate” [Zafiu 2002: 403], fiind contaminat 
atât de mult de expresii, sintagme etc. ce aparțin oralitatii (anume unei 
oralitati triviale), cu scopul „de a fi pe înțelesul cititorului sau pe placul 
său morbid, încât nu se mai are în vedere faptul că decenta unei exprimări 
poate fi realizată cu atâtea alte mijloace de care limba română dispune” 
[Rus], semnalând ideea că „se ridică, într-adevăr, problema constientiza- 
rii responsabilitatii diverselor forme de mass-media fata de uzul general 
al limbii române, prin relevarea rolului de model lingvistic (principal), 
pe care li-l conferă statutul lor în viata societății actuale” [Rus]. Trebuie 
de ştiut, recomandă Ioan Lascu autorilor de texte publicistice, că „apelul 
la limbajul popular, ca si la cel familiar, presupune multă abilitate din par- 
tea celui care scrie”, iar „în presă o asemenea abilitate trebuie să servească 
nu stilul, ci comunicarea” [idem: 33-34]. 


Termenul de „huliganism verbal’, preluat de la M. Avram pentru „a carac- 
teriza un anume tip de comportament verbal’, este utilizat într-un articol 
semnat de Doina Marta Bejan, „Huliganismul verbal și limbajul violenței în 
presa românească actuală”, unde sunt luate în discuţie aspecte ale limbaju- 
lui violent, suburban, care tine, în cea mai mare parte, de oralitate. Autoarea 
atrage atenţia asupra faptului că prezența unui limbaj huliganic, abuziv a 
crescut după 1989 şi „a devenit extrem de răspândit, o adevărată piedică în 

calea civilizaţiei”, constatând că „fenomenul este întâlnit atât în limbajul jur- 
nalistic din pamflete, cat și în cel din textele in care obscenul și violentul sub- 
stituie informarea reală, refuzând cititorului dreptul la opinie”. Doina Marta 
Bejan prezintă nouă registre ale lexicului „huliganic” și violent, relevate de 
R. Cesereanu. Este vorba de o clasificare după criteriul semantico-stilistic a 
acestor elemente lexicale, și anume (prezentăm succint câteva dintre ele): 
registrul subuman (nimicuri, retardati, pleavă, scursuri, handicapat, parali- 
tic, pitic etc.); registrul infracţional (golani, derbedei); registrul de tip bes- 
tiar, prin animalizarea adversarului (bovine, porcine, viermi, șobolani, plos- 
nite, păduchi etc.)...; registrul putridului si al excrementialului (numit 
şi tehnica fecalizării)...; registrul sexual sau libidinos... etc. [Cesereanu 
2003]. Autoarea studiului înțelege prin sintagma limbajul violenței (...), pe 
de o parte, violenţa în limbaj prin porecle, înjurături, insulte, blasfemii, iar 
pe de altă parte, utilizarea în presă a unui limbaj care să sugereze perma- 
nenta ideii de agresiune. 


Alte cercetări în care sunt relevate aspecte ale lexicului oral în limbajul 
jurnalistic si, în special, în textul publicistic se regăsesc într-o serie de 
articole din „România literară”, la rubrica Păcatele limbii, semnate de 
Rodica Zafiu, în care sunt reliefate mai multe valori şi funcţii stilistice, 
pragmatice, semantice ale unui șir de expresii, cuvinte relativ noi sau 
chiar recent intrate în limbă si utilizate de către autori jurnaliști. Iată 
câteva dintre ele: la fix [RL, 2011, nr. 33], tupeu, cu tupeu [RL, nr. 13, 
2011], cel mai cel [RL, nr. 2, 2011], la blană (a o călca la blană — „a ac- 
celera la maxim”) sau a merge cu prețurile la blană („cu profit minim” — 
R. Zafiu) [RL, nr. 13, 2010], cu crengi (urâtă cu crengi) [RL, nr. 9, 
2010], lol („a rade” — abreviere din jargonul comunicării rapide şi in- 
formale din internet) [RL, nr. 49, 2009], panaramă („Forma populară 
s-a specializat pentru anumite sensuri, marcate ironic si depreciativ: 
ca termen de desemnare pentru „scandal, hărmălaie, ceartă” ori pen- 
tru „situaţie comică, ridicolă”, sau ca termen insultător pentru o femeie 
(„deloc respectabilă” — R. Zafiu) [RL, nr. 40, 2009], matrafox şi pu- 
foaică (în limbajul familiar-argotic românesc: denumiri ale băuturilor 
alcoolice de proastă calitate, foarte ieftine, obţinute prin amestecuri 
sau prin fabricaţie artizanală dubioasă — R. Zafiu) [RL, nr. 36, 2009], 
trendinez („a fi foarte la modă”) [RL, nr. 22, 2009], ușchit [RL, nr. 20, 
2009], cocălar [RL, nr. 13, 2009], abureală („înşelare”) [RL, nr. 7, 
2009], bastani si mahări [RL, nr. 4, 2009] etc. 

Mai puţin atestate sunt cazurile de utilizare a diverselor aspecte ale ora- 
litatii legate de ortografie, accent sau ortoepie. Unele elemente de acest 
gen regăsim în studiul Rodicăi Zafiu „Mărci ale oralitatii în limbajul jur- 
nalistic actual’, precum notarea unor accidente fonetice, încercarea de a 
sugera sau de a suplini accentul frastic şi intonatia etc. Bunăoară, la ni- 
velul fonetic şi ortografic, întâlnim „transcrierea pronuntiei termenilor 
străini”, „transcrierea unor forme expresive (repetarea literelor pentru a 
marca lungirile expresive de sunete - sunt cele traditional utilizate de 
textele literare)”, „transcrierea pronuntiei neliterare”, „transcrierea modi- 
ficărilor produse de ritmul rapid al vorbirii..” etc. [Zafiu 2002: 406-409]. 
Uneori sunt cercetate mărci ale oralitatii la nivel ortografic și gramati- 
cal în lexicul oral neologic, în imprumuturile recente, în special, care nu 
sunt suficient adaptate la normele limbii literare și circulă în mass-media, 
îndeosebi, în diverse ipostaze, neconforme de multe ori nici cu norma 
din limba de origine, nici cu cea din română. Astfel, evaluând prezenţa, 
funcţia si impactul anglicismelor recente în presa feminină, cercetatoa- 
rea Troneci O.-C. abordează segmente caracteristice acestui tip de presă, 
si anume limbajul modei, care, fiind „un prim domeniu de larg interes..., 
îmbină terminologia tehnică și stilul colocvial”, relevând o dinamică a 
sensurilor, aspecte ortografice, morfologice, sintactice, lexicale, stilistice 
în utilizarea împrumuturilor din limba engleză”. 


Aspectele oralitatii la nivel morfologic sunt putin cercetate în textul pu- 
blicistic, deşi acestea sunt foarte relevante pentru diverse valori pragma- 
tice si stilistice. Dumitru Irimia propune o tipologie a numeroase forme 
populare ce reflectă categorii morfologice, precum flexiunea nominală 
si verbală, persoana, gradele de comparaţie, forme ale interjectiilor, re- 
darea dativului etic, afectiv etc.: „La nivel morfologic, semnificative în 
textul jurnalistic sunt „reducerea flexiunii”, „multiplicarea perifrazelor 
verbale”, „forme specific populare” s. a. [Zafiu 2002: 410-412]. 


La nivel sintactic însă studiile pun în valoare faptul că „majoritatea trăsă- 
turilor sintactice implică aspecte textuale, care tin de nivelul pragmatic 
al organizării discursive’, iar „transpunerea în scris a sintaxei orale este 
întotdeauna aproximativă și parțială”, mărcile de bază fiind: „procedeul 
fragmentării”, ,conjunctiile și locutiunile conjunctionale polivalente”, 
„elipsele”, ,repetitia’, „discontinuitatea”, „topica” s. a. [idem: 413-414]. 
Prin utilizarea structurilor specifice oralului în textele scrise ca „repeti- 


LIMBAJ SI COMUNICARE 


tia cu funcție expresivă sau explicată prin memoria de scurtă durată a 
locutorului, elipsa, anacolutul, frecvenţa pauzelor, a exclamatiilor, că- 
utarea cuvintelor, caracterul incomplet al enunturilor, revenirile, anti- 
cipările” [Nicolae Stanciu], „limbajul publicistic tinde să își formeze o 
gramatică discursivă de influență populară”. Totodată, Nicolae Stanciu 
relevă „apariţia unei sintaxe mixte sau dialogate, care afectează structu- 
ra enuntului în stilul publicistic (...) a scrisului, fiind „mai degrabă cir- 
cumscrisă unei gramatici a oralului, prezentând o serie de particularități 
care o apropie de sintaxa limbii populare, evidentă în construcţiile no- 
minale şi eliptice, anacolutice, în prezența dezacordurilor sau a acordurilor 
prin atracție” [Stanciu]. Astfel sunt stabilite o serie de aspecte ale sinta- 
xei oralitatii, cu texte selectate ca exemplu din publicistica românească: 
ybrevilocventa mesajului publicistic”, marcată „prin elipse”; predilectia 
pentru „subiectul nedeterminat realizat prin persoana a Il-a a verbului”; 
„discontinuitatea sintactică”, ce „se manifesta la nivelul propoziției si al 
frazei, dar şi la nivel intrafrastic (...)” etc. 


Diverse stări afective, atitudini, tendinţe, intenţii sunt redate prin mijloace 
amalgamate ale oralitatii. Rodica Zafiu, de exemplu, remarcă exprimarea 
în scris a tendinței hiperbolice prin intermediul unor aspecte lingvistice 
orale „precum lungirile de sunete, repetiţia, folosirea unor construcții cu 
elemente lexicale expresive (uneori cu sens „dezagreabil” — groaznic de 
frumoasă), cu substantive adverbializate (frumoasă foc), cu propoziţii con- 
secutive tipice (frumoasă de pică) etc” [Zafiu 2001: 245]. Sunt analizate 
o serie de „locuţiuni ale intensității”, trunchierea cuvintelor, a expresiilor, 
a frazelor, specifică limbii vorbite în virtutea caracterului afectiv, grăbit şi 
nepretentios al ei, (...) autoarea subliniind că „trunchierea presupune fa- 
miliaritate dezinvoltă, un tip de relaţie interpersonală care nu corespun- 
de cazurilor oficiale, solemne, de folosire a numelui de familie ca marcă a 
distanței sociale” [idem: 254], notând că „în momentul de fata procedeul 
e la modă în limbajul jurnalistic, aplicându-se personalităţilor zilei si mai 
ales, in mod ironic, oamenilor politici” [ibidem]. 


În presa din Republica Moldova oralitatea este la fel de prezentă ca si in cea 
din dreapta Prutului, conţinând, pe lângă elementele general-valabile pe 
ambele spaţii lingvistice, si trăsături specifice, locale, în virtutea evoluţiei 
neordinare a limbii pe acest teritoriu. Unul dintre puţinele studii referitoa- 
re la această stare de lucruri în presa din Basarabia îi aparține cercetătoarei 

Irina Condrea, care, în descrierea și analiza specificului limbii utilizate de 
publicistii basarabeni, vorbeşte si despre unele elemente ale oralitatii inserate 
în textele presei cu diverse scopuri, exprimându-și atitudinea critică fata de 
rostul si locul lor aici. Domnia Sa declară, între altele, că „în multe publicaţii 
periodice din Republica Moldova poate fi constatat un adevărat amalgam 
stilistic, când, într-un material oarecare, neologismele cele mai elevate și ele- 
gante sunt utilizate alături cu cele mai specifice regionalisme, neaosisme și 
cuvinte populare (...)”| Condrea 2000: 334]. O concluzie pe care o sublinia- 
za în final autoarea articolului este că „prezenţa unor expresii deosebit de co- 
lorate într-o informatie sau într-un articol cu pretenţii de analiză dă textului 
trăsături de parodie, chiar de prost gust” [idem: 334-335]. 


În concluzie, considerăm că, deși există destul de multe studii ce abor- 
dează aspectul oralitatii în textul publicistic, nu am atestat o investigație 
completă, multilaterală, care ar ordona și ar prezenta lucrurile din per- 
spectiva pragmastilistică, prin relevarea textelor din presa actuală, cu 
descrieri şi comentarii detaliate. 

Pretutindeni in lume televiziunea ocupă 
prim-planul scenei de informare. Pentru că ea 
face actualitate. Totul se decide prin interme- 
diul mijloacelor mass-media. Societatea e tot 
mai informatizata, „mediologizată“. Contac- 
tul la distanţă a accelerat evoluţia comunită- 
tilor. O televiziune e cea mai reprezentativă a 
fi chestionată pentru aflarea stării profunde a 
unei societăţi. În cele din urmă, televiziunea 
si, în genere, mass-media a devenit mediul 
nostru de existenţă. Și, în acest mediu, jur- 
nalistilor le-a revenit rolul cel mai dificil de a 
prezenta corect, impartial si echitabil infor- 
matii telespectatorilor. Corect presupune si 
respectarea normelor limbii române literare. 


It is not a novelty that the Romanian language spoken 
on TV or radio is below the academic norm. Howe- 
ver, both the concern to present news and information 
in a correct linguistic form and the awareness of the 
norm existence are quite obvious. Fear of mistaking, 
the tendencies to possess a good knowledge of Ro- 
manian literary language, on the one hand, ignoran- 
ce, perfunctoriness, rush, on the other hand, lead to 
hypercorrection, a frequent phenomenon in the au- 
diovisual language — a mistake due to the exaggerated 
preoccupation of the speaker to express himself cor- 
rectly. A hypercorrect word, from on construction is, 
in fact, a wrong one. 


Keywords: Phonetic phenomenon, hypercorrection, 
erorr, literary norm, lingguistic deviation. 

Norma literară stabileşte regulile de exprimare corectă, cultivată, îngri- 
jită, într-o anumită etapa din evoluţia limbii. Pentru noi, limba română 
reprezintă factorul cel mai important al identităţii nationale si partea 
bună a societăţii contemporane este profund sensibilizată de erorile 
lingvistice, de problema cultivării limbii. 


Importanţa cultivării limbii a crescut datorită ritmului rapid de genera- 
lizare a limbii literare si a inmultirii formelor de manifestare a aspectu- 
lui său verbal, care impun realizarea unităţii ei si în domeniul pronunti- 
ei corecte. Fenomenul este intens mediatizat graţie efortului depus de 
lingviști notorii din România și din Republica Moldova. Specialiştii sunt 
îngrijorați de rapida depreciere a limbii române în mass-media, inventa- 
riază si analizează aspectele morfologice, sintactice, lexicale si semantice. 


Nu putem însă trece cu vederea și faptul că se remarcă, destul de evi- 
dent în ultimul timp, o preocupare de a prezenta ştirile si informaţiile 
într-o formă corectă din punct de vedere lingvistic, o conștientizare a 
existenţei unor norme. Teama de a nu greşi, tendințele de a manifesta 
o bună cunoaștere a limbii române literare, pe de o parte, nestiinta, ne- 
atenţia, graba, pe de altă parte, conduc spre hipercorectitudine, feno- 
men frecvent în limbajul audiovizual — o greşeală datorată preocupării 
exagerate a vorbitorului de a se exprima corect. Un cuvânt, o formă, o 
construcție hipercorectă este, de fapt, una greşită. De la termenul co- 
rectitudine, prin adăugarea elementului de compunere savantă hiper-, 
s-a format cuvântul hipercorectitudine, care nu înseamnă corectitudine 
dusă la extrem, ci, paradoxal, se definește drept abatere lingvistică, în 
ciuda faptului că hiper- înseamnă „peste, în exces, excesiv de..., iar co- 
rect: „care se conformează normelor, regulilor lingvistice în vigoare” 
[2, p.170]. Hipercorectitudinea este o greșeală comisă din grija de a 
evita altă greșeală, dintr-o exagerată precauţie a vorbitorilor să respecte 
norma limbii literare, o abatere lingvistică de tip special datorată maxi- 
mului efort al vorbitorului de a se exprima cât mai bine, cât mai elevat. 


Principalele cauze care conduc la apariţia hipercorectitudinii sunt: ne- 
cunoașterea sau cunoașterea insuficientă a normelor limbii, analogia, 
confuzia lingvistică. Datorită bunei intenții de a evita o exprimare con- 
siderată neliterară, vorbitorul se conformează uneori mecanic regulilor 
limbii (din alte contexte), ajungând astfel să evite o eroare lingvistică, 
dar să comită alta. 

Hipercorectitudinea este o abatere ce atinge, direct sau indirect, toa- 
te nivelurile lingvistice: fonetică, ortografie, lexic [4, p. 74]. Studiul 
nostru își propune să scoată în evidenţă anumite cazuri de hipercorec- 
titudine la nivel fonetic, auzite la prezentatorii diverselor emisiuni şi 
la reporterii TV. Înregistrările faptelor de limba s-au facut pe parcursul 
anilor 2016-2017. S-au avut în vedere, în special, emisiunile posturilor 
Moldoval, Publica, Jurnal TV, Prime TV, Accent TV. Am constatat 
numeroase cazuri de abateri hipercorecte, pe care le-am generalizat 
mai jos. Specificam că exemplele depistate sunt mult mai numeroase, 
ele încadrându-se în următoarele categorii: 


Este vorba, în primul rând, de pronunţarea formelor verbale esti, este, eram, 
erai, era, erati, erau şi a formelor pronominale eu, el, ea, ei, ele fie cu e deschis, 
fie cu i inițial apăsat, situaţii în care pronunțarea trebuie să fie cu i scurt. 
Norma literară impune ca formele verbului a fi si formele pronumelui per- 
sonal să fie pronunţate preiotat. La posturile TV urmărite au fost inregis- 
trate numeroase cazuri de pronunțare a acestor forme cu e închis. 


Pe de altă parte, cuvintele neologice scrise cu e inițial nu se pronunță 
preiotat. Rodica Zafiu, Tatiana Slama-Cazacu, Valeria Gutu-Romalo si 
alții au vorbit despre această problemă lingvistică pe care o au prezen- 
tatorii nostri şi nu doar ei, afirmând că ar fi vorba de o influenţă slavă 
asupra pronuntiei basarabene. Ambiguitatea fonică a literei e este prin- 
cipala cauză a acestor hipercorectitudini. Asocierea literei e cu difton- 
gul ie ste rezultatul unei reguli ortografice în care principiul etimologic 
traditional a prevalat asupra celui fonologic [3, p. 216]. 


Am înregistrat și pentru acest caz exemple: (I europa, (î)economie, 
evolutie, (i)eficient ş. a. Unii crainici modifică însă pronunţarea lui e 
după cum consideră ei că ar fi corect, fie ca iot, fie ca ă „în sensul că aplică 
deprinderi fonetice de la cuvinte mai vechi cunoscute de ei” [1, p. 35] 


pentru cuvinte precum: (i)/(a) epocă (i)/(ă)exploatare, (i)/(ă)echilibru. 


Ideea falsă că în neologisme s-ar scrie numai e — născută din genera- 
lizarea şi absolutizarea situației care este doar cea mai frecventă, dar 
nu unica — duce la manifestări de hipercorectitudine: atribue, constitue, 
proect, revizuesc [1, p. 19]. 


În același context, menţionăm si tendinţa de hipercorectitudine a unor 
jurnalişti de a face uz de forme verbale într-o variantă neacceptată de 

normele morfologice şi ortoepice ale limbii române. Este vorba despre 
verbele de conjugarea a II-a, cărora li se atribuie o formă incorectă la 
conjugare. Astfel că, la pers. a II-a sing., conjunctiv, unii crainici preferă 
să spună să iai, în loc de să iei, să preiai, în loc de să preiei si să vreai, în 
loc de varianta corectă să vrei. Aşadar, pronunţarea incorectă a acestor 
verbe, în paradigma cărora ia alternează cu iei, si nu cu iai, demonstrea- 
ză fie necunoasterea regulilor gramaticale elementare, fie particulari- 
tati regionale, fie încercarea nereușită de a fi mai corecti. 


O problemă deranjantă este rostirea consoanei |. Probabil, din încerca- 
rea de a evita influenţa slavă, jurnaliștii noştri cad într-o altă extremă și 
aproape în fiecare cuvânt ce-l conţine pe | comit aceeași greșeală ortoe- 
pică. Atâta timp cât o asemenea rostire va da rezonantei lui | un timbru 
străin limbii române, nu vom putea vorbi de nicio formă de originalita- 
te. Iată câteva dintre exemplele în care | apare denaturat: boaliă, muliti, 
miliioane, să divulige, Molidova, Filiat etc. 


La fel de alarmantă este rostirea lui j şi ș, deoarece sunt dese cazurile 
de articulare greșită a acestora. „Câteodată vârful limbii se apropie de 
palatul tare, făcând constrictia canalului vorbitor, nu chiar în spatele 
alveolelor incisivilor superiori, ci puţin spre partea posterioară a pa- 
latului, lăsând aerul să scape lateral în timpul emisiei. Altădată, vârful 
limbii se întoarce, în timp ce face construcţia, spre interiorul cavității 
bucale, dând consoanei ¢ o rezonanţă sonoră străină” [$, p. 136]. Asa 
se întâmplă că, în timpul unei construcții imperfecte, după ș și j apare 
un i care denaturează vorbirea clară si frumoasă. În prezent, se inregis- 
trează tot mai des astfel de cazuri de hipercorectitudine fonetică. La 
Jurnal TV, cuvintele de felul jiale, siase, jiurnal, jiudecată şi siapte sunt in 
vârful piramidei (lângă pronunțarea cu d in loc de e, evident). Această 
articulare neromânească ar trebui să dispară din rostirea unor crainici, 
ultimii convingându-se că, renunțând la ea, exprimarea lor nu va pier- 
de nici claritatea, nici expresivitatea. Precizia nu scade, întrucât con- 
soanele sunt anunțate încă în timpul articulării lor, iar prin varietatea 
rostirii se obţine un plus de coloratie sonoră. 


Alte fonetisme hipercorecte întâlnim în cazul consoanelor s / z. Chiar 
dacă la pronunțare buzele si limba iau poziţiile ca pentru z, totuși con- 
soana s se pronunţă foarte greu si orice deviere, oricât de mică ar fi, îi 
poate schimba timbrul, rezultând o confuzie de exprimare. lată câteva 

exemple ce ilustrează rostirea defectuoasă a fricativei: cozmos, trăznet, 
izlam etc., cu menţiunea că înainte de sonante se scrie si se pronunță 
s nu z, după cum o fac unii prezentatori si reporteri tv. Astfel, ținând 
cont de regulă, trebuie să se rostească cosmos, trăsnet, islam. Bine ar fi 
să se evite, să se corecteze formele hipercorecte ale lui z urmat de so- 
nante, de felul: furnisor, simposion, vitesă etc. şi să se pronunţe furnizor, 
simpozion, viteză. Se mai rosteste ovăs în loc de ovăz, saharat în loc de 
zaharat. În unele situaţii, s este pronunţat ca ș (iarăşi o articulare defec- 
tuoasă), precum: ștejar, stofa, stafie în loc de stejar, stofă, stafie. Mioara 
Avram [1, p. 70] consideră că variantele de pronunțare cu ș în loc de s 
sunt rezultatul hipercorectitudinii, datorându-se aplicării greșite a unei 
reguli de pronunțare valabile în anumite cuvinte de origine germană. 


Una dintre gravele erori de exprimare ale prezentatorilor si reporte- 
rilor tv este rostirea imperfectă a lui x. Această consoană nu notează 
totdeauna grupul cs, considerat „corespondentul ei direct” [1, p. 38], ci 
uneori notează grupul de consoane gz. De aceea, se atrage în mod spe- 
cial atenţia asupra unor cuvinte precum exact, execuție, examen, exerci- 
tiu, care trebuie rostite cu gz. Dar unii reporteri / prezentatori, influ- 
entati fiind de scriere, pronunţă astfel de cuvinte greșit, cu cs, de felul 
ecsamen, ecsecutie, ecsercitiu etc. În schimb, in alte situaţii, acolo unde ar 
trebui să fie pronunţată surd, consoana x se „bucură” de o sonoritate 
ex(cs)cesivă!, de exemplu: paradogzal, își egzpune ş. a. Regula preve- 
de ca înaintea unei consoane surde, grupul c+s își păstrează surditatea. 
Când însă surda este un ¢, foarte multi rostesc un ș palatal în loc de s. 
Forme ca ecșcelentă, descentralizare, dişciplină, fascism sunt aproape ge- 
nerale pe piața media. Majoritatea le rostesc asa, nefiind conştienţi că 
intenţia lor de a se exprima corect ajunge în extrema altei greșeli. Un alt 
aspect în rostirea lui x ţine de înlocuirea acesteia cu s. Dintr-o tendință 
de hipercorectitudine, prefixul esc- este deseori confundat cu ex-, de 
unde apar și greșelile în articulare. Astfel, am înregistrat la Prime TV 
cuvântul excortă, în loc de escortă, la Moldoval forma excroc în locul lui 
escroc, iar la Publika se exchiva în loc de se eschiva. Şirul unor astfel de 
exemple ar putea continua. 


În concluzie, ținem să mentionam faptul că jurnaliștii, prezentatorii şi 
reporterii tv fac parte din categoria vorbitorilor instruiți si intenţia lor 
este, de fapt, una nobilă — de a se exprima frumos, fluent si corect. Le 

recomandăm să manifeste mai multă atenţie și să evite cazurile de pro- 
nunţii hipercorecte, să conştientizeze că libertatea lor de exprimare nu 
este nelimitată, fiind reglementată de normele limbii române literare. 
Or, norma academică solicită respectarea cu strictețe a regulilor de ex- 
primare corectă, cultivată, îngrijită. 


Referinţe | 1. M. Avram, Ortografie pentru toți, Editura Academiei 
bibliografice Române, Bucuresti, 1990. 
2. Gh. C. Dobridor, Dicţionar de termeni lingvistici, Editu- 
ra Teora, Bucureşti, 1998. 
3. V. Gutu-Romalo, Corectitudine si greșeală. Limba româ- 
nă de azi, Editura Humanitas, Bucureşti, 2000, p. 216. 
4. V. Sporiş, Hipercorectitudinea în limba română, Studia 
UPM Philologia, Târgu Mureș, 2011. 
5. E. Vrabie, Gr. Rusu, Arta de a vorbi frumos şi convingă- 
tor, Editura Tipcim, Chişinău, 1998. 
6. R. Zafiu, Păcatele limbii: culoare înșelătoare, „România 
literară”, nr. 17, 2009. 


BEIT ROMIÂINIĂ 


Dumitru DRAICA 
| Analogia - sursă de greșeli în limba 


D. D. — conferențiar 
universitar doctor, 
Universitatea din Oradea. 
Arie de preocupări ştiintifice: 
lingvistică generală, 
dialectologie, ortografie 
românească. 


În limba română actuală, în comunicarea coti- 
diană orală și scrisă, se manifestă o serie de gre- 
seli, folosirea limbii este susceptibilă de încăl- 
carea unor norme și reguli gramaticale. Limba 
noastră continuă să se dezvolte încontinuu, ea 
trebuie să răspundă în orice moment nevoilor 
vorbitorilor ei, în activitatea de zi cu zi, indepli- 
nindu-si, în acest mod, principala funcție, ace- 
ea de comunicare (comunicativă) între mem- 
brii unei comunități lingvistice. Posibilităţile 
limbii române sunt numeroase, problemele ei 
în comunicarea orală și scrisă îi interesează pe 
toți indivizii, iar rezolvarea acestor probleme 
depinde de reprezentanții tuturor categoriilor 
sociale. O limbă vie este în permanentă trans- 
formare, într-o instabilitate continuă și totuși 
se păstrează un anumit echilibru, prin natura 
lucrurilor. Atâta timp cât o limbă „trăiește” da- 
torită vorbitorilor ei, „crizele” ei sunt inevitabi- 
le şi se încheie, dacă aceasta are rezistența nece- 
sară, perfectionandu-si și imbogatindu-si mij- 
loacele de expresie. Este necesar ca vorbitorii, 
in marea lor majoritate, indiferent de pregătire, 
mediu social, nivel de trai, să-şi însușească și să 
respecte normele gramaticale ale limbii, pen- 
tru a-i asigura în orice moment corectitudine, 
stabilitate, unitate. 


Însă în procesul comunicării se manifestă, 
chiar dacă în număr redus, o serie de greșeli, 
de abateri de la uzul consacrat al limbii, de la 

normele ei în vigoare, termenul greșeală fiind definit ca „o perturba- 
re, un zgomot cu punct de plecare la emițător (nu survenit pe canalul 
transmiterii) şi care împiedică înțelegerea mesajului, total sau partial. 
Există situaţii când e interpretat greşit un mesaj corect” [1, p. 32-33]. 


Cele mai multe dintre abaterile din limbă ajung să se răspândească și 
să se generalizeze prin acordul tacit al celor mai mulți dintre vorbitori; 
abaterile pot fi clasificate şi evaluate în funcție de frecvenţă, natura cau- 
zei ce le provoacă, codul utilizat, integrarea în sistemul limbii etc. 


Ele sunt provocate, cel mai adesea, de cunoașterea insuficientă a limbii 
(aici trebuie să-i amintim pe vorbitorii străini care provoacă nume- 
roase greșeli în scriere si vorbire, necunoscând suficient unele reguli 
ortografice si ortoepice, dar nu trebuie omisi nici unii dintre vorbito- 
rii români), de comoditatea vorbitorilor (cei care în anumite momente, 
din motive diferite, preferă să comunice fără să acorde prea mare aten- 
tie corectitudinii celor spuse sau scrise, dând naștere unor greșeli de 
limbă) şi de analogie, o formă de raţionament prin care, pe baza unor 
trăsături comune a două noţiuni, obiecte, fenomene, situaţii, stabilim 
asemănările lor si în privinţa altor note. 


Analogia este considerată, din punct de vedere lingvistic, „fenomenul 
care constă în modificarea formei sau uneori a sensului unui cuvânt 
sub influenţa alteia dintre formele sale sau sub influenţa altui cuvânt” 
(lat. analogia, fr. analogie) [2]. În realitate, termenul a fost împrumutat 
de gramaticii latini de la cei greci, pentru a denumi tendinţa de stabilire 
a unor concordante între gând şi expresie, în opoziţie cu o tendință 
contrară, numită anomalie, o aberaţie în limbă, o formă neregulată a 
unor construcții, „ceea ce se abate de la normă, de la regula obișnuită” 
[2]. Gramaticienii analogisti susțineau că analogia trebuie să elucideze 
multe probleme și că analogismul este un curent important în grama- 
tică, în vreme ce anomalistii încercau să scoată în evidență cazurile de 
asimetrie dintre formă și noțiune, dintre gândire și expresie. Şi grama- 
ticienii latini si cei greci considerau că trebuie urmată fie analogia, ca 
flexiune apropiată în cazul unor cuvinte asemănătoare, fie anomalia, o 
inexactitate flexionară apărută în limbă datorită obisnuintei. 


De fapt, orice analogie are un punct de plecare fals, deoarece se schimbă 
o situaţie tradițională, o normă ce corespunde aşteptărilor vorbitorilor 

vizavi de etimonul latin al unuia sau altuia dintre cuvintele românești. În 
gramatică, în cazul formelor gramaticale, analogia este factorul principal 
şi chiar unic al schimbărilor de orice natură, ea fiind în strânsă depen- 
denta cu psihicul vorbitorilor, cu modul în care aceștia isi imaginează 
raportul dintre noţiuni si diverse categorii gramaticale. În același timp, 
analogia reprezintă un tip de raţionament inductiv, incomplet, în care se 
ajunge la un enunţ derivat din altul, pornindu-se de la niște asemănări 
parţiale până la unele totale, între două noţiuni, fenomene, obiecte... 


În lingvistică, analogia este privită ca un fel de asimilare sau substituire 
la distanţă, apărută din tendinţa de simplificare, simetrie, ea determină 
orice modificare a formei si sensului cuvintelor. 


Analogia încalcă, de obicei, o normă sau strică o regulă, dar când este 
consacrată de uz, acționează ca un factor de evoluţie și progres, abateri- 
le analogice care se impun în limbă reprezentând un important mijloc 
de inovaţie în multe compartimente ale limbii: fonetică, morfologie, 
sintaxă. Unităţile lexicale care reprezintă punctul de plecare în proce- 
sul analogic se numesc modele analogice, la baza lor stând similitudinea 
structurii a două obiecte, fenomene, procese, dar şi posibilitatea trans- 
ferului însușirilor unuia asupra celuilalt. Analogia poate fi noțională 
sau formală, în funcţie de modul în care afectează latura materială sau 
sensul cuvântului, și nivelatoare sau creatoare morfologică ori lexicală, 
când are drept rezultat forme gramaticale noi sau chiar noi cuvinte. 


Vom urmări câteva manifestări ale analogiei în diverse nivele ale limbii, 
în fonetică: 


— lat. aqua, -ae ar fi trebuit să devină ace, dar a fost restabilită, prin ana- 
logie, consoana p, ajungându-se la forma apa,-e; 


— eu pus (u), pers. I sg., s-a transformat in pusei, prin analogia cu forme- 
le de pers. II-III sg.: pusesi, puse si lăsai, lăsași, lăsă... 


- n urmat de s, în cuvintele românești, este eliminat: densus — des, men- 
sa — masă... 


—numeralul șapte are un -e final aşteptat, căci provine din lat. septem; 


—numeralul șase, în schimb, nu ar fi trebuit să aibă -e final, căci el provi- 
ne din lat. sex, dar îl primeşte prin analogie cu numeralul șapte; 

- grupul lat. -ct a devenit -pt: lactem — lapte, octo — opt, factum — fapt...; 


— întâlnim şi fenomenul contrar: sectembrie, în loc de septembrie, prin 
analogie cu octombrie (unde -ct nu mai devine -pt); 


— e devine -i: trimete — trimite; a devine -e: eram — eream, sub influenţa 
lui ceream, faceam...; ă devine -e: plajă — plaje, birjăreşti — birjereşti...; 


— în cazul accentului: toate zilele săptămânii au accentul pe prima sila- 
bă: miercuri, vineri, sâmbătă; în schimb, duminică este accentuat greșit 
pe prima silabă, prin analogie cu celelalte zile, el este corect accentuat 
pe antepenultima silabă - duminică; 


— pronuntarile mai vechi: stabil, umil... s-au transformat în stabil, umil... 


sub influenţa unor adjective: agil, docil, mobil...; 


— puţini sunt vorbitorii care pronunţă: directori, inspectori... prin analo- 
gie cu învățători, lucrători... 


Şi în morfologie, analogia este prezentă în multe situaţii: 


— analogia este cu atât mai frecventă, cu cât un cuvânt are o situație mai 
izolată în sistemul limbii: mân(u), din lat. manus, a devenit mână, ca si 
sor(u) — soră, nor(u) — noră...; 


— subst. mănușă este pronunţat si mânușă datorită analogiei cu subst. mână... 


— în cazul subst. imagină — imagine — imagini, forma cu -ă se datorează 
analogiei cu margind — margine — margini...; 


- verbul a face, cu forma învechită feci(u), devine fac, la ind. prez., după 
modelul rac-raci, sac-saci, mac-maci...; 


— la ind. perf. simplu devine făcui, prin analogie cu formele: bătui, cre- 
zui, dădui, trecui, stătui, văzui...; 


— unele verbe de conjug. II, care sunt mai puţine in limbă, prezintă 
forme analogice cu cele de conjug. III: a avea, a bea, a durea, a părea, a 
plăcea, a se complăcea, a putea, a scădea, a şedea... (vom scade preţurile, 
dorința de a pare ce nu esti, ideea de a place...); 


— ind. prez., pers. I sg. de la verbul a continua a fost eu continuu (dupa 
DOOM 2), a redevenit în prezent continui, omonimie cu pers. II sg., 
tot continui, datorită si analogiei cu atribui, contribui...; 

- de la verbul a da avem participiul dădut, care se explică prin analogie 
cu alte participii: stătut, făcut, tăcut, văzut... 


— adverbul îndeajuns este o variantă a lui de-ajuns, el funcţionând ca 
adjectiv prin analogie cu sinonimul îndestul și sub influenţa lui destul... 


In sintaxă: 


— acordul atr. adj. — atr. adj. al unui subst. în G-D sg. — tinde să nu se mai 
realizeze şi în caz, ci numai în gen și număr: în mijlocul sălii acoperită 
cu... imaginea unei vieţi povestită de..., sărbătoarea cărții descrisă de...; 


— schimbarea topicii normale a cuvintelor în unele construcții, de ti- 
pul: Noastre stilouri sunt pe masă, prin analogie cu lb. fr.: Nos stylos sont 
sur la table... 


Limba română literară contemporană trebuie să rămână o realitate im- 
bucurătoare prin toţi vorbitorii ei, ea se cere respectată oriunde şi ori- 
când, tradiția si inovațiile trebuie să fie prezente mereu în limbă, prin 
limbă, care este tezaurul strămoșesc cel mai de pret, ţinem legătura cu 
cei care au fost şi cei care vor veni; toţi cei care vorbesc, scriu și gândesc 
românește au datoria să transmită acest dar multisecular mai bogat, 
mai nuantat, mai expresiv... 


Referinte Dicţionarul explicativ al limbii române, ediţia a II-a, Editu- 
: ra Univers Enciclopedic, Bucuresti, 1996. 

Tătarii nogaici au pătruns în Moldova la sfâr- 
şitul sec. al XV-lea si începutul sec. al XVI-lea. 
În 1487, turcii, după ce au ocupat cetățile 
Akkerman (Cetatea Albă) şi Chilia, au trans- 
formt ținuturile lor în raiale turcești (tc. raya 
„teritoriu cucerit, supus, cu populaţie nemu- 
sulmană”). În 1538 este prefăcut în raia si ti- 
nutul Tighinei. Hanul Mengli Ghirei, nu fără 
amestecul Porții Otomane, stramuta în aceste 
locuri hoarde de tătari ce se oploşiseră în Cri- 
meea și în stepele Donului. 


Așezările tătarilor în Bugeac sporesc mai cu 
seamă în a doua jumătate a sec. al XVI-lea. 
Dimitrie Cantemir ne relatează în legătură cu 
aceasta: „Bugeacul s-a dat ca loc de așezare 
tătarilor nogaici, dintre care unii se numesc 
tătari de Bugeac, ceilalți tătari din Belgorod. 
Căci pe la anul 1568..., la porunca lui Selim al 
II-lea, când hanul tătarilor încerca să lege Do- 


Bugeac, the southern part of Bessarabia, has a thou- 
sand years-old history. This region has been inhabited 
by a permanent and sedentary population, the Geto- 
Dacian, the Romanians on river Prut, the Romanian 
that left for future generations a priceless treasure of 
our national history and culture. Bugeac's toponymy, 
the subject of this study, is a part of the millennial Ro- 
manic patrimony. 


E Continuare. Partea II în nr. 1 (237), 2017, pag. 197-204. 

nul cu Volga, mai mult de treizeci de mii de tătari nogaici... s-au dus în 
Crimeea împreună cu toți ai lor. Dar, fiind aceasta prea mica pentru a-i 
cuprinde pe toți, li s-au dat alte locuri de aşezare în câmpia Bugeacu- 
lui” [19, p. 29]. De la început tătarii, fiind la număr nu prea multi, s-au 
așezat în raiaua Akkermanului şi de-a lungul tarmurilor Mării Negre. 
Mai târziu însă, când de peste Nistru au început să se reverse valuri noi 
de tătari, sultanul turcesc le dădu spre locuire și restul Bugeacului. „De 
atunci încoace, neamul acesta, primind din când în când familii noi din 
Stepa Nogaică, s-a înmulţit într-atâta, încât aproape nu stă mai prejos 
ca număr fata de nicio altă hoardă tătărească” [19, p. 29]. 


Tătarii au adus cu ei de dincolo de Nistru mai multe toponime, pe 
care le-au transplantat în noile locuri de trai: Abaclia, Hagichioi, Acui, 
Baurci, Borogani, Gaidar, Caragaci, Comrat, Sucleea, Taraclia, Tomai, 
Samalia ş. a. Lor le corespund în Crimeea denumirile: Abakli, Agikioi, 
Akkuiu, Baurcea, Borogan, Aidar, Karagaci, Komrat, Sugakleia, Tarakli, 
Tomai, Aceamaili ş. a. 


Inmultindu-se, tătarii nu s-au mulțumit numai cu locurile de stepă ale 
Bugeacului, ei s-au extins spre apus până dincolo de râurile Lunga și 
Ialpug şi spre nord până la hotarele ținuturilor Lăpușna și Orhei. Spre 
sfârșitul sec. al XVII-lea ei ocupau aproape în întregime Bugeacul si 
parţial pământurile de la nord de Valul lui Traian de Sus, care se mă- 
surau prin „32 de ceasuri de-a lungul și 2 ceasuri de-a curmezișul”. Pe 
harta lui Bawr din 1770 (1774), sub linia Mingir (Prut) — Bacioc (Nis- 
tru), satele cu nume tătărești sunt notate atât de des, încât linia aceasta 
se conturează de la sine dinspre ţinuturile Lăpuşna şi Orhei. 


Tătarii din Bugeac erau grupaţi in mai multe hoarde: edisan, orac-oglu, 
orumbet-oglu, geambulat-oglu, kirghiz, kezli s. a. Triburile hoardei edi- 
san locuiau în raialele Akkerman si Tighina (Bender), de-a lungul râ- 
urilor Alcalia, Hagider, Sărata, Cunduc, Ceaga. Hoarda orac-oglu era 
așezată în raiaua Tighina, pe râurile Cogalnic, Ceaga, Saca. Cea mai nu- 
meroasă dintre ele era hoarda orumbet-oglu. Ea ocupa partea de vest a 
Bugeacului. 


În sec. al XVIII-lea, în partea de sud a Basarabiei existau vreo 300 de 
aule si câșle tataresti. Mai târziu majoritatea dintre ele au dispărut. 
Printre localităţile existente astăzi nu le găsim pe cele cu denumirile 

Geapar, Togai, Ciogalac, Calalar, Kiurt, Biuiuc, Chiciuc, Tontebe, Acbas, 
Boceac, Cumrat (pe raul Sarata, raiaua Akkerman) s. a. Disparitia aces- 
tor aşezări este legată de strămutarea tătarilor din Bugeac. La 1759, 
hanul Mengli Ghirei a evacuat din raialele Akkerman și Tighina tri- 
burile hoardei edisan. În timpul războiului ruso-turc din 1768-1774, 
guvernul țarist a strămutat din Bugeac în Crimeea peste 12 mii de tă- 
tari. Restul triburilor tataresti, circa $ mii de familii, au părăsit aceste 
locuri la începutul războiului ruso-turc din anii 1806-1812, când de pe 
aceste pământuri au fost definitiv izgoniți și turcii. Majoritatea topo- 
nimelor tataresti reprezintă la origine denumiri de triburi si ginti no- 
gaice: Abaclia, Albota, Baimaclia, Borogani, Cazaclia, Chiriet, Cimișlia, 
Comrat, Congaz, Copceac, Costangalia, Mingir, Sadaclia, Samalia, Tara- 
clia, Tartaul, Tocuz s. a. Actualmente aceste nume au forme deja modi- 
ficate, adaptate în limba română, fata de cele originare: Abakly, Akbo- 
ta, Baimakly, Borogan, Kazaiakly etc. De origine tataro-nogaica sunt si 
numele unor raulete din cuprinsul Bugeacului: Alcalia, Aliaga, Ceaga, 
Sarâiar, Sasâghiol, Taslac. 


După războiul din 1806-1812 stepele Bugeacului rămăseseră aproape 
fără locuitori. De aceea, printr-un decret imperial special, aceste locuri 
au fost date spre locuire altor populaţii: ruşi, ucraineni, bulgari, găgă- 
uzi si, în rare cazuri, români moldoveni. Găgăuzii, populaţie turcică 
ce locuieşte și astăzi pe teritoriul republicii, sunt originari din sudul 
Dunării. Ei au imigrat în Basarabia în timpul războaielor ruso-turce 
(sec. XVIII-XIX). Aici bejenarii găgăuzi au ocupat în temei așezările 
părăsite de tătari, formând localitățile de astăzi: Avdarma, Baschiu (azi 
Chirsova), Baurci, Besghioz, Gaidar, Dezghingea, Joltai, Enichioi, Etu- 
lia, Cazaclia, Ceadâr (azi Ceadâr-Lunga), Chiriet (azi Chiriet-Lunga), 
Cişmichioi, Cioc-Maidan, Congaz, Copceac (Tatar-Copceac) ş. a. Gă- 
găuzilor le aparțin în fond numele topice minore din hotarul localită- 
tilor respective. Exemple: Avdarma Deresi, Derea Pailari, Ciocrac Iolu, 
Eschi Daalac, Ghiolgiuclear, Ingea Culac, Mezarlâc, Sart, Tasli Iol etc. 


Toponimia de origine slavă din această regiune se reduce doar la denu- 
mirile satelor-colonii. Majoritatea toponimelor în -ovca / -evca denu- 
mesc localităţi cu populaţie rusă şi ucraineană, apărute în sec. XIX-XX 
pe calea colonizării: Alexandrovca, Alexeevca, Bogdanovca, Borisovca, 
Constantinovca, Dmitrievca, Egorovca, Elenovca, Grogorievca, Ivanovca, 

Nicolaevca, Petropavlovca, Petrovca, Romanovea ş. a. O categorie aparte 
formează toponimele noi, apărute în perioada postbelică: Iasnaia Po- 
leana, Lebedenco, Pervomaisc, Svetlâi, Vinogradovca ş. a. Aceste nume 
topice sunt formaţii ruseşti, apărute pe cale oficială, la origine repre- 
zentând creații comemorative, simbolice. 


Nomenclatura topică a Bugeacului cuprinde și o serie de nume de ori- 
gine germană. Acestea nu datează mai înainte de sec. al XIX-lea, pen- 
tru că la începutul acestui secol apar la noi primele colonii nemtesti. 
În 1814, administraţia rusă a așezat pe pământurile libere din Bugeac 
1443 de familii de colonişti germani, țărani aduşi din ducatul Varşo- 
viei. Mai târziu, aici s-au așezat încă câteva sute de familii de nemți, 
aduși din Rusia. Pe la mijlocul sec. al XIX-lea, în Basarabia existau 24 
de colonii germane: Arciz, Catbah, Cleasnita, Culma, Laiptig, Lihten- 
tal, Paris etc. Multe dintre ele au fost denumite dupa numele proprie- 
tarilor de pământ din localităţile respective: Achendorf, Alexanderfeld, 
Bechendorf, Blumental, Denevita, Emental, Iacobstal, Iosefdorf, Marien- 
feld, Neifeld, Rozenfeld etc. Dat fiind faptul ca aceste colonii au fost in- 
temeiate dupa razboiul din 1812, unele dintre ele au fost denumite in 
legătură cu biruintele armatei rusești asupra celei franceze lângă Be- 
rezino, Borodino, Tarutino. În anii postbelici, după 1945, majoritatea 
numelor germane au fost substituite cu alte denumiri: Achendorf cu 
Doina (r-nul Cantemir), Denevita cu Svetlâi (r-nul Taraclia), Emental 
cu Pervomaisc (r-nul Căușeni), Neifeld cu Tcacenco (UATSN), Iacobstal 
cu Lazo (r-nul Ștefan-Vodă) etc. 


În prezent, în regiune, active si productive sunt formaţiile onimice de 
limbă română, acestea reprezentând atât clasa numelor topice minore, 
a numelor de locuri, cât și categoria de lexeme ce denumesc aşezări 
omeneşti (sate, cătune, cartiere, mahalale etc.). 


Sub aspect lexical-semanic se disting două categorii principale de 
nume topice: topografice si social-istorice. Din prima categorie fac 
parte grupurie semantice: 


e Oronimele: Arcaciul, vâlcea, s. Slobozia Mare (arcaci „ramificaţie a unei 
vai; vâlcea”); Chiscurile, dealuri, s. Caslita-Prut (chisc „deal înalt, cu vârf 
ascuțit”); Fundoaia, hârtop împădurit, s. Andrusul de Sus (fundoaie „ter- 
minatia superioară a unei văi”, „hârtop”); Găvanul, vâlcea, s. Andrusul 


ITINERAR LEXICAL ES 


de Sus (găvan „depresiune de teren adâncă”, „văgăună”); Grindul Lung, 
loc în lunca Prutului, s. Crihana Veche (grind „ridicătură de teren de for- 
mă alungită în lunca inundabilă a unui râu”); Gropana, vâlcea râpoasă, 
s. Giurgiulesti (gropană „depresiune de teren”, „vale adâncă”); Holmul, 
deal, s. Badicul Moldovenesc (holm „ridicătură de teren mai mică decât 
dealul”); Movila Străjii, movilă, s. Colibaşi (movilă „ridicătură mică de 
teren de formă rotunjită”, straja „loc de pază”); Podișul, parte de moşie, 
s. Badicul Moldovenesc (podiș „formă de relief de mare întindere, de re- 
gulă plană, la o anumită altitudine”); Zăpodia, parte de moşie, s. Manta 
(zăpodie „aşezătură mai mult plană la o anumită altitudine”)*. 


e Hidronimele: Bahna, fostă baltă, azi teren agricol, s. Paicu (bahnă „bal- 
tă cu apă stătută”, „loc mlăștinos pe valea unui râu”); Barcul Mare, lac în 
lunca Prutului, s. Crihana Veche (barc „lac mic”, „baltă”); Budăiul, vale, 
s. Chircani (budăi „izvor captat”, „fântână cu apa în fața”); Bulboaca, 
sat în r-nul Reni, vale, s. Sătuc (bulboacă „lac mic”, „baltă”, „bulhac, băl- 
toacă”); Bulboana, loc băltos, mocirlos, s. Tataresti (bulboană „ochi de 
apă cu nămol”, „izvor mocirlos”); Cismeaua Văruită, sat, r-nul Bolgrad 
(cismea „instalaţie prin care este adusă apa prin conductă; izvor cap- 
tat”); Fântâna Zânelor, sat, r-nul Ismail; Iezărul, fost lac în lunca Prutu- 
lui, azi teren agricol, s. Brânza (iezer „lac natural, foarte adânc”, „lac fără 
mlaștini”); Japsa, baltă în lunca Prutului, lângă lacul Beleu, s. Slobozia 
Mare (japsa „lac mic”, „baltă”); Privalul, curs mic de apă în lunca Prutu- 
lui, s. Manta (prival „gârlă într-o luncă inundabilă”); Selul Mare, pârâu, 
s. Giurgiulesti (sel „pârâu”, „gârlă”, „şuvoi de apă provenită din ploi”); 
Somuldovul, fost lac în lunca Prutului, azi teren agricol, s. Paicu (solmul- 
dov/somuldoc/somuldog „lac mic”, „baltă”, „băltoacă”). 


e Floronimicele (fitonimicele): Brăniștioarele, foste lacuri în lunca Pru- 
tului, azi terenuri agricole, s. Zarnesti (brâniștioare, diminutiv plural al 
entop. braniste „loc de pășune sau faneata”; „fâneaţă rezervată, unde 
este interzis păscutul vitelor”); Ceairul, loc de pășune, s. A.I. Cuza si 
Chioselia Mare (ceair „pășune pe valea unui râu”); Curnutul, fost lac 
în lunca Prutului, azi teren agricol, s. Roşu (curnut „plantă cu frunze 
ghimpoase si globuloase cu ghimpi indoiti la vârf; scai”); Dracile, la- 
curi în lunca Prutului, s. Manta (dracilă „arbust spinos cu flori galbene 


* Aici şi în continuare pentru toponimele din r-nul Cahul nu se indică denumirea raionului. 

şi fructe în formă de boabe roşii”); Foltanele, lacuri, s. Crihana Veche 
(foltan „desiş de stuf si papură”), Frunzariul, parte de moșie, s. Colibași 
(frunzar „pădurice”, ,desis de copaci; tufaris”); Mlădiţele, lacuri în lun- 
ca Prutului, s. Crihana Veche (mlddite, diminutiv plural al apel. mladă 
„pădurice tânără si deasă”, ,desis de copaci tineri si arbuști de rachi- 
tă, salcie”); Sădăria, loc în hotarul s. Pelinei (sădărie „teren năpădit de 
sad, chirău, costei; paragină”); Scumpia, vale, s. Badicul Moldovenesc 
(scumpie „arbust cu flori verzi-gălbui”); Socăria, vale, s. Caslita-Prut 
(socărie „loc unde cresc multi soci; desis de soci”); Suhatul, loc de pă- 
sune, s. A. I. Cuza (suhat / suat „pășune, imag”). 


e Zoonimicele: Bătcăria, lac în lunca Prutului, s. Văleni (bătcărie „lacul 
bătcilor”, derivat colectiv cu suf. -ărie al apel. batcă „pelican”); Cărasul, 
lac în lunca Prutului, s. Crihana Veche (formaţie onimică prin meto- 
nimie (toto pro pars), având semnificaţia iniţială „lacul cu carasi’, „lac 
unde se prind bine carasii”); Ciordria, vâlcea, s. Slobozia Mare (cioră- 
rie, derivat colectiv cu suf. -ărie al apel. cioară, numele topic desemnând 
habitatul ciorilor — „valea cu multe ciori”, „valea ciorilor”); Crapul, lac 
în lunca Prutului, s. Colibaşi (din apel. crap, hidronimul redând la ori- 
gine o particularitate a obiectului desemnat — „lac bogat în crapi’, „lac 
unde se prind bine crapii”); Gâscariul, fost lac în lunca Prutului, azi te- 
ren agricol, s. Chircani (gâscar, reg. gâscari — „lacul gâştelor sălbatice”); 
Hidrarea, gârlă în lunca Prutului, s. Crihana Veche (din entop. hidrar 
„habitatul hidrelor”; hidră / vidră „mamifer carnivor care trăieşte pe 
malul apelor” cu suf. -ar (-ea)); Răcariul, lac în lunca Prutului, s. Criha- 
na Veche (din entop. răcar (reg. răcari) „habitatul racilor”, semnificația 
hidronimului fiind „lac cu multi raci”, „lac unde se prind bine racii”). 


Grupurile semantice din categoria toponimelor social-istorice sunt, de 
asemenea, multiple si variate: 


e Antroponimice: Andrușu, sat, reşedinţă de comună (din Andrusu / 
Andriesu); Băcăianul, deal, s. Trifeşti (din Băcăianu / Băcăuianu); Bubu- 
iogi, parte a s. Slobozia Mare (din Bubuiog, antroponim istoric); Burla- 
cu, sat, reşedinţă de comună (din Burlacu, nume de familie predominant 
în localitate); Crihana, sat, reşedinţă de comună (din Crihan / Carhan); 
Dumitresti, sat în r-nul Chilia (din Dumitru si suf. -esti); Lucesti, sat, re- 
şedinţă de comună (din Lucescu, prin pluralizare, sau Luca si suf. -esti); 
Manta, sat, reşedinţă de comună (din Manta / Mantu); Niculesti, sat in 

r-nul. Chilia (din Nicula şi suf. -esti); Paicu, sat în com. Zarnesti, (din Pai- 
cu „rom. paic” ostaş din garda domnitorilor români” < tc. peyk); Paşcani, 
sat în com. Manta (din Pasca şi suf. -ani sau Pascanu prin pluralizare); 
Trifesti, sat în com. Moscovei (din Trif / Trifu şi suf. -esti) ş. a. 


e Etnonimice: Baurci-Moldoveni, sat, reşedinţă de comună (din antrop. 
Baurci şi num. grup. moldoveni / români moldoveni); Comrat, oraş în 
Găgăuzia (din num. trib. tăt. komrat / komiirat); Copceac, sat în Gă- 
găuzia (din num. trib. tăt. kipceak / kypceak); Lipovanca, cartier al or. 
Cahul (din lipovan / filipovan / filipovean „persoană care face parte din- 
tr-o populaţie de ritual vechi rusesc”); Taraclia, oraş (din num. de trib. 
tat. tarakly); Tătarca, raulet, afluent de stânga al Prutului, la s. Slobozia 
Mare (din etn. tătar si formantul -ca). 


e Oiconimice: Baltile Măntașilor, bălți în lunca Prutului, s. Criha- 
na Veche (din balta, pl. bălți şi num. grup. măntași, derivat cu suf. -aş 
(pl. -asi) de la oicon. Manta); Barcul Renasului, lac în lunca Prutului, 
s. Văleni (din entop. barc „lac”, „baltă” și apel. renaș, pl. renasi „persoane 
originare din or. Reni”, derivat cu suf. -as); Bordeieni, cătun, şi Bordeiele, 
parte a s. Andrusul de Sus (bordei „locuinţă săpată în pământ și aco- 
perită cu ceamur din lut şi paie”); Cantonul, loc de agrement pe malul 
unui braţ al Prutului, la SV de Cahul (canton „pichet de grăniceri”); 
Caslita-Prut, sat, reşedinţă de comună (câșliță, diminutiv al apel. câșlă 
„aşezare păstorească”, „cătun”); Crama, gospodărie vinicolă, s. Borceag 
(cramă „clădire, de obicei la vie, cu pivniţă, unde se prepară si se depo- 
zitează vinul”); Făgădăul, parte a s. Lebedenco, altă dată cătun separat 
(făgădău „han la un drum mare”, „cârciumă”, „prăvălie, magazin”); Pos- 
ta Veche, loc în hotarul s. Alexanderfeld (poștă „staţie de poştă la un 
drum mare”); Sărăieni, parte a s. Slobozia Mare (serai / sărai ,sura’, 
„şopron”); Standoală, vale si parte de moşie la SV de Pelinei (standoa- 
lă „hambar pentru cereale”, „adăpost pentru uneltele agricole”); Satul 
Nou, sat în r-nul Tatarbunar (sat „aşezare rurală”). 


e Fortonime: Cetatea si Sub Cetate, locuri în hotarul s. Giurgiulesti 
(cetate „loc fortificat”, ,oras-fortareata”); Santurile, locuri cu urme de 
vechi fortificaţii în hotarul s. Giurgiulesti (sant „săpătură lungă si in- 
gustă, element al unei fortificaţii de pământ”); Troianul, val de pământ 
la SE de Vadul lui Isac și loc în hotarul s. Gotesti, r-nul Cantemir, Troia- 
nul Vechi, sat în r-nul Chilia (troian „întăritură străveche constând din- 

tr-un val lung de pământ, cu sant de apărare”); Valul / Valul cel Mare / 
Valul lui Traian / Troianul, acelaşi val de pământ care se întinde de la 
s. Vadul lui Isac până la Tatarbunar (val „întăritură străveche în formă 
de val cu sant de apărare”). 


e Profesionale: Dealul Mocanilor, deal la est de s. Slobozia Mare (din 
entop. deal şi num. grup. mocani „ciobani”, „păstori”); Hârtopul Har- 
buzarilor, teren agricol, s. Cotlovina (Bulboaca), r-nul Reni (din entop. 
hârtop şi num. grup. reg. harbuzari „cultivatori de pepeni verzi”); Ma- 
halaua Grădinarilor, parte a satului Furmanca, r-nul Chilia (din entop. 
mahala şi num. grup. grădinari „cultivatori de legume”) etc. 


Sub aspect derivational, se disting diverse tipuri de modele structura- 
le, corespunzător procedeelor și mijloacelor de formare a cuvintelor 
specifice limbilor din care provin formaţiile respective. După cum e si 
firesc, mai active si productive sunt tipurile si modelele toponimice ro- 
manesti. Predomină derivatele în -a (Andrusa, Crihana, Cucoara, Man- 
ta), -ani / -eni (Burlăceni, Greceni, Chircani, Paşcani, Văleni) şi -eşti (Câr- 
peşti, Giurgiulesti, Gotesti, Lucesti, Tătăreşti, Tudoresti, Trifesti, Zârneşti). 
Majoritatea acestora au ca baza onimica de formare diferite antroponi- 
me (Andrus, Crihan, Manta; Burlacu, Chircă, Pasca; Gotea, Luca, Tudor, 
Zârnă). Semnificaţia lor inițială a fost „comunitatea de oameni trăitori 
pe moşia sau în satul fondat de Andrus, Crihan, Gotea, Luca etc.” 


Sunt frecvente si formaţiile toponimice compuse, acestea semnificând 
la origine apartenenţa, vechimea, dimensiunile, poziția geografică a 
obiectelor desemnate: Barcul lui Duia, Pădurea Liceului, Vadul lui Isac, 
Valea Postarului; Larga Nouă, Larga Veche, Satul Nou, Trifestii Noi; Bal- 
ta Lată, Gârla Lungă, Movila Mare, Rosul Mare, Rosul Mic, Salcia Mare, 
Salcia Mică; Andrusul de Sus, Andrusul de Jos, Caslita-Prut, Dracile din 
Sus, Dracile din Jos, Taraclia de Salcie. 


Formatiile toponimice de origine slava sunt relativ noi (din sec. XIX- 
XX) şi se reduc, în fond, la denumirile ruseşti in -ka, -ovka /-evka, acestea 
denumind mai cu seamă fostele colonii de ruşi si ucraineni: Alexandrov- 
ca, Bogdanovca, Dimitrovca, Iurievca, Mihailovca, Nicolaevca, Petrovca, 
Petropavlovca, Vladimirovca etc. Rusesti ca formații sunt si compusele 
toponimice: Belolesie, Cervondi Iar, Crivaia Balca, Novaia Ivanovca, No- 
vai Troian, Staraia Necrasovca, Svetlodolinscoe, Vesiolâi Cut etc. 

Toponimele de provenienta turcica apartin populatiilor turanice vechi 
(pecenegilor, cumanilor) şi celei de mai târziu (tătaro-nogaicilor). 
Sunt de mare vechime hidronimele: Cahul, Cogâlnic, Cunduc, Ialpug, 
Catlabug. Dintre numele topice tătaro-nogaice se impun numele de lo- 
calități ce reproduc denumirile unor triburi si ginti turanice: Abaclia, 
Baimaclia, Cazaclia, Comrat, Congaz, Copceac, Costangalia, Taraclia, 
Tartaul. Denumirile în -lia reprezintă formaţii adaptate în limba româ- 
na, formele lor de origine conţinând formantul -ly / -li. Acestea atri- 
buie derivatelor semnificația de apartenenţă, de proprietate: Abaclia 
< abak + -ly „trib cu dangaua in formă de idol”; Cazaclia < Kazaiakly 
< kaz aiak + -ly „trib cu dangaua în formă de laba de gâscă”; Taraclia 
< Tarakly < tarak + -ly „trib sau gintă cu dangaua în formă de pieptene”. 


Studiul complex al toponimiei Bugeacului, în plan sincronic și dia- 
cronic, cu aplicarea diverselor principii şi metode de cercetare şi cu 
utilizarea informaţiilor colectate prin anchete de teren si din sursele 
documentare și arhivistice va contribui la soluționarea multor proble- 
me ce tin de diferite domenii ale științei: lingvistică, istorie, etnografie, 
geografie, sociologie. De aici interesul specialiștilor din domeniile res- 
pective care şi-au propus ca obiect de cercetare aspecte si probleme de 
toponimie în special şi de onomastică în general. 

Chişinău, 2010; Manuale de 
limba și literatura română 
pentru clasa a X-a (coautor 
Marcela Valcu-Schiopu), 

a XI-a (coautor Marcela 
Valcu-Schiopu), a XII-a, liceu 
(coautor M. Cimpoi), a IX-a 
(coautor V. Pâslaru). 


În dialogul ,Ion” al lu Platon, Socrates afir- 
mă că „poeții nu sunt altceva decât tălmaci ai 
zeilor, stapaniti fiecare de cel care îi are sub 
stăpânire”, iar rapsozii, care cântă textele poe- 
tilor, sunt numiţi „interpreţii interpretilor”[4, 
p. 153-154]. Privită din perspectiva psiholo- 
gică a noţiunii, interpretarea este o activitate 
mentală, cu largă aplicație. Raportată la studi- 
erea literaturii în şcoală, interpretarea este, de 
fapt, un proces de descifrare a sensului funda- 
mental si a semnificatiilor secundare ale unei 
opere literare printr-un ansamblu de reguli 
metodologice, al căror rost este, conform lui 
Ovidiu Ghidirmic, „de a scoate în evidență un 


In this article there is approached the problem of lite- 
rary work interpretation from the prospective of several 
intertextual elements as: title, instances of comunicati- 
on and enunciation perspective , incipit, end, different 
types of recurrences, key-words. Knowing the specific 
and the role of these intertextual elements, by students, 
contributes to texts understanding and interpretation. 
At the same time, taking into consideration the charac- 
teristics of these elements, the professor will be able to 
formulate more tasks, which will help students geting 
into the essence of the work. 

Keyword: interpretation,intertextual elements, title, 
incipit, end, perspective of enunciation, instances of 
communication. 

sistem de semnificaţii si o structură internă” [3, p.22 ].Interpretând, ele- 
vul atribuie sens imaginii artistice, secventei, personajului etc., având 
posibilitatea să aleagă dintre mai multe variante posibile de înțelegere 
considerate, fiecare în grade diferite, satisfăcătoare. Evident, atribuirea 
sensului se sprijină pe un sistem referential format din cunoștințele su- 
biectului si care constituie premisa necesară pentru înțelegerea unei 
situaţii. 


Nevoia de interpretare, de a face recurs la o serie de strategii speciale 
pentru înţelegerea unui text artistic, este resimţită de către cititor (în 
cazul nostru de către elev) ca impas de lectură (insuficiență, contrari- 
etate, nesiguranţă etc.), ce declanşează demersul hermeneutic. Strate- 
giile interpretative pot varia de la individ la individ și de la situație la 
situație. Cu toate acestea, in actul interpretării, o importanţă deose- 
bită revine relaţiei dintre parte şi întreg: pentru a înţelege totalitatea 
e necesar a interpreta secvențele care o compun (cuvinte, enunturi, 
paragrafe, capitole, motive etc.). Demersul respectiv, la rândul lui, este 
influenţat de perspectiva interpretativă a cititorului asupra ansamblu- 
rilor mai largi in care secvențele se integrează, deci asupra întregului 
text. Astfel, pentru a descifra sensul fundamental, a formula mesajul 
global al poeziei Decor de G. Bacovia, de exemplu, elevii vor releva, mai 
întâi, elementele ei de structură, importanţa lor în constituirea mesaju- 
lui (trei strofe, fiecare fiiind urmată de un vers separat, în care este relu- 
at titlul), motivele atestate (ninsoarea, regretele, pasărea), laitmotivul 
(cromatismele alb — negru), stările lirice (singurătate, lamentatie etc.), 
elementele de limbaj (simbolurile, antiteza, repetiţia etc.). Ulterior, 
din aceste semnificaţii secundare se va constitui întregul. Interpretarea 
va avea ca finalitate, în mod explicit, înţelegerea (corectă, adecvată, sa- 
tisfăcătoare) textului interpretat. 


Ceea ce trebuie să rețină profesorul în procesul de predare-studiere a 
literaturii în şcoală este faptul că înțelegerea și interpretarea textelor 
sunt influențate atât de factori intratextuali (titlul, instanțele de comu- 
nicare si perspectiva de enuntare, incipitul, finalul, recurentele de di- 
verse tipuri, cuvintele-cheie etc.), cât si de elemente care nu se regăsesc 
nemijlocit în text (intenţia auctorială, situarea textului în contextul mai 
larg al operei autorului respectiv, raportarea operei la contextul epocii 
în care a fost creată etc.). 

Cât priveşte titlul, ca prim element de ordin textual, el determină, în pri- 
mul rând, formarea unui anumit orizont de aşteptare în lectură (elevul- 
cititor, de regula, isi alege cărțile fie după numele autorului, fie după ti- 
tlu). Totodată, funcţia primară a titlului este cea descriptivă: el transmite 
cititorului o serie de informaţii privind conţinutul scrierii respective. Cel 
mai frecvent, titlurile operelor literare, ale capitolelor se referă la tema 
textului respectiv (ex.: Iubire, Toamna, Viaţa la tara), la personajul princi- 
pal (ex.: Ion, Moromeţii, Alexandru Lăpuşneanul), la eveniment (Moartea 
lui Fulger, Nunta), la intrigă (Răfuiala, Moartea pasagerului de I. Minules- 
cu), la conflict (Glasul pământului şi Glasul iubirii), la specia /genul literar 
căruia aparține opera (Sonet, Rondelul rozelor, Elegie de toamnă, Romanul 
adolescentului miop), la starea dominantă a eului liric (Singurătate, Melan- 
colie, Nervi de toamnă etc.) , la arta poetică (Ars poetica, Cuvinte potrivite 
etc.). De reținut că în literatura modernă titlurile descriptive sunt tot mai 
mult concurate de cele sugestive, care se referă indirect (simbolic, meta- 
foric, metonimic etc.) la conținutul / mesajul scrierii (ex.: Gorunul de L. 
Blaga, Ciuleandra de L. Rebreanu, Floare albastră de M. Eminescu, Patul 
lui Procust de C. Petrescu etc... 


Având în vedere aceste caracteristici, profesorul va formula mai multe 
sarcini, care-i vor ajuta pe elevi să pătrundă in esentele operei prin in- 
termediul titlului / subtitlului, mai ales ţinând cont şi de faptul că un 
item obligatoriu din testul de evaluare pentru examenele de bacalau- 
reat vizează comentariul titlului și raportarea acestuia la mesajul glo- 
bal al poeziei / textului. Ca sarcini pot fi şi următoarele: „Daţi câte trei 
exemple de titluri pentru fiecare dintre categoriile menţionate: titlu- 
temă; titlu-personaj, titlu-stare; titlu-specie literară, titlu-eveniment 
etc., „Ce element structural al operei dezvăluie titlul: tema, personajul 
etc.? , „Daţi exemple de titluri sugestive (alcătuite din simboluri, me- 
tafore, metonimii) de opere din literatura română”, „Argumentaţi cu 
referire la operă că titlul accentuează un eveniment, o stare, un conflict 
etc”. Un alt set de sarcini poate viza structura titlului, acesta putând 
fi alcătuit dintr-un singur substantiv (Plumb), dintr-un substantiv şi 
adjectiv (Floare albastră), din două substantive / adjective legate cu 
o conjunctie (Arta și iubirea, Fumos si sfânt), dintr-un termen regent 
şi altul subordonat legat cu prepozitie (Dragoste de porțelan), dintr-un 
verb la unul din modurile personale (Tartă), dintr-un enunţ (Lasă-ţi lu- 
mea), dintr-un pronume precedat de o prepozitie (Fără tine) etc. Prin- 

tre sarcinile de analiză a structurii titlului se pot regăsi și următoarele: 
„Stabiliţi structura titlului”, ,Comentati valoarea stilistică a verbului la 
conjunctiv / conditional-optativ etc. din titlul operei”, ,Determinati 
dacă cuvântul din titlu are conotaţii simbolice / metaforice”, „La ce 
persoană şi număr este pronumele din titlu? Ce accentuează această 
formă?” Aşadar, sarcinile vizând titlul vor fi alcătuite în corespundere 
cu principalii parametri ai strategiei de definire / autodefinire: moda- 
litatea de realizare a relației (titlu — specie, titlu — temă etc.), elementul 
la care se face raportarea (personaj, conflict etc.), scopul trimiterii in- 
tertextuale (,,sincer” / „serios”, ludic, ironic, retoric etc.). 


O trăsătură distinctivă a comunicării literare constă în faptul că aceasta 
permite autorului real să construiască un emițător fictiv, pe seama că- 
ruia să pună mesajul compus de el. Depistarea identităţii emitatorului 
fictiv (eu liric sau narator), elucidarea perspectivei de enuntare pe care 
acesta o adoptă (modul în care el se raportează la ceea ce comunică) 
influențează decisiv lectura, implicit, interpretarea, atât în plan cogni- 
tiv (înţelegerea mesajului), cât si emotional şi axiologic (atitudinea 
lectorului fata de personaje, evenimente relatate etc.). Dacă într-o ope- 
ră epică emițătorul fictiv se individualizează mult mai evident, având o 
identitate net distinctă de cea a autorului, el fiind considerat doar un 
purtător de cuvânt sau un alter ego al acestuia, într-o creaţie poetică, 
eul liric este, de regulă, doar o „voce” asimilabilă eului auctorial. În tex- 
tele dramatice, după cum se ştie, prezenţa unui emițător al întregului 
mesaj se limitează la notatiile cu rol de indicaţii scenice şi de regie (di- 
dascalii). Astfel, interpretarea operei din perspectiva celor care comu- 
nică se poate axa pe următoarele coordonate: 


-precizarea emit&torului intratextual (de ex.: „Cine vorbeşte în poezia 
Tu de Gr. Vieru, în poemul Zburătorul de I. Heliade Rădulescu? ); 


— precizarea destinatarului intratextual (ex.: „Precizaţi cui se adresează 
vorbitorul din aceste opere: cititorului, iubitei, soției, mamei etc.’; 


-stabilirea situaţiei de comunicare (ex.: ,Precizati dacă relatarea: a) are 
loc înainte / în timpul / după consumarea evenimentului / într-o 
situație specială / independent de niște condiţii imediate; b) este va- 
labilă pentru o stare de lucruri din trecut; c) vizează o situaţie din pre- 
zent etc”); 

— precizarea tipului de act de comunicare (ex.: „Ce fel de mesaj se 
transmite si în ce scop: o poruncă, un îndemn, o invocatie, o declaraţie, 
o confesiune etc.?”). 


În urma rezolvării acestor sarcini elevii vor concluziona că, în Zbură- 
torul de I. Heliade Rădulescu, emițătorul este Florica, destinatarul — 
mama fetei, tipul de mesaj — confesiune către o persoană apropiată, 
codul — limbajul simplu, asemenea vorbirii populare; canalul — oralita- 
tea, contextul (referentul) — primele trăiri erotice ale unei adolescente 
din lumea satului etc. 


În cazul unei opere epice sau dramatice, elevii vor opera cu noțiunile: 
„perspectivă auctoriala”/,autor-narator’, „perspectivă actorială”/ 
„personaj-narator”, „perspectiva unei camere de luat vederi” ş. a. Cu 
certitudine, precizarea acestor elemente îi va ajuta pe elevi să înțeleagă 
sensurile operei. 


Un rol deosebit în influențarea proceselor interpretative îl au incipitul 
si finalul textului. Or, marcarea ,granitelor” textului — a începutului si 
a sfârşitului acestuia — constituie una dintre practicile esenţiale ale co- 
municării verbale, scrise şi orale, în genere. În ceea ce priveşte incipitul, 
acesta „mediază lumea exterioară cu cea interioară textului” [2, p. 68], 
oferă chei de lectură (expectatii, ipoteze de lectură) sub diferite aspec- 
te: tematic (privitor la tema sau subiectul operei), structural (referitor 
la compoziţie sau la perspectiva de comunicare), tipologic (convențiile 
de gen), stilistic (cu referire la tonul scrierii sau la dominantele expresi- 
ve), axiologic (vizând atitudinea fata de subiectul abordat). Prin urmare, 
în procesul interpretării operei literare din perspectiva incipitului, ele- 
vii vor fi solicitati să identifice formulele de introducere atestate într-un 
basm / poveste și rolul acestora în precizarea convențiilor de gen si spe- 
cie, să compare variante de incipituri extrase din diverse texte literare, 
precizând în baza acestora tema, tonul scrierii, dominantele expresive, 
atitudinile celui care comunică, tipul de proză (psihilogică, istorică, 
socială) etc. Prin aceste analize elevii vor însuși totodată și structurile 
compoziționale ale începutului de text: preambulul / prefața (ex.: pre- 
ambulurile povestirilor din Hanul Ancuţei de M. Sadoveanu), rezumatul 
(ex.: „Eram așa de obosit si sufeream...”), începutul abrupt (ex.: „Pe urmă 
ne vedeam din ce în ce mai des”), introducerea trepetată a informaţiei în 
secvenţa de orientare („Un print din Levant îndrăgind vanatoarea / prin 

inimă neagră de codru trecea / Croindu-si cu greu prin hatisuri cărarea / 
cânta dintr-un flaut de os și zicea”). 


Optând pentru o activitate a elevilor cu caracter creativ, profesorul le 
poate solicita să alcătuiască / să scrie un incipit abrupt, rezumativ etc., 
care să anunţe un text descriptiv, comic, meditativ, confesiv, o povesti- 
re istorică, fantastică, de iubire etc. 


Un alt punct strategic al textului este finalul, care marchează momentul 
de demarare a interpretării operei din perspectiva întregului. În această 
ordine de idei, P. Cornea afirma: „Explicitarea încheierii a fost şi este 
intens folosită în literatură, deoarece reprezintă un puternic stimul 
interpretativ: apariția cuvântului „sfârșit” închide ansamblul de enun- 
turi; prin aceasta însă e pus în mişcare procesul de căutare a sensului 
global ori e activat cel de definitivare a ipotezelor emise pe parcurs” [1, 
p. 39-40]. Ceea ce trebuie să retina elevii în cazul interpretării finalului 
este că el interacționează semantic cu restul textului, că, sub aspectul 
predictibilitatii, există finaluri previzibile, surprinzătoare, deschise, în- 
chise, că, uneori, caracterul previzibil al finalului este determinat de 
convenţii de gen și specie (într-o tragedie, de exemplu, protagonistul, 
obligatoriu, trebuie să moară). Astfel, analizând ultima strofă a poe- 
ziei Lacul de M. Eminescu, elevii vor scoate în evidență ideea că fina- 
lul acesteia este previzibil, datorită, în primul rând, faptului că recu- 
noastem în textul eminescian frecventul motiv romantic al asteptarii 
zadarnice a iubitei. În același timp, finalul, sub aspect psihologic, are 
un impact deosebit asupra cititorului, făcându-l să se întrebe cu privire 
la esenţa sentimentului de iubire si la consecinţele acestuia, la natura 
sufletului omenesc, la visare văzută ca singura condiţie, la romantici, 
de împlinire în dragoste etc. Așadar, sarcinile formulate de profesor 
trebuie să-l pună pe elev în situația de a compara mai multe finaluri, 
de a releva relaţia dintre final si logica de construire a personajului / 
acţiunii, de a stabili semnificaţia pe care o dă finalul întregii opere, de 
a identifica acele convenţii formale de gen care măresc previzibilitatea 
sau caracterul surprinzător al finalului, de a stabili care final este dorit / 
acceptat de cititor şi de ce autorul optează pentru cutare variantă. Nu 
în ultimul rând, elevii vor fi solicitati să se pronunţe pe marginea fina- 
lului deschis / închis al operei. „De ce autorul recurge la această mo- 
dalitate?”, „Ce trebuie să înţeleagă cititorul?”, „Ce modificări de sens 


PRO DIDACTICA EA 


» 


va suferi opera, dacă autorul va opta pentru un alt final?”, ,Comentati 
succint efectul produs de ultimul vers al poeziei” — iată alte câteva în- 
trebări care, cu siguranţă, vor anima interpretarea operei. 


Recurentele de diverse tipuri (repetiţii, paralelisme, simetrii, antiteze 
etc.) pot avea adesea un rol major în definirea viziunii autorului asupra 
lumii înfăţişate. Repetarea unor versuri, a unor cuvinte, a unor structuri 
sintactice, punctele de suspensie — toate contribuie la constituirea unui 
mesaj. În această ordine de idei, menționăm că un aport decisiv în struc- 
turarea si procesarea informaţiei îl aduc cuvintele-cheie, care, conform 
lui Paul Cornea, „reprezintă locuri de coagulare semantică în lungul lan- 
tului verbal, jucând rolul unor centre de control tematic către care con- 
verg ori de la care pleacă fluxuri de semnificație” [1, p. 161]. Având o 
încărcătură semantică deosebită (cum ar fi simbolurile, metaforele po- 
eziei), cuvintele-cheie pot şi trebuie să orienteze demersul interpretativ. 
Din aceste considerente elevii vor identifica într-un text / fragment cu- 
vintele-cheie, vor determina câmpul semantic pe care ele le instituie, le 
vor explica semnificaţia. Mai mult. Identificand cuvintele-cheie ale unei 
poezii, de pildă, şi câmpul lexical din care acestea fac parte, elevii pot 
lesne să formuleze motivele poeziei si, în baza acestora, tema abordată 
de scriitor. 


În concluzie, menționăm că elevul, urmărind strategiile inițiate de text, 
caută acele puncte de orientare ce-i permit înțelegerea motivelor pen- 
tru care a avut loc o anume selecție, a normelor în opera și o anume de- 
plasare și realizare a lor. Pe de altă parte, cititorul are de imaginat chiar 
referința efectivelor de convenţii reasezate in text, suportă oscilatia 
dintre referinţa reconstruită a efectivelor de convenţii si declanșarea 
lor în operă, iar acest lucru se întâmplă în decursul lecturii în cadrul 
numeroaselor înțelegeri situative cu textul. 


Bibliografie | 1. Paul Cornea, Introducere în teoria lecturii, Editura Poli- 
rom, lași, 1998. 
2. Andrea Del Lungo, Pour un poetique de l'incipit. În: 
Poetique, 1994, apud: Rodica Zafiu, Naratiune si poezie, 
Editura All, Bucureşti, 2000. 
3. Ovidiu Ghidirmic, Hermeneutica literară românească, 
Editura Scrisul Românesc, Craiova, 1994. 
4. Platon, Opere complete, vol. 1 Editura Humanitas, 
București, 2001. 


EET PT RO MIÂINIĂ 


Theodor CODREANU 


Radu Petrescu și 
canonul literar european 

eseist, Huşi. Autor al mai 
multor volume, dintre 

care Dubla sacrificare a lui 
Eminescu (a cunoscut trei 
ediţii), Complexul Bacovia, 
(2003), Basarabia sau drama 
sfasierii (2003), Duminica 
mare a lui Grigore Vieru 
(2004), Transmodernismul 
(2005), A doua schimbare la 
fată (2008), Istoria „canonică” 
a literaturii române (2009), 
Eminescu in captivitatea 
„nebuniei" (2011), În oglinzile 
lui Victor Teleucă (2012). 
Laureat al mai multor 
premii acordate de Uniunile 
Scriitorilor din România şi 
din Republica Moldova. 


În plin proletcultism, Radu Petrescu (31 au- 
gust 1927 — 1 februarie 1982) îşi vedea senin 
de lecturile lui (ca, de altfel, si ceilalți „târgoviş- 
teni”), gândind la destinul culturii românești 
si al celei europene. ,,Targovistenii” vor astep- 
ta deschiderea dintre anii 1968-1971 pentru 
a debuta editorial în intervalul 1969-1975: 
Mircea Horia Simionescu (1969, cu Dicţionar 
onomastic, prim volum din ciclul Ingeniosul bine 
temperat), Radu Petrescu (1970, Matei Iliescu), 
Costache Olăreanu (1971, Vedere din balcon), 
Tudor Topa (1975, Încercarea scriitorului). Fi- 
ecare venea cu „suceala” lui „textualistă”, de un 
rafinament estetic inconfundabil, ceea ce i-a 
determinat pe cei optzecisti să se revendice din 
„Şcoala de la Târgoviște”, deși între textualis- 
mul lor si cel al targovistenilor diferenţele sunt 
majore. Şi nu în defavoarea grupării, prin exce- 
lenta una de prozatori. 


Între aceștia, Radu Petrescu trece drept un 
profund prozator si diarist, seria lui de jur- 
nale fiind considerată printre înaltele reușite 
ale genului din literatura română (Vezi ediția 
integrală a Jurnalului, Editura Paralela 45, Pi- 
testi, 2014). În ce mă priveşte, am citit Matei 
Iliescu în iunie 1975, reacţia mea la lectură 
fiind următoarea!: „Un alt roman bine pri- 
mit la vremea lui a fost Matei Iliescu de Radu 
Petrescu. Cartea urmăreşte o experiență de 

Bildungsroman, cea a lui Matei Iliescu, strămutat cu familia în orașul 
N. Aici (în roman, n.n.) se găseşte un traditionalism ingenios prin su- 
prapunerea secventelor în raport cu trăirile prezente și trecute, după o 
logică palimpsestică. Aceasta ar putea fi o formulă diferită de a Noului 
Roman la modă. Radu Petrescu descinde, în bună măsură, din Ionel 
Teodoreanu, din Cezar Petrescu, din Turgheniev sau din Tolstoi, pe 
care-i parodiază cu fineţe. Din păcate, nici Radu Petrescu nu depășește 
o anume cumintenie caracteristică prozatorilor români”. 


N-am recitit romanul în vederea unei „revizuiri critice” de sorginte 
lovinesciană, dar câteva observaţii de atunci sesizau noutatea artei lui 
Radu Petrescu: ,,traditionalism ingenios”, „suprapunerea secventelor 
în raport cu trăirile prezente și trecute, după o logică palimpsestica’, „o 
formulă diferită de a Noului Roman” francez, atunci în vogă, în fine, fi- 
netea parodiei, probabil singura cu adevărat revendicabilă de postmo- 
dernism. Proaspătă astăzi îmi este lectura Jurnalului şi marea revelaţie 
pe care o consider a fi Meteorologia lecturii, carte testamentară, apăru- 
tă în acelaşi an cu plecarea dintre noi a scriitorului, în 1982. Legătura 
dintre tehnica diaristică prezentă în Matei Iliescu şi jurnale a fost re- 
marcată demult, dar nu și viziunea palimpsestică, holotropică asupra 
canonului literar si artistic european si românesc. Aici, Radu Petrescu 
are intuitii geniale, care anticipă dezbaterile de după 1990, culminânde 
cu cercetarea lui Harold Bloom? despre canonul occidental. Cunoşteam 
fineţea gândirii estetice a lui Radu Petrescu din cartea postumă despre 
G. Bacovia’, valorificată de mine în Complexul Bacovia (2002). În spirit 
kierkegaardian, Radu Petrescu sesiza spaima existenţială a lui Bacovia 
în fata poeziei: „El este, după cum se pare, singurul poet roman care se 
teme de poezie, care descrie efectele devastatoare pe care aceasta le are 
asupra poetului (si prin extensie de înțeles, asupra lumii). Radu Pe- 
trescu îl apropia, ontologico-estetic, de Mallarmé și de Thomas Mann. 
Dar abia în Meteorologia lecturii lucrurile iau amploare canonică, într-un 
sens de negăsit în gândirea critică românească a vremii. 


Harold Bloom a stabilit legătura dintre canonul biblic şi canonul laic, între 
Cartea Cartilor si cărțile culturii si literaturii, modelul absolut al acestei 
tainice relaţii fiind Shakespeare, considerat centrul iradiant al canonului 
literar occidental, sinteză de „păgânism” și creştinism, într-un sens foarte 
apropiat de viziunea lui Eminescu si a lui Ion Barbu. În atare privință, 

geniul lui Eminescu intelesese locul privilegiat al „divinului brit’, „geni- 
ala acvilă a nordului”, căruia îi închină si poezia cu titlu ,canonic’, Căr- 
tile: „Ca Dumnezeu te-arati in mii de fete/ Si-nveti ce-un ev nu poate să 
te-nvete.” „În toată istoria filozofiei — arată Bloom — nu există originalita- 
te cognitivă comparabilă cu cea a lui Shakespeare și este și ironic, și fasci- 
nant să vezi cum se întreabă Wittgenstein dacă există vreo diferență au- 
tentică între reprezentarea shakespeariană a gândirii si gândirea însăși.” 
Este şi motivul pentru care „Shakespeare, care nu s-a bazat prea mult 
pe filozofie, e mai important în cultura occidentală decât sunt Platon și 
Aristotel, Kant si Hegel, Heidegger si Wittgenstein”. La nivelul culturii 
românești, situaţia e aceeași cu Eminescu și nu întâmplător Svetlana Pa- 
leologu-Matta considera că poetul român, deși n-a fost filosof de mese- 
rie, exprimă cel mai adânc / înalt gând despre Fiinţă în cultura noastră“. 
Ceea ce implică si cea mai înaltă conștiință estetică. Esteticul, observa 
Harold Bloom, este fundamentul canonului occidental. 


În anii "50, în plin proletcultism, acesta era criteriul suprem de gândire 
literar-artistica al lui Radu Petrescu, exigenta canonică pe care doar la 
Eminescu, I. L. Caragiale, lon Creangă, Ion Barbu sau Dimitrie Stelaru 
o mai întâlnim, ca să amintesc câteva dintre reperele estetice ale lui 
Radu Petrescu însuși. Spre deosebire de Harold Bloom, Radu Petrescu 
nu pariază pe conceptul de canon occidental, ci trimiterea lui e la unul 
european, evitând restrictiunea la Occident, căci Europa e mult mai ve- 
che decât acesta, matricea ei fiind greco-romană, arcuită între Homer și 
Vergiliu, între creştinismul ortodox si cel romano-catolic, izvorul trimi- 
tand la primii, iar cei de ai doilea constituind erezia. Asa se face că mo- 
delul primordial al canonului european este Homer, nu Shakespeare. 
De aici începe fascinanta aventură estetică a lui Radu Petrescu. 


În A treia dimensiune, care cuprinde jurnalul dintre 1957-1960, scriito- 
rul atestă că în 1957 el era deja angrenat în scrierea cărții despre Homer, 
care va apărea abia după un sfert de veac, în anul stingerii sale. Frec- 
vent, el vorbeşte despre „Homerul meu”” si face precizări despre stadiul 
redactării capitolelor, opt în versiunea finală. Ceea ce impresionează în 
Meteorologia lecturii este holotropia privirii critice pe care n-o întâlnim, 
la noi, mai ales în „obsedantul deceniu”, decât la G. Călinescu, dar în 
amintirea celui interbelic, nerestrictionat de conjunctura istorică, ori- 
entat către o „critică totală”. „Divinul critic” opera însă cu conceptele 

estetice tradiționale, în spiritul arhitectural din Istoria literaturii române 
de la origini până în prezent şi din Bietul Ioanide. Şi Radu Petrescu este 
un puternic vizual. Unul dintre romane se intitulează, altminteri, Ce se 
vede (1979). Numai că privirea lui se aventurează, atât în proză, cat si 
în critică, spre ceea ce nu se vede cu ochiul obișnuit. Peste ani, asemenea 
„privire” se va putea numi transdisciplinaritate, în paradigma ethosului 
transmodern. Oglinda lui nu este cea stendhaliană purtată de-a lungul 
unui drum, ci este chiar oceanul capricios involburat al vieţii si artei. 
Altfel spus, oglinda primordială, care include toate oglinzile posibile, 
mişcătoare. Citeşte si evaluează în dublu și multiplu referential, dincolo 
si între curentele şi școlile literare. Acesta e și sensul meteorologiei sale: 
„Aşa cum vrea să sugereze titlul, Meteorologia lecturii nu este un studiu 
în accepţia pedantă. În condiţiile obişnuite de informare, astfel de stu- 
dii sunt, oricum, de mult imposibile. Am lăsat materia să se organizeze 
liber, de la sine, în vârtejuri care reiau mereu aceleași câteva teme, altfel 
luminate si sporindu-se de fiecare data prin noile lor vecinătăţi *. 


„Meteorologia” estetică a lui Radu Petrescu ar putea fi considerată o 
gramatologie, în sensul lui Jacques Derrida, sau o gramatică generativă 
de felul celei a lui Noam Chomsky, dacă n-ar fi mai mult si mai putin 
de atât. Pentru el, arheul, nucleul generativ al întregii literaturi europe- 
ne este opera lui Homer (summa), care, la rându-i, generează tragedia 
greacă, Eschil, Sofocle și Euripide construindu-și piesele din plasma 
personajelor Iliadei şi Odiseei. În Aeneida, Vergiliu reia eroi homerici, 
dar comite ,erezia’, schimbând registrul de pe eroii bărbaţi înspre 
Dido, Elissa, a căror dramă inaugurează literatura modernă, eroine ca 
Francesca, Emma Bovary sau Anna Karenina fiind ecouri și victime 
„ale acelui amore polluto”’ vergilian. De la Homer la Biblie, totul se con- 
struieste în jurul ideii de Carte: „Marea temă a literaturii europene, a 
acestei summe homerice, ortodoxe ori eretice, este cântecul, cartea, în 
înţelesul arătat, de mecanism care prospectează viata, dar si o anexea- 
ză, în felul cel mai direct, această din urmă acţiune fiind aceea care dă 
mecanismului enormul prestigiu dar și rigoristilor, cititori exclusivi și 
eterni în cartea atextuala, paradisiacă, a legii morale, difidenta enormă, 
ostilitatea. Ambele efecte sunt îndreptăţite”'”. Nu e de mirare că obse- 
sia Cărţii s-a perpetuat până la Eminescu, Mallarme, Borges, Arghezi, 
Ion Barbu şi Cezar Ivănescu. Două cărţi stau fata in fata: cea scrisă și 
cea a vieţii. Între acestea, Cuvântul este al cincilea element: „Cuvântul 

nu este străin de lume, placat pe ea, ci este cel de-al cincilea element 
al lumii, alături de pământ, apă, aer si foc, si starea ei cea mai epurata, 
paradisiacă, în așa fel încât tăcerea însăşi este un fel de a fi al cuvântului. 
Urma sa grafică nu e mai artificială decât vinele pietrelor, desenele de 
pe aripile fluturilor. Pare elementar deci să fim indusi a bănui că amân- 
două cărțile au același autor şi am și văzut că toţi autorii europeni sunt, 
mai apropiat sau mai depărtat, Homer, toate cărțile din spaţiul nostru 
fac text comun cu poemele homerice, ca sporuri ale acestora”. 


Dacă în epoca medievală cartea este obiect magic (v. Orlando furioso, la 
Ariosto — şi el un homeric, devenind tema fundamentală a poemului), 
la Novalis, Hoffmann sau Eminescu „nu aparține poeziei, ci tehnicii, 
fiind o colecţie, cu indice la sfârșit, de formule magice, semne mate- 
matice și figuri astrologice. Din această carte se acționează, ca la un 
pupitru de comandă, asupra cărţii celeilalte, a lumii”"?. Asa se întâm- 
plă cu ciudata carte a lui Zoroastru, la „pupitrul” căreia se află eroul 
eminescian, dedublat, din nuvela Sărmanul Dionis. Suprematia cărții 
scrise asupra cărţii zeilor a fost descifrată de Homer însuși, în pofida 
viitoarei răsturnări a lui Platon, prin care scriitorul va fi coborât la nive- 
lul unui serv al zeului. Faptul e identificat de Radu Petrescu la nivelul 
tehnicii compoziționale a Iliadei, între cântul al doilea, al catalogului 
corăbiilor, şi cel de-al optsprezecelea, care cuprinde făurirea scutului 
lui Ahile. Acolo este descoperit adevăratul Homer, demiurgul Cărţii: 
„dincolo de textul scris, într-un spațiu intermediar între cartea lumii 
si cartea scrisă, contiguu ca jumătate nescrisă, dar construită a ei, tot 
text, dar de altă natură, instituit odată cu apariţia pentru cititor a ce am 
numit adevăratul Homer, antagonul obligat al automatului metalic din 
cântul al doilea al Iliadei, spaţiu intermediar în care, alături de Homer, 
se instalează si cititorii lui succesivi”!?. 


Cantitativ, făurirea scutului de către Hefaistos reprezintă „exact a treia 
parte din catalog, care are treizeci de episoade”", tot atâtea corăbii și 
semintii câte participa la războiul troian, toate evocări ale călătoriei pe 
mare. Cartea însăși este o călătorie pe mare. Hefaistos anunţă, de fapt, 
că, prin făurirea scutului, el reface catalogul întregii armate. Homer 
are intuiţia legăturii tainice dintre parte și întreg, în stihurile 480-482, 
din cântul al doilea, conturandu-si un posibil autoportret „din adâncul 
compoziţiei lui”. El ştie că, în calitate de zeu, Hefaistos, faurind scutul, 


CRITICĂ. ESEU ME 


produce un act cosmogonic. Scutul este lumea însăși. Raportul scut / 
catalog funcționează și răsturnat, de la Z la A, „primul loc ca impor- 
tanta revenind scutului, iar catalogul fiind nu numai o prefigurare, ci si 
ecoul în urmă al versurilor din cântul al optsprezecelea, în afară de mo- 
tivele enumerate aici si pentru acela că, ajungând cu lectura la scutul 
lui Ahile, în mintea noastră revine catalogul al doilea, de unde, astfel, 
îl deplasăm, de fapt se deplasează el însuși, până în al optsprezecelea, 
unde îl citim în funcţie de scut”'5. Si aici intervine partea surprinzatoa- 
re a autoportretului homeric: „el ne face atenţi că aşa cum zeul fierar 
făureşte lumea, el, poetul, făureşte opera sa, care este o lume, dacă nu 
cumva o lume mai cuprinzătoare şi mai adevărată decât a zeului, dat 
fiind că zeul apare ca personaj în opera poetului, în timp ce poetul își 
afirmă, autoportretizându-se ipotetic, exterioritatea, superioritatea fata 
de propria-i operă, adică fata de lumea făcută de el, care include si pe 
aceea făcută de zeul însuși. Mai mare ca zeii este destinul și Homer 
se construieşte ca destin al cărţii sale”'S. Cum spuneam, Platon va răs- 
turna poziția privilegiată indusă de Homer, autorul enigmatic al celor 
două epopei anunțând că „nu este servitorul nici al regelui, nici al ze- 
ului”. Mai mult, el stă în centrul lumii, „în spaţiul intermediar dintre 
lumea faptei oarbe şi lumea poeziei.” Asa se face că „nu poemul este 
un analagon al lumii, ci lumea este analagonul poemului”. Viziune 
puternic antiplatoniciană, de regăsit si la Ion Barbu al nostru, în pofida 
exegetilor care l-au citit prin Platon. Aşadar, nu filozoful are acces spre 
abisul Cărţii lumii, ci poetul. Deja ca meşter făurar, Hefaistos îi ame- 
ninta de duşmani: „Scutul este o armă de atac. A prezenta inamicului 
imaginea cosmosului echivalează cu a-lpune să privească în abis, cu a-i 
da brânci în prăpastie”. 


Eroii vin spre Troia din toată lumea, într-o mișcare centripetă, simboliza- 
tă de scut. Odiseea este opusul Iliadei: „Ulise pleacă de la Troia spre toa- 
te părțile lumii, si, la nivelul fabulei, avem astfel o mișcare centrifuga”. 
Războinicii vin spre Troia din pricina Elenei, care rupe ordinea morală a 
erosului și a lumii. Ulise se întoarce în Itaca din pricina iubirii pentru Pe- 
nelopa (arhetip al fidelității) si pentru patria lui. Pretendentii la stăpâni- 
rea Itacai si ai Penelopei refăcuseră mișcarea centripeta a catalogului co- 
răbiilor, mişcare pe care Ulise o va spulbera în cele patru vânturi: „Ulise 
îi omoară pe pretendenți după ce dă ochii cu ei în palat, asa cum Hector 
şi Troia cad după ce zeul încheie pentru Ahile făurirea scutului ”. 

Erezia vergiliană din Aeneida se desprinde din aceeași ordine cosmică 
a cărții duble, destinul urmat de Aeneas fiind cauza dezordinii şi si- 
nuciderii Didonei. Încă Homer fusese acuzat de impietate fata de zei, 
care se aflau „în același raport în care erau puși de gândirea religioasă 
cu Destinul. De aproape douăzeci de secole, omenirea nu mai gândește 
însă în funcţie de un destin unipersonal homeric, ci de Trinitate, una 
ca substanţă, în trei ipostaze, paternă, filială si spirituală, si toate cărțile, 
cu excepţia uneia singure, au fost resimtite ca profane, frivole. Aceasta 
este interdicția””!. Ceea ce subliniază aici Radu Petrescu este ruptura 
dintre canonul biblic şi cel laic, profan, care a dus la ocultarea concep- 
tului grec de Destin, izvorul central al tragediei, în favoarea comediei 
lumii. Dogma Trinității creştine a fost încălcată, în chip straniu, dinspre 
ambele antiteze: teologică si profană, când, în realitate, Cartea Vieţii 
şi Cartea Cartilor sunt fete complementare ale Destinului omenesc. 
Radu Petrescu ar fi trebuit să precizeze mai limpede că interdicția îşi 
are sursa, în primul rând, în teologia scolastică, tentată chiar prin pri- 
matul papal să ignore Trinitatea, Papa (Tatăl) lumesc substituindu-se 
monoteismului iudaic al Vechiului Testament. Se încifrează aici cea 
mai grea încercare a creştinismului occidental, declanșator de erezii 
yvergiliene’, care stau la baza literaturii moderne. Paradoxul sesizat de 
Radu Petrescu este că interdicția morală în numele Bibliei a blocat Tri- 
nitatea, izolând-o de dimensiunea a treia”, cea estetică, a Destinului din 
tragedia greacă. Este un gând genial al lui Radu Petrescu, menit să ex- 
plice erezia dramatică a lui Nietzsche, care s-a întors cu fata de la cresti- 
nism către recuperarea tragediei grecești, preferându-l pe Dionysos lui 
lisus si, evident, Papei. lată încercarea lui Radu Petrescu de elucidare 
a blocajului Trinității, în beneficiul canonului literar: „Construcţia in 
funcţie de instanţa trinitară este până acum blocată in parte din cauza 
interdictiei, in parte din cauza acelei esenţiale dificultăți de interpreta- 
re constând în elucidarea Trinității în favoarea exclusiva a elementului 
patern. Dumnezeu gândit doar ca element patern isi pierde înțelesul, 
în sensul că, din punctul de vedere al dogmei, elementul patern este 
doar o fata a lui Dumnezeu, dar, si, implicit, în sensul că prin echivala- 
rea lui Dumnezeu numai cu Tatăl este luată posibilitatea de a construi 
în funcție de altceva decât de zeul suprem, unipersonal, al antichităţii 
homerice, în funcţie de Trinitate, singura putință de a construi, totuşi, 
ca Homer, așa că în summa homerică a literaturii europene, două mii 

de ani literatura rămâne înscrisă, până acum, în linia eretică, fata de 
Homer, a Aeneidei vergiliene”®. 


Îngrijorările lui Radu Petrescu concordă cu ale lui Eminescu, si el dramatic 
contrariat că treimea cea de o ființă întruchipată de Iisus şi de Biserica lui 
lisus cedează locul Dumnezeului unic, autoritar şi răzbunător al Vechiului 
Testament, răscolind individualismul modern și biruința răului în istorie. 
(Vezi poemul dramatic Mureșanu). Nu întâmplător Radu Petrescu acor- 
dă importante pagini „trinităţii homerice” a literaturii române: Eminescu, 
Creangă, Caragiale, poetul devenind, în linie dantescă, ariostescă şi shakes- 
peariană, ca poet național, centrul iradiant al canonului literar românesc, 
dincolo de mărginitele încadrări în romantismul de şcoală: „A continua 
să-l raportăm la școala romantică înseamnă a face din el un romantic tardiv, 
de interes strict local, cum a și fost socotit de unii. Verlaine şi Mallarmé înșiși 
crescuseră din vigurosul trunchi romantic hugolian, la fel Baudelaire, si ce 
a constituit poate un obstacol pana acum la buna intelegere a lui Eminescu 
este faptul că poetul nostru, spre deosebire de contemporanii sai, a tins că- 
tre o formulă de totalitate, care l-a facut să absoarbă în opera lui și folclorul 
şi tot ce i s-a părut valoros în literatura română de până la el, în special din 
poezia unor romantici ca, aceia da!, Cârlova, Bolintineanu, Alexandrescu, 
Eliade. Această formulă de totalitate, exemplar realizată, i-a conferit pe 


drept cuvânt locul poetului national”. 


Diferenţă enormă, aşadar, între Radu Petrescu și şcoala postmoder- 
nistă, în frunte cu Lucian Boia si Nicolae Manolescu, contestatarii lui 
Eminescu în postura de poet naţional. La Radu Petrescu prima este- 
ticul, nu ideologia „corect politică”! În numele esteticului cerea scri- 
itorul regândirea paradigmei literare în raport cu abisul ontologic al 
dogmei creștine a Trinității: „Planul cărții lumii si cel al cărții scrise 
sunt antagonice pentru a le face posibile pe amândouă, fără elimina- 
rea antagonismului dintre ele, care e în realitate secreta concordie a 
celor două feţe ale aceluiași lucru. S-a scris mult, de la Gide încoace, 
de punerea în abis a cărţii, niciodată de punerea în abis, in carte, a lu- 
mii”. Dar tocmai asta face Biblia, punând în abis lumea simbolizată 
de corabia lui Noe, salvatoarea lumii. De aceea, bisericile creştine sunt 
construite ca nave, străbătând marea învolburată a lumii. Admirabile 
sunt observaţiile lui Radu Petrescu despre imaginea meteorologică a na- 
vei-Biserică, începând cu celebra Notre-Dame si sfârșind cu bisericile 

românești construite, nu întâmplător, chiar din lemn, ca şi corăbiile. 
De la corăbiile homerice la cele creștine drumul e de contiguitate, cre- 
de Radu Petrescu, iar elementul comun este esteticul. Acum, prozato- 
rul ia ca martore capodopere ale romanului, de la Don Quijote până la 
Madame Bovary, dar şi capodopere precum Două loturi, de Caragiale, 
construcția aventurieră a acestei nuvele fiind a călătoriei pe marea lu- 
mii, ca punere in abisul nefiintei a tragicomicului Lefter Popescu. Nu 
întâmplător eroii aceștia celebri s-au născut din lecturi, aparent dintr-o 
pasiune „estetică” irepresibilă. Cele două loturi caragialiene substituie 
lecturile eroului cervantesc. În analiza pătrunzătoare a fenomenului, 
Radu Petrescu este perfect pancronic cu René Girard, cel care a de- 
butat, în 1961, cu Minciună romantică şi adevăr romanesc. Dacă în vizi- 
unea lui Girard, Don Quijote şi Emma Bovary sunt captivi ai dorinței 
deviate (minciuna romantică), incapabili a se ridica la dorinţa verticală 
(adevărul romanesc, estetic, de sorginte divină), la Radu Petrescu efor- 
tul hermeneutic se focalizează către devierea de la conștiința estetică, 
venindă din conştiinţa estetică homerică. În definitiv, ambii interpreți 
se întâlnesc, deși pornesc de la referentiale diferite, aparent antagonice. 


S-a crezut, spune Radu Petrescu, că Don Quijote, Emma Bovary tră- 
iesc o profundă conștiință estetică, vrând să impună lumii „natura si 
conduitele literaturii, adică dintr-un exces de conştiinţă estetică”. In 
realitate, „ce îi uneşte pe ea si pe eroul lui Cervantes este neputinta de 
a trai, adică de a trai până la capăt, ca eroii si ca eroinele din romane”. 
De aici eșecul lor existential. Trezirea lor finală, de aceea, „e totuna cu 
moartea”, încât abisul estetic al Cărţii îi respinge. Iată de ce, observă, 
penetrant Radu Petrescu, în pofida celebrei afirmaţii: Madame Bovary 
cest moi, eroina romanului este „cel mai puţin flaubertian dintre marile 
personaje ale lui Flaubert”. Si asta fiindcă Flaubert este unul dintre 
cei mai estetici creatori ai lumii, vrednic de Homer. Altfel spus, lipseşte 
eroilor lui Cervantes si Flaubert ,,vietuirea corectă în sfera valorilor es- 
tetice”’*. De aici geniul acestor creatori, care au înțeles drama blocării 
dogmei Sfintei Treimi în istoria creştinismului european. 


Şi tot de aici admiraţia mea tardivă pentru capodopera gândirii estetice a 
lui Radu Petrescu, nemaimirându-mă de ce la data apariţiei, în anul morții 
prozatorului, n-a stârnit nicio reacţie pe potrivă. Probabil eu însumi n-aş 
fi fost pregătit atunci pentru o asemenea reacție. Îmi fac acum mea culpa. 

mânească, București, 1984, p. 13, 17, 22 etc. 
* Radu Petrescu, Meteorologia lecturii, Editura Cartea Ro- 
mânească, București, 1982, p. 7. 
° Idem, p. 12. 
19 Idem, p. 20. 
" Idem, p. 61. 
'2 Idem, p. 76. 
8 Idem, p.79. 
‘4 Idem, p. 82. 
'S Idem, p. 86-87. 
16 Idem, p. 87. 
17 Idem, p. 88. 
!8 Idem, p. 89. 
'9 Idem, p. 92. 
* Idem, p. 93. 
>! Idem, p. 95. 
?2 A se vedea eseul A treia dimensiune, care dă titlul jurna- 
lului tipărit în 1984. 
*3 Radu Petrescu, Meteorologia lecturii, p. 95. 
* Idem, p. 234. 
* Idem, p. 96-97. 
% Idem, p. 122. 
*7 Idem, p. 123. 
28 Idem, p. 133. 

| Avatarurile corespondenței literare 

Balti, Catedra literatura 

Autoarea volumelor Urme 

Educaţiei la Salonul de 
Carte pentru Copii, Chişinău, 
2010). Membru al Uniunilor 
Scriitorilor din Republica 
Moldova şi din România. 


Dacă jurnalele, memoriile, autobiografiile au 
reuşit în ultimele decenii să iasă din sfera pa- 
raliteraturii, fiind omologate inclusiv printr-o 
atenţie sporită din partea criticilor literari, 
corespondenţa literară mai are de înfruntat nume- 
roase prejudecăţi „canonizate'. De vină, în parte, 
dovedesc unele corespondențe ce au compro- 
mis genul, in parte, reticenta ce mai planează 
asupra unei specii „de frontieră”, dar si ambi- 
guitatile teoreticienilor ce frânează delimitările 
punctuale între corespondenţă / literatură episto- 
lară; corespondenţă intimă / extimă, coresponden- 
ta documentară / autentică / ficțională / convenție 
epistolară; epistolieri şi epistolari etc. Numeroase 
probleme rămân în continuare deschise, astep- 
tandu-si soluționarea, cum ar fi moralitatea pu- 
blicării şi comentării corespondenţei intime a 
unor persoane care n-au intenționat niciodată 
să-şi exhibe public amănunte ale vieţii; evalua- 
rea autocenzurării și, respectiv, a gradului de sin- 
ceritate a celui care aduce în atenţia publicului 
epistolarul; hotarul fluctuant dintre literaritate şi 
nonliteraritate; tipul matricei comunicationale 
de care ar aparţine etc. 


Desi avem o literatură epistolară bogată, abor- 
dările sintetice dedicate speciei sunt foarte 
puţine la număr: un vechi studiu dedicat lite- 
raturii epistolare al lui Al. Săndulescu, volumul 
Mari corespondențe (1981) de Livius Ciocârlie, 

câteva capitole din Genurile biograficului (2008) de Eugen Simion, im- 
plicatiile sporadice din Literatură si comunicare. Relaţia autor — cititor in 
proza românească pașoptistă si postpasoptista (1999) de Liviu Papadima, 
referintele asupra epistolei medievale în literatura română (Si au scris 
carte. Eseu asupra epistolei medievale în literatura română, 2003) semnate 
de Laura Bădescu și, doar forțând nota, am mai putea atesta vreo câteva. 


Chiar dacă aprecierea corespondenţei se face din perspective diferite 
(ale filosofiei, retoricii, esteticii, istoriei şi ale istoriei si criticii literare, 
mai ales), este cert că în istoria mentalităților literatura epistolară ca sursă 
de informaţii, dar si ca valoare estetică nu poate fi ignorată. Functionand 
ca specie literară în epoca latină, epistolele s-au bucurat de o largă răs- 
pândire. O succintă incursiune în tradiția epistolară europeană a realizat 
Al. Săndulescu, afirmând că romanii au fost cei care au înzestrat cultura 
universală cu primele capodopere epistolare: „Primele scrisori aparțin 
unui tată sau unei mame: Cato cel Bătrân către fiul său Marcus, Cornelia 
către fiii săi Grachii”.' Completează galeria Cicero, Apostolul Pavel, Pliniu 
cel Tânăr, Dionis din Halicarnas, Seneca, Marc Aurelius, Sf. Augustin; prin 
cei din urmă scrisoarea devine din ce în ce mai mult un mesaj filosofic şi 
religios, păstrându-și numai forma de adresare directă, orală, intimă. 


Apartinand genului epistolar, corespondenţa literară reprezintă o spe- 
cie epică, ce presupune schimbul de scrisori între personalități culturale, 
implicând consistente valori documentare, biografice, istorice, culturale, 
psihologice, etice, estetice. Dintre toate speciile intimiste, corespondența 
„pare a fi cea mai puţin literară, întrucât exclude funcţia poetică. În princi- 
piu, scrisoarea există ca intermediar. Ea îi spune cuiva ceva, din partea alt- 
cuiva ţinând de o poetică a comunicării. Guvernată de numeroase intenţii 
(informative, narative, didactice, critice, afective, polemice), coresponden- 
ta reprezintă o comunicare intimă, personală, de unde și unicitatea relati- 
ei dintre emitent si destinatar. Abordând matricile comunicationale care 
ordonează majoritatea strategiilor de adresare, Liviu Papadima include 
corespondenţa în matricea intersubiectivă, deoarece aceasta e dominată 
de funcția de contact, iar tematic valorifică substanța „trăirii”, a experienţei 
individuale: „Epistolarul începe de acolo de unde se termină pedagogicul: 
acesta din urmă tinteste la o echilibrare consensuală, spre a fi instaurată la 
încheierea textului. Cel dintâi tinde, dimpotrivă, să creeze o comuniune 
experientiala în interiorul textului însuși, cu «concluzie» suspendată” 

Marca epistolarului ar fi tocmai această prezenţă gata de replică. Dacă în 
momentul scrierii este un act solitar, mimând comunicarea reciprocă, în 
realitate este un monolog ce va ajunge la destinatar doar în timp. Mai mult, 
corespondenţa constituie o tentativă de a acoperi o lipsă, un deficit de co- 
municare, procesul scriiturii reprezentând un act de anuntare a absenței si 
de recuperare imaginară a destinatarului. 


Radu Toma‘ plasează discutarea genului epistolar în imediata prelungire 
a discursului memorialistic, considerând că unul este transformarea celui- 
lalt. Tributară mai degrabă prozei de călătorie, ea isi face drum cu ostenta- 
tie în sânul literaturii, generandu-si propria poetică. Spontaneitatea, cre- 
ativitatea artistică, caracterul biografist-confesiv, mărturisirea experienţei 
nemediate descurajează reducerea ei exclusivă la ipostaza documentului 
biografic, cea din urmă având drept mărci esenţiale următoarele elemente 
formale: expeditorul, locul, data, destinatarul, semnătura, sigiliul. 


Pentru a pătrunde în intimitatea acestei specii, câteva delimitări se cer 
trasate din capul locului: în primul rând, nu trebuie confundată cores- 
pondenta propriu-zisă cu cea literară. Încercând să surprindă misterul 
transgresării scrisorii informaţionale în text literar, Livius Ciocârlie 
porneşte de la statutul instanțelor comunicării epistolare, subliniind 
rolul determinant al lectorului: „dacă hazardul scoate scrisoarea din 
circuitul informaţional căruia îi era destinată, adică dacă cititorul nu 
este același cu adresantul inițial și el ignoră identitatea expeditorului, 
atunci se produce un fenomen remarcabil: din simpla purtătoare de 
mesaj, scrisoarea se preface in text literar”’. Cu alte cuvinte, abia deta- 
şată de contextul ei firesc, scrisoarea, prin capacitatea ei de a proiecta 
un univers imaginar, poate deveni literatură, generând un alt context. 
„O anumită gratuitate, deci, este necesară pentru ca transformarea 
să se petreacă; numai gratuitatea permite — fals paradox — ca încăr- 
cătura existenţială a scrisorii să fie măsurată estetic de cititor.“ Lipsa 
intentionalitatii informaţionale îi asigură accederea la statutul de text 
literar, desi aceasta nu rămâne decât o primă premisă, urmând ca dia- 
logul epsitolar să-și revendice și alte calități. 


În ceea ce priveşte corespondența propriu-zisă, fundamentată pe necesi- 
tatea individului de „a se comunica”, numeroase distincţii s-au făcut în 
interiorul ei, de-a lungul timpului, în vederea unei evaluări eficiente, por- 
nindu-se de la departajările simpliste, cum ar fi acea centrată pe partene- 

rii implicaţi în schimbul epistolar sau cea divizată în genuri, după cum 
urmează: demonstrativ, judicial si deliberativ. Un alt criteriu epistologra- 
fic vizează distanța geografică si psihologică. Pentru a delimita materialul 
epistolar al secolului al XVII-lea, Rita Marquilhas a apelat la criteriul dis- 
tantei fizice şi geografice: „pentru a caracteriza în linii generale obiectul 
epistolografiei, s-a procedat la o clasificare realizată în baza distanţei fizice 
care poate să motiveze corespondenţa particulară: distanța provocată de 
lipsa de mobilitate a indivizilor încarceraţi din motive juridice sau aparti- 
nând aceleiași comunităţi sociale si cea creată de mobilitatea geografică”. 
Evoluţia corespondenţei a fost într-adevăr determinată în mare măsură 
de fenomenul emigrării și cel al descoperirilor geografice. Operând cu 
criteriul „tematic” în cadrul mesajelor populare, Daniel Roche: ajunge 
să delimiteze între scrisorile de dragoste, ale relaţiilor de familie şi cele ale 
dinamicii muncii. Scrisorile lui Horaţiu şi Cicero sunt frecvent citate pen- 
tru diversitatea temelor abordate. Cel din urmă va propune și una dintre 
primele tipologii epistolare: genus familiare et icosum şi genus severum et 
grave. După caracterul lor, scrisorile pot fin lirice, patetice, elegiace, ironi- 
ce, laudative, polemice, satirice, alegorice etc. Având în vedere caracterul 
utilitar al mesajelor populare, o altă cercetătoare, Franzina, distinge între 
scrisoarea particulară de salutări, scrisoarea de recomandare sau de cerere şi 
scrisoarea de informare, de reclamaţie sau denuntare.? 


Mai mult, în interiorul primei categorii vom delimita între corespon- 
denta intimă, scrisă în lipsa unei intenţii de publicare antumă, si cea 
publică sau extimă, dupa teminologia jurnalului lui Michel Tournier. 
În cea din urmă s-ar include acel „catastif de socoteli şi evenimente de 
familie”, facut public, la care face trimitere scriitorul francez, cores- 
pondenta regală, care a avut un rol determinant în viata publică, într-un 
cuvânt, corespondenţa cu finalitate editorială. În spaţiul românesc, 
Constantin Brâncoveanu se pare că a avut cea mai dinamică activita- 
te diplomatică, reflectată într-un număr de 282 de scrisori", urmat de 
Mihai Viteazul, cu 240.” E de reţinut faptul că pe la sfârşitul secolu- 
lui al XVI-lea, datorită necesităţii „unui cod de comunicare ce reflec- 
ta adesea un comportament social distinct”'’, apar așa-zisele manuale 
epistolare, un soi de compendii retorice, funcționând ca un „concis re- 
tetariu în funcție de dorința emitatorului, de statutul receptorului, de 
brevitatea mesajului”'*. Pentru cultura noastră, reprezentative rămân 
cel mai vechi epistolar întrebuințat la Academia domnească, păstrat 

într-un codice (1666) la Veneţia, sub titlul Scurtă metodă asupra mo- 
dului cum trebuie compusă o scrisoare, precum si des invocatul brevi- 
ar din secolul al XVIII-lea — Despre metodele epistolare ale cărturarului 
Theophil Corydaleau. Apariţia acestor manuale epistolare va genera în 
fapt conventionalismul si inautenticitatea — inamici ai corespondenţei. 


Necesitati de natură obiectivă au determinat ca scriitura epistolară să 
existe încă din cele mai vechi timpuri. Odată configurată, istoria cores- 
pondentei s-a perpetuat ca un mod specific de structurare a comuni- 
cării scrise. În consecinţă, fiecare epocă istorică a apelat, mai mult sau 
mai puţin, la această specie dialogală, acreditarea căreia s-a produs în 
timp. Astăzi, în era e-mailului, a messangerului și a chat-ului, corespon- 
denta privată consemnată pe suportul de hârtie a ajuns desuetă. 


Pentru o evaluare justă a corespondenţei, va trebui să delimităm în ca- 
drul corespondenţei intime între scrisorile cu valoare documentară şi 
cele cu un coeficient sporit de expresivitate literară, întrucât, dincolo de 
rateurile inerente oricărei specii, care a debutat fără pretenția literarita- 
tii, există suficiente exemple ce probează valoarea artistică a corespon- 
dentei. Literaritatea epistolei nu implică în mod necesar un emițător 
consacrat în planul literaturii. Spre exemplu, valoarea artistică a unor 
corespondențe ale Imperiului Roman este astăzi incontestabilă (cores- 
pondenta lui Cato cel Bătrân cu fiul său Marcus, scrisorile lui Brutus, 
ale lui Marc Aurelius, Cassiodor sau ale Sfântului Augustin etc.) 


Dacă genul epistolar propriu-zis este atestat încă din Antichitate, co- 
respondenta cu un grad ridicat de expresivitate literară se impune mai 
ales după anul 1900, consolidându-se, ulterior, în secolele al XVII-lea 
şi al XVIII-lea, când are loc deplasarea epistolei din sfera utilitarului în 
cea a literaturii. 


Puterea de seducţie a stilului epistolar a fost resimţită si de scriitorii litera- 
turii române. Primele epistole româneşti, in acceptie strict informațională, 
au devenit accesibile cititorilor prin publicarea lor în volume de crestoma- 
tii de literatură!5 sau de limbă literară.'* Volumele de corespondenţă con- 
semnează afirmarea unei formularistici epistolare standardizate, utilizate 
atât în Tara Românească, precum si în Moldova sau Transilvania. 


Aşa cum la noi intimitatea este descoperită abia în secolul al XIX-lea, 
primele corespondențe literare sunt atestate relativ târziu fata de impul- 

surile europene. De reţinut totuși că proza noastră artistică apare si se 
dezvoltă, în prima ei fază, sub semnul memorialisticii epistolare și de că- 
latorie si aparține momentului 1848. Aproape toate genurile si speciile 
literare, cu excepţia teatrului, au fost modelate de tiparul corespondenței. 
Această configuraţie este adoptată, cu unele modulări din alte specii, de 
memorialul de călătorie (Peregrinul transilvan de lon Codru Dragusanu; 
Călătoria în Africa de Vasile Alecsandri), de speciile prozei scurte (în 
cazurile lui Costache Negruzzi, lon Ghica, Vasile Alecsandri, Vasile 
Porojan), de romanul sentimental (Manoil de D. Bolintineanu), dar si 
de poezie (Epistolele de Gr. Alexandrescu) etc. 


Corespondenta cu valoare documentară va fi valorificată de Titu 
Maiorescu, Mihai Eminescu, Duiliu Zamfirescu, mai târziu de interbeli- 
cii Eugen Lovinescu, Hortensia Papadat-Bengescu, Nae Ionescu, Mircea 
Eliade, Emil Cioran, George Călinescu s. a. De o certă valoare literară dă 
dovadă corespondenţa lui Al. Odobescu, M. Kogălniceanu, V. Alecsandri, 
I. L. Caragiale, C. Dobrogeanu-Gherea, precum și inedita experienţă epis- 
tolară a lui E. Lovinescu cu Mihail Dragomirescu și Elena Farago, sau cea a 
lui G. Călinescu cu Al. Rosetti. Corespondenta Eminescu — Micle a consti- 
tuit pentru istoricii literari un material de o valoare inestimabilă, comple- 
tând numeroase goluri din biografia poetului, iar pentru critici, stabilirea 
unor punți de legătură cu creaţia literară. Perioada interbelică reține cele- 
brul dialog epistolar dintre Mateiu Caragiale și prietenul său Boincescu, 
dar şi corespondenţa lui Liviu Rebreanu, a lui Pompiliu Constantinescu, a 
lui Emil Cioran, a lui I. D. Sârbu. Vor urma ineditele Scrisori provinciale ale 
lui Ştefan Bănulescu, cele ale lui Emil Brumaru către Lucian Raicu sau, mai 
recent, Scrisorile unui fazan ale lui Alexandru Musina, în care atestăm, pe 
lângă radiografierile societăţii, observaţiile unui om atent la schimbările de 
relief și presiune ale literaturii. Corespondenta divulga cultura emitentului, 
starea lui psihică, dispoziţia, reliefând elemente autobiografice și compor- 
tând o factură narcisiacă. 


Când abordăm lucrurile prin prisma literaritatii, nu orice coresponden- 
ta, in mod evident, va avea valoare literară, după cum nu orice dialog 
epistolar va deține calitatea de document uman revelatoriu. Atunci când 
vorbim de corespondenţă ca specie a literaturii confesive, interesul va 
fi reținut doar de scriitura epistolară autentică, valoroasă ca document 
uman si din punct de vedere estetic, comportând, totodată, o tentă spo- 

rit terapeutică. Mai mult, vorbim de corespondenţă literară, cand insusi- 
rea scrisului de a se arăta pe sine dobândeşte un anume relief. 


Publicând fragmente din corespondenţa lui Alecsandri sau a lui 
Negruzzi, revista „Convorbiri literare” exprimă teza referitoare la con- 
ceptul personalității şi al scriiturii ca eveniment: interesante sunt nu orice 
fel de documente originale, ci doar cele care îi privesc pe marii scriitori 
şi care au în centrul lor figura unei personalități. În spiritul pozitivist 
al epocii, „editorii” se arată interesaţi de ceea ce se ascunde îndărătul 
creaţiei. Prin aceste documente, literaturii i se opune, ca o altă fata a ei, 
imaginea celui care scrie. În cazul corespondenţei unui scriitor, docu- 
mentul provoacă un interes dublu: pentru realitatea relevată, dar si prin 
proiectarea imaginii posibile a acelui scriitor. Printre numeroasele co- 
respondente, a căror valoare literară nu poate fi contestată si dindaratul 
cărora transpare imaginea celui care scrie, se numără cea a lui Voltaire, 
Goethe, Schiller, Mérimée, Balzac. Valoros din punct de vedere estetic 
se dovedeşte schimbul de scrisori dintre Gide, Francis Jammes şi Paul 
Valery, Jacques Rivière si Alain Fournier sau cel dintre Paul Claudel 
si Roger Martin du Gard, Marcel Proust si Emile Straus, dar si scriso- 
rile lui Flaubert, care ii contureaza in cel mai pregnant mod portretul 
interior, sau ale lui Dostoievski (peste 1300), care reprezintă o uver- 
tură benefică operei sale artistice. În cazul unor scriitori celebri, cores- 
pondentele ajung să concureze cu marile romane. Corespondenta lui 
Voltaire este astăzi mai citită decât romanele sale, la fel cum cea a lui 
Flaubert este mai actuală decât unele opere de ficțiune, dovedindu-se 
un veritabil tratat de estetică literară. Publicarea dosarelor epistolare și 
a actelor permit, ca si în cazul jurnalelor de creaţie, observarea proce- 
sului de prefacere a unor documente epistoare în fapte literare. În spa- 
tiul românesc, corespondenţa lui Mihail Sebastian, alături de jurnalul 
său, au eclipsat practic opera de ficțiune, întrucât relevă autenticitatea 
şantierului de lucru. Romanul Scrinul negru al lui G. Călinescu obține 
un succes redutabil datoriră scrisorilor şi actelor” cu care intra într- 
un raport intertextual. În cazul dat avem de a face cu absorbirea unui 
roman în roman, întrucât scrisorile reprezintă prin ele însele un roman. 
La pornire simple documente pe marginea unor opere priopriu-zise, 
ele devin literatură printr-o anumită aşezare a cititorului. Sunt „moder- 
ne” tocmai fiindcă cer, ca să existe ca literatură, o citire activă, în stare 
să le exploreze resursele dincolo de planul documentar. 

Purtătoare de destin şi mai puţin de sens, zeul tutelar al căreia rămâne 
timpul, corespondența şi-a dovedit în timp dreptul la existenţă în cadrul 
spaţiului literar, cu obligaţiile de ordin estetic, pe care și le-a asumat 
tacit. Într-un context general al interesului sporit fata de genurile bio- 
graficului, corespondenţa ne va oferi încă multe festine lectorale. 


Note | ! Al. Săndulescu, Literatura epistolară, Editura Minerva, 
Bucuresti, 1972, p. 21-22. 
* Liviu Ciocârlie, Mari corespondențe, Editura Cartea Ro- 
mânească, București, 1981, p.7. 
3 Liviu Papadima, Literatură si comunicare. Relaţia autor- 
cititor în proza pașoptistă si postpasoptista, Editura Poli- 
rom, lași 1999, p. 89. 
* Radu Toma, Epistemă, ideologie, roman: secolul XVIII 
francez, Editura Univers, București, 1982. 
‘Liviu Ciocârlie, op. cit., p. 8. 
Ibidem. 
7 Apud: Laura Bădescu, Epistola in literatura medievală 
portugheză, p. 39-40. 
è Daniel Roche, Le peuple de Paris, Aubier, Paris, 1981, p. 
214. 
” Apud: Daniel Roche, op. cit., p. 47. 
10, Michel Tournier, Jurnal extime, trad. de Radu Sergiu 
Ruba, Editura Humanitas, Bucuresti, 2009, p. 7. 
1 Cf. Dan Horia Mazilu, Voievodul dincolo de sala tronului, 
Editura Polirom, Iasi, 2003, p. 153. 
12 Cf. Paul Constantin Florin Cernovodeanu (coord.), C. 
Brâncoveanu, Editura Academiei Republicii Socialiste, 
Bucuresti, 1980, p. 130. 
B Laura Bădescu, Epistola in literatura medievală portu- 
gheză, Editura Paralela 45, Pitesti, 2007, p. 35. 
4 Ibidem. 
15 Cf. Crestomaţie de literatură română veche, coordonatori 
Ion C. Chitimia si Stela Toma, Editura Dacia, Cluj-Napo- 
ca, 1984, vol. I, p. 29-48. 
15 Stefan Munteanu, Ileana Oancea, Crestomaţie româ- 
nească. Texte de limbă literară. Epoca veche si premodernă. 
Timişoara, 1972. 
17 Cf. „Dosarul” Scrinului negru, studiu introductiv şi edi- 
tie de Cornelia Ștefănescu, Editura Eminescu, Bucuresti, 
1977. 

Sintagma care s-a impus fulgerator in circui- 
tul științific, inteligența emoțională, ar defini, în 
opinia psihologului Daniel Goleman, „un alt 
mod de a fi inteligent”. Faţă de faimosul coefi- 
cient de inteligență (1Q), exprimând capacită- 
tile cognitive, inteligența emoţională (EQ) nu 
este determinată genetic și permite o continuă 
îmbunătăţire a nivelului EQ, contând azi — po- 
trivit unor voci autorizate — mai mult decât 
IQ-ul. Dacă acceptăm ipoteza acestei continue 
dezvoltări prin maturizare, ca să preluăm un 
„termen demodat” (D. Goleman, 2004, p. 7), 
înseamnă că avem obligaţia de a aborda aceas- 
tă complexă problematică dintr-o dublă per- 


The double importance (educational and practical) 
of Emotional Intelligence, a highly successful concept 
of the last decades, requires, through selfknowledge 
and selfcontrol, an awarness of “feelings” and a con- 
tinuous improvement of the IE level (emotional 
competence) in the relationships with ourselves 
and others. In leadership, emotional responsibility, 
through resonant, empathic leaders, induces a posi- 
tive climate which enhances performance. Since the 
value of the basic indicators of IE has alarmingly de- 
creased in children, the causes being economic and 
technological, the examination of the NEW-media 
pathology (as an “electronic elixir”) within the me- 
diatic society becomes an urgent requirement of 
maximum responsibility, which calls for an effective 
media pedagogy by activating the critical filtre. 

spectivă: educativă şi aplicativă, făcându-ne eficienţi și adaptabili în viata 
familială sau profesională (organizațională), — motiv de a propune, pe 
urmele lui Charles C. Manz, conceptul de disciplină emoțională, un cuplu 
aparent nefiresc, aproape oximoronic, hibridând doi termeni în conflict. 
Cum trăirile”, in plan fizic sau mental, sunt vehiculul emoţiilor, cum zil- 
nic suntem puși în fata unor opţiuni / alegeri însoţite de reacții emotio- 
nale, a controla starea emoțională devine o cerință strategică, prin auto- 
conducere (C. Manz, 2005). Stările emoţionale, dând culoare vieții, 
conduc la anumite decizii care, inevitabil, produc consecințe. Energia 
emoțiilor (empatie, mânie, furie, tristeţe, gelozie, oboseală, apatie etc.) 
desfășoară un spectru larg, îngăduind completitudinea emoțională, dar 
şi nevoia constientizarii. Astfel, „administrarea” furiei, de pildă, evitând 
„suprastimularea emoţională”, conservă un anume nivel energetic, fără a 
cădea în depresie, epuizare. Puterea noastră de a alege, afirma categoric 
C. Manz, determină felul în care ne simțim, controlând impulsurile emo- 
tionale și comportamentale (adică „amprentele emoţionale”). Schitand 
scopuri şi planuri pozitive, ,invatand” optimismul (cf. Martin Seliman), 
înțelegând empatic punctul de vedere al celorlalți, prelucrând construc- 
tiv influenţele şi evenimentele care ne asaltează cotidian, suntem capabili 
de „a regla” emoțiile, spunea James Gross, armonizand reacţiile si sco- 
pul. Puterea de a practica disciplina emoţională ţine de perspectiva men- 
tala, progresând pe latura constientizarii emoţionale, controlând „partea 
emoţională” a naturii noastre. Disciplina emoţională este „o materie la care 
viata ne examinează zilnic”, reamintea Charles Manz; ea cere o psiho- 
logie pozitivă, bazată pe optimism şi autocontrol (meditaţie, linişte), fara 
a ignora încercările, obstacolele la care suntem supuși. Nu e vorba de 
a reprima, prin blocaj (activând forța voinţei), gama emoţională, ci de 
a evita haosul emoţional, iscat de felurite „furtuni emoţionale”. Insistent, 
din unghiul psihologiei interpersonale, se vorbeşte şi despre inteligența 
socială (SQ), văzută ca o știință nouă (revolutionand relaţiile umane), 
cu implicaţii majore în experienţa de viata, dar si în sfera funcţiilor bio- 
logice, prin „reactivitatea socială a creierului” (D. Goleman, 2007, p. 19). 
Pornind de la postulatul interconectivitatii, impus de neuropsihologia so- 
cială (John Cacioppo, Gary Berntson), creierul social / sociabil functi- 
oneaza ca un radar interpersonal, declansand, prin mecanisme neurale, 
reactii care evidentiaza abilitatile noastre sociale (,,calcule sociale”, talent 
manipulativ, decizii instantanee, contaminare emotionala etc.). Evi- 

dent, creierul social este „o ficţiune utilă” (D. Goleman, 2007, p. 367), 
orchestrând „un grup de sisteme de circuite”, cu responsabilitate neura- 
la dispersată. Dacă inteligenţa socială ar fi doar cognitie socială, adică o 
abilitate cognitivă aplicată „arenei sociale”, atunci n-am putea identifica 
diferente reale între talentul cognitiv si cel social. Pentru multi specialiști 
(psihologi, îndeosebi), inteligența socială, ca „talent primordial” al creie- 
rului uman, coincide cu inteligența generală, aceştia ignorând capacitati- 
le noncognitive (empatia primară, sincronia). Or, SQ, conceptul propus, 
prin 1920, de Edward Thorndike, recomandând „a acționa înţelept în 
relaţiile noastre”, presupune eficacitate interpersonală (sincronie, preci- 
zie empatică, rezonanță emoțională, cognitie socială). Dacă inteligența 
emoțională se bazează pe automanagement, inteligența socială înseamnă 
„managementul relaţiilor”, noi ştiind că fiecare interacțiune are un sub- 
strat emoţional (D. Goleman, 2007, p. 22), implicând, uneori, şi „triada 
întunecată” (narcisism, machiavelism, psihopatie), afectând / alterând 
rezonanţa empatică. 


Or, în filosofia managerială, rolul inteligenței sociale este decisiv în ob- 
ţinerea succesului. Și inteligența emoţională era „ingredientul absent” 
din reţeta competitivităţii, atât la nivel individual, cât si organizational 
(D. Goleman, 2004, p. 9). Subliniind limitele IQ-ului (chiar „mistica” 
ce învăluise termenul), D. Goleman insista asupra „noilor criterii” în 
reţeta performanţelor, evidențiind rolul competențelor emoţionale, posi- 
bil de a fi dobândite, transformând potentialitatile în randament pro- 
fesional şi impunând testarea aspectelor comportamentale în ferme 
criterii evaluative. Fiindcă a proba aptitudini intelectuale (cunoștințe 
teoretice) si un respectabil Know-how tehnic sunt cerințe subintelese 
în specializare; dar însuşirile personale (iniţiativă, empatie, adaptabili- 
tate, flexibilitate socială, forță de convingere) capătă o greutate specială 
si devin chiar, odată cu mobilitatea globalizanta si nesiguranța slujbe- 
lor, „competenţe portabile”. Folosind o bogată cazuistică și propunând 
ingenioase conexiuni (psihobiologie, neuropsihologie), D. Goleman, 
pe această bază empirică, angajat în discuţii și controverse într-o veri- 
tabilă „odisee mondială”, cum recunoștea, putea conchide că apariția 
unor blocaje în mobilizarea potenţialului tine tocmai de precaritatea 
autocunoasterii emoționale. Dincolo de harta corporală a emoţiilor, de 
percepția noastră (fiind vorba și de emoţii ,invatate”), sediul lor, se 
ştie, este „creierul arhaic” (subcortex); iar instruirea prin tehnologii de 

vârf (high-tech) pare mai puţin eficientă decât folosirea factorilor low- 
tech (formatorii umani), constata același Daniel Goleman. 


Evident, de numele lui se leagă succesul noii viziuni, câștigând rapid te- 
ren. Totuși nu putem ignora contribuţiile unor predecesori, anunțând 
noul curent, precum Howard Gardner (vezi Frames of Mind, 1983), 
propunând — anticipator — termenul de inteligență multiplă, in care, 
alături de capacitățile cognitive-standard, includea și două ,,inteligente 
personale” (autoadministrarea și relațiile interpersonale), e drept, tot 
pe fundament cognitiv, subestimând inferenta emoțională. 


Până la urmă, deși minimalistă, o definiție acceptabilă a inteligenței emo- 
tionale presupune, relationand cu noi înşine si cu ceilalți, ,intelepciu- 
nea cu care ne trăim emoțiile” (D. Goleman, Annie McKee, R. Boyatzis, 
2007, p. 7). Cât priveşte conducerea bazată pe IE, neuitând că veritabilii 
lideri „fac apel la emoții”, ea reclamă prezenţa unor lideri rezonanti, fi- 
indcă, avertizează autorii citați, rezonanța este „cheia conducerii baza- 
te pe inteligența emoţională” (D. Goleman, Annie McKee, R. Boyatzis, 
2007, p. 308). Dimensiunea emoțională a activității de conducere, 
uneori invizibilă, deseori ignorată, mizează pe un climat emoțional, 
inducând trăiri pozitive (pasiune, entuziasm, inventivitate) şi evitând 
disonanta, disconfortul emotional, cu certe costuri biologice. Un lider 
emotional, cu abilități IE, „funcţionează” ca magnet emotional şi emană 
rezonanţă; el creează, prin impact emotional, o dispoziție entuziastă şi 
încurajează performanţa, vădind empatie, flexibilitate si colocvialitate, 
conjugând / combinând intelectul și emoţiile, desfasurand, în contrast 
cu o conducere toxică, producând disonanta, o adevărată „artă emo- 
tionala” bazată, desigur, primordial, pe autocunoastere. Iată de ce, in 
leadership, emoţiile nu mai pot fi ignorate, responsabilitatea emoțională 
rămânând în fruntea pachetului de obligaţii ale conducerii, canalizând 
emoțiile colective într-o direcție pozitivă si indepartand poluarea cre- 
ată de emoțiile toxice (D. Goleman, Annie McKee, R. Boyatzis, 2007, 
p. 21). 


Pe bună dreptate, în literatura de specialitate se menționează apăsat că 
educația bazată pe inteligența emoțională nu e o modă. Dezvoltarea 
psihoemotionala normală a copiilor asigură tocmai sănătatea lor emo- 
tionala, devenind adulți puternici si independenți, cu o viata împlinită 
(social, emoțional, intelectual). Or, viața de familie este „prima școală 

a emoțiilor”, afirma D. Goleman. Pornind de la constatarea că, în epoca 
noastră, excesiv dinamică, fluidă, însăși copilăria „s-a schimbat”, devine 
foarte important cum ne tratăm propriile emoții si cum interactionam 
cu cei mici, „alegându-ne” reacţiile. Trecuti prin „școala emoţională”, 
trebuie să dovedim, acceptând „războiul” generaţiilor / fractura ge- 
nerationista, răbdare, perseverenţă, flexibilitate, adaptare, creativitate 
etc., îndeosebi în cazurile de „dislexie socială” (aptitudini sociale ane- 
mice). Or, s-a observat îngrijorătorul declin al însuşirilor emoţionale 
la copii, ca fenomen mondial, noile generaţii fiind „carenţiale” (D. Go- 
leman, 2004, p. 12). Valoarea indicatorilor de bază ai inteligenței emo- 
tionale a scăzut alarmant, instaurându-se simptomele de nesiguranţă, 
iritabilitate, singurătate, violenţă (valul de sinucideri, violuri, crime), 
motivaţia fiind economică, dar și tehnologică, motiv de a examina, fie 
si fugitiv, patologia New-media, cercetată, desigur, contextual, cu ochi 
sociologic (timp liber, climat familial, ,educatia” prin TV, teleintelec- 
tualismul, spectacularizare, agresivitate), subminând parametrii inte- 
ligentei emoționale: conștiința de sine, echilibrul, motivaţia, empatia 
(rezonând cu ceilalți), sociabilitatea. 


În numeroase împrejurări, unii analiști media, atenţi la consecinţele re- 
volutiei digitale, abandonând viziunea euforizantă, au avertizat asupra 
patologiei psihosociale a idolatrizatei „culturi de monitor”. Astfel, în Vir- 
tuel, mon amour, Serge Tisseron observa îngrijorat că, în „a treia vârstă a 
mass-mediei”, frontiera dintre viata online si viata reală se şterge. Că noile 
tehnologii bulversează raportul nostru cu realitatea, instaurând „domnia 
indecidabilului”. Că, în fine, se impune să ne protejăm de acest bruiaj per- 
manent („prin ecrane”), cultivând, ca antidot, o „veritabilă ecologie a spi- 
ritului maltratat” (S. Tisseron, 2013, p. 207). Patologia New-media, eclip- 
sand realitatea, devenind un , elixir electronic’, procură voluptati virtuale 
si senzatii vizuale, exhiband viata privata, dislocand valorile si traditiile 
sedimentate. Flirtul web inlocuieste nevoia unor intalniri reale. , Accesul” 
la lume, ideologia divertismentului (infantilizare, starizare, publicizare), 
identitatea „de piaţă”, dorinţa de extimitate, revărsată in spaţiul public, 
ne aruncă în insecuritate. Internetul, un mediu în extensie, cu frontiere 
deschise și facilități magice, pare un Rai tangibil; el ne modelează și ne 
redefineşte, fie elogiat ca sansa de spiritualizare, fie deplans prin simpto- 
matologie ori chiar demonizat, sub suspiciunile de control secret (vezi 
scandalul Snowden). Oricum, atasanta „butaforie electronică”, prin imer- 

siune şi interactivitate, creează dependenţă. Societatea mediatică ne in- 
vită la evaziune, plonjand în spaţiul virtual, „dematerializat”, rupându-ne 
de problemele și constrângerile prezentului, părăsind realitatea ternă, 
stresantă, depresivă şi cu efecte deloc neglijabile: desensibilizare, lexic 
sărăcit, identități fictive (multiple), o viaţă paralelă într-o lume paralelă 
prin prizonieratul virtualului. Riscând să ne pierdem busola în „oceanul 
virtual”. 


Ca nou concept sociologic, însăși societatea mediatică, înglobând vir- 
tualul, trebuie redefinită. Era mediatică, cortegiul efectelor care au 
schimbat lumea prin revoluţia digitală obligă la acest efort, sociologia 
urmând a încorpora realitatea virtuală, conform imperativului totalită- 
tii (integralitatii). Categoric, virtualismul nu mai poate fi ignorat, chiar 
dacă el pare a încuraja status-quo-ul şi rămâne un paleativ al schimbari- 
lor sociale reale. Dar ,partenerul internet”, prin amploarea transforma- 
rilor, nu este marginal, conducand la restructurari si redefiniri, implicit 
a felului in care gandim si percepem, integrandu-ne in bitsfera. Exista 
insa pericolul de a trata internetul ca spatiu virtual. El este, negresit, un 
fenomen real, penetrant, ocupând — prin integrarea experienţei online — 
o parte a vieții, „colonizându-ne” chiar (Rheingold). Distincția real / 
virtual ar defini, de fapt, polii unui continuum, mediul nostru existen- 
tial devenind o imensă rețea absorbantă, deconectându-ne de lumea 
reală, creând dependenţă, conducând la neglijarea responsabilitatilor, 
la atrofie civică si anonimizare. Cu posibila consecință de a agrega in- 
divizii atomizati ai societății de masă în comunități atomizate, abolind 
proximitatea fizică. Aceste noi forme de comunitate, ca structuri socio- 
logice, anulează definițiile clasice (pornind de la Tonnies); nu mai e 
vorba de o locaţie comună, ci, în cazul comunităților virtuale, prin dis- 
persie geografică, doar de interese comune. Bineînţeles, noțiunea ca 
atare ne apare provocatoare, controversată, chiar un concept amorf; 
testarea validității ei a polarizat reacţiile, fie în sensul unui optimism 
care anunţă o „înflorire” (Rheingold), fie în nota unui criticism (We- 
inreich și alţii) care denunţă iluzia contactelor sociale multiple, de- 
clinul spaţiilor publice, comunitatea fiind, de fapt, o rețea relationald. 
Alţi autori (precum Bittarello) vorbesc despre o „osmoză”, înțelegând 
spaţiul virtual, prin explozia comunităţilor virtuale, ca un mediu social 
extins. Vom conchide că putem admite existența a două realități (fizică 
şi digitală) câtă vreme sesizăm ca indubitabile efectele reale ale acestor 

experienţe, subminând însă sentimentul comunității. În fine, impactul 
noilor tehnologii (accesibilitate, interactivitate) urmează a fi fructificat 
pe scară largă, cu efecte ambivalente. Oricum, importanţa emoţiilor 
în dezvoltarea personalității este de netăgăduit, solicitând extinderea 
empatiei, cooperarea, altruismul. Din păcate, în agitata lume de azi, 
asistăm la slăbirea legăturilor umane. Așa-zisa solidaritate mediatică 
înseamnă relaţii „la distanță”, cu un „preţ social” uriaș, conducând la 
coroziune socială (indiferenţă, banalizarea răului, anemie civică). 


Universul digitalic oferă, aşadar, o periculoasă libertate „fără margini, 
cu efecte patologice, bulversând, scrie Serge Tisseron, identitatea soci- 
ală şi relaţiile, adâncind prăpastia dintre viața adevărată şi viața online. 
Ce-ar fi de făcut pentru a ne proteja de această „bigamie virtuală” (vieţi 
paralele), pentru a ne cultiva „anticorpii” într-o eficientă pedagogie 
media? O necesară igienă intelectuală, refuzând, în seducătorul peisaj 
audiovizual, iluzoria protecție „într-un avatar”, ar instaura „o veritabilă 
ecologie a spiritului maltratat de mirajele ecranelor”, cum spera psih- 
analistul francez. Într-un spaţiu mental supus torentului informaţional, 
benefică ar fi, credem, dieta digitală, redescoperind lumea, controlând 
şuvoiul evenimential cu inevitabile ecouri emoționale, prin filtru critic 
şi protectoare distanţă reflexivă. 

O torta 


Doi pantofiori merg inainte pe drum 
să-mi arate locul incinerării. 

Iar eu, minunându-mă, 

invoc îngerul să-mi destaine vedenia. 


Că n-am pomenit încălțări făr-de picioare 
să umble singure pe cărare. 
Nici osândit să fluiere în latul spânzurătorii. 


Cel ce se sinucide, am zis, 

se cere judecat cu putina-ntelegere. 

Nu strivit cu bocancul, 

ci luat pe palmă, că e înger căzut, 

şi redat sfinteniei de unde a fost alungat. 


O torta în beznele memoriei devastate 
poate lumina fără-de-sensul morții. 


Chiar dacă adevărul nu are cap, 
logica e fără de picioare 

si piticul bate cuie-n turloaie, 
așază gura pe rană și se imbata 
cu sângele ce umple Graalul. 


SLT ROMANIA 
Starile extreme 
tin de confluenta dezastrelor 


Unii au zis ca ar fi vorba de curaj. 

Alţii — de lasitate și egoism. 

Iar cei ce transfigurează 

vorbesc de irezistibila atracţie a plonjării în gol. 
Dar când privesc arborele cărnii arzând 
inchizitional si proteic 

stiu ca suicidul e revelatie a exorcizarii. 

Starile extreme tin de confluenta dezastrelor; 
de amplitudinea indurarii ultragiate. 

Şi înţeleg de ce, dupa o viata în care ai tot suit, 
ajunsa in varf, n-ai rezistat ispitei 

si ai întins mana după veninele somnifere. 
Canicula a atins 60 de grade la umbră! 

Şi sinucigasii au ieşit la seceris. 


Dragonul de foc 


Nu ador incinerările. 
Cei ce-și ard trupul nu vor avea trup pentru Inviere. 
Din mormânt în mormânt pribegi-vor 
să-mbrace oasele si nu vor găsi decât cenusi. 
Iar tu, trupul fizic l-ai dăruit focului. 
Cel eteric suie la ceruri fluturând batiste. 
Iar cel astral vrea pe pământ, că e încă în dragoste. 
Stăruind în metanie, 
caut ispita ce te-a împins în braţele focului, 
în patul focului! 
N-o aflu si flacăra mă-mbracă în cămașă 
ără de cusătură, mistuie pieptul şi mă împinge 
in dans baiaderic și ritm. 
Din dans cad în metanie, 


din metanie cad iar în dans, 

şi din dans în extaza ca un dervis rotitor. 

Şi nu mai văd decât dragonul de foc, 
miriapod zburând peste marele crematoriu. 


Răsuflul arderii 


Bubuie în flamă stricăcioasa materie! 
Carne, 

oase, 

părul în violete onduleuri, 

în implozie bubuie stricăcioasa materie. 
Nu asta ai vrut? 

Să te oferi focului cu toate ale tale? 

Sâni cu sfârcuri cât căpşuna în iunie, 
unghii în sidefuri, 

ochi cu pupile dilatate de atropină, 
gleznă de ciută, 

gât de lebădă în șiraguri de perle — 
toate ale focului. 

Încât întreb: peste câte frumuseți 
incolti-va sămânţa dezastrului? 

+ 

Aș sparge crusta rugului 

si, cu flăcările după mine, 

ca o haită mușcându-mi carnea, 

te-as smulge din mistuirea in care te-ai osândit. 


Dar nici cu propria-mi ardere nu te mai pot salva. 
Damful de carne arsă topeşte aroma izmei de baltă 


şi, ca o miasmă a morții, ne biruie nările spre cenusi. 

Parfumul de frezie auree 


Veghez sufletul. 


Si, ca un triumf al inocentei, 
sufletul reverbereaza 

in hieroglifa din varf a focului. 

Tar cel ce te-a iubit isi taie degetul dreptei 
şi cu sânge scrie pe zare 

numele proscrisei. 

În timiditatea lor, 

poeţii se dedau la fapte marete. 

Iar dacă spuzele ar vorbi 

despre iubirile pe care le-am fost trait, 
poate-ar trezi în tine 

puterea de-a te realcătui. 

Chiar dacă în alt chip. 

Dar dogorile au distrus în adânc 
mirabila genă. 

Şi nu e semn că o Inviere 

te-ar mai putea recupera din cenuși. 
Măcar de te-ai desăvârși! 

Dar celui ce se autouzurpă 

nu-i bat clopote. 

Şi mântuire nu-i. 

Şi, chiar de-ai reînflori, 

nu poţi redobândi 

parfumul de frezie auree. 


In aromitoare zăbavă 


Sunet de corn aud 

din memoriile de sub cenusi. 
Inima zice că nu e corn, 

ci e freamătul focului a cărui 


fără-de-formă 

ia chipul celei incinerate. 

Lumina topește în jur si, pedepsitoare, orbește. 
Ci eu tot nu-nteleg de ce-mbraci chipul focului, 
când propriul chip era izvor frumuseţii. 

Strig gurilor focului 

să nu mistuie trupul pe care l-am iubit! 

Dar, ca aurul în baie de acid sulfuric, 

strigătul se topeşte 

şi sufletul tipa în aer că-i ard tălpile. 

Cum aș putea să te răscumpăr morții, 

să te mai pot iubi? 

În resemnare aș sfârși prin a îndrăgi o flacără. 
Dar inima ca un potir s-a mistuit 

şi scrum sunt tariile iubirii. 

Spune, fârtate Scărarule, 

câte fustee are scara sfinteniei? 

Că eu de la naștere sui si nu-i văd ţinta! 

Şi tare m-aş topi în aromitoare zăbavă. 


Ainos! 


Ainos! 
Ainos! 


Hieroglifa din vârf 


Iti voi citi viitorul in hieroglifa din vârf a focului. 


Asa cum ghicitorii, zodierii, geomantii 

traseaza linii pe pamant in zori, 

le intersecteaza in nodurile divine 

si prezic viitorul popoarelor. 

Asa cum tatal meu citea semnele anotimpurilor 
in viscerele berbecului sacrificat, 

bucurandu-se cand afla ca anul fi-va 

al graului, 

al porumbului, 

al vinului 

inrobitor în arome și afrodisiace. 

Astfel mă bucur eu acum, când te-arati dansând 
în dogorile din care se întrupează 

şi iau chip, ca dintr-o apă a morţilor, 

magice geometrii, 

ruperi, 

întocmiri, 

dans baiaderic si ritm, 

toate înscriind în poemul cu litere de foc 
prezicerile mitosemnului. 

Sunt spirite ce-ţi ies în cale 

să te ademenească spre tara Bardo? 

Dar tu nu într-acolo te îndreaptă — 

e tărâm al morţii mistuitoare. 

Şi moartea, prin lucrarea ei, nu transfigurează. 
Moartea desfide! 


Divina ambiguitate 


Acum, când spre tăcere toate călătoresc, 

când cărnurile sunt flăcări, 

flăcările sunt cenusi, 

cenusile-s vesnicute si nemortele, 

Imaginea ce dainuie este a unei 

fara-de-forme 

pe care privirea mea n-o lasă s-atingă pământul, 
să nu se destrame. 

Mă vindecă nedefinitul chip! 

Divina ambiguitate îmi hrănește amăgirea 

că ar putea fi chipul tău 

şi după el privirea mea se tine 

precum câinele după blidul cu lapte. 

Este ca si când ai fi parte dintr-o vedenie 
îndestul nestatornică, în dogori schimbătoare. 
Când iubirea ce ai iubit e mai puternică-n moarte 


decât în viaţă, 

ai împrumuta focului memorie si darul de-a vorbi, 
să destaine adevărurile pe care în ardere le rosteai. 
Ci eu nu-nteleg limbile focului 

şi nu-mi rămâne decât să refac din cenuși 
aproximări și eresuri. 

Cuvintele, după discurs, ajung la tăcere 

şi doar sunetul rămâne în memoria focului, 

cum pe retina celui ucis rămâne chipul ucigașului. 


Acest recviem al metaniei 


Uneori m-am avântat spre desăvârșire 
si, dacă n-am atins-o, 

am numit-o deșertăciune. 

Dar trandafirul a-nflorit între spini 
şi ei se prefac — 

că nu-l văd, 

temându-se de însângerare. 
Intelege, deci, pentru cine oficiez 
acest recviem al metaniei! 

Pe tarmul pe care 

barbatul si femeia merg in dragoste 
si in ei 

cel nenascut se odihneste. 


Striga si se tanguie Scribul 


Cu limbă de foc strigă si se tânguie Scribul — 
Sinele lumii 

s-a înnoptat, 

curând si voi vă veți sinucide! 

Şi ei cred că eu strig. 

Cei din cortegii aruncă-n mine cu colaci 

să m-alunge. 

Caiafele mă lovesc cu cadelnite-n cap, 

haitele roșii îmi sparg teasta cu batul cu verigă 
şi eu, cu teasta sparta, 

cu sangele siroind pe obraji, inca strig: 
Absurdul e cat ciuperca atomica, 

adevarul vostru nu are cap, 

logica e fara de picioare, 

iar eu sunt Scribul pagubos 

care nu a avut nimic de la dragoste! 

Si ei stiu ca eu strig! 

Ma prind, mă leagă de stâlpul Rugului, 

rugul îmi rontaie sinele învinuit de eretică 

si, cu flăcările după mine, alerg și strig: 
Curând, 

si voi vă veți sinucide! 

Şi lumea fuge, c-o arde! 

Iar eu o bardă aud cioplind un lemn al crucii... 
Curând, curând mă vor răstigni. 


Din volumul Parfumul de frezie auree 


Ştefania MINCU 

Ceea ce religia condamnă, 
poezia salvează 


Ș. M. = critic și istoric literar, 
poetă. A absolvit Facultatea 
de Filologie, Universitatea 
București. A luat doctoratul 
în 2001, cu lucrarea Mioriţa. 
Hermeneutica mitologică. 
Colaborează la cele mai 
importante reviste din tard. 
Publică cronici de poezie 

şi eseuri critice. Volume 
recente: Dincolo dincoace 
de poezie, versuri (2010), 
Despre starea poeziei | 
(2003), Doudmiismul poetic 
românesc. Starea poeziei 

Il (2007), Starea poeziei 

lll (2011), critică şi eseu. 
Traduceri: Umberto Eco, 
Cimitirul din Praga, roman 
(2010), Umberto Eco, Cum 
ne construim dușmanul 
(2010), Gianni Vattimo, După 
creştinism (2013), Nihilism și 
emanicipare (2013). Laureată 
a numeroase premii. 


Autor prolific (a publicat 25 de cărți, dintre 
care 15 de poezie, şi mai are în lucru alte vreo 
9) cu o impresionantă colecție de premii li- 
terare, diplome si distincţii, poetul Nicolae 
Grigore Mărăşanu ne apare ca un saptezecist 
(a debutat în 1973) care, conform dezidera- 
tului acelui moment, se proiectează mitic, din 
capul locului, fixandu-si, pe lângă toate topo- 
surile si experienţele trăite în real, nişte cadre 
exorbitant sapientiale si scriind permanent 
cu „mito-semne” (o creație proprie) inspira- 
te din Scripturi, ori din filosofii de prestigiu, 
din texte cabalistice si din Evanghelii apocri- 
fe, din „transfigurări” personale ale unor „es- 
tetici” hermetice etc. Din toate acestea, au- 
torul isi creează un teritoriu poetic al său, cu 
o geografie mitic-utopică, în care se mișcă și 
trăieşte ideatic şi liric, ca un hierofant, riscând 
să nu-și mai întâlnească decât tangential con- 
temporanii, într-o epocă a pragmatismului și 
consumerismului prozaic-apocaliptic, cum e 
cea de azi. 


Volumul proaspăt apărut — Parfumul de frezie 
auree, subintitulat Recviem pentru frumoasele 
sinucise — copleseste prin compasiunea adân- 
că exprimată în legătură cu actul sinucigaș, 
mai precis cu sinuciderea din dragoste si cu 
problema mântuirii sufletului, dar si cu in- 
cinerarea trupului după moarte. Combustia 

lirică este într-adevăr la cote înalte (nu putem să nu recunoaștem) și 
poetul ne oferă versuri extrem de tușante ce deplâng frumuseţea mis- 
tuită: „Nu asta ai vrut? // Să te oferi focului cu toate ale tale? // Sâni 
cu sfârcuri cât căpşuna în iunie, / unghii în sidefuri, / ochi cu pupile 
dilatate de atropină, / gleznă de ciută, / gat de lebădă in siraguri de per- 
le — / toate ale focului”. Ca şi cum faptul s-ar fi petrecut aievea sub ochii 
săi şi în imediata sa apropiere, poetul este terifiat de acest act dublu de 
auto-osândire: anihilarea sufletului (a sinelui, a principiului vital, care 
nu ne aparţine, ci ne-a fost dat) și mistuirea trupului până la cenușă, 
care neagă, se ştie, în virtutea doctrinei, Învierea în Trup. Anihilarea de 
tot este ea însăși o taină cutremurătoare, ce nu poate lăsa indiferent pe 
nimeni. Ceea ce poetul regretă amarnic este mai ales pierderea pe veci 
a „parfumului de frezie auree’, indicibila mireasmă a misterului vieţii, 
pierdută o dată pentru totdeauna. Sarcina poeziei ar fi tocmai aceea 
de a savarsi minunea imposibilă a resuscitării din cenușă chiar acolo 
unde moartea e cu atât mai cotropitoare... Ceea ce religia condamnă, 
poezia salvează, avându-și propria doctrină imposibil de demolat. Cu 
cât moartea a distrus mai adânc splendoarea vieţii, cu atât poezia, ca un 
mister păgân, reface dureros frumuseţea anihilată: „Sunet de corn aud / 
din memoriile de sub cenusi. // Inima zice că nu e corn, / ci e freamă- 
tul focului a cărui / fără-de-formă / ia chipul celei incinerate. // ... // 
Ci eu tot nu-nteleg de ce-mbraci / Chipul focului, / Când propriul 
chip era izvor frumuseţii. // Strig gurilor focului / să nu mistuie trupul 
pe care l-am iubit!” (În aromitoare zabava). 


Recviemul acesta neobișnuit se desfășoară pe toate registrele, pro- 
slăvind mitosemnul vieţii chiar în moarte (în cea mai cruntă), de data 
aceasta, moartea de tot, lucru care nu-l poate lăsa indiferent pe cititor. 
Incinerarea vieţii are în ea ceva de natura himerelor și a hieroglifelor in- 
descifrabile, dar vii, ţinând mai mult de natura tăcerii, decât a cuvântu- 
lui: „Imaginea ce dăinuie este a unei / fără-de-forme / pe care privirea 
mea n-o lasă / s-atingă pământul, / să nu se destrame”. 


Compunandu-si poemul în trei parti, poetul realizează un fel de pro- 
hod al dragostei. Poetul, ,,scribul’, e singurul care reînvie din cenușă 
făptura consumată şi o recuperează chiar și osândită: „Noroc / că vine 
Poetul! Ara eresul, / îl seamănă cu dinţi de dragon / si incolteste mitul”. 
Misterul viata—moarte—viata îi apare lui Nicolae Grigore Marasanu ca 

o taina poetica, o ,religie” sui-generis, de fapt o mitologie forte ce se 
impune la limita, prin formule imagistice puternice. Poezia, recunoas- 
tem, are o mare forță de seducţie. Până la sfârșit, poemul devine în chip 
simptomatic, am spune, o filipică împotriva societăţii actuale, în care, 
se pare, „avem o problemă cu Sinele”; acesta e bolnav, învrăjbit interior, 
mânat pe căi greșite prin „opulenţă și angoasă, / sex-dezmăţ, / falsă re- 
torică” etc. Şi mai ales tăcerea asupra tuturor devierilor este perversă, 
sinucigasa ea însăși. Aceasta pare să fie — conchidem noi — adevăratul 
mesaj al volumului. Din recviem poetul dă în discurs incendiar împo- 
triva tăcerii și a fricii. Limbajul devine sarcastic și mult mai eficient, 
sfârșind în pamflet si diatribă. „Sinuciderea” e văzută în cele din urmă ca 
o politică de stat: păguboasă, ineficientă. De aceea „sinele, / contaminat 
de sminteală, / se sinucide”. „Îşi dă foc în Piaţa Municipală, / plonjează în 
gol din balcoanele parlamentelor lumii, / isi taie venele, / isi leagă streangul 
de gât, / înghite barbiturice, / bea şoricioaică”. 


Ceea ce urmăreşte poetul nu este propriu-zis un recviem, ci exprima- 
rea, în regim de durere maximă, în fata spectacolului tulburător al sinu- 
ciderii, a unui „poem de foc’, a unui autodafé scriptic memorabil, greu 
de trecut cu vederea: „Vine poetul, adună durerile toate, / cu durerile 
toate își hrăneşte plânsul / si când plânsul ajunge în vârf, / în vârful de 
tot al plansului, / poetul pocneste și cade în plasma focului // ... // Na, 
zice focul, / am căzut în plasma focului, / în plasma focului din mine! // 
Şi poemul de foc se născu”. 


Astfel, cu Parfumul de frezie auree / Recviem pentru frumoasele sinucise, 
însoţit de o bună traducere în franceză, a doamnei Elena Avasilencei, 
poetul Nicolae Grigore Mărășanu are sansa unei rezonanţe veritabile 
în receptor. 

Alexandru BANTOS 
| Ion Dumeniuk și limba română 


ih) 
i 


Al. B. — ziarist, editor. 
Absolvent al Universității 

de Stat din Moldova, 
Facultatea de Filologie. 

În 1991, împreună cu lon 
Dumeniuk si Nicolae Matcas, 
fondează revista de știință 

și cultură „Limba Română”. 
Este redactor-șef adjunc 


(1991), apoi redactor-șef 


(1994 — prezent). Volume: 
etrospeciivă necesară 
(2007) și Martor la răspântia 
destinului (2017). Activează 
în cadrul Departamentului 
de stat al limbilor (prim- 
vicedirector general: 1992 — 
1994) şi al Casei Limbii 
Române (director: 1998 — 
prezent).Afilieri: membru 

al Uniunii Jurnaliștilor și 

al Uniunii Scriitorilor din 
Moldova. 

Rândurile de mai jos adună gândurile şi sen- 
timentele trăite alături de omul care mi-a 
marcat destinul. Deși am lucrat împreună 
mai putin de doi ani, lon Dumenuik, primul 
redactor-şef al revistei „Limba Romana’, a 
lăsat amprente de nesters în conștiința mea. 
Distinsul profesor continuă să fie, şi după un 
sfert de secol de la trecerea lui la cele veşnice, 
pentru colegii de muncă, pentru cei care l-au 
cunoscut în calitate de lingvist, om de stat și 
publicist, model inconfundabil de militant 
pentru emanciparea românilor basarabeni. 


Ucrainean / rutean de origine, lon Dumeniuk 
a avut, în cel mai spectaculos mod, o relație 
aparte cu mișcarea națională din Basarabia 
sfârşitului de secol trecut, implicit cu proce- 
sul de salvgardare a limbii române. Această 
relație a depășit, fireşte, obligatiunile morale 
si profesionale de cadru didactic si de om al 
ştiinţei. E cunoscut faptul că Ion Dumeniuk a 
fost un lingvist dedicat meseriei: era compe- 
tent, bine documentat în diverse domenii ale 
limbii române, cum se poate deduce din tex- 
tele sale ştiinţifice si publicistice, dar excela si 
prin atitudinea ieșită din comun fata de ceea 
ce numim „tezaurul spiritual al neamului” — 
limba română. Acest rar sentiment de auten- 
tic, neordinar, sincer patriotism românesc a 
fost una dintre calităţile de bază, definitorii 

ale ucraineanului lon Dumeniuk. Mai avea Domnia Sa o trăsătură dis- 
tinctivă, de asemenea rarisimă pentru intelectualitatea de la noi: era un 
om de caracter, de mare caracter. Avea curajul să spună lucrurilor pe 
nume, indiferent de persoana vizată, era în toate împrejurările corect, 
intransigent, necruţător cu cei nedrepti, cu falsii patrioţi, autori de dis- 
cursuri înflăcărate din stirpea personajelor lui Caragiale. Îi detesta pe 
aceşti indivizi, mari la vorbă şi invizibili la faptă. Mi-a mărturisit în câte- 
va rânduri că intenţiona să publice un jurnal, în care să spună adevărul 
despre cei implicaţi în mișcarea de eliberare naţională. „N-am să iert pe 
nimeni, sublinia Dumeniuk, aş vrea să fie cunoscut adevărul, inclusiv 
si despre unii colegi-profesori universitari, care ezitau să răspundă cu 
promptitudine si curaj la <comandamentele timpului». Aceasta recla- 
ma implicare, risc, fermitate în acțiuni și în manifestarea convingerilor. 
Or, atunci, în anii 1988-1990, nu era simplu (dar parcă acum e altfel?) 
să-ți păstrezi imaculată imaginea si credibilitatea de „inaintemergă- 
tor”, deoarece prea adesea iti erau întinse capcane compromițătoare. 
Ion Dumeniuk a avut integritatea și forța morală de a lupta cu iner- 
tia, cu pasivitatea si, desigur, cu mentalitatea bolşevică, antinationala, 
existentă până si după declararea independenţei Republicii Moldova. 
Oare întâmplător noua formaţiune statală este unica din vechiul spaţiu 
sovietic cu o legislaţie lingvistică elaborată (de altminteri şi cu partici- 
parea lui lon Dumeniuk!) în condiţiile fostului imperiu, legislaţie per- 
misivă la multe capitole esenţiale pentru revigorarea limbii oficiale, dar 
care nu a fost încă modificată și ajustată la noile condiţii social-politice 
survenite în spaţiul dintre Prut şi Nistru după 1991. Unde ne sunt ale- 
sii poporului, unde ne sunt cei care ar trebui să susțină și să promoveze 
limba română? 


Ion Dumeniuk a fost un om modest, chiar foarte modest. Nu afișa 
această calitate, ea se manifesta firesc. M-am convins de atâtea ori că 
nu-i plăcea să se remarce. Ironiza pe seama ,patriotilor” nostri care 
yvanau” întrunirile, mitingurile, adunările nationale sau alte acțiuni 
considerate prilejuri potrivite pentru a rosti o cuvântare, a lansa un 
apel, pentru a-şi etala ,aderenta”. Nu-i plăcea să pozeze, nici la propriu 
si nici la figurat; in fata aparatului de fotografiat îl coplesea o timidi- 
tate inexplicabilă. Dacă analizezi pozele ce înveşnicesc chipul lui Ion 
Dumeniuk, constati că este surprins, în majoritatea lor, într-o stare su- 
fletească oarecum jenantă. Priveşte fie „pozând ca pentru acte”, având 

Poza cu Stefan cel Mare 


BLAZON DE PROFESOR 


un anumit disconfort, fie, foarte adesea, cu ochii coborâţi în... interio- 
rul său. Este tulburătoare în sensul acesta Poza cu Stefan cel Mare, cum 
am numit-o ulterior. Respectiva fotografie îmi readuce în memorie un 
lant întreg de înduioșătoare clipe trăite la revista , Moldova’, altădată o 
publicaţie de prestigiu, cu un excelent colectiv de colaboratori. 


La „Moldova” lon Dumeniuk a publicat mai rar, deoarece revista apă- 
rea o data pe lună. El însă era un colaborator foarte activ, în special al zi- 
arului „Învăţământul public”, reactionand prompt, in mod competent 
la materialele ce puneau la îndoială necesitatea revenirii la alfabetul 
latin si atribuirii statalității limbii noastre etc. Bătăioasele articole scri- 
se de Ion Dumeniuk, la fel ca și cele semnate împreună cu profesorul 
Nicolae Matcas, mai târziu Ministru al Ştiinţei şi Învăţământului, erau 
tipărite, de obicei, în „Învățământul public”, ziar care a găzduit si a me- 
diatizat, primul, apelul celor 66 de reprezentanţi ai ştiinţei, culturii şi 
literaturii noastre, apel care milita, între altele, pentru oficializarea lim- 
bii române, revenirea la alfabetul latin, recunoașterea identității mol- 
do-române etc. Ulterior, magistralele articole ale lui lon Dumeniuk si 
Nicolae Mătcaș au fost incluse în volumul Coloana infinită a graiului 
matern, o carte in care se zbat tumultuos inimile a doi neinvinsi români. 


Să revenim însă la Poza cu Ștefan cel Mare, făcută, mi se pare, în toam- 
na anului '88. Ion Dumeniuk venise la revista „Moldova”, în biroul 524, 
după o ședință de guvern. Fiind membru al comisiei interdepartamenta- 
le responsabilă de elaborarea Legislatiei lingvistice, ne informa despre ce 
mai ,urzeste sus” guvernarea, cum evoluează pregătirile Legislatiei lin- 
gvistice. Un grup de lingviști, scriitori, ziarişti coordonam, din proprie 
inițiativă, activităţile de moment, hotărând cum să procedăm pentru a 
anticipa si contracara uneltirile mancurtilor, sovinilor etc. Întrevederile 
ne îmbărbătau reciproc. Trebuie să amintesc că în acea perioadă, la revis- 
ta ,Moldova’, eram responsabil de rubrica Diploma noastră de nobleţe, 
dedicată problemelor strigente ale limbii române. În ziua respectivă, în 
biroul nostru se mai aflau scriitorii Alexandru Gromov, profesorul Nico- 
lae Matcas, publicistii Emil Mândâcanu și Constantin Tanase, fotogra- 
ful Tudor Iovu şi alţii. Cineva i-a propus lui Tudor să ne facă o poză cu 
Ion Dumeniuk. Profesorul, firește, nu a acceptat să fie fotografiat, argu- 
mentând că nu e tocmai momentul potrivit pentru această îndeletnicire. 
Atunci m-am adresat fostului meu profesor, întrebându-l: „Nici cu Şte- 

fan cel Mare nu doriţi să pozaţi?”. I-am arătat cu privirea afisul ce trona 
deasupra mesei mele de scris. Pe afișul cu chipul voievodului erau aplica- 
te diverse decupări din ziare si reviste. La loc de frunte se afla tricolorul, 
neaprobat încă oficial, dar care fâlfâia deja pe străzile Chişinăului, titlul 
poeziei Limba noastră cea română de Grigore Vieru, chipul lui Eminescu 
s. a. Se distingea și rubrica „Moldovei” Diploma noastră de nobleţe cu ci- 
tatul eminescian: „Da, de la Roma venim, scumpi si iubiți compatrioți — 
din Dacia Traiană. Se cam stersese diploma noastră de nobleţe, limba, 
însă am transcris-o, - DIN BUCHIILE VOASTRE GHEBOSITE DE 
BĂTRÂNEȚE (sintagma subliniată era omisă spre a nu supăra adversa- 
rii), în literele de aur ale limbilor surori” Textul exprima starea noastră de 
spirit, deoarece aşteptam cu infrigurare să intre în casele basarabenilor 
crinii latini, cum avea să le spună Grigore Vieru. lon Dumeniuk a analizat 
meticulos afisul, asa cum îi era firea, a rostit, ca pentru sine, un „Da!” abia 
auzit şi care însemna că acceptă provocarea. Așa a rămas imaginea lui 
din această lume: cu ochii plecaţi, ingandurat, cu o expresie a feţei care 
ar trăda parcă un scepticism uşor perceptibil. Este totuși senin și calm, 
iradiind siguranţă. Anume așa l-am cunoscut mai târziu noi, cei care am 
lucrat la revista „Limba Română”, precum şi la Departamentul de stat al 
limbilor. 


.„„Afişul respectiv a mai incitat interesul unui alt om de cultură, ilustrul 
regizor bucureştean lon Popescu-Gopo, care ne-a vizitat redacția. Ob- 
servând-ul, Gopo m-a rugat să i-l donez pentru faimoasa lui colecţie. 
„Aş vrea să cunoască si Bucureştiul adevărata voastră inimă”, insista 
fratele nostru de peste Prut. Nu m-am lăsat înduplecat și îmi pare rău. 
Nu zăbavă, Ion Popescu-Gopo, care avea un sentiment aparte pentru 
noi, basarabenii, a plecat la cele veșnice — inima i-a jucat festa ca, de 
altfel, si lui lon Dumeniuk, peste câțiva ani, iar afișul a ars în timpul 
incendiului declanșat la etajul 5 al Casei Presei de către forte obscure, 
rămase neidentificate si azi. 


Acolo, la Casa Presei, a fost pusă la cale si fondarea revistei ,, Limba Ro- 
mână”, Într-o zi, favorabilă pentru destinul meu, m-a vizitat profesorul 
Ion Dumeniuk (lucram deja la „Învățământul public”) și m-a informat 
că foarte curând la Chişinău va apărea o nouă revistă, anume „Lim- 
ba Română”, a Ministerului Ştiinţei și Învăţământului. Mi-a mărturisit 
discret că Domnia Sa va fi numit redactor-şef și că, împreună cu mi- 

nistrul Nicolae Matcas, au decis să-mi propună funcția de redactor-şef 
adjunct. „O revistă „Limba Română” apare si la Bucuresti!”, am replicat 
eu. „Noi, a precizat viitorul redactor-şef, vom face o altfel de publicaţie. 
Una utilă pentru învățământ, dar si pentru toţi basarabenii”. Propune- 
rea mi s-a părut tentantă. Intuiam că „Limba Română” va fi un proiect 
de viitor, inconfundabil ca misiune, într-un spaţiu al marilor și înde- 
lungatelor nedreptati sociale, politice şi spirituale, in care adevărul a 
fost mutilat. 


Retrospectiv, meditând la cei peste 25 de ani de muncă la revista „Lim- 
ba Romana’, constat că cea mai frumoasă, mai solară perioadă pentru 
mine a fost când în fruntea revistei s-a aflat regretatul profesor Ion Du- 
meniuk, pavăză pentru mine și pentru întreaga redacție. Având mai 
multe funcţii (profesor, apoi director general al Departamentului de 
stat al limbilor, membru al Guvernului), mi-a încredinţat din start în- 
tregul proces de organizare a activităţii redacţiei. Îndeplineam această 
obligatiune cu multă responsabilitate, inspiraţie si dăruire, pentru că 
ştiam: începutul bun e temelia unei construcții durabile. Atunci, ală- 
turi de lon Dumeniuk, am înţeles că a fi în fotoliul de șef înseamnă a 
trăi împreună cu echipa bucuriile și necazurile, înseamnă să manifesti 
maximă constiinciozitate în orice situație. 

1988. Casa Presei, revista „Moldova”, cab. 524. 
De la stânga la dreapta: Nicolae Matcas, Constantin Tănase, Alexandru Bantos, 
Ion Dumeniuk, Emil Mândâcanu si Alexandru Gromov 


SCOTT RO MIÂINIĂ 


De la profesorul Ion Dumeniuk, ucrainean, dar mai român în cuget, 
simtire si, mai ales, în acțiuni decât multi dintre patriotii noştri „de ser- 
viciu”, am învăţat îndărătnicia de a persevera în tot ce faci și că in viata 
rentează nu vorbele mari, ci faptele, oricât de mici ar fi. lon Dumeniuk 
aprecia omul sincer și muncitor, trata cu ironie si sarcasm „liderii” ce isi 
pardoseau drumul spre putere prin cuvântări măiestrit mestesugite, ma- 
chiavelice, după care se ascundea interesul personal sau de grup. Detesta 
optimismul exagerat, caracteristic unor acțiuni culturale de la începutul 
anilor'90 (dar și după), considera că au efect minim și că sunt contrapro- 
ductive multele, dar adesea plicticoasele, banalele, insipidele manifestații 
de sărbătorire a Limbii Române pe 31 august (ziua adoptării Legislatiei 
lingvistice în Republica Moldova, legislaţie neglijată și sabotată de gu- 
vernantii de atunci si, precum s-a dovedit ulterior, în toţi anii indelun- 
gatei tranzitii). Or, problemele grave, profunde și multiple de asanare a 
limbii române, considera lon Dumeniuk, nu se soluţionează prin discur- 
suri înflăcărate, cântece si dansuri, ci prin muncă asiduă în clasă, la cate- 
dra, în colectivul de muncă... Intuind cât de complicat şi complex urma 
a fi acest parcurs al limbii române din Basarabia, lon Dumeniuk a pledat 
pentru fondarea, pe 4 aprilie 1991, a revistei „Limba Romana’, iar ceva 
mai târziu, tot din considerentele enunțate mai sus, pe 31 august 1991, 
a acceptat numirea sa în funcţia de director general al Departamentului 
de stat al limbilor, structură guvernamentală având sarcina de a se ocupa 
nemijlocit de promovarea si aplicarea în practică a prevederilor Legis- 
latiei lingvistice. Revista, neoficial, a devenit o subdiviziune a Departa- 
mentului, iar subsemnatul, prim-vicedirector (la insistența profesorului 
Ion Dumeniuk). Cumulam, și eu, şi domnul profesor, două funcţii care 
solicitau consacrare şi multă energie, cooperare, dezbateri, fapt ce ne-a 
apropiat si mai mult. De la ucraineanul lon Dumeniuk, și subliniez acest 
lucru, am deprins ce înseamnă să-ţi iubeşti neamul, să fii principial, into- 
lerant în promovarea identității tale etnolingvistice. Am învățat, de aseme- 
nea, că lucrurile se pot mișca din loc numai prin muncă. 


Am fost subalternul lui lon Dumeniuk putin timp, un an și șapte luni, 
dar suficient pentru a-mi da seama că era un altfel de șef decât cunos- 
cusem până atunci. Profesor universitar, înalt funcţionar de stat, sin- 
cer si receptiv la toate câte se intamplau în societate, lon Dumeniuk se 
considera un simplu coleg de serviciu, egal în drepturi și în obligaţiuni, 
avea si transmitea celor din preajmă sentimentul acut al datoriei. Res- 

În centru: profesorii Ion Dumeniuk, Anatol Ciobanu și Traian Diaconescu (Iasi), 
membri ai colegiului de redacție al revistei „Limba Română” 


pecta opinia altora, era atent la sugestii, îi plăcea ordinea și disciplina. 
Fiind foarte ocupat, în special cu problemele Departamentului, uneori 
prezenta cu întârziere textele pentru revistă. În asemenea cazuri, bătea 
aproape neobservat la ușă, intra timid în birou si, parcă dezvinovatin- 
du-se, întreba: „Mai e loc în revistă pentru articolul meu, că abia azi 
noapte am reușit să-l definitivez.... Această simplă şi omenească con- 
duită a „şefului nostru” ne emotiona si ne răscolea sufletele. 


Se întrebau unii nedumeriti, acum un sfert de secol, de ce ucraineanul Ion 
Dumeniuk este atât de mult atașat cauzei noastre naţionale. Am abordat 
şi eu, la randu-mi, într-o discuţie particulară acest delicat subiect. Deloc 
surprins, lon Dumeniuk a făcut o scurtă pauză, după care mi-a răspuns 
cu o întrebare: „ Oare as putea să procedez altfel, când soarta a fost şi mai 
este atât de cruntă si nedreaptă cu voi, românii basarabeni?”. 


Revista „Limba Română”, care şi-a propus din start să lumineze cu 
„lumină dreaptă” această parte necăjită de românime, a continuat pro- 
iectul conceptual al lui lon Dumeniuk, fondatorul. În pofida tuturor 
obstacolelor și dificultăţilor, dar si a duşmanilor de tot soiul, revista 
a supravieţuit, fiind o tribună spirituală recunoscută si apreciată de 
cititori. „Limba Română” a pășit în cel de-al doilea sfert de veac de 
existenţă cu o identitate, o istorie şi o contribuţie inconfundabilă în 
promovarea patrimoniului spiritual național. 

Nota 
bibliografica 


(din arhiva redactiei, 
anul 1991, actualizată) 


Ion Dumeniuk, unul dintre fondatorii şi primul redactor- 
şef al revistei „Limba Română”, s-a născut la 5 mai 1936, 
în familia țăranilor ucraineni Alexandra şi Zaharia Du- 
meniuk din satul Socinoi, județul Balti. A decedat la 
Chişinău pe 3 noiembrie 1992. 


În cele aproape trei decenii de activitate pedagogică si sti- 
intifica, lon Dumeniuk, profesor de lingvistică generală, 
membru al Consiliului director al societăţii „Limba noas- 
tra cea română”, redactor-şef al revistei „Limba Română” 
(4.04.91 — 3.11.92), Director General al Departamentu- 
lui de stat pentru asigurarea funcționării limbilor vorbite 
pe teritoriul Republicii Moldova (31.08.91 — 3.11.92), 
a parcurs calea de la asistent la catedră până la profesor 
universitar, fiind unul dintre liderii notorii ai mişcării li- 
terelor românești din Basarabia, un militant recunoscut 
pentru readucerea alfabetului latin în Republica Moldo- 
va, pentru reînvierea limbii române, ale cărei funcţii so- 
ciale au fost reduse considerabil drept urmare a politicii 
de rusificare promovate timp de decenii de către regimul 
comunist unional şi autorităţile promoscovite locale, 
străine de interesele și aspiraţiile naţiunilor din provinci- 
ile fostului imperiu sovietic. 


Ion Dumeniuk a participat nemijlocit la elaborarea pro- 
iectelor de legi adoptate la 31 august 1989, iar, prin son- 
dajul sociolingvistic organizat si efectuat cu participarea 
Domniei Sale, precum și prin cele vreo 20 de articole pu- 
blicate doar în răstimpul dintre noiembrie 1988 și august 
1989, a contribuit eficient la trezirea conştiinţei nationa- 
le a românilor basarabeni, demascând manevrele forţelor 
antinationale, încercările pseudopatriotilor de a menţine 
aşa-zisul specific moldovenesc, de a zădărnici procesul de 
revenire la adevărul istoric şi ştiinţific. 


După memorabilul august 1989, sesizând intenţia unor 
factori de decizie de a impune în republică un sistem de 
scriere „latin moldovan”, domnul Ion Dumeniuk s-a inca- 
drat activ în munca de propagare în mase a normelor orto- 
grafice și ortoepice ale limbii române, imprimând, în acest 
scop, la TVNM, 41 de prelegeri. Învăţăm a citi și a scrie cu 
caractere latine (termenii alfabet român, limba română fiind 
pe atunci încă un tabu) și publicând în săptămânalul „Viaţa 
satului” un serial de note cu titlul generic Cine le paste le 
cunoaşte, precum şi un Îndrumar de ortografie. A colaborat, 
de asemenea, la scrierea cărții Norme ortografice, ortoepice 

si de punctuație, al cărei titlu l-a modificat (împreună cu dl Mătcaș), adăugând ale limbii 
române, fapt prin care a oficializat glotonimul normal ce va fi adoptat apoi ca titlu pentru 
noua revistă filologică concepută si redactată de Domnia Sa. 


În general, activitatea lui lon Dumeniuk a fost dominată de străduința Dumisale de a 
pune la dispoziţia studenţilor, învăţătorilor si celor interesați manuale, programe anali- 
tice, alte materiale didactice, studii filologice cu un pronunţat caracter aplicativ, practic. 
A elaboratun manual de limba română (de tip fără profesor) pentru populaţia rusofonă, 
a publicat, pentru prima dată în limba română, programe si manuale de lingvistică ge- 
nerală (Introducere în lingvistică, 1980, ediţia a doua — 1987; Lingvistica generală, 1985). 


După susținerea doctoratului (1970), a ținut la facultățile de litere, filologie germano- 
romanică și ziaristică următoarele cursuri de bază si opţionale: Lexicologia limbii române, 
Istoria limbii române, Teoria si practica traducerii, Redactare literară, Introducere în lingvis- 
tica romanică, Introducere în studiul contrastiv al limbilor, Morfologia contrastivă a limbilor 
rusă şi română, Istoria concepțiilor lingvistice, Introducere în știința limbii, Curs de lingvistică 
generală, Limbă și societate. 


Lista lucrărilor publicate de lon Dumeniuk include peste 100 de titluri, printre care stu- 
dii de lexicologie, gramatică, stilistică si traducere, articole de cultivare a limbii, de po- 
pularizare a științei limbii, în special a problemelor legate de reintroducerea alfabetului 
latin, proclamarea românei drept limbă de stat a republicii etc. 


A prezentat referate si comunicări la congrese, simpozioane, conferinţe științifice univer- 
sitare, interuniversitare, regionale, unionale și internationale. 

Discursuri de recepție 
la Academia Română 


Cititorii noștri fideli au 
observat că revista „Lim- 
ba Română” și-a extins 
și diversificat, de-a lun- = 
gul anilor, atât aria pre- ! 
ocupărilor de cercetare şi 
valorificare a tezaurului 
de cultură si civilizație 
națională, cât şi modalităţile de inițiere într-un domeniu sau altul, într-o 


problemă sau un cerc restrâns de probleme. 


Începând cu numărul curent, revista iniţiază o rubrică nouă, intitulată 
Recurs la patrimoniu, compartiment ce intenţionează să (re)aducă în ac- 
tualitate, integral sau fragmentar, în funcție de plenitudinea păstrării docu- 
mentelor în analele istoriei, alocutiunile unor marcante personalităţi rostite 
la accederea lor în forul oficial suprem al științei, culturii si civilizației ro- 
mâne — Academia Română. 


Discursul de recepţie al candidatului constituie, pe de o parte, o pagină 
memorabilă din biografia lui de creație, pe de alta — si din istoria Acade- 
miei Române. De regulă, discursul se referă fie la evocarea meritelor unei 
personalități de vază, fie la abordarea unor probleme generale (istorice, filo- 
zofice, socioumane etc.) de importanţă deosebită pentru întreaga audiență 
sau pentru un domeniu din branşa pe care candidatul la titlu o reprezintă. 


Două discursuri de excepţie inaugurează noua rubrică: „Elogiu satului româ- 
nesc”, rostit acum 80 de ani, pe S iunie 1937, în aula Academiei Române de 
către omul de cultură, scriitorul, filozoful si diplomatul Lucian Blaga, si [Prin- 
cipiile cercetării de tip umanist], ținut acum 25 de ani, pe 13 martie 1992, de 
către profesorul Eugeniu Coșeriu, ilustru lingvist de origine basarabeană, cu 
prilejul conferirii titlului de membru de onoare al Academiei Române. 

Lucian BLAGA 
| Elogiu satului românesc 


Am fost învrednicit de înalta cinste de a fi ales membru al acestei ilus- 
tre instituții într-un moment când s-a procedat la o lărgire a cadrelor 
academice, lărgire cerută, dacă nu mă insel, de sporul spiritual al țării. 
Ales fara inaintas, ivirea mea aici între Domniile Voastre are oarecum 
aspectul unei generări spontane. Trebuie să recunosc că împrejurarea 
aceasta mă stanjeneste putin, deoarece îmi răpește posibilitatea si no- 
rocul, date până acum în chip de la sine înţeles, de a face, intrând sub 
această cupolă, elogiul unui nemuritor dispărut trupeste, dar care n-a 
încetat să fie prezent, graţie infaptuirilor de o viata. Vă rog să-mi acor- 
dati totuşi, potrivit obiceiului statornicit, dreptul nescăzut de a face as- 
tăzi, aici, elogiul unei alte nemuritoare prezenţe, care n-a ocupat niciun 
scaun în această nobilă incintă. Prezenţa nemuritoare la care mă refer 
nu e legată de niciun nume, nu ravneste la nicio laudă și e răspândită 
în spaţiul din preajma noastră, cât tine întinderea împărătească a țării. 
Vreau să vorbesc despre singura prezenţă încă vie, deşi nemuritoare, 
nemuritoare deși asa de terestră, despre unanimul nostru inaintas fara 
de nume, despre satul românesc. 


N-aș putea rosti cuvântul că aș fi făcut vreodată cercetări tocmai siste- 
matice si cu stricte intenții monografice cu privire la satul românesc. 
Satul trăieşte în mine într-un fel mai palpitant, ca experienţă vie. Sunt 
fiu de preot — toată copilăria, o fantastic de lungă copilărie, adolescen- 
ta, întâia tinereţe până la vârsta de douăzeci și atâţia ani le-am petrecut, 
cu întreruperi impuse de nomadismul sezonier al scolarului, la sat sau 
în nemijlocită apropiere, în orice caz în necurmat contact cu satul na- 


Elogiul satului românesc a fost tradus în germană (1943), franceză şi italiană (1989), 
fiind considerat testamentul filozofic al lui Blaga.Versiunea italiană și franceză au cir- 
culat în Occident sub formă de manifest, susținând, în anul căderii comunismului, 
mișcarea. ce se opunea demolării așezărilor urbane din România. 


Lucian Blaga a fost primit în Academia Română la 5 iunie 1937 


tal. Sufletul, în straturile cele mai ascunse ale sale, mi s-a format deci 
sub înrâurirea acelor puteri anonime, pe care cu un termen cam pedant 
m-am obișnuit să le numesc „determinante stilistice” ale vieţii colecti- 
ve. Ceea ce școala românească sau străină au adăugat cred că n-a putut 
să altereze prea mult o substanţă sufletească modelată după nişte tipare 
cu atât mai efective, cu cât se impuneau mai inconștient şi mai neîn- 
trerupt. Scoala felurită, a noastră si uneori mai putin a noastră, mi-a 
înlesnit doar distantarea contemplativa, care mi-a îngăduit să vorbesc 
cu oarecare luciditate despre realitatea sufletească a satului si despre 
tiparele ei. Voi vorbi, prin urmare, despre satul românesc, nu ca un spe- 
cialist, care şi-a potrivit în prealabil metodele în laborator și porneşte 
pe urmă să examineze pe din afară un fenomen. Voi vorbi despre sa- 
tul românesc din amintire trăită si făcând oarecum parte din fenomen. 
Voi încerca în puţine cuvinte să actualizez mai ales ceea ce copilul ştie 
despre sat şi despre orizonturile acestuia. Copilăria petrecută la sat mi 
se pare singura mare copilărie. Cine nu priveşte în urma sa peste o ase- 
menea copilărie, mi se pare aproape un condamnat al vieţii (cer scuze 
tuturor citadinilor de fata pentru această afirmaţie! ). Copilăria si satul 
se întregesc reciproc, alcătuind un întreg inseparabil. S-ar putea vorbi 
chiar despre o simbioză între copilărie şi sat, o simbioză datorită căre- 

ia fiecare din parti se alege cu un câștig. Căci, pe cât de adevărat e că 
mediul cel mai potrivit si cel mai fecund al copilăriei e satul, pe atât de 
adevărat e că și satul, la rândul lui, isi găsește suprema înflorire în sufle- 
tul copilului. Există un apogeu exuberant, învoit și baroc, al copilăriei, 
care nu poate fi atins decât în lumea satului, si există, de altă parte, as- 
pecte tainice, orizonturi şi structuri secrete ale satului, care nu pot fi 
sezisate decât în copilărie. Cert lucru, pentru a afla ceva despre viata 
satului si despre prelungirile ei cosmice, e greșit să iscodesti sufletul 
ţăranului matur cu zarea retezată de nevoile vieţii, de mizeriile si de 
cele o sută de porunci ale zilei. Pentru a-ţi tăia drum spre plenitudinea 
vieţii de sat trebuie să cobori în sufletul copilului. Copilăria e de altfel 
vârsta sensibilităţii metafizice prin excelență. Si satul, ca zariste inte- 
grală, are nevoie de această sensibilitate, pentru a fi cuprins în ceea ce 
cu adevărat este. Copilăria mi se pare singura poartă deschisă spre me- 
tafizica satului, spre acea stranie si firească, în acelaşi timp, metafizică, 
vie, adăpostită în inimile care bat subt acoperișurile de paie și oglindită 
în feţele bântuite de soartă, dar cu ochii atarnati de cer. 


Mi-aduc aminte: vedeam satul așezat înadins în jurul bisericii si al ci- 
mitirului, adică în jurul lui Dumnezeu si al morţilor. Această impreju- 
rare, care numai târziu de tot mi s-a părut foarte semnificativă, tinea 
oarecum isonul întregii vieţi, ce se desfășura în preajma mea. Impre- 
jurarea era ca un ton, mai adânc, ce împrumuta totului o nuanţă de 
necesar mister. Localizam pe Dumnezeu în spaţiul ritual de după ico- 
nostas, de unde il presimteam iradiind în lume. Nu era aceasta o po- 
veste, ce mi s-a spus ca multe altele, ci o credinta de neclintit. Faceam 
o transanta deosebire între „povestea poveste” si „povestea adevărată”. 
Topografia satului era plină de astfel de locuri mitologice. La fiecare 
pas perspectivele se adanceau si se inaltau. Tinda vecinului, totdeauna 
foarte întunecoasă, era, fără doar şi poate, un loc în care, cel puţin din 
când în când, şi mai ales Duminica, se refugia diavolul. Nu am încercat 
într-o zi, cu alti douăzeci de copii, toți patrunsi de fiorii unui sfânt răz- 
boi, să-l izgonim, stârnind cu fel si fel de unelte niște zgomote ca de trib 
african? Undeva lângă sat era un sorb; convingerea noastră era că acel 
noroi fără fund răspunde de-a dreptul în iad, de unde ieșeau şi clăbucii. 
Trebuie să te transpui în sufletul unui copil, care stă tăcut în marginea 
sorbului și-și imaginează acea dimensiune „fără fund”, ca să ghicesti ce 
poate însemna pentru om o geografie mitologică. lar in rapa rosie, pra- 

pastioasa, din dealul viilor, salasluia aievea un căpcăun. Satul era astfel 
situat în centrul existenţei și se prelungea prin geografia sa de-a dreptul 
în mitologie și în metafizică. Acestea alcătuiau pervazul natural si de la 
sine înţeles al satului. Satul există în conștiința copilului ca o lume, ca 
unica lume mult mai complex alcătuită și cu alte zări, mai vaste decât 
le poate avea un mare oraș, sau metropolă, pentru copiii săi. Atingem 
cu aceasta deosebirea esenţială dintre „sat” și „oraș”. Satul nu este situat 
într-o geografie pur materială și în rețeaua determinantelor mecanice 
ale spaţiului ca orașul; pentru propria sa conștiință satul este situat în 
centrul lumii și se prelungeşte în mit. Satul se integrează într-un destin 
cosmic, într-un mers de viata totalitar, dincolo de al cărei orizont nu 
mai există nimic. Aceasta este conștiința latentă a satului despre sine 
însuşi. Îndrăznesc să fac afirmaţia, fiindcă așa e înţeles si trăit satul, in 
apogeul copilăriei, vârsta care singură posedă perfectă afinitate cu mo- 
dul existenţial al satului. 


Să privim, în schimb, orașul. Copilul se pierde aici, părăsit de orice 
siguranță. La oraș conștiința copilului e precoce molipsită de valorile 
relative ale civilizaţiei, cu care el se obișnuiește fără de a avea însă şi po- 
sibilitatea de a o înţelege. Cred că nu exagerez spunând că la oraș copi- 
laria n-are apogeu; orașul taie posibilitățile de desvoltare ale copilăriei 
ca atare, dând sufletelor degrabă o îndrumare bătrâncioasă. La oraș co- 
pilul este în adevăr „tatăl bărbatului”, adică o pregătire pentru vârstele 
seci! La sat copilăria e o vârsta autonomă, care înfloreşte pentru sine. 
Omul crescut la oraş parvine să înțeleagă sau să se prefacă a înțelege 
cauzalitatile împrejmuitoare, dar el nu face personal niciodată experi- 
enta vie a lumii ca totalitate, adică o experiență muiată in perspective 
dincolo de imediat si de sensibil. A trăi la oraş înseamnă a trăi în cadru 
fragmentar și în limitele impuse la fiecare pas de rânduielile civilizației. 
A trăi la sat înseamnă a trăi in zarişte cosmică si în conștiința unui des- 
tin emanat din veșnicie. 


Îmi iau voie să evoc o conversaţie între copii — nu inventată pentru 
a broda literatură pe marginea ei. Reproduc conversaţia de pe discul 
de ceară al celei mai fidele memorii. Nu aveam mai mult de şapte ani. 
Eram vreo cinci băieţi, toți cam de aceeași vârsta; stăm în cerc, calmi, 
în mijlocul ulitei, pe inserate. Nu mai ştiu in ce legătură s-a întâmplat 
ca unul să arunce întrebarea: „Cum o fi când esti mort?” Unul dintre 

noi a răspuns neîntârziat, ca iluminat : „Mort trebuie să fie ca si viu. E 
așa că nici nu știi că esti mort. Noi, bunăoară, stăm aici în cerc și vor- 
bim, dar poate că suntem morți, numai că nu ne dăm seama’, încă o 
dată, — scena s-a petrecut întocmai. N-am impodobit-o cu niciun deta- 
liu imaginar. Mi-aduc desăvârșit de bine aminte și de fiorul încercat în 
fata prăpăstioasei perspective deschise prin răspunsul acelui băiat. Era 
acel cutremur ce-l încerci în copilărie, ca si mai târziu, când calci prin 
preajma ultimului hotar. O fetiță, prietenă de joacă, se catara in prunii 
cimitirului, crescuţi din morminte. Spunea, sărind, că vrea să vadă ce 
„gust au morţii”, si încerca prunele. Când musca dintr-o prună amară, 
spunea că mortul de la rădăcină trebuie să fi fost rău. Când nimerea în 
alt pom o prună dulce, zicea că mortul de la rădăcină trebuie să fi fost 
om bun. lată concepţii, viziuni, presimtiri care cresc in chip firesc, chiar 
în imaginaţia copiilor, în lumea satului. Îmi amintesc foarte bine cum 
ieşeam câteodată seara in ogradă. În beznă zăream dintr-o dată Calea 
Laptelui si stelele, ca ciorchinii grei si mari, coborâte până aproape de 
acoperișurile de paie. Priveliştea era copleșitoare; sub impresia ei tra- 
iam în credința că, într-adevăr, noaptea stelele coboară până aproape în 
sat, participând într-un fel la viata oamenilor și ascultandu-le răsuflarea 
în somn. Sunt aici în joc sentimente și vedenii nealterate de niciun act 
al rațiunii si de nicio cosmologie învățată și acceptată de-a gata. Iată 
experienţe vii, care leagă cerul de pământ, care fac o punte între viata 
şi moarte şi amestecă stihiile după o logică primară, căreia anevoie i te 
poţi sustrage si care mi se pare cu neputinţă în altă parte, decât in me- 
diul înțeles si trăit ca o „lume”, a satului. 


Fiecare sat se simte, în conștiința colectivă a fiilor săi, un fel de centru al 
lumii, cum, optic, fiecare om se plasează pe sine de asemeni în centrul 
lumii. Numai așa se explică orizonturile vaste ale creaţiei populare în 
poezie, în artă, în credință, acea trăire care participă la totul, siguranța 
fără greş a creaţiei, belșugul de subintelesuri si de nuanțe, implicaţiile 
de infinită rezonanţă și însăși spontaneitatea neistovită. Omul satului, 
întrucât izbutește să se menţină pe linia de apogeu, genială, a copilări- 
ei, trăieşte din întregul unei lumi — pentru acest întreg; el se găsește în 
raport de supremă intimitate cu totalul și într-un neîntrerupt schimb 
reciproc de taine si revelări cu acesta. Omul orașului, mai ales al orașu- 
lui care poartă amprentele timpurilor moderne, trăieşte în dimensiuni 
si stări tocmai opuse: în fragment, în relativitate, în concretul mecanic, 


EER RO MIÂINIĂ 


într-o trează tristeţe si într-o superficialitate lucidă. Impresiile omului 
de la oraș, puse pe cântar de precizie, îngheaţă, devenind mărimi de 
calcul; ele nu se amplifică prin raportare intuitivă la un cosmos, nu do- 
bândesc proporții şi nu se rezolvă in urzeli mitice, ca impresiile omului 
de la sat. 


Cu riscul de a abuza de amintiri, mai pomenesc un simplu fapt divers, 
petrecut in anii copilariei mele la sat. Manat de fobiile si nostalgiile 
boalei, un câine turbat, venit de aiurea, intrase în sat, muscand pe uliti 
si prin ograzi copiii intalniti. Faptul a luat numaidecat, nu numai in 
sufletul meu de copil, ci în tot satul, o înfățișare apocaliptică, stârnind 
o panică de sfârșit de veac. Nişte babe spălau rana unui copil mușcat, 
la o fântână, și parcă mai aud şi astăzi pe o babă zicând: „Vezi căţeii în 
rană?” Nu, nu m-am înşelat; baba vorbea despre nişte mici căţei văzuţi 
în rana copilului. Am asistat astfel la naşterea unui mit al turbării. Fe- 
meia aceea vedea aievea nişte căţei în rana copilului, căţei care aveau 
să crească în copil şi de care acesta urma să turbeze mai târziu. Nu este 
această imagine a câinelui, care contaminează cu căţei pe cel mușcat, 
cel puţin tot atât de impresionantă ca a fiarei apocaliptice? Experienţa 
inevitabilului si toată panica primară a omului care se vede pierdut şi-a 
găsit intruchipare fulgerătoare în această viziune. Faptele si întâmplări- 
le se prelungesc pentru omul de la sat într-o imaginaţie mitică perma- 
nent disponibilă. Nimic mai prompt decât reacţiunea mitică a săteanu- 
lui. Or, mitul implică totdeauna semnificaţii liminare si, prin aceasta, o 
raportare la întregul unei lumi. 


Despre satul românesc (cunosc mai ales satele ardelenești) se poate 
în genere afirma, fără de vreo restricție esenţială, că mai păstrează, ca 
structură spirituală, aspecte de natura acelora despre care tocmai vor- 
bim. Îmi pot foarte bine închipui că, până mai acum vreo sută şi ceva 
de ani, satele românești să fi reprezentat de fapt pentru oamenii de toa- 
te vârstele ceea ce ele astăzi mai reprezintă doar pentru copii. Desi- 
gur că, pe urma contactului diformant, direct şi indirect, cu civilizația 
timpului, satul românesc s-a depărtat și el, câteodată chiar destul de 
penibil, de definiţia a cărei circumscriere o încercăm. Nu e mai putin 
adevărat însă că in toate ținuturile românești mai poţi să găsești si as- 
tăzi sate care amintesc ca structură sufletească „satul-idee”. ,Satul-idee” 
este satul care se socotește pe sine însuși „centrul lumii” si care trăieşte 

în orizonturi cosmice, prelungindu-se în mit. Ca tip antipodic al aces- 
tui „sat-idee” cred că s-ar putea cita, de exemplu, aşezările mărunte, cu 
înfăţişare ca de sate, din America de Nord, acele sumbre și uniforme 
aşezări de lucrători si fermieri, ţinute laolaltă de un interes colectiv, dar 
niciodată de magia unui suflet colectiv. Dacă satul nostru este clădit în 
preajma bisericii, din care iradiază Dumnezeu, în pomenitele așezări 
americane biserica e mai putin un sălaș al lui Dumnezeu, cât un fel de 
întreprindere si bancă a coloniei, o societate pe acțiuni. Pastorul tine 
predici cu invitaţii ca la cinematograf şi cu preţuri de intrare. Nu vom 
pune numaidecât si întru totul la îndoială credinţa acelor bravi cetățeni 
(se spune chiar că unii sunt foarte credincioși), dar credinţa lor e inte- 
grata ca un surub bine uns în angrenajul vieții profesionale închinată 
succesului practic ca atare. Să mi se îngăduie mândria de a afirma că, 
din punct de vedere uman, săteanul nostru reprezintă un tip mult su- 
perior, mult mai nobil, mult mai complex în naivitatea sa. Satul nostru 
reprezintă o aşezare situată și crescută organic într-o lume totală, care 
e prezentă în sufletul colectiv, ca o viziune permanent efectivă si deter- 
minantă. Fermierul american, simțindu-se alungat la periferia existenței, 
e veşnic abătut de nostalgia orașului; cu gândul la bogăţie, cu frica de 
mizerie, cu Dumnezeul său localizat într-o singură celulă a creierului, el 
nu se integrează deschis în cosmos, ci se simte doar chemat să exploateze 
un fragment al acestuia sau să-l părăsească în clipa când fragmentul nu 
mai rentează. 


Am încercat în studiile mele de filosofia culturii să pun în relief aspectele 
sau categoriile stilistice ale vieții si ale duhului nostru popular. Nu voi 
repeta aici ce am spus în acele studii despre „matca stilistică” a culturii 
noastre. Voi întregi doar punctele de vedere puse în evidență cu câteva 
noi observaţii. Satul românesc, în ciuda sărăciei si a tuturor neajunsu- 
rilor cuibarite in el prin vitrega colaborare a secolelor, se invredniceste 
în excepțională măsură de epitetul autenticităţii. Mai precis, între nenu- 
măratele sate românești găsim atâtea si atâtea așezări care realizează ca 
structură sufletească întocmai termenii definiției pe care o acordăm satu- 
lui. Satul ca așezare de oameni, colectiv cuprins de formele interioare ale 
unei matrici stilistice, poartă pecetea unei unităţi si are caracterul unui 
centru de cristalizare cu raze întinse spre a organiza în jurul său un cos- 
mos. Cosmocentrismul satului nu trebuie înțeles însă ca o grotesca tră- 
sătură de megalomanie colectivă, ci ca o particularitate, ce derivă dintr-o 

supremă rodnică naivitate. Fiecare sat își are sub acest unghi mândria sa, 
care-l impinge spre o diferenţiere de celelalte sate învecinate sau mai de- 
părtate. Satele nu tin să se conformeze toate la rânduielile unuia singur. 
În port, în obiceiuri, în cântec, fiecare sat tine la autonomia și la aureola 
sa. Instinctul de imitație, căruia o anume sociologie i-a acordat un rol 
cu totul exagerat in viata umană, nu depășește decât foarte diminuat 
şi foarte sever controlat pietrele de hotar ale colectivitatii unui sat. Să 
se compare odată această neostentativ mândră comportare cu aceea a 
orășenilor, care se supun docil tuturor ucazurilor modei lansate dic- 
tatorial de undeva dintr-un centru mondial. Intervine aici o diferență 
foarte profundă de psihologie. Orasenii trăiesc în altfel de orizonturi și 
sufăr aproape întotdeauna de conştiinţa și teama periferialitatii. Între 
marile oraşe e o adevărată întrecere de a preface si de a proclama pe 
toate celelalte drept „provincie'. Termenul de „provincie” circumscrie 
un vast si grav complex de inferioritate. Să se observe însă că proble- 
mele de psihologie legate de polaritatea „metropolă — provincie” nu se 
pun deloc pentru sufletul satului. Fiecare sat care se respectă ca atare 
există pentru sine în centrul unei lumi si are frumoasa mândrie de a fi 
puţin mai altfel decât toate celelalte. Fiecare sat vrea să rămână el în- 
susi, nu vrea să dicteze celorlalte nici gustul, nici reguli de comportare. 
Se constată o oarecare aristocratică distantare, dar câtuși de putin afi- 
sata ca atare, între sat și sat. Acest mod de a-şi înțelege existența aduce 
cu sine si stârneşte acea varietate de aspecte în cadrul unuia și aceluiaşi 
stil, vast răspândit pe câte o întreagă tara, varietate pe care o ilustrează 
asa de minunat diversele „țări românești”. 


Din modul cum satul își înțelege existența mai rezultă însă și un al doi- 
lea aspect si alte consecinţe, care merită să fie reținute. Satul, situat in 
inima unei lumi, îşi e oarecum siesi suficient. El n-are nevoie de altceva 
decât de pământul și de sufletul său și de un pic de ajutor de sus, pentru 
a-şi suporta cu răbdare destinul. Această naivă suficienta a făcut, bună- 
oară, ca satul românesc să nu se lase impresionat, tulburat sau antrenat 
de marile procese ale istoriei”. Satul e atemporal. Constiinta surdă, 
mocnind sub spuza grijilor şi a încercărilor de tot soiul, conștiința de 
a fi o lume pentru sine, a dat satului românesc, în cursul multelor se- 
cole foarte miscate, acea tărie fără pereche de a boicota istoria, dacă 
nu altfel, cel puţin cu imperturbabila sa indiferenţă. Boicotul instinctiv 
se ridica împotriva istoriei, ce se făcea din partea străinilor în preajma 

noastră. Mandria satului de a se găsi în centrul lumii si al unui destin 
ne-a menținut si ne-a salvat ca popor peste veacurile de nenoroc. Satul 
nu s-a lăsat ispitit si atras în „istoria” făcută de alții peste capul nostru. 
El s-a păstrat feciorelnic neatins în autonomia sărăciei si a mitologiei 
sale, pentru vremuri când va putea să devină temelie sigură a unei au- 
tentice istorii românești. 


Fac elogiul satului românesc, creatorul şi păstrătorul culturii populare, 
purtătorul matricei noastre stilistice. Să nu se creadă însă că, dând grai 
unei încântări, aş dori să rostesc, cu ocoluri, dorinţa de a ne menţine 
pentru întotdeauna în cadrul realizărilor sătești, imi refuz asemenea 
sugestii sau îndemnuri. De o sută de ani si mai bine ne străduim toți 
intelectualii, pe o linie mereu înălțată să creăm, într-o epocă de tragi- 
ce răspântii, o cultura româneasca majoră. Strădaniile merg paralel cu 
procesul emancipării noastre politice, cu acela al formării statului si al 
întregirii neamului. 


Care sunt însă condiţiile ce trebuie să fie în prealabil date, pentru ca un 
popor să poată în genere spera că va putea deveni creatorul unei cul- 
turi majore? Opinia curentă, cu care trebuie să ne războim, e că pentru 
aceasta ar fi de ajuns un număr cât mai mare de genii și talente. Teoria 
ni se pare simplistă. O cultură majoră nu s-a născut niciodată numai 
din elan genial. Desigur, geniul e o condiţie. Dar o cultură majoră mai 
are nevoie şi de o temelie, iar această temelie sine qua non e totdeauna 
matca stilistică a unei culturi populare. Să ne întoarcem privirile spre 
trecut. Una dintre cele dintâi culturi majore care au apărut pe globul 
terestru este cea egipteană. Până la un moment dat, urmând aparen- 
tele, s-ar fi crezut că aceasta cultură egipteană a tasnit dintr-o dată în 
dimensiuni majore, aproape gata, cu scut si cu lance, ca stiuta zeiţă din 
capul ştiutului zeu. Pentru a-şi lămuri aceste dimensiuni majore, cu to- 
tul misterioase, istoricii nu s-au sfiit să recurgă la explicaţia importării. 
S-a emis, printre alte ipoteze, ipoteza în favoarea căreia pleda si un mit 
platonic, că marea cultură egipteană ar fi de origine atlantică. Ipoteze 
de asemenea natură trădau cel puţin o nedumerire a istoricilor. Apari- 
tia unei culturi majore, fără faze evolutive prealabile, li se părea celor 
mai multi neverosimilă. În anii din urmă se pare că s-a solutionat în 
sfârșit destul de satisfăcător această problemă a culturii egiptene. Etno- 
logul, călătorul, geograful Leo Frobenius și-a încoronat uriașa operă de 

cercetător cu o descoperire senzationala, despre care nu ştiu să se fi fă- 
cut până acum vreo menţiune în publicistica noastră. Frobenius a făcut 
cercetări în deșerturi africane, la o depărtare de aproximativ o sută de 
kilometri de actuala matcă a Nilului, spre soare-apune, pe vechea albie 
a acestui fluviu, astăzi complet seacă si bătută de vânturile celor cinci 
sau zece mii de ani. Pe malurile pustii ale străvechiului Nil, Frobenius 
a avut norocul să dea de rămășițele multor așezări umane de altă dată. 
S-au dezgropat, înainte de toate, urmele unei arhaice culturi minore, 
care izbeste luarea aminte prin similitudinea motivelor si a stilului ei 
cu acelea ale culturii majore din Egipt. Frobenius crede că a descoperit 
cu aceasta, și nu avem nicio pricină să-i privim cu neîncredere optimis- 
mul, vatra culturii egiptene. Cultura egipteană n-a apărut deci cu atri- 
bute majore, ci a avut o lungă fază de antecedente de înfățișare minoră. 
Descoperirea lui Frobenius invită la speculatiuni filosofice. S-ar putea 
afirma anume că liniile interioare, cadrele stilistice si posibilitățile cul- 
turii egiptene majore au fost preformate într-o cultură minoră si date 
ca un miraculos răsad deodată cu acele straturi fertile ale acestei culturi 
minore. S-ar mai putea cita, de altfel, încă multe exemple de preforma- 
tiuni stilistice. 


Mult timp s-a crezut, bunăoară, că arta, cultura gotică s-a înălțat la un 
moment dat, monumentală, spre cer, ca un havuz, irezistibil şi prin 
nimic prevăzut. Ulterior s-a descoperit că goticului monumental i-a 
premers de fapt o cultură populară minoră, cu forme si motive simila- 
re, răspândite la semintii germanice sau celte. Concluzia că geniile de 
cultură majoră nu fac în mare decât să urmeze un itinerar îndelung pre- 
gătit se imbie de la sine. Fără de acel complex apriori al unei matrici sti- 
listice, preformată in plăsmuirile si creaţiile unei culturi minore, cred 
că nu s-a ivit până azi, nicăieri si niciodată, o cultură majoră. Un popor 
lipsit de acest profund apriori stilistic, ca matcă a unei culturi populare, 
nu va crea niciodată o cultură majoră, oricâte genii și talente ar avea 
la dispoziţie pentru asemenea înfăptuire. Geniul creator rămâne geniu 
pustiu, dacă nu e integrat în câmpul unui asemenea potenţial stilistic. 
Cine poate tăgădui țiganilor geniul muzical? El îl posedă într-un grad 
mai vădit decât toate popoarele europene. Geniul lor rămâne însă fără 
întrebuințare, fiindcă tiganul, ca ființă etnică sfâșiată si împărțită pe 
la toate periferiile vieţii, e lipsit de determinantele interioare ale unei 
matrici stilistice. Să însemnăm și un alt fenomen destul de paradoxal, 

care ni se pare explicabil întrucâtva prin nivelul, complexitatea și posi- 
bilitatile imanente ale unei matrici stilistice. Fenomenul, la care facem 
aluzie, e următorul: se ştie că cele mai importante si cele mai înalte 
creaţii de cultură, poetice, artistice sau filosofice din Europa apuseană 
nu aparțin neapărat popoarelor celor mai bine înzestrate cu duhul. Po- 
porul german, care a dat pe un Goethe sau Kant, sau poporul englez cu 
al său singular Shakespeare e sigur că nu pot fi puse, ca medie generală 
a aptitudinilor spirituale, la același nivel cu poporul francez sau italian. 
O comparaţie sub unghiul mediei spirituale firești este desigur în dez- 
avantajul germanilor sau al englezilor. Misterul unor apariţii precum a 
lui Goethe sau Shakespeare, într-o medie relativ nu tocmai impozantă, 
se lamureste, poate, în perspectivă stilistică. În cazul acesta trebuie să 
admitem însă că nivelul, complexitatea și posibilitățile stilistice, proprii 
sufletului german si englez, sunt superioare acelora ale altor popoare, la 
rândul lor, evident, mai bine înzestrate ca inteligenţă și talent sau chiar 
ca habitus vital. Realizarea unei opere superioare, nivelul și complexi- 
tatea ei ni se par că atârnă, cu alte cuvinte, nu numai de existența ge- 
niului ca atare, ci si de posibilităţile imanente ale unei matrici stilistice 
colective. Iată de ce am socotit că un examen stilistic al culturii noastre 
populare se impune poruncitor. De rezultatul unui asemenea examen 
depinde, nici mai mult nici mai puţin, decât credinţa în destinul nostru 
spiritual. În studiile mele de filosofia culturii, intitulate Orizont și stil şi 
Spaţiul mioritic, am ajuns la unele concluzii care indreptatesc cel mai 
robust optimism. Avem un orizont sufletesc al nostru, acel spațiu inde- 
finit ondulat, ca plaiurile țării, manifestat îndeosebi în doină si in cân- 
tecele noastre, și nu mai putin într-un unanim sentiment românesc al 
destinului. Am avut prilejul de-a arăta, de pildă, ce rol joacă în sufletul 
nostru popular categoriile ,organicului’, în felul cum ne comportăm 
fată de rânduielile firii si rolul pe care îl joacă transfigurarea „sofianică” 
a realității în poezie, în arta, în credință. Înclinarea spre pitoresc isi are 
la noi şi ea specificul ei, întrucât apare solidară cu un deosebit simț al 
măsurii si atenuat de un accent de molcomă discreţie. Nu voi stărui 
asupra tuturor acestor structuri și categorii ale inconştientului nostru 
etnic colectiv, pe care mi-am luat sarcina să le pun în lumină altădată. 
Matca stilistică românească este o realitate. O realitate sufletească de 
necontestat. Putem privi ca niciunul din popoarele înconjurătoare, în 
afară poate de cel rusesc, cu mândrie de binecuvantati stăpâni asupra 

acestui incomparabil si inalienabil patrimoniu. Matca stilistică popu- 
lara, si cele înfăptuite sub auspiciile ei, indică posibilităţile felurite ale 
viitoarei noastre culturi majore. Să ridicăm cu o octavă mai sus torentul 
de lirism, ce curge unduitor în imnul mioritic al morţii, să subliniem 
şi să monumentalizăm în închipuire aspectul bisericilor de lemn din 
Maramureş sau din Bihor, sau al caselor țărănești din Tara Oașului, să 
prelungim în mari proiectiuni metafizice viziunea cuprinsă în aceste ver- 
suri populare: „Foaie verde grâu mărunt, / Câte flori sunt pe pământ, / 
Toate merg la jurământ. / Numai spicul grâului/ Şi cu viţa vinului, / Şi 
cu lemnul Domnului / Zboară-n naltul cerului, / Stau în poarta raiului / 
Şi judecă florile: / Unde li-s miroasele”. 


Asemenea operaţii sunt destinate să ne dea presentimentul just al vi- 
itoarelor noastre posibilități de cultură majoră. Recititi, de exemplu, 
legenda poetizată Soarele și luna din colecția Teodorescu şi veţi găsi 
viziuni prin nimic inferioare celor măi admirate din marile poeme ale 
omenirei, de la Divina Comedie până la Faust. 


Drept încheiere, să mi se îngăduie să dau expresie şi unui gând restric- 
tiv. As dori ca acest elogiu al satului românesc să nu fie înțeles ca un 
îndemn de atașare definitivă la folclor şi ca îndrumare necondiționată 
spre rosturi sătești. Cultura majoră nu repetă cultura minoră, ci o su- 
blimează, nu o mărește în chip mecanic şi virtuos, ci o monumentali- 
zează potrivit unor vii forme, accente, atitudini şi orizonturi lăuntrice. 
O cultură majoră nu se stârnește prin imitarea programatică a culturii 
minore. Nu prin imitarea cu orice pret a creaţiilor populare vom face 
saltul de atâtea ori încercat într-o cultură majoră. Apropiindu-ne de 
cultura populară, trebuie să ne insufletim mai mult de elanul ei stilistic 
interior, viu şi activ, decât de întruchipări ca atare. Nu cultura minoră 
dă naştere culturii majore, ci amândouă sunt produse de una și aceeași 
matrice stilistică. Să iubim și să admiram cultura populară, dar, mai 
presus de toate, să luăm contactul, dacă se poate, cu centrul ei genera- 
tor, binecuvântat si rodnic ca stratul mumelor. 


S iunie1937, Aula Academiei Române 


Text reprodus din volumul Izvoade — eseuri, conferinţe, ar- 
ticole, Editura Minerva, București, 1972. 

Eugeniu COSERIU 
| [Principiile cercetării de tip umanist] 


Există o tradiție. Aceea de a mulțumi pentru titlul acordat printr-o pre- 
legere. Mai întâi, mulțumesc, desigur, Academiei Române și tuturor 
acelora care m-au adus până aici. 


Deşi titlurile mi s-au înmulțit în ultima vreme, acesta are pentru mine o 
semnificație deosebită: este o recunoaștere venită din partea celui mai 
înalt for științific și de cultura al României — tara mea de origine, tara 
mea de suflet. 


Am plecat din ea acum 52 de ani. Am trăit în tari străine, m-am afirmat 
în limbi străine. Aproape că nu mai sunt obișnuit să tin discursuri în 
limba română. Dar eu mulțumesc acum Academiei Române din suflet 
pentru titlul pe care mi l-a acordat şi mărturisesc că o fac cu adâncă re- 
cunoștință, as zice cu evlavie. Pentru că, alegându-mă in acest for, m-ati 
integrat în tradiția lui Titu Maiorescu, a lui Hasdeu, a lui Iorga. De aici 
acest sentiment de evlavie. 


În autobiografii am spus că maeștrii mei au fost Platon, Aristotel, Leib- 
niz... Dar lor nu le pot mulţumi. Mulţumesc deci, acum, Mamei si Tatei — 
că mi-au dat viata. Mulţumesc apoi Tarii mele România și, în particular, 
acelui ţinut românesc de până la Nistru, unde m-am născut si am învățat. 
Mulţumesc României pentru Școala sa, care mi-a dat enorm de mult: în- 
vatatorului din Mihăileni de la noi, profesorilor de la Liceul „Ion Crean- 


ga” din Balti şi de la Universitatea din Iași unde, desi am studiat numai un 
an, m-am modelat fundamental. 


Mulţumesc apoi Italiei, unde am locuit şi am stat 12 ani (Roma, Pado- 
va...), unde am învăţat şi mi-am deschis orizonturile critice. 


Mulţumesc apoi Uruguayului, unde am stat mulți ani şi am ocupat 
posturi de înaltă demnitate când tara mea și locul meu natal erau 
pierdute. 

În sfârșit, mulțumesc Germaniei, care mi-a asigurat posibilități extra- 
ordinare de cercetare, cu deosebire în Şcoala de la Tiibingen, unde lo- 
cuiesc şi lucrez acum. 


Nu pot încheia fără a mulțumi, în mod special, Spaniei, care mi-a dat 
limba în care mi-am scris lucrările. 


Acum, dacă îmi permiteti — pentru că nu vreau să tratez aici o anumită 
temă pe probleme stricte de lingvistică —, am să vă spun ceva despre 
cele cinci principii care m-au călăuzit până acum în viata și activitatea 
mea. Le-am expus la alegerea mea, acum aproape 20 de ani, ca mem- 
bru al Academiei din Heidelberg’; le-am mai expus și in septembrie 
1991, la alegerea în Academia de la Chișinău. Le reiau, așadar, pentru 
că sunt puţine si formează o unitate de gândire, lingvistica fiind si ea o 
ştiinţă a culturii, o ştiinţă umanistă”. 


1. Principiul general al obiectivitatii, stabilit si formulat pentru orice 
ştiinţă de Platon în Dialogurile sale, care ar însemna a spune lucrurilor 
pe nume. De obicei, știința, care are ca tel, fără îndoială, să spună lucru- 
rile aşa cum sunt, reuseste să spună ori că nu sunt în niciun fel, ori că 
sunt într-o anumită perspectivă, mai mult sau mai puţin parțială. 


Prima urmare a acestui principiu este universalitatea științei. Dat fiind 
că în ştiinţă totul se rezolvă direct cu lucrurile, cu obiectele, obiectul e 
obiect pentru toți, si nu numai pentru un grup sau o comunitate mai 
mult sau mai putin restrânsă, iar problemele ştiinţei sunt probleme 
pentru toată umanitatea. 


2. Principiul umanismului. În cazul limbajului și al limbilor, lucrurile sunt 
lucruri în cadrul activităţilor umane, în cadrul acelor forme de creaţie ce 
se realizează apoi în forme istorice, în tradiţii, în ceea ce numim cultură, 
adică obiectivarea istorică a creaţiei. Deci, în cadrul acestor lucruri, ace- 
lor obiecte cu care ne ocupăm în știința limbajului, omul este subiect al 
acestor activităţi si deci în sine — fără îndoială nu reflexiv, ci intuitiv -, 
ştie despre ce este vorba, cunoaşte universalitatea acestor lucruri, atât ce 
e limba, cât si că el însuși o face. De aceea, în aceste științe, fundamentul 
obiectivitatii este știința originară, acea știință pe care omul o are despre 
sine însuși si despre propriile sale activități. Sau, altfel spus, principiul 
umanismului înseamnă, în cazul limbajului, principiul vorbitorului. Lim- 
bajul funcționează prin si pentru vorbitori, si nu prin şi pentru lingviști, 

CREDINTA. SACRIFICIU SI DES STIN i | 
REVISTA -LIMBA ROMANA: P 
LA {0 ANI 


Chişinău, 21 mai 2001. Aspect de la festivitatea prilejuită de aniversarea 
a X-a de la fondarea revistei „Limba Română”. In prezidiu: acad. Gheorghe Mihăilă 
(Bucureşti), acad. Andrei Andrieş, preşedinte al Academiei de Ştiinţe 
a Moldovei, acad. Eugeniu Coşeriu, acad. Mihai Cimpoi, preşedinte al 
Uniunii Scriitorilor din Republica Moldova, şi Alexandru Bantoş, redactor-şef 
al revistei „Limba Română”, director al Casei Limbii Române 


deci lingvistul trebuie să plece de la vorbitor, implicit de la sine însuși ca 
vorbitor, ca subiect al limbajului; lingvistii se orientează mai ales spre 
mari creatori de limbă, adică cei pentru care limba se realizează într-o 
formă mai autentică, mai profundă si, în același timp, mai originală. 


Coloana vertebrală a acestui principiu — dat fiind că aici esenţa lucru- 
rilor e cunoscută vorbitorului — este unitatea dintre studiul actelor și 
studiul principiilor. Teoria, în general, nu este altceva decât captarea 
universalitatii în fapte concrete, aşa cum ne-a învățat Aristotel si apoi 
Hegel; nu este o construcție de modele abstracte, ci își află mereu con- 
firmarea în fapt, în acel fapt de care are cunoştinţă si vorbitorul. 


3. Principiul tradiției. Dacă vorbitorul este măsura tuturor lucrurilor in 
acest domeniu, asta înseamnă că dintotdeauna vorbitorul a fost mă- 
sura tuturor lucrurilor; că toți cei care s-au ocupat cu limbajul si cu 
limbile într-o măsură oarecare au ştiut cu exactitate despre ce vorbeau, 


ECET RO MIÂINIĂ 


au spus niște adevăruri, mai mult sau mai puţin parţiale, dar evident cu 
intenţia de a exprima lucrurile aşa cum sunt. De aici derivă principiul 
tradiţiei si în cadrul ştiinţei noastre, ca și in alte ştiinţe, de altfel, însă 
mai ales în științele culturii. 


În corolarul practic al acestui principiu se află interesul [meu] pentru is- 
toria lingvisticii şi studiul pentru istoria limbajului în diferite tari — [cărți] 
pe care le-am publicat deja. Nu ca să arăt că s-au ştiut lucrurile care se 
descoperă astăzi, ci ca să arăt că aceleași probleme i-au frământat pe lin- 
gvisti în toate timpurile, de când există preocupări cu privire la limbaj. 


4. Principiul anti-dogmatismului. Dacă într-adevăr toţi oamenii, cei de 
bună credinţă, vor să spună lucrurile așa cum sunt, dar nu reuşesc să le 
spună în întregime, asta înseamnă că toți lingvistii, toți cei de bună-cre- 
dinta, au spus adevărul cu privire la limbaj și că în fiecare teorie găsim un 
sâmbure de adevăr, o coerenţă internă; deci să nu ne grăbim să respin- 
gem teoriile care nu ne plac, ci, mai curând, să încercăm să le înțelegem 
„pe dinăuntru”, să înțelegem care e coerenţa lor, care este sâmburele de 
adevăr pe care îl conţin, fiindcă nicio greșeală nu este numai greşeală. 
Fiecare greșeală este, în parte, si un adevăr, desi, poate, un adevăr partia- 
lizat, deviat. 


S. Principiul utilității publice sau al binelui public. Dat fiind faptul că în 
lingvistică vorbim despre limbaj, despre activitatea vorbitorilor — prin 
urmare a tuturor oamenilor ce vorbesc neîntrerupt când nu dorm -, 
dat fiind că limbajul aparţine tuturor, [atunci] și problemele limbii, şi 
problemele tuturor, tot ce-l interesează pe vorbitor trebuie să-l inte- 
reseze si pe lingvist. Asta înseamnă că lingvistul nu poate rămâne în 
turnul său de fildeș. El trebuie să aibă in vedere principiile fundamen- 
tale ale tuturor aspectelor ce [îl] interesează pe vorbitor; adică inclusiv 
probleme de politică si practică lingvistică, de didactică a limbilor si a 
limbajului. Deşi nu poate face un singur lingvist toate acestea, princi- 
piile însă trebuie să şi le stabilească fiecare. 


Acestea sunt principiile ce m-au călăuzit în activitatea mea de până 
acum şi care mă vor călăuzi şi de aici înainte, mai ales în colaborarea cu 
oamenii de pe acest străvechi pământ. 


13 martie 1992, Aula Academiei Române 


„Analele Academiei Române”, anul 126 (1992), seria V; vol. III, 
Editura Academiei Române, Bucureşti, 1997, p. 277-278 

Note | ' Vezi Eugenio Coseriu, Antrittsrede an der Heidelberger 
Akademie der Wissenschaften, în „Jahrbuch der Heidel- 
berger Akademie der Wissenschaften”, 1977, p. 107-108. 
? Pentru unele comunicări sau conferințe mai extinse în 
care Eugeniu Coşeriu a expus aceste principii, vezi urmă- 
toarele (selectiv): a) în limba română - Eugenio Cose- 
riu, Principiile lingvisticii ca știință a culturii, în „Apostrof” 
(Cluj), II, 11, 1992, p. 11 şi 14; cu acelaşi titlu, s-a publicat 
o conferință similară in vol. Omul și limbajul său. Studia 
linguistica in honorem Eugenio Coseriu (= „Analele stiinti- 
fice ale Universitatii «Al. I. Cuza» din Iași”, Serie nouă, 
Secţiunea III, e, Lingvistică, tom XXXVII-XXXVIII, 1991- 
1992), Iaşi, p. 11-19, textul fiind apoi reprodus şi în Cr. 
Munteanu (editor), Discursul repetat între alteritate si cre- 
ativitate, Editura Institutul European, Iași, 2008, p. 17-27. 
De asemenea, vezi E. Coșeriu, Epistemologia lingvisticii, în 
vol. In memoriam Eugeniu Coșeriu, Editura Academiei Ro- 
mâne, Bucuresti, 2004, p. 87-94; IDEM, Despre principiile 
ştiinţei lingvistice, in vol. E. Coșeriu, Prelegeri si seminarii la 
Universitatea „Lucian Blaga” din Sibiu, Editura Universităţii 
„Lucian Blaga” din Sibiu, 2004, p. 25-36; şi [partial] 1EM, 
Deontologia culturii, în Eugen Coşeriu, Prelegeri și conferințe 
(1992-1993), Iasi, 1994, p. 173-180; b) în limba spaniolă — 
Eugenio Coseriu, Discurso pronunciado con motivo de su 
investidura como doctor honoris causa, în vol. Discursos pro- 
nunciados en el acto de investidura de doctor honoris causa 
del Excelentisimo Senor Eugenio Coseriu, Universidad de 
Granada, 1993, p. 21-35; si IDEM, Discurso de Investidura 
del Prof. Eugenio Coseriu, in vol. Discursos de investidura 
de doctor honoris causa” de los profesores Carlos Castilla del 
Pino, Eugenio Coseriu, José Elguero Bertolini, Universidad 
Autonoma de Madrid, 1999, p. 33-42. 

Johannes KABATEK 


în dialog cu Olaf BLIXEN 


Despre Eugeniu Coşeriu şi 
activitatea acestuia în Montevideo! 

Interviul a cărui transcriere o prezentăm în 
continuare s-a realizat în august 2008, în 
Montevideo, în casa doctorului Olaf Blixen 
(1922-2010), antropolog si membru al 
Cercului Lingvistic din Montevideo în anii 
19505. Am auzit numele lui Olaf Blixen pen- 
tru prima dată în timpul interviurilor luate lui 
Coşeriu, despre anii petrecuţi la Montevideo, 
pentru cartea Die Sachen sagen, wie sie sind’, 
pe care am publicat-o cu Adolfo Murguía. 
In vara anului 2008, in timpul desfasurarii 
congresului ALFAL, in capitala uruguayană, 
Adolfo Elizaincin m-a ajutat să obțin adresa 
lui Olaf Blixen, care m-a primit, împreună cu 
fiica lui, Matilde Paulina, în casa lui din cen- 
trul oraşului, o casă-bibliotecă ale cărei came- 
re respirau carte si erudiție. Blixen mi-a dedi- 
cat în mod generos o după-amiază întreagă și 
nu m-a lăsat să plec fără o colecţie de extrase 
şi de lucrări despre teme antropologice, cea 
mai mare parte a acestora fiind publicate în 
revista ,Moana’, pe care a condus-o el însuși. 
Ştim că pentru Coşeriu anii montevideeni au 
fost cei mai roditori din viaţa sa; este locul 
unde se scrie o mare parte din opera sa cea 
mai cunoscută și unde se elaborează concep- 
tia sa fundamentală de teorie a limbajului“. 

Olaf Blixen ne oferă o imagine a impactului pe care l-a avut sosirea lui 
Coșeriu la Montevideo si ne poartă înapoi in timp în mediul intelec- 
tual din orașul Montevideo al anilor ’50, arătându-ne cum, graţie exis- 
tentei în același loc a unui grup variat de savanţi cosmopoliti, acesta s-a 
transformat într-unul dintre centrele lingvistice proeminente ale lumii 
din acea vreme”. 


OB = Olaf Blixen; MPB = Matilde Paulina Blixen; JK = Johannes 
Kabatek 


JK: Dumneavoastră locuiati deja în Montevideo când a ajuns Coșeriu 
în 1950? 


OB: Da, eu locuiam deja în Montevideo: m-am născut în Montevideo. 
Sunt complet uruguayan. 


JK: În ciuda numelui de familie? 


OB: Da, în ciuda numelui de familie. Bunicul meu dinspre tată era 
suedez. Acolo este o diplomă care îl investește pe bunicul meu cu ti- 
tlul de Cavaler al Ordinului de Vasa, pentru că era un om care îi ajuta 
pe marinari, ajuta vapoarele suedeze și norvegiene care veneau aici să 
pescuiască, balenierele care erau destul de dăunătoare pentru mediul 
înconjurător. Dar era prin 1860. 


JK: Altă epoca în care se gândea diferit... 


OB: Este semnat de regele Suediei din acea epocă, Oscar. Eu l-am cu- 
noscut pe Coşeriu în perioada în care încă era căsătorit cu prima sa 
soţie, Margarita Cardu, desi era, de fapt, pe jumătate divorțat, ceea ce 
s-a observat mai târziu. 


JK: Care era uruguayană. 
OB: Era fiica unui italian. 
JK: Da, italiano-uruguayană, nu? 


OB: Da, erau trei surori, cel putin, si un frate. E ceea ce eu îmi aduc 
aminte. Cea mare era Rosina, mai apoi era alta, Maria mi se pare că era 
a doua; a treia — Margarita. Şi, în plus, mi se pare că era un băiat, Cardu, 

care era fost luptător în războiul din Etiopia, Umberto mi se pare. Apoi 
Margarita a ajuns, si încă nu sosise Coşeriu in Montevideo. A ajuns 
câteva luni mai târziu. 


JK: A ajuns în martie 1950. 


OB: Nu îmi aduc aminte exact, dar asa trebuie să fie. Fizic l-am cunos- 
cut când l-au numit director al Institutului de Filologie. 


JK: Aceasta a fost un an mai târziu; a fost in 1951 când l-au numit. 
OB: Da. 
JK: Da, da. A fost nevoie de putin timp. 


OB: Da, evident, pentru că, desigur, Coșeriu nu era cunoscut aici. În 
Uruguay, ştirile culturale mai mult sau mai puţin serioase ajungeau în- 
cet. 


JK: Nici nu era foarte cunoscut în acea epoca, nu? 
OB: Bineînţeles. Avea titlurile obținute la universităţile italiene, cred. 
JK: De la Roma. 


OB: Da, de la Roma, poate, eu nu ştiu. Şi făcea parte din „Sodalizio 
milanese”. 


JK: Exact. 


OB: Cel pe care îl coordona Vittore Pisanis, cel care mai târziu a fost 
socrul lui Coșeriu, când s-a căsătorit cu una dintre fetele sale. De 
fapt, Coşeriu, se pare, a venit cu ideea de a face ceva luând ca model 
„Sodalizio milanese”, pentru că a încercat să reunească oameni care să 
se preocupe de lingvistică: unii de gramatica normativă, alții de filo- 
logie, alţii de teme asemănătoare. În acea perioadă m-au invitat şi pe 
mine într-o sală a Institutului de Filologie — i s-a dat acest nume — unde 
Coseriu a fost numit şef sau director. Și a funcţionat acolo, în acel local, 
pana când Coșeriu a obținut catedra pe care i-au dat-o la Tubingen. 
Pe atunci Coșeriu se preocupa destul de mult, cu siguranță, ca și co- 
laboratorii, cei care mergeam acolo în mod dezinteresat, să ne facem 
şi relaţii în străinătate, mai ales cei care publicam lucruri de o anumită 
importanţă. Institutul le trimitea pe răspunderea sa şi Coseriu se ocupa 

de această acțiune de propagandă și de difuzare — ambele lucruri mer- 
geau împreună. Astfel, de pildă, Coșeriu recomanda mult Dictionnaire 
étymologique de la langue latine, de Ernout si Meillet, si ştiam că autorii 
sunt personalităţi de prim rang în lume, Meillet ca indoeuropenist si 
Ernout ca latinist. Şi Ernout mi-a trimis, datorită lucrurilor pe care i 
le-am expediat eu, o scrisoare pe care am pretuit-o mereu drept cel mai 
important elogiu care mi s-a făcut vreodată. I-am trimis traducerile 
mele, în spaniolă, în ediție bilingvă, a acelor Nugae de Catullus, și el 
spunea: Je trouve votre traduction ă la fois élégante et exacte. Elle ma don- 
né une haute idée des études classiques en Uruguay — ceea ce era o greşeală 
totala, pentru ca aici nu avea nicio importanta. Dar faptul ca mi-a spus 
acest lucru, care era mult spus, inseamna mult mai mult decat niste fra- 
ze amabile de la niște domni care nu înţeleg nimic nici din conținutul 
traducerii, nici din alte lucruri. Şi pastrez acolo scrisoarea. Coşeriu or- 
ganiza în Institutul pe care îl conducea reuniuni, nu ştiu dacă săptămâ- 
nale, dar se repetau cu teme care în general erau tratate într-un anumit 
mod — când vorbea el, căci de cele mai multe ori el era cel a cărui voce 
se făcea auzită — despre familia indoeuropeană și limbile mai cunoscu- 
te, dar si despre limbile putin cunoscute. 


Făceau parte din „Sodalizio uruguayan” și profesorii din acea perioadă, 
absolvenţi ai facultăţilor italiene, Guido Zannier’, care a fost mai târ- 
ziu director al Institutului, si Giovanni Meo Zilio", care a absolvit in 
Italia. Veneau, în plus, o serie de persoane care în Uruguay erau destul 
de cunoscute şi care, in general, proveneau din învățământul mediu, si 
nu dintr-o facultate de filologie sau având o carieră de filologie sau de 
lingvistică, întrucât nu exista încă o asemenea structură. Deși începea 
să se facă un soi de licenţă în litere. Eu însumi am avut o perioadă când 
am fost profesor al facultăţii si am fost si profesor al Universităţii din 
Buenos Aires, UBA. Dar aceasta in illo tempore... 


Pe atunci se ducea acolo si Piccardo", care era un pic mai în vârstă 
decât mine. Doamna Larrobla”, care era si profesoară, si directoare 
a unei instituţii de învățământ mediu, a scris o carte despre predarea 
spaniolei pentru tinerii din învățământul mediu, Mittelschule. Și era si 


Marcian6!5, care era italian şi se indeletnicea cu filosofia. 


MPB: Ferrario” a participat si el? 

OB: Ferrario a participat, profesorul Benigno Ferrario a fost și el unul 
dintre invitaţi. Dar Benigno Ferrario era un lingvist de meserie. El ab- 
solvise Institutul Universitar Oriental din Napoli. Ferrario se stabilise 
în Uruguay cu destui ani înainte, era mult mai în vârstă decât mine. 
Când eu aveam, mai mult sau mai putin, 30 de ani sau poate mai pu- 
tin de 30 de ani, Ferrario era un om care avea 60 de ani sau mai mult; 
era din altă generaţie; o generaţie și jumătate mai in vârstă decât mine. 
Benigno Ferrario a fost o persoană foarte bună, dar dificilă. A avut o 
funcţie de traducător pentru domeniul juridic, pentru Curtea Supremă 
de Justiţie. Mai târziu l-am vizitat când eram suficient de prieteni și am 
locuit [Locuia? Cred că Blixen nu a locuit niciodată pe strada Carlos 
Maria Ramirez, dar poate că mă insel. „Locuia” are mai mult sens în 
text, nota lui J.K.] atunci pe strada Carlos Maria Ramirez, pe ruta spre 
el Cerro de Montevideo. Detinea o editio princeps de Champollion si 
avea şi alte lucruri de mare valoare. Apoi această bibliotecă remarca- 
bilă a trecut în patrimoniul bibliotecii naționale, conținând materiale 
de la British Museum şi din alte locuri. Într-adevăr, era un om tratat 
cu respectul pe care îl merita un individ important. Şi specialitatea sa 
erau limbile cushita, adică limbile care se vorbeau în Etiopia. Aici nu îl 
priveau cu ochi prea buni în acea epocă, a avut unele dificultăți pentru 
că l-a prins perioada războiului și el era un bun italian, nu era altceva, 
astfel încât, deși a stat aici mult timp, a menţinut relaţiile sale cu cercu- 
rile de intelectuali italieni, [cu cele] de lingvistică si filologie. Coşeriu 
îl trata cu mare respect şi eu la fel. 


JK: Și care a fost propria Dvs. formare? Dumneavoastră erati profesor? 


OB: Nu, eu, printre altele, sunt avocat. Dar sunt, în mod fundamental, 
etnolog. Si, în plus, am făcut lucruri ce tin de filologie, cum puteți ve- 
dea Dumneavoastră în traducerile mele din Catullus. 


Întrebarea era cine se mai afla pe acolo — imi este uneori teamă să nu uit 
vreo persoană pe care nu ar trebui să o uit — era acolo, apărând un pic 
după noi, dar în timpurile lui Coșeriu, profesorul Nicolás Altuchow!5. 
Altuchow este un bun exemplu al nivelului din Uruguay în acea epocă; 
a obținut titlul de magister cred că în indologie sau in limba sanscri- 
tă, într-o universitate, nu știu dacă era cea de la Lwów. Si Altuchow a 
venit aici si a trebuit să lucreze ca muncitor. Apoi, după ce a lucrat cu 
târnăcopul si cu lopata la o podgorie, cu o mână în spate si alta in fata, 

cum spune proverbul, Altuchow a mers la un moment dat să lucreze la 
Ministerul Sănătăţii Publice, pentru a face liste cu defuncti, ceva foar- 
te putin distractiv. Acolo a stat un timp si mai târziu am aflat, pentru 
că aveam prietenii pe care le-am conservat timp îndelungat, am reușit 
să aflu că o comisie l-a trecut la o altă agenţie statală, care era cea a 
Muzeului de Istorie Naturală, ca să se ocupe de diverse lucruri în bibli- 
otecă, de organizarea și înregistrarea cărților. Şi acolo a stat mai mulți 
ani Altuchow. În același timp a fost numit profesor de indologie în 
facultate. Dar catedrele dădeau foarte puţini bani atunci. Când mi-au 
dat catedra mea, castigam niște sume mizerabile. Nu știu, îmi serveau 
pentru a le aduna la alte lucruri din care ieșeau mai multi bani, fireşte. 
Aici am câteva lucrări de Altuchow; și cele care nu sunt aici, sunt în an- 
ticameră, nu cea din infern, cum spune filmul, ci în anticamera cărților. 
Aceste cărți, cum se spunea înainte de clasici, Despre lucruri de care isi 
dădea seama cine le citea, dacă le citea cu atenţie. Altuchow a făcut parte, 
deci, din acest sodalizio coşerian. |... | 


JK: Si care a fost relaţia dintre Coseriu si ceilalți? Se pare că el era cel 
care conducea acest cerc, el era persoana dominantă, ca să zicem așa. 


OB: Da, asa era, si cercul a fost viu atâta timp cât a fost Coșeriu. Apoi, 
când a plecat Coșeriu, cercul nu știu în ce moment a dispărut. Nu ştiu 
exact când, pentru că activităţile erau foarte diversificate şi mergeam 
şi eu uneori, dar când Coșeriu a plecat, situaţia s-a schimbat. Pentru 
mine s-a schimbat și cred că s-a schimbat pentru toți. [... ] 


JK: Pentru Dumneavoastră, Coşeriu avea si o viata personală? Era pri- 
eten cu persoanele din cerc? 


OB: Da. 
JK: Da? 


OB: Era prieten. Dar eu aș zice că era o prietenie în planuri un pic di- 
ferite. Deoarece Coşeriu absorbea și, pe lângă aceasta, era foarte con- 
vingător cu talentul său şi cunoştinţele sale. Foarte convingător. |... ] 


MPB: Mama spunea - a fost studenta lui Coșeriu — că avea un fel de 
a spune lucrurile o singură dată, într-o manieră foarte tehnică, și apoi 
spunea același lucru pe înţelesul tuturor... că avea această manieră de 
a expune lucrurile. |... ] 

JK: Eu când văd pozele din epoca din Uruguay, mă gândesc că se vede 
că el era foarte convins de faptul de a fi el cel care cunoştea lucrurile. 


OB: Da, cu siguranţă aga este. [... ] Eu mereu am avut o relaţie bună cu 
Coșeriu, până în momentul în care a plecat. Pentru că într-o zi am aflat 
de plecarea lui Coșeriu, că-l numiseră la Universitatea din Tubingen, si 
am zis: în cele din urmă i s-au recunoscut capacităţile! Publicase deja 
Sistema, norma y habla şi o serie de lucruri pentru care devenise mai 
cunoscut, prin publicarea în „Revista de la Facultad de Humanidades y 
Ciencias” (acolo unde eu am publicat cam în aceeași epocă traducerile 
din Catullus). 


JK: Există o chestiune foarte importantă pentru mine, despre care am 
vorbit cu Coşeriu de câteva ori. Aveam în ceea ce este acum Arhiva 
Coșeriu două manuscrise mari, care nu au fost niciodată publicate. 
Unul este La teoria lingiiistica del nombre propio si altul este El problema 
de la corrección idiomática. Sunt manuscrise foarte extinse care nu s-au 
publicat încă, pentru că nu le-a completat. El nombre propio, de pildă, 
este acum digitalizat şi are 300 de pagini de carte. Și Coșeriu spunea că 
e doar jumătate [din cât ar fi trebuit să fie]. La corrección idiomática este 
[intr-o situaţie] asemănătoare si nu s-a publicat niciodată. Poate aveți 
vreo explicaţie? 


OB: Ceea ce pot spune eu este putin, dar e ceva. Despre El nombre 
propio a prezentat ceva — o schiță a unei comunicări într-o reuniune a 
Societăţii de Antropologie, al cărei secretar general, președinte și alte 
lucruri (si factotum orişicum) eu am fost, [societate] care funcționa 
atunci în Montevideo. [ ... ] Coșeriu a susținut o comunicare despre nu- 
mele propriu. Conferinţa s-a desfășurat în localul Muzeului Pedagogic, 
gest la care a trebuit să recurgem pentru a susține comunicările relati- 
onate cu actele programate în „Săptămânile de Antropologie”. A fost 
cam a patra sau a cincea săptămână de antropologie. Şi acest nume de 
„săptămână de” a fost preluat din Argentina, unde exista ceva asemă- 
nator. [ ... ] O fi existând un rezumat la ceea ce a zis referitor la numele 
propriu, dar mai degrabă că nu. [...] 


JK: Dumneavoastră erati aproape de aceeași vârstă, nu? 


OB: Coşeriu era cu un an mai în vârstă decât mine. 

JK: Dar foarte apropiată. 
OB: Da, de aceeași vârstă. Când eu aveam 30 de ani sau 31, el avea 32. 
JK: Atunci aveati o relaţie ca de prietenie, fiind de aceeași vârstă, poate? 


OB: Ah, da, da. Şi de câteva ori m-a vizitat acasă, împreună cu Eugenia, 
care era un pic mai mare decât fiica mea. 


În principiu, v-am povestit, mai mult sau mai putin, legăturile mele cu 
Coşeriu. Mi-ar plăcea să am mai multe lucruri de povestit. 


JK: Sunt multe lucruri si chiar vă sunt recunoscător pentru tot [ce mi- 
ati spus], cu multe detalii, totul este foarte prezent. Mii de mulțumiri 
pentru tot! 


Note | ! Acest interviu a fost publicat în revista ,Energeia’, 
nr. IV (2012), p. 53-58. Traducerea din limba spaniolă 
a fost efectuată de Cristina Bleortu (Universitatea din 
Oviedo/Universitatea din Zürich) şi Cristinel Munteanu 
(Universitatea „Danubius” din Galaţi). 

2 Alvaro Mones, în biobibliografia pe care i-o face lui 
Blixen (consultată la data de 22-XI-12 si publicată in 
http://mna.gub.uy/innovaportal/file/3672/1/bli- 
xen_1922_2010_1.pdf), îl caracterizează pe acesta în felul 
următor: „Un om de o cultură imensă, un adevărat erudit, 
poliglot; în afară de spaniolă, limba sa maternă, stăpânea 
franceza, engleza, portugheza, italiana, germana, latina, 
pe lângă alte câteva limbi din Oceania, precum pascuensa, 
tongana, samoana, citind și în arabă și persană. Memoria sa 
prodigioasă si de invidiat îi permitea să citeze din minte nu 
doar autori clasici, ci si versuri din tangouri sau ale vechilor 
lăutari; cunoştea detalii legate de luptele de box, de cursele 
de cai, de partidele de fotbal sau de partidele clasice de şah 
(L-am văzut câştigând o partidă, jucând legat la ochi. Tatăl 
său a fost un jucător de șah foarte cunoscut, care juca cu 
mari maeștri, precum Capablanca sau Alekhine, şi care a 
organizat Primul Turneu Sudamerican de Șah în Hotelul 
Carrasco în 1921.) siun interminabil etcetera de cunoştinţe 
cu care mereu ne surprindea si [din care] ne dădea pilde” 
3Le mulțumim Annei Hein pentru prima transcriere 
a interviului și lui Alvaro Mones, precum și lui Adolfo 
Elizaincin pentru comentariile lor valoroase. 

*Se va publica în curând o traducere în portugheză de Jai- 
me Ferreira da Silva, una în spaniolă realizată de Cristina 

Bleortu si Alba Garcia Rodriguez și o alta în română de 
Adrian Turculet și Cristina Bleortu [nota trad.]. 

5 Johannes Kabatek, Adolfo Murguía, „Die Sachen sagen, 
wie sie sind...". Eugenio Coseriu im Gespräch, Narr, Tubin- 
gen, 1997. La pag. 88, Coseriu spune despre activitatile 
publicistice din Montevideo: ,Es wurden auch Arbeiten 
veröffentlicht über Themen, mit denen der eine oder der 
andere freiwillige Mitarbeiter sich beschaftigte; z.B. von 
Blixen La traducción literaria und eine Arbeit über die al- 
ten Eingeborenensprachen von Uruguay, die nicht mehr 
existieren, aber teilweise rekonstruiert wurden’. 

é Cum spune Coșeriu însuși: „În Uruguay am dezvoltat 
teoria mea lingvistică în toate aspectele esențiale, astfel 
încât mult din ceea ce am publicat mai târziu (şi încă pu- 
blic) provine din manuscrise, schițe și note din epoca mea 
uruguayană” (Eugenio Coseriu, Discurso pronunciado por 
el doctor Don Eugenio Coseriu con motivo de su investidura 
como Doctor honoris causa, în vol. Discursos pronunciados 
en el acto de investidura de doctor „Honoris causa” del exce- 
lentisimo señor Eugenio Coseriu, Universidad de Granada, 
Granada, 1993, p. 25). 

7S se vadă si Olaf Blixen, La lingüística en el Uruguay; sus 
objetivos inmediatos, in ,Boletin de la Sociedad de Antro- 
pologia del Uruguay”, 1 (1), 1955, p. 5-9. 

*Vittore Pisani (1899-1990), lingvist italian. 

°? Guido Zannier, lingvist uruguayan de origine italiană, 
+1996. 

10 Giovanni Meo Zilio, născut la Treviso in 1923, lingvist, 
critic literar si cercetator al influentei italiene in limba ri- 
oplatense, mai tarziu politician in Italia; +2006. 

1 Luis Juan Piccardo (1912-1967). 

12 Nieves Aragnouet de Larrobla. 

'5 Francesco E. Marcian6. 

14 Benigno Ferrario. 

15 Nicolas Altuchow, *1912 in Kiev; +1983 in Montevi- 
deo. 

„Nădăjduiesc, 
cunosc, mă zbucium și visez...” 


y+» Eu am harta poeziei 

Cu fântâna-n Costiceni. 

Din părinţi și straparinti 
Lunca Prutului e-a-noastră — 
Mama mea și tatăl meu, 
Casa lor și-a mea fereastră. 
Şi-al meu drum bătătorit, 
Visul meu de la răscruce, 

A mea lacrimă de sare 

Pe morminte-n loc de cruce. 
De ce, Doamne, ai blestemat 
Neamul meu asa de tare, — 
Ba-i zbori capul de pe munți, 


să 


Ba-i scoţi sufletul la mare?” 


La 1 mai 2017 scriitorul, savantul si omul politic Ion Vatamanu ar fi împlinit 
80 de ani. Cu acest prilej, Uniunea Scriitorilor din Republica Moldova, Uniunea 
Scriitorilor români din regiunea Cernăuţi, Institutul de Filologie al Academiei de 
Științe a Moldovei au organizat conferințe si simpozioane ştiinţifice de comemo- 
rare. La bastina lui Ion Vatamanu, în satul Costiceni, fostul județul Hotin, actu- 
almente raionul Noua Suliţă, regiunea Cernăuţi, s-a desfăşurat ediția I-a a Festi- 
valului „Zilele omagiale Ion Vatamanu — 80”, sub patronatul primăriei satului 
Costiceni, Școlii „Ion Vatamanu”, Școlii de muzică pentru copii, Casei de cultură 
si bibliotecii din s. Costiceni și familiei Vatamanu. 


La 30 aprilie ziua a început cu vizita la casa părintească a lui Ion Vatamanu 
şi întâlnirea de suflet cu mama poetului, Mărioara Vatamanu. Masca po- 
etului realizată de regretatul plastician Glebus Sainciuc a reînviat gesturile 
atât de fireşti ale scriitorului la întâlnirile cu cititorii prin sate şi orașe. Aici, 
la casa părintească, și-au dat întâlnire primarul Vlad Lupoi, reprezentantul 
Consulatului General al României la Cernăuţi, Edmond Neagoe si parla- 
mentarul român din Rada Supremă de la Kiev Grigore Timiş, Ivan Paziak, 

şeful Secţiei principale a Administraţiei Raionale de Stat Noua Suliţă, com- 
pozitoarea Daria Radu de la Chișinău, care a scris circa SO de cântece pen- 
tru copii pe versurile lui Ion Vatamanu, cercetătorul stiintific-coordonator la 
Institutul de Filologie al Academiei de Ştiinţe a Moldovei dr. Dumitru Apetri, 
scriitorii Mircea Lutic si Vasile Tărâţeanu, redactorul-șef al ziarului „Zorile 
Bucovinei” Nicolae Toma, profesorul de istorie si director al Muzeului satu- 
lui Costiceni Vadim Captari, Sergiu Bărbuţă, redactor al blogspotului „Valea 
Prutului” şi la „Libertatea cuvântului, regizorii Leontina Vatamanu si Virgil 
Mărgineanu, rude, prieteni. 


La biserica Sfântul Ierarh Nicolae s-a ținut un TeDeum — parastas in memoria 
lui Ion Vatamanu si a tânărului decedat la 29 aprilie într-un accident auto. 


Vasile Tărâţeanu, Mircea Lutic, dr. Dumitru Apetri, Zinaida Smochină-Rota- 
ru au evocat personalitatea ilustră a lui Ion Vatamanu în comunicări științifice 
si recitaluri de poezie. Un adevărat reviriment au fost versurile poetului în in- 
terpretarea nepoatei sale Elena Mărgineanu-Vatamanu, cu certe aptitudini 
actoricești. Greu de redat emoțiile bibliotecarelor Serafima Coretchi si Viorica 
Stanciu când li s-a făcut o donaţie de carte românească din partea Asociației 
„Feciorii satului Costiceni”. Cele aproape 500 de exemplare au fost aduse în dar 
de revista „Limba Română, Biblioteca naţională pentru copii „Ion Creangă” si 
biblioteca „Onisifor Ghibu” din Chișinău, colaboratorii Institutului de Filologie 
al ASM. De asemenea, a fost înmânată o colectă de bani pentru reparația sălii 
„lon Vatamanu” din Muzeul satului Costiceni. 


Pe întreg parcursul zilelor de 30 aprilie și 1 mai, mama Mărioara, la cei 
97 de ani, a fost gazdă primitoare si ghid incontestabil prin biografia si 
creația feciorului, Ion Vatamanu. Plecăciuni de sănătate si viata indelun- 
gată, mamă Mărioară! 


Tudor COLAC, 
doctor în etnologie, 
coordonator de proiect 

Participanți la Zilele omagiale Ion Vatamanu 

Tatiana BUTNARU 


Semnificația mitică a verdelui matern 

Preferinta pentru fondul mitic al folclorului ro- 
mânesc constituie o latură esenţială a scrisului 
lui I. Vatamanu, care, respectând cu strictețe 
principiile transfigurării populare, isi redimen- 
sionează versul potrivit unor elemente de sen- 
sibilitate modernă. Poetul transcende tulbură- 
tor în peisajele rurale „cu flori de măzăriche” 
prin intermediul unor mijloace moderne de 
exprimare, el posedă o estetică a transfigură- 
rii folclorice precedată de o simplitate revela- 
torie. I. Vatamanu se detașează de impulsurile 
nevralgice ale curentelor moderniste, pentru 
ca, de la distanţă, prin contemplare si medita- 
tie, să revină la sugestia mitico-folclorica, dar, 
în același timp, să se menţină în contextul unui 
sistem de imagini de semnificaţie modernă. 


In this article is written about I. Vatamanu’s prefe- 
rence for mythic background of romanian folklore, 
which resizes his suitable verse for some elements 
of modern sensibility. The metaphor of green, often 
met in the poet’s work, culminates with an universal 
symbol of folkloric origin and refers to a complex of 
artistic traditional images. Like the colleagues of his 
generation, I. Vatamanu invokes the green in order to 
substantiate thirst for renovation, for spiritual fulfill- 
ment, to materialize the popular concept about spiri- 
tual vitality of the nation. 


Keywords: folkloric vision synthesis, modernist ori- 
entation, artistic detail, internal vibration, inner con- 
nection, poetic horizon. 


ION VATAMANU - 80 


Versul „La ce-mi trebuie mie / Atomul?! / Oare nu-nflorea / Pomul?! 
/ Oare nu iubea / Omul?!” (Basmaua) nu conţine pur şi simplu o în- 
trebare retorică, pe care o resimte autorul într-un moment de deceptie 
sufletească, determinată fiind de ritmurile tehnicizării si consecinţelor 
nefaste ale revoluției științifice. Este mai degrabă protestul unei gene- 
ratii împotriva apocalipselor timpului, a tot ce se opune spiritului cre- 
ator al omului. De aceea o metaforă precum este „un verde ne vede” 
ori „maternă frunză-n ram” esentializeaza o stare de spirit, un concept 
de viață omenească, ea conţine o cheie poetică pentru deschiderea 
multiplă a temeiurilor spiritualităţii autohtone. Metafora verdelui, des 
întâlnită în poezia lui I. Vatamanu, culminează un simbol universal de 
origine folclorică și face referință la un complex de imagini artistice 
tradiționale. După spusele criticului român Gh. Drăgan, verdele „în- 
truchipează umanul, speranța, vitalitatea, nemurirea, principiul femi- 
nin (fertilul protector)” [1, p. 72]. 


Conceput drept „emblemă a salvari, a luminii spirituale”, verde- 
le e omniprezent în sistemul poetic eminescian, precum și în scri- 
erile unor reprezentanți saizecisti, cum ar fi Gr. Vieru, L. Damian, 
I. Vatamanu pentru a materializa conceptul popular despre vitalita- 
tea spirituală a neamului. Verdele este modul de integrare în spaţiul 
universului a unei filosofii existențiale determinată de ritmul mișcării. 
L. Damian invocă verdele pentru a substantializa setea de primenire, 
de împlinire sufletească. „Verdele matern” este verbul care ne ocroteste 
şi ne asigură vitalitatea, este curgerea dialectică a vieţii si a naturii. Por- 
nind de la „invocaţia magică a rapsodului anonim”, I. Vatamanu, la fel 
ca și colegii săi de generaţie, conturează un destin al frunzei și al verde- 
lui. ,Tremurul frunzei de copac”, de unde pornesc impulsurile artistice 
ale creaţiei sale, este o învolburare dialectică ce prelungește vibrația 
populară. Rosturile „verdelui matern”, „veşnic verde”, dau naștere unui 
zvâcnet de frunză, capabil să păstreze universul intuitiei populare cu 
firescul improvizării lui: „Verde, numai cer, / Verde, numai şes, / A că- 
zut poetul — / Stea în univers. / A iubit poetul / Tara lui de frunze, / O 
iubire verde — / lerbile pe buze” (Verdele poetului). 


Detașarea de convenţia folclorică are loc undeva în miezul subtilitatilor 
artistice, iar apropierea se realizează în plan concret senzorial. În con- 
turarea verdelui, I. Vatamanu vede întruchiparea unui crez popular de 

profunzime mioritică. Autorul se integrează în subtextul acestui crez 
prin dorinţa de a permanentiza, de a se disimula în acel „veşnic verde” al 
universului „ca frunza”. Or, aceasta îl determină sa fie ademenit de legea 
frunzelor într-un joc, am spune, puţin verosimil. Ciclul „De ziua frunzei” 
este o avalanșă de metafore care la originea lor provin din semnificația 
conceptuală a traditionalului „frunză verde”. De exemplu: „Şi-am zis 
frunză — colindare, / Din cântare în cântare / Tot o frunză călătoare — / 
Frunză verde de nu moare (Și-am zis frunză). 


Desi atmosfera lirică este redată cu mijloace moderne, sinteza folclo- 
rica de viziune predomină si insufleteste universul poeziei. Atmosfera 
folclorică este condensată prin procedeul anaforei, care stilistic apro- 
fundează substanţa estetică a versului. I. Vatamanu, la fel ca și L. Da- 
mian, este un inovator în domeniul folclorismului si reprezintă, dupa 
cum apreciază o asemenea situație D. Cesereanu „saltul artistic de la 
cantitate de calitate, prin care s-au obținut valori literare superioare, 
derivate din folclor și conjugate cu alte influenţe particulare” [2, p. 60]. 
Viziunea artistică a acestor scriitori e determinată de două orientări 
ce coexistă simultan: modernistă și tradiționalistă. Dacă creaţia fiecă- 
rui autor în parte ar fi analizată prin această corelaţie, ar rezulta că ori- 
entarea tradiționalistă se reconfortează permanent din inovaţia artei 
moderne, fenomen care, potrivit opiniei cercetătorului D. Grigorescu, 
include „nu numai înnoirile aduse expresiei poetice, dar si acele semni- 
ficatii prin care poezia modernă continuă tradiția secolelor anterioare” 


[3, p-11]. 


Orientarea modernistă, la rândul ei, se infiltrează în substanța lirică a 
tradiției autohtone cu profunde însuşiri naționale. Pornind din filonul 
popular, se afirmă treptat în creația unor scriitori cu un fond artistic 
comun, dar cu variate mijloace de investigație poetică. Începând cu 
Baudelaire și terminând chiar si cu unele individualitati artistice ba- 
sarabene, în literatura secolului al XX-lea s-a simți necesară o înnoire 
a expresiei lirice pe măsura unor schimbări calitative din sfera artei li- 
terare. Prin viziunea estetică asupra lumii, precum și prin inovaţia for- 
mulei poetice, I. Vatamanu conferă folclorismului un înțeles modern. 


Orientarea tradiționalistă se manifestă printr-un mod concret de gene- 
ralizare a materialului de viata, printr-o serie de detalii rustice si motive 
autohtone. Atunci când invocă anumite crampeie din natură sau ambi- 

anta rustică a meleagului natal, „la Bucovina sus, la dulcea Eminescu’, 
I. Vatamanu se orientează mai mult spre un traditionalism infiltrat prin 
filiera elementului folcloric. 


Analogia stilistică cu folclorul, modalitate interceptată inca de T. Ar- 
ghezi, se realizează, mai mult în contextul subtilitatilor artistice, prin 
repetările unei imagini artistice similare. I. Vatamanu intuieste „o con- 
tinuare de frunze”, care, după expresia criticii literare, redă „circuitul 
vital în natură... ba intensificând un sentiment de nostalgie, ba, dimpo- 
trivă, accentuând vitalitatea omului și a firii” [4, p. 218]. 


Modalităţile oximoronice despre destinul frunzei este tentatia unei me- 
ditatii grave, a unei resurectii spirituale în cadrul unor probleme existen- 
tiale, unde eroul liric al poeziei lui I. Vatamanu se regăseşte şi revine la o 
condiţie firească de viata: „Iar noi soseam acasă, / Pur şi simplu acasă, / La 
casa de frunze: / Geamul - frunze, / Pragul - frunze, / Vecini rădăcini, / 
Cer de tarana, / Pământ de lumină, / Şi casa de frunze tot coborând / În 
pieptul iubitului nostru pământ” (La casa de frunze). 


Corelatia detaliului artistic al frunzei cu astfel de motive tradiționale, 
cum ar fi casa, tarana, lumina, pământul conferă versului o intensitate 
emoțională deosebită. Faptul poate fi demonstrat în baza mai multor 
exemple, care, în plan stilistic, confirmă prezenţa folclorismului. Per- 
sonificarea frunzei semnifică proiectarea unor vibrante stări sufletești, 
este punctul de plecare spre depistarea şi aprofundarea conexiunii in- 
terioare cu universul. 


Prin „cântecul de frunze” intonat de I. Vatamanu se poate face o analogie 
directă cu doinele populare. Bucuria și tristețea, dragostea și seninătatea 
lăuntrică se condiționează reciproc, ele vibrează cu nostalgia trecerii tim- 
pului. Melodicitatea versului, claritatea, profunzimea îngemănează ori- 
zontul poetic al versului lui I. Vatamanu cu simtirea populară: „Și-am zis 
frunză de iubire, / De mireasă si de mire, / Dar în frunză — logodire, / 
În logodnă - innemuire (Si-am zis frunză). 


În ultimă instanță, nuanţa figurată a imaginii frunzei este adaptată unui 
sens major, care semnifică ideea de baştină: „Frunza cea de pe copac, / 
Pomul cel de pe meleag, / Frunza cântă pe copac, / Iar copacul pe me- 
leag, / Iar noi doi, în umbra lui, / Îi cântăm pământului: / Mie mi-i 


drag, / Tie ti-i drag... (Ideal). 

Metaforele revărsate în ritm de odă ne duc în preajma unui cântec con- 
tinuu al sufletului, izvorât din deplina îngemănare cu ființa Patriei, cu 
frumuseţea strădaniei umane, a unei etnii multiseculare zămislită în 
această pledoarie poetică. I. Vatamanu cântă sfânta dragoste de tara si, 
asemenea autorului anonim, o încadrează în intimitatea firească a sen- 
timentului, dându-i posibilitate să se integreze în jubilatia sărbătoreas- 
că a universului, prin proiectarea unor stări lirice de sorginte eminesci- 
ana. Verdele bastinei se declanșează ulterior în poezia lui I. Vatamanu 
prin amplasarea spirituală a elementelor vitale din spaţiu terestru, pen- 
tru a reveni „acasă la părinţi”, unde firul de iarbă îşi găseşte resurectie în 
„harta poeziei” sale, pentru a cânta și a plânge, a înălța rugăciunile sale 
pentru iubirea de meleag, acolo unde în lumina selenară a cuvântului 
isi găseşte prefigurare „Un întreg pământ, / Tot purtând un legământ / 
Alte frunze de cuvânt” (Si-am zis frunză). 


I. Vatamanu se regăsește în sublimarea sofianică a sentimentelor ge- 
neral-omenesti în conformitate cu un stereotip de credință populară 
binecunoscut. Poetul explorează înțelesurile filosofice ale miticului și 
se integrează în categoria estetică a verdelui printr-un sistem de simbo- 
luri tradiționale de o nuanţă specifică. Autorul se identifică cu „mitul 
darnic al luminii”, suprapus polaritatii sale fundamentare pentru ca, 
parcurgând traiectoria timpului, să atingă dimensiunile unui „Zeu-Ar- 
bore” în împărăţia infinită a germinatiei universale, „cea a verdelui’. 


Note | ! Gh. Dragan, Poetica eminesciană: temeiuri folclorice, Iasi, 
Editura Junimea, 1989. 
? D. Cesereanu, Arghezi si folclorul, Bucuresti, Editura 
pentru Literatură, 1966. 
3D. Grigorescu, Direcţii în poezia sec. XX, Bucureşti, Edi- 
tura Eminescu, 1975. 
*E. Botezatu, Poezia și folclorul: puncte de joncțiune, Chisi- 
nău, Editura Ştiinţa, 1985. 


Fisa Ion Vatamanu (1937-1993) este un poet reprezentativ 

j | al generaţiei șaizeciste. Volume de versuri: Primii fulgi, 
1962; Monologuri, 1964; La mijlocul iebii, 1967; Liniştea 
cuvintelor, 1971; Ora păsării, 1974; De ziua frunzei, 1977; 
Măslinul oglindit, 1983; A vedea cu inima, 1984; Diminea- 
ta mărului, 1986; Nimic nu-i zero, 1987; Atât de mult al 
pământului, 1990. 


biobibliografică 

Postmortem îi apar mai multe cărți editate peste Prut: 
Secunde cu munţi, Bucuresti, 1998; Să mă chemaţi să cânt, 
Timişoara, 2000; Altă iubire nu este, 2 vol., Bucureşti, 
2001. 

A mai publicat cărțile pentru copii: Aventurile lui Atomi- 
că, 1966; Izvoras cu ochii verzi, 1985 şi volumul de eseuri 
Viața cuvântului, 1980. 

A studiat la Facultatea de Chimie a USM (1955-1960), 
iar din 1973 este șef de laborator la Istitutul de Chimie al 
ASM. În 1990 este ales deputat în Parlamentul Republicii 
Moldova şi desemnat preşedinte al Comisiei Parlamenta- 
re pentru problemele culturii. 

În perioada anilor '90 este angajat plenar în lupta de 
eliberare naţională a românilor din Republica Moldova 
şi Bucovina. În această ordine de idei, cultivă o poezie 
militantă, de o pronunţată anvergură socială, cum ar fi: 
Unire, moldoveni, Un popor de felul nostru, Ce vor scriitorii?, 
Matern la Bucovina. Şi-a adus aportul la apariţia primului 
ziar în grafie latina „Glasul”, tipărit în Letonia cu sprijinul 
Societăţii „Dacia”. 


Galina ANIŢOI 

Simbol şi simbolizare 
în poezia lui Ion Vatamanu 


G. A. critic şi istoric 

literar. Doctor în filologie, 
conferenţiar, cercetător 
ştiinţific superior la Sectorul 
de teorie şi metodologie 
literară al Institutului de 
Filologie al AŞM. Autoarea 
monografiei Inadaptatul în 
proza românească interbelică 
(Chişinău: Elan Poligraf, 
2007). Semnează articole de 
istorie şi teorie literară, printre 
care: Parvenitul — personaj 

al epocii de tranziţie, Stadiul 
oglindă (miror) şi geneza 
identității ființei umane, 
Aspecte ale reflexiei speculare 
în psihanaliză şi literatură 

etc. Colaborează la revistele 
„Metaliteratură”, „Literatura şi 
arta’, ,Philologia’s. a. 


Originar din Bucovina, din comuna 
Costiceni, judeţul Hotin (azi raionul Noua 
Suliţă, regiunea Cernăuţi), lon Vatamanu in- 
tră în literatură cutezător prin anii '60, deve- 
nind, în scurt timp, o voce poetică distinctă 
în literatura română din stânga Prutului. A 
debutat în 1962 cu volumul de versuri Primii 
fulgi, prezentat de Nicolae Costenco, volum 
care a însemnat pentru poezia basarabeană o 
adevărată „schimbare la față”, poetul asumân- 
du-si riscul, aşa cum opinează Ion Ciocanu, 
„să dea o carte de versuri libere, albe, deosebi- 
te de cele cultivate la noi în epocă” [1, p. 192]. 
Considerat, pe bună dreptate, unul dintre 
poeţii reprezentativi pentru „mișcarea litere- 
lor” din Basarabia, el a avut un rol de frunte în 


In addition, Ion Vatamanu builds his poetic speech 
around the symbols with great power of suggestion. 
Such terms as: white, green, bird, water, earth, art, 
song, leaf, dust, etc., represent the keywords which 
he invests in his poetry with fresh insights likewise 
the content of great artistic merit. The relief of the 
symbolic value of some terms is achieved through 
the permanent interaction between the words and 
the context, as well as through various linguistic 
(morphological, lexical, syntactic) means that are 
used by the poet for the purpose to facilitate the de- 
coding of the esthetic message. Due to the versatility 
of a symbol, suggestiveness and associative thinking 
of Ion Vatamanu's poetry is distinguished by its ori- 
ginality and amazing impressive power. 

procesul de innoire a substantelor poetice, impunand o formula lirica 
noua, moderna, deosebita de cea traditionalista. 


Ion Vatamanu a propus cititorului o poezie meditativă, în cheie liri- 
co-filosofică, punând accentul pe esențe, pe emoția sofisticată, in în- 
cercarea de a pătrunde și dezvălui dialectica lucrurilor, a contempla 
curgerea timpului, o poezie descatusata, liberă de conventionalisme, 
încărcată de sensuri și atitudine. Pentru el poezia este, înainte de toate, 
cunoaștere. Una care, susține Mihai Cimpoi, „presupune azi și o încer- 
care de recuperare a plinatatii sufletești, încercare ce-l determina pe 
poet să readucă în planul trăirii bucuriile elementare, să ridice din zona 
de umilinţă floarea-soarelui, apa si salcia, lumina si mireasa, «<anotim- 
purile prunului», «tăcutele, tainicele flori / ce-s parcă opoziţia lumii, 
/ gândul campurilor...>” [2]. 


Originală prin conţinutul ideatico-afectiv si prin arhitectonica ei, mi- 
zând pe secvenţe și momente dispuse fragmentar, poezia lui Vatamanu 
se face remarcată prin bogăţia de semnificaţii ale elementului figurat, 
în special fiind vorba de cele ale simbolului. Prin urmare, având ca re- 
per asertiunea lui Tzvetan Todorov conform căreia „a face poezie (in 
sensul cel mai larg al poeticului care se găseşte la baza tuturor artelor) 
nu înseamnă altceva decât o simbolizare eternă” [3, p. 279], vom con- 
sidera creaţia lirică vatamaniană drept una care se distinge printr-o ca- 
pacitate uimitoare de condensare a mesajului ideatico-estetic al texte- 
lor, datorită anume gamei variate de simboluri de care poetul face uz 
cu prisosinta. lon Vatamanu isi construiește discursul poetic în jurul 
unor simboluri cu o mare forta de sugestie: albul, verdele, pasarea, apa, 
pământul, arta, cântecul, frunza, bulgărele de tarana etc. Plecând de la 
semnificaţiile implicite ale acestora, poetul se angajează în aventura de 
descoperire a unor asociaţii explicite între lucruri și fenomene. 


Dacă, prin tradiţie, albul simbolizează puritatea, în lirica lui Vatamanu 
culoarea albă devine simbolul liniștii, al unei linişti eterne, universa- 
le, spaţiale, al unei liniști a pământului, a „negrului nostru pământ”: 
„Acest negru pământ al nostru / Ne cântă / De albă linişte / (...) Acest 
negru pământ al nostru / S-a-ntâlnit în noi / Cu liniștea lui albă...” 
(Liniştea albă a pământului). În poezia Prin ninsoare, pe fulgi, albul su- 
gereaza una dintre cele mai vibrante trăiri sufletești ale omului — copi- 
laria, vârsta inlacrimata și plină de voiosie: „Ninge surd / Albe cărări 

prin coroană de dud / (...) De pe albul frumos / Se dau cântecele jos. 
/ O, cât de copil mă face ninsoarea! / Prin văzduh, pe fulgi, / Alunecă 
sania / plină de cântece”. Acest alb al fulgilor, al ninsorii, detaliu care 
sporeşte semnificaţia simbolică a mesajului, exprimă plastic si sugestiv 
seninătatea copilăriei plină de cântec, care e aidoma seninatatii fulgilor 
de nea, e însuși cântecul sufletului nostru. 


Albul este prezent și în expresii poetice care sunt mai degrabă metafo- 
re-simbol sau comparații cu variate semnificații: tihna, calmul cu care 
te resemnezi in fata apropierii sfârşitului: „Stau florile întinse pe po- 
dea, / Ca nişte gânduri albe ce se trec...” (Noaptea, florile) sau liniştea 
şi seninătatea ce marchează hotarul/câmpul dintre lumi: „Şi aud un 
sunet care fuge / Pe câmpul alb al lumii-ntregi..” (Consolare în timp). 
De menţionat valoarea albului şi ca element creator de atmosferă: „E 
primăvară... / Cântecele mele își scutură floarea / Peste pământ... / Ca- 
ntr-un plâns alb, / Curg petale din ochi... / Așa se nasc fructele, / Așa 
se naşte poetul, / Într-un plâns alb, / Scuturându-și ochii.” Prin in- 
termediul albului este sugerată starea sufletească deosebită a artistului 
care se naște odată cu cântecele sale. În momentul coacerii, al implini- 
rii rostului, roadele creaţiei se revarsă pure ca si albele flori. 


Verdele este un alt simbol-cheie care configurează universul poetic al 
lui Ion Vatamanu. Acest simbol instituie in text complexe relaţii para- 
digmatice, relevând raporturile de profunzime ale omului cu lumea, 
conştiinţa efemeritatii existenței umane, calmul în fata morții inevita- 
bile, pe care poetul o percepe ca pe o feerie: „Verdea mea stea în ierbi a 
căzut / Ca sufletul pe-o mare verde / ...Da-n zori se va-ncepe cositul / 
Şi ierbile vor cade sub coasă — / Brazde de foc verde / Pe-un suflet de 
stea luminoasă.” (Feerie). 


Într-un alt context, acest verde, „verdele nesfârșit”, simbolizează perma- 
nenta formelor şi a forțelor naturii, vesnicia ierbii, a mării, renașterea 
lor continuă în opoziţie cu nimicnicia destinelor umane: „Înconjuraţi 
de iarbă, la mijloc de şes, / Ca-n marea verde, două pânze albe, / 
Săltând uşor pe vânt si ape, / treceam ingandurati (...) / vorbeam de 
noi, / De două pânze albe, care fără urme / se pierd pe-ntinsul verde / 
şi cale înapoi nu au / ... ne rămânea / Să trecem nesfarsitul verde / să-l 
trecem înfruntând... ” (Infruntand nesfârșitul). De menţionat că această 
poezie este una al cărei mesaj se întemeiază pe câţiva termeni-simbol 


ION VATAMANU - 80 (EER 


sau construcţii simbolice: cel al ,nesfarsitului verde’, reluat cu insis- 
tenta, a cărui semnificaţie am dezvaluit-o mai sus, al celor „două pânze 
albe lopatand / În marea verde-a ierbilor din jur... ” - făcând trimitere la 
motivul eminescian al catargelor —, care simbolizează destinele umane, 
aflate într-un etern zbucium, încercând să afle vieţii un rost sau într-o 
goană desarta după un ideal niciodată atins, precum şi al vântului si 
apelor ca sugestie a intemperiilor vieții. 


Dominantă a universului artisitc vatamanian, verdele devine „culoarea 
tutelară”, consideră loan Holban, întrucât persistă în toate: „verzi sunt 
câmpul, iarba și frunza, verzi (dulci sau amare) sunt si verbele, poezia 
si poetul însuși din poeme precum Pădure, Tot gândind la tine, Verbele 
verdelui, Întoarcere, Verdele poetului, Sentimentul de ţară etc.: „Verde, nu- 
mai cer, / Verde, numai ses, / A căzut poetul — / Stea în univers. / A 
iubit poetul / Tara lui de frunze, / O iubire verde — / Ierbile pe buze. / 
A strigat poetul: / - Mamă, scump pământ! / Verde, numai iarbă, / 
Verde, numai vânt. / A trecut poetul, / Verde, numai şes, / A şoptit 
poetul / Frunzele în vers” (Verdele poetului)” [4]. 


Simbolul figurează si în poeme care abordează problema creaţiei si 
a creatorului, motiv pe care l-am semnalat în ciclul „Cu neodihna’. 
Adevăratele opere de artă se nasc din neodihnă și în nopţi de nesomn. 
Munca poetului e asemeni celei a cioplitorului în piatră, cu deosebi- 
rea că poetul ,ciopleste în piatra limbii.” Cuvântul, purtător al valori- 
lor vremii, simbolizează atât întreaga creaţie a unui artist, cât și zestrea 
spirituală pe care o lasă generaţiilor viitoare: „Aici, la această masă de 
lemn bălai si tare, / Cioplind în piatra limbii secunda unui vers, / Din 
suflet am lăsat cuvintele să-mi zboare / Iar vremea lor s-ajungă şi-n ale 
tale vremi” (Inscripţie). Pentru un adevărat artist creaţia este sensul vie- 
tii sale, răspunsurile la frământările interioare el le poate afla doar în 
faza nesomnului, noaptea, atunci când contingentul doarme. Această 
idee isi găseşte reflectarea si în poezia Verbul și pâinea, axată pe simbo- 
lurile vizate în titlu: verbul semnificând opera, rodul nopţii de nesomn 
al poetului vs pâinea, ca sugestie aici a valorilor materiale, de care este 
preocupată majoritatea oamenilor: „- Eu știu că nu-i nebună lumea 
să se-apuce / Cu nesomnul meu ca să-și hrănească pruncii... / De ce 
vorbesc atunci cu ea și mă răscol, / Inima mi-o pun să bată-n somnul 
gol, / Ştiind că de-ar alege între verb și pâine, / În noaptea pâinii sale 

nu m-ar vedea pe mine? / Petrec aşa căci viața mă duce ne-ncetată / Şi 
mai întâi în verb minunea mi se-arată”. 


Şi încetele ritmuri ale elementelor naturii se transformă la Ion Vatamanu 
în simbol, sugerând starea de meditaţie profundă a creatorului: „Mi s-a 
părut atât de-nceata clipa, / Si-atat de-nceata pasărea, înceată cu aripa, / 
Mi s-a părut că s-a oprit ceva pe loc, / Şi-atât de-nceată flacăra în foc. / 
Mi s-a părut că-n văzduh, în cădere, / O frunză rătăcea ca o părere, / 
Şi m-am oprit să văd cât de reală / Mi se părea acea încetineală. / C-a 
fost așa să stau la rând, / Încetinindu-mi drumul într-un gând, / Ca 
piatra între valuri, ce stă și meditează / Lumina reluată de capete de 
rază” (Incete ritmuri). Un detaliu în aparenţă neînsemnat se încarcă de 
semnificaţii relevante. În clipele de meditaţie poetică, ritmul intern al 
lucrurilor încetinește: artistul trăieşte starea de revelaţie a misterelor, 
a adevărului, ochiul lui surprinde ceea ce îi scapă unui om de rând. 
Poemul citat confirmă, o dată în plus, după noi, originalitatea simbo- 
lului artistic şi diversitatea lui de semnificaţii în lirica lui I. Vatamanu. 


Poetul este receptiv la problemele majore ale existenței umane: viata si 
moartea, rostul vieții pe pământ, legătura dintre trecut, prezent si vii- 
tor etc. Valorificarea simbolică a acestor motive mediază si potenteaza 
sinteza artistică. Un exemplu elocvent în cazul dat este poezia Lăstari 
în amurg, al cărei mesaj se edifică pe trei simboluri: amurgul, vita-de-vie, 
lăstarii. Amurgul sugerează sfârșitul care se apropie. Vita-de-vie — sim- 
bol al sufletului poetului — își revarsă seva în venele lăstarilor care, la 
rândul lor, simbolizează urmașii, generaţiile viitoare: „Pe-amurg lăstari 
de vita de vie / Se catara-n focul ros — / Nu e viata mai vie, / Nici sori 
mai frumoși... / Ma bucur într-un cântec de slavă. / Sufletul e o vita de 
vie. / Pe tinerii mlăzi de dumbravă / Scriu această poezie. / Şi inima-n 
seve tresare, / Şi bate-n ea un pământ, / Si urcă pe-amurguri lăstarii, / 
Iar focul prin ei coborând... Seva si focul pe care le revarsă „butucii 
incarcati de amurguri” reprezintă întreg tezaurul acumulat, precum și 
experienţa de viață pe care generaţiile actuale le transmit posterității. 


Ideea că totul reapare din ceea ce se sfârşeşte o aflăm și în poeziile 
Flăcări de primăvară şi Răsărit şi amurg. Datorită sintezei simbolice a 
termenilor rămășiți ale iernii, fum, răsărit, amurg reflexivitatea capătă 
aici profunzime filosofică. Legitatile vieții şi morţii urmează o traiec- 
torie sferică, adică se transformă una în alta sau renasc una din alta, 

amintind de consacratele versuri eminesciene „căci toţi se nasc spre a 
muri şi mor spre a se naște.... Existența umană se desfășoară în limitele 
a două hotare, răsărit și amurg, şi-i atât de scurtă, încât abia-i putem 
pricepe rostul. 


Ion Vatamanu atribuie semnificaţii simbolice specifice si altor arheti- 
puri precum apa, simbol al vieţii care curge fără încetare, pasărea, ex- 
presie a tot ce are mai sfânt si mai drag poetul în această viata, ploaia 
care se încarcă la el de sugestii proaspete, pământul ca matrice univer- 
sală, cântecul ca simbol al vieţii umane, nu însă a unei vieți insipide, ci a 
uneia trăite plenar, cu sens, a unei vieți în care ţi-ai ştiut rostul împlinit. 


Simbol reprezentativ pentru creaţia lirică vatamaniană este frunza, că- 
ruia poetul îi dedică un întreg ciclu de versuri, intitulat „De ziua frun- 
zei” (1977). Această plachetă dezvăluie concepția autorului asupra 
cercului dialectic al vremii, constând din înfrunzire şi vestezire, naştere 
şi moarte. Cuvântul frunză, reluat obsesiv, este suprasaturat de semni- 
ficatii simbolice. Ca si frunza, capabilă „să tot nască vieți din moarte”, 
viata omului urmează legitatile continuității, ale regenerării. În Marea 
noastră Trecere suntem aceiași și mereu alţii: „Se renasc frunzele, / Un 
nou început în aceeași continuare/... - Dar tu cine esti? — / Frunza 
te-ntreabă. / Dar tu cine eşti? / Un nou început în aceeaşi continu- 
are? / Şi poate-ai mai fost, / Poate vei fi..? ” (Continuare cu frunze). 
Existența umană decurge pe fundalul unei teseri a firului vieții cu cel al 
morţii: „Pânză de frunze, tesere, tesere, / Fir de moarte, fir de înviere...” 
(Panza de frunze si indesitele ape). Impresioneaza simbolistica cuvântu- 
lui frunză şi în poemul La casa de frunze, care trădează viziunea morţii 
ca integrare in Natură: ,...lar noi soseam acasă / La casa de frunze: / 
Pragul - frunze, / Geamul - frunze, / Vecine - rădăcini / ...Sositi la 
casa de frunze, / Sositi pur şi simplu acasă, / La casa vieţii întregi, / În 
pieptul iubitului nostru pământ”. 


Așadar, explorând îndrăzneţ si original o categorie de simboluri, Ion 
Vatamanu le investeste cu semnificaţii proaspete, cu un conţinut de mare 
vigoare artistică. Trebuie să menționăm că evidenţierea valorii simbo- 
lice a unor termeni este obținută prin interacțiunea permanentă dintre 
cuvânt și context, dar si prin diverse mijloace lingvistice. O aplecare mai 
atentă asupra poeziei vatamaniene ne-a permis să stabilim și mijloacele 
de simbolizare la care recurge poetul în scopul reliefării valentelor sim- 

bolice ale unor termeni. Constatăm că poetul utilizează frecvent articolul 
hotărât, pentru a evidenția si individualiza substantivele, atribuindu-le, 
când găseşte de cuviință, un caracter de unicitate. Astfel, pe cale grama- 
ticală sunt puse în lumina conotatiile termenului-simbol, obţinute prin 
relationarea cuvântului cu contextul. De exemplu: „Cădea frunza şi că- 
dea, / Şi tot omul suferea... / Cădea frunza si cădea” (Vesnicia frunzei); 
„C-aşa se trece sângele și lutul / La orizontul prelungirii tale, / Ca apa 
care-și uită începutul, / Curgând mereu cu valurile sale” (A fi cinstit). 
Substantivele subliniate (apa, frunza) sunt articulate hotărât. Dacă am 
încerca să le substituim cu aceleași substantive, dar însoţite de articolul 
nehotărât (o frunză, o apă), am constata că sensul textului /textelor nu se 
schimbă, se diminuează însă potenţialul sugestiv al termenilor-simbol. 
În ambele contexte articolul hotărât relevă faptul că este vorba de o anu- 
mită frunză şi o anumită apă si, poate, de o unică frunză şi o unică apă. 
Unicitatea, în concepția noastră, se asociază proprietăţii frunzei şi apei 
de a renaste mereu, de a se perpetua. Anume din această asociere rezultă 
semnificaţia simbolică specială: dialectica vieţii umane, parcurgând și ea 
acelaşi traseu ciclic: moarte — naştere / renaştere. 


În alte cazuri, prezenţa articolului nehotărât accentuează nedetermina- 
rea deja conținută în sensul unor cuvinte, facilitând, astfel, reliefarea 
sensului simbolic: „Un cântec de copilărie, / Un cântec cu miei, / cu 
fluturi şi vise... / Un cântec cu părinţi şi bunei... / Un cântec iubitei / 
un cântec cu foc, / cu lacrimi și nesomn... / Un cântec fără de părinţi... / 
Un cântec mie, / Un cântec al sufletului, / al vieţii, al morţii..” (Un cân- 
tec cât viata). Substantivul un cântec este, în contextul dat, fără vreo 
precizare. Dacă ar fi fost cântecul, ştiam că e vorba de un cântec anume, 
unul concret. Articolul nehotărât sugerează aici că e vorba de un cântec 
care nu poate fi determinat exact, deoarece se află în afara unor astfel 
de determinări. Termenul un cântec devine astfel simbolul cântecului 
vieţii, care, în diferite etape ale existenţei, este diferit. Există un cântec 
al copilăriei, „cu miei, cu fluturi si vise”, dar şi „cu şerpi si urzici”. Desi 
plină de seninătate, copilăria are si ea necazurile ei. Există un cântec al 
tinereţii, însă altul decât cel al copilăriei, un cântec cu toate bucuriile si 
durerile care încap într-o viata de om. Necunoscut rămâne a fi si cân- 
tecul morții. Acesta e diferit de celelalte cântece, e „un cântec singur”. 
Articolul nehotărât sporește deci nedeterminarea, înlesnind recepta- 
rea acestor conținuturi. 

Timpul si modul verbului contribuie, de asemenea, in mod direct sau 
indirect, la reliefarea semnificatiilor simbolice ale unui termen-sim- 
bol. Poezia Artă si destin îşi structurează mesajul pe recurenta verbului 
la indicativ, trecut, imperfect, ultimul exprimând, cum bine se ştie, o 
acțiune trecută, neterminată până la momentul vorbirii: „Juca poetul 
vazduhul şi focul, / Juca poetul apa si ninsoarea, / Juca si viata lui, juca 
în ea norocul, / Cum joacă printre ceruri înserarea. / Juca poetul su- 
fletul fierbinte, / Juca poetul munţii si tăcerea,... / Juca poetul rana lui 
deschisă, / Juca poetul drama si iubirea... Dată fiind menirea poetului 
de a sluji artei pe tot parcursul vieţii, destinul lui se identifica cu actul 
de creaţie care se transformă într-o joacă, o joacă interminabilă (inter- 
minabil sugerat de imperfect). 


Un rol nu mai putin important in evidentiera si sporirea semnificati- 
ilor simbolice ale poeziei lui I. Vatamanu ii revine repetitiei termeni- 
lor sau sintagmelor intregi care contin termenul-simbol. De exemplu: 
„Înconjuraţi de iarbă, la mijloc de șes, / Ca-n marea verde, două pânze 
albe, / Săltând uşor pe vânt şi ape, / Treceam ingandurati (...) / vor- 
beam de noi, / De două pânze albe, care fără urme / Se pierd pe-ntinsul 
verde / Si cale înapoi nu au. / ... De fapt, vorbeam de noi, / De două 
pânze, lopătând / În marea verde-a ierbilor din jur..” (Înfruntând nesfâr- 
situl)” sau „Cădea frunza si cădea, / Şi tot omul suferea, / Omul verde, 
omul vested... / Cădea frunza și cădea, / La picioare si la crestet... / ... 
Cădea frunza si cădea, / Toata-n noapte lumina...” (Vesnicia frunzei). 


Alt procedeu de simbolizare utilizat de lon Vatamanu este enumerarea, 
definit de Sorin Alexandrescu ca unul „prin care se sugerează fie ima- 
gini si metafore simbolice, pentru a obține intensificarea lor, fie ima- 
gini si metafore nonsimbolice, dar subordonate simbolurilor. În acest 
al doilea caz, enumerarea are scopul de a degaja simbolurile dintr-un 
ansamblu coerent de obiecte. Corelate sau nu în realitate, aceste obiec- 
te intră, prin enumerare, într-o serie poetică unică, care degajă simbo- 
luri, prin raporturile implicite care se nasc între termeni” [$, p. 351]. 
Edificatoare în acest sens este poezia Flăcări de primăvară: „În foc se 
topeau rămășiți ale iernii — / Frunze și crengi, şi ierburi uscate, / Un abur 
cetos, / Si fulgi de zăpadă — / Se topeau rămășiţi ale iernii. / Un fum 
se urca / departe spre nori, / Şi-l tot urmăream - / Izvora din aceste 
ramasiti neînsemnate... / Din cele ce mor e vie o parte, / De flăcări 

precum un foc se desparte... ” Obiectele enumerate — „frunze și crengi, 
și ierburi uscate”, „un abur cetos’, „și fulgi de zăpadă” — sunt fragmente 
obținute prin subdivizarea termenului general „rămăşiți”. Focul sim- 
bolizează fenomenul morţii care arde tot, lăsând doar o dâră de fum, 
o urmă vie, neînsemnată a acelor care au fost si s-au întâmplat sau un 
germene din care vor renaște toate. Şi vor renaște neapărat, deoarece 
moartea si nașterea se produc concomitent: flăcările sunt ale unui foc 
de primăvară, aceasta din urmă simbolizând, dintotdeauna, regenera- 
rea, eterna înverzire. Fiecare termen din serie, luat separat, nu poate 
deveni un simbol, întrucât contextul nu-şi concentrează sensul asupra 
lui. Conotatia simbolică rezultă tocmai din unitatea lor textuală, astfel 
că „frunzele, crengile, ierburile uscate, aburul cetos și fulgii de zăpadă” 
reprezintă acele ramasiti care se sting, mor, dar din care o parte rămâne 
vie, pentru a se perpetua. 


În concluzie, simbolul în lirica lui Ion Vatamanu denotă coerenţă si 
transparenţă semantică, provenite din relația echilibrată dintre terme- 
nii-simbol şi context. Această relație e determinată de diversele mij- 
loace lingvistice (morfologice, lexicale, sintactice) de simbolizare, pe 
care poetul le utilizează pentru a facilita decodarea mesajului ideatico- 
estetic, astfel încât semnificaţiile simbolurilor implicite se nuanteaza 
si se imbogatesc ca urmare a interactionarii lor cu contextul. Datorită 
polivalentei simbolului, sugestivitatii și a modului de gândire asociativ 
al poetului, lirica lui Ion Vatamanu se distinge prin originalitate și ui- 
mitoarea-i forță de impresionare. 

Dumitru APETRI 
Logodit cu proza vietii 
prin publicistica si eseu 


Încă in timpul vieţii lui Ion Vatamanu (1937- 
1993), scriitorul loan Mânăscurtă i-a dedicat ese- 
ul Iubirea de tine, în care nota: „Eu, când il văd, ma 
gândesc la Albatrosul lui Charles Baudelaire. Mă 
mai gândesc și la alte păsări. Dar tot mari” [1, p. 
f, "| à 140]. Într-adevăr, atât in domeniul poeziei, cât si 
1 , în publicistică şi eseistică, Ion Vatamanu s-aimpus 
D. A. — critic și istoric literar. ca o personalitate de primă mărime. În arta poe- 
Studii: Universitatea de Stat „x Siar ea aa 33 De 
: ie tică se numără printre poeții reformatori ai ver- 
din Cernăuţi (1967), doctor — , ai dian i 
în filologie (1974). Cercetător sificatiei, iar pe fagasul publicisticii și al eseului — 
ştiinţific coordonatorla ca explorator de subiecte de o importanță deose- 


Institutul de Filologie al ASM.  bită, autor cu o evidentă viziune poetică. 
Volume recente: Atitudini 
și opinii (2010), Cronici Scrierile sale publicistice si eseistice sunt concen- 
literare și culturale (2015), trate în cărțile Viaţa cuvântului (Editura Literatu- 
Amiezi răcoroase, beletristică ra Artistică, Chișinău, 1980, 200 p.) și în A vedea 
(2017). Membru al Uniunilor uae : . Bene Banc 
N ca _ cu inima (Editura Literatura Artistică, Chişinău, 
Scriitorilor din Moldova și ; 
din Romania, 1984, 224 p.). Ambele volume s-au bucurat, 
la aparitie si dupa, de aprecieri inalte. Unitatea 
editoriala din 1980 contine o prefata intitulata 
„Ochiul ager al cugetului”, semnată de cunoscutul 
poet si publicist Pavel Botu. Prefatatorul mentio- 
na ca autorul volumului , isi pune intrebari grave 


si cauta raspunsuri, abordeaza probleme diverse 
cu privire la ocrotirea monumentelor de cultura 
şi la moștenirea culturală in genere, probleme ale 
creaţiei in consonanti cu realitatea.” (p. 5). 


Cel de-al doilea volum dispune de un Cuvânt- 
înainte al autorului, care informează cititorul des- 

pre personajele reale ale scrierilor sale si despre virtuțile omenești dezvăluite 
(cinstea, onestitatea, sentimentul cetățenesc, cel patriotic), precum si despre 
unele probleme specifice: suflul pământului, cultura si forța cuvântului, con- 
ştiinţa artei, timpul ca măsură istorică şi social-politică a înfăptuirilor umane 
etc. Într-un cuvânt, e vorba despre preocupările literare si cetățenești ale scri- 
itorului. 


Importanţa, valoarea și modul de abordare ale problemelor în cărţile nomi- 
nalizate au atras atenția criticii și ştiinţei literare. Spre finele anilor '90, cerce- 
tătoarea literară Ana Bantoș, în articolul „Factorul cultură în scrierile lui Ion 
Vatamanu”, a dezvăluit pasiunea autorului pentru problemele de cultură [2], 
iar, la un mic interval de timp, criticul si istoricul literar lon Ciocanu s-a pro- 
nuntat asupra specificului eseisticii scriitorului comemorat actualmente [3]. 


Culegerile nominalizate, fiind tipărite în grafie chirilică, au avut un spaţiu de 
circulaţie restrâns. De aceea, ne bucură mult faptul că acest dezavantaj a fost 
depășit în 2008, când la București, în Colecţia „Scriitori români contempo- 
rani’, în volumul III de opere, i-au apărut eseurile sub titlul Zidire pe osul ființei 
[4]. E o ediţie alcătuită după schițele autorului, sub îngrijirea soției regreta- 
tului scriitor — Elena Curicheru-Vatamanu — si apărută sub egida Asociaţiei 
culturale „Pro Basarabia si Bucovina” 


Am pomenit mai sus că o temă predilectă a autorului a fost cultura si forța 
cuvântului. Retinem din eseul Sarea pământului — cuvântul un alineat con- 
cludent: „Cuvântul are nevoie de vecini, adică de context. Ca și omul, co- 
municând cu vecinii săi, cuvântul se cuprinde de lăstarii gândirii, devine un 
organism viu, care se alarmează sau se potoleste, visează în sunete sau devine 
abrupt, ca un mal priporos, de pe care copiii sar cât mai adânc în valuri” (p. 5). 


Explorand cu măiestrie potentele cuvântului, scriitorul s-a expus asupra 
diverselor aspecte ale vieţii noastre culturale si sociale, i-a oferit cititorului 
portrete şi destine ale unor oameni harnici (agricultori, învățători, medici 
etc.) — trăitori din diferite localități. 


În tratatul său O istorie deschisă a literaturii române din Basarabia, academici- 
anul Mihai Cimpoi constata: „Ca orice poet basarabeano-bucovinean, lon 
Vatamanu este modelat de matricea stilistică a satului în care s-a născut — 
blagian — vesnicia. Sentimentul plaiului, care apare ca «o grădină aleasă», 
generează o sinteză a liricului și epicului, a baladescului și imnicului, a reacției 
publicistice imediate și a reflectiei sentimentalo-existentiale” [ 5, p. 201]. 

Cu siguranta, sentimentul plaiului este unul dominant in publicistica si ese- 
istica omagiatului. Poposind in oricare dintre localitățile republicii (Cras- 
naseni, Sărata-Galbenă, Corjeuti etc.), scriitorul evoca specificul peisajului, 
grijile şi aspiraţiile localnicilor, îndemna lumea, mai ales pe generaţia tânără, 
spre acumulare de cunoștințe, ca cea mai prețioasă zestre, făcea constatări 
dintre cele mai memorabile. Transcriem doar câteva, la întâmplare: „Pămân- 
tul Moldovei, dăruindu-se pe deplin în rod, ne cere dragostea”; „Să trăieşti cu 
destinul pământului, numele căruia îl porți”; „Țăranul e galben la fata, daca 
nu e ploaie la timp”; „Mă adresez tie, tineret din Corjeuti, [...] sprijin al inimii 
tale e pământul de baştină”. 

Retinem si câteva constatări din eseurile dedicate problemelor de literatură si 
artă: „Mihail Eminescu întâiul avea să întoarcă raza Luceafărului spre mamă, 
ca să lase în inima poeţilor dintotdeauna durerea și unitatea scumpului chip”; 
„Grigore Vieru a adunat din poezia contemporană, ca să ne convingă şi pe 
noi cănu-i ușor să stai alături de folclor, alături de Eminescu”; „Mihai Cimpoi 
pune în discuţie sugestiile-cheie, muncind înlăuntrul poeticii lui Eminescu’ 


Aristotel, cel mai de seamă filosofal Greciei Antice, susținea că reprezentarea 
artistică a istoriei este mai științifică și mai serioasă decât istoriografia exactă. 
Anume de acest adevăr s-a condus scriitorul Ion Vatamanu când şi-a scris 
paginile de publicistică si eseistică. Expresia plastică si suculentă, care-i do- 
mină textele, i-a ușurat calea spre cititorul de masă — eternă aspirație a tuturor 
scriitorilor. 


Încă în tinereţea timpurie, lon Vatamanu s-a logodit cu poezia, dar, cu trece- 
rea anilor, a îmbrățișat cu deosebită pasiune publicistica, mai ales eseistica, 
obținând și pe acest fagas succese remarcabile. 

1. Concomitent cu globalizarea se anunță 
„sfârşitul statului-natiune’, fluxurile migra- 
torii au devenit tot mai mari, „fragmente- 
le culturale” se interpenetrează odată cu 
înmulțirea sateliților artificiali ai Pământului, 
cu înmulțirea posturilor de televiziune si cu 
invazia internetului, „problema democraţiei” 
nu se mai pune în aceiași termeni ca pe timpul 
„războiului rece”, este alimentat cotidian gus- 
tul pentru scandal (dar nu sunt denuntate si 
pericolele promisiunilor desarte, ale corupți- 
ei, ale lipsei de responsabilitate, şi nu multi se 
arată deranjati de manifestările de parazitism, 
de prădarea resurselor, de depersonalizare, de 
involutia culturală...). Parti din mass-media 
dau lucrurilor lumii față tristă şi caută să ne 
deprindă cu ea... 


Sociologul nu este exterior realității sociale pe 
care o studiază, face parte din această realita- 
te, dar atunci când o descrie, o explică, o face 
inteligibilă caută să se bazeze pe un control 
riguros al conceptelor, propozitiilor, teorii- 
lor, precizându-și opţiunile (ontologice, gno- 
seologice, metodologice, epistemologice), 
asumându-și responsabilitatea acestor opti- 
uni. Sociologia nu este o mașinărie de fabricat 
certitudini. Ea vizează cunoaşterea realității 
socioumane prin cercetare, iar explicaţiile ei 
diferă de cele oferite de bunul simţ, de mituri, 
de imaginarul social, aşa cum diferă de ideo- 

logia care pune spontan în formă fapte scăldate în imagini înșelătoare. 
Adevărul cunoaşterii pe care o realizează sociologul rămâne de aceea 
o exigenta, un ideal. Teoriile sale nu pot fi niciodată și definitiv confir- 
mate. Cele care nu se supun controlului experimental (dar pretind că 
au răspuns la toate întrebările) sunt nestiintifice. 


2. După mai multe cărți de referință pe tema modernitatii', Constantin 
Schifirnet vine cu volumul Modernitatea tendențială. Reflecţii despre 
evoluția modernă a societății, la Editura Tritonic, în 2016. O premisă 
a autorului este aceea că modernitatea a apărut în Occident, pe du- 
rata a sute de ani, nu ca proiect impus sau adoptat „de azi pe mâine”. 
Marx, Durkheim, Weber s. a. au elaborat modele explicative, compre- 
hensive ale acestei evoluții, din care se poate reține că modernitatea 
este „un ansamblu de caracteristici? care definesc societățile moderne 
şi le diferențiază de formațiunile vechi” (Modernitatea..., p. 21), fiind 
rezultatul Renaşterii, Iluminismului, Reformei, Revoluției industriale. 
„Clasele de mijloc” au impulsionat în Vest dezvoltarea modernă. Din 
Europa apuseană, modernitatea (cu cetățenia, societatea civilă, sfera 
publică, egalitatea în fața legii, drepturile omului, distincția public- 
privat, cu ideile de democrație, suveranitate populară, justiție soci- 
ală, subiect, raționalitate științifică etc.) „a iradiat către periferie”, s-a 
răspândit ca tendentialitate. Evoluția societăților lumii a fost marcată, 
mai mult sau mai puțin, de influența sa directă și indirectă. Lumea s-a 
împărțit în tari moderne si tari nemoderne. Nicio societate nu devine 
modernă doar prin simpla reproducere instituțională și politică a prin- 
cipiilor modernităţii europene’. Progresul tehnologic, forțele econo- 
mice și politice moderne pot contribui la expansiunea țărilor cu mo- 
dernitate structurată, ca si creştinismul“. Modernitatea poate produce 
schimbări si în „societăţile în curs de modernizare” prin introducerea 
unor forme de organizare economică și politică moderne. 


3. Modernitatea tendentiald este predominant politică acolo unde dezvol- 
tarea societăţii nu cuprinde ansamblul domeniilor ei. Modernizarea este 
o cale către modernitate. Teoria modernizării” consideră dezvoltarea eco- 
nomică capabilă să schimbe societatea într-o direcție predictibilă, dar 


EEE PT ROMIÂINIĂ 


trebuie avuti în vedere multi alti factori, precum raționalitatea, respon- 
sabilitatea, toleranța, încrederea, participarea locuitorilor. Modernitatea 
este efect al aculturatiei globale, dar în fapt e schimbare locală adaptativa. 
Modernitatea nonoccidentala este evaluată prin modernitatea Vestului 
Europei, spune C. Schifirnet, dar acolo modernizarea a fost proces is- 
toric îndelungat de construcţie instituțională și de activitate în spațiul 
public, proces asumat de principalii actori ai societăţii. Modernizarea 
nu se reduce la punerea în practică a unor decizii ale instituţiilor, fără 
legătură cu resursele și trebuintele reale ale societăţii și membrilor săi. 
Modernizarea si modernitatea sunt legate de industrializare care a creat 
decalaje de dezvoltare între țările bogate si puternice din emisfera nor- 
dică şi țările sărace din emisfera sudică“. „Efectul de demonstraţie” pe 
care țările modernizate timpuriu l-au avut asupra țărilor întârziate, mai în- 
tâi a intensificat aspiraţiile acestora, pentru ca apoi să le exacerbeze frus- 
trările” (Modernitatea..., p. 25). O tara poate avea tot felul de instituții 
politice moderne, dar poate rămâne înapoiată în privința modernizării 
economice și sociale. Modernizarea generează modernitate în măsura în 
care induce transformări profunde în toate componentele societății, în 
gândirea şi comportamentele indivizilor. 


4. Dezvoltarea, instituţiile moderne au creat oportunități oamenilor să 
se bucure de siguranţă, să-și satisfacă necesităţi sociale și individuale, 
dar modernitatea are si „o parte întunecată”. Dacă în „lumea premo- 
dernă” oamenii aveau sentimentul apartenenţei la un spațiu concret, in 
perioada modernă se produce o ,distantare spatio-temporala’, se „glo- 
balizează riscurile” datorită inmultirii mediilor sociale cu risc de exclu- 
dere sporit etc. „Modernitatea a devenit problematică în chiar spaţiul 
în care a apărut, în Occident”, spune autorul, iar modernizarea moder- 
nitatii este procesul normal de punere în discuţie a propriilor princi- 
pii şi norme. Constantin Schifirnet susţine că „tendința dominantă a 
modernităţii occidentale este acum tranziţia la modernitatea reflexivă” — 
modernitatea care acționează asupra ei însăși. 


5. Zygmunt Bauman vorbește de intensificarea sentimentului incerti- 
tudinii în societatea actuală, în care soliditatea lucrurilor şi a liantului 

sociouman este amenințată. A fost o iluzie că „starea de perfecțiune” 
ar putea fi atinsă într-o „societate mai buna’. Modernitatea organizată 
s-a distins printr-un grad important de stabilitate și certitudine fiind- 
că instituţiile consolidate au dat coerenţă statului-natiune, accentuând 
“a: v . . . PE TEEL] . 

poziția centrală a acestuia ca „recipient al modernităţii. Eliberarea 
inițiativei individuale de constrângerile familiei, ale comunității, de 
nenumăratele obligaţii morale au făcut modernitatea lichidă. 


6. În volumul pe care-l prezentăm, autorul amintește și de moderni- 
tati multiple, traiectorii multiple ale modernităţii, modernitati succesive. 
„Alături de modernitatea europeană clasică ființează astăzi modernita- 
tea est-europeană, modernitatea latino-americană, modernitatea asiati- 
că, modernitatea islamică, modernitatea africană etc” (Modernitatea..., 
p. 65). Evoluţia istorică si cotidiană a respins omogenizarea, tendința 
hegemonică a programului occidental si a accentuat „tendința gene- 
rală” de diferenţiere. „Modernitatea nu este exclusiv occidentală, de- 
oarece procesele sale fundamentale pot fi regăsite în toate societățile” 
(Modernitatea..., p. 67). Modernitatile sunt parte dintr-o modernitate 
initial europeană, dar „modernitatea mondială” poate prezenta dife- 
rente datorită ritmului particular de modernizare al fiecărei societăți. 


De exemplu, evoluţia țărilor din Asia a fost si este determinată de 
particularități istorice, culturale si geopolitice ale unui model propriu 
de dezvoltare (amestec de elemente tradiționale, mosteniri coloniale si 
efort intern de adaptare la schimbare). „Asiaticii atribuie dezvoltarea 
lor economică nu atât importului de cultură occidentală, cât propriei 
culturi moderne. Nu puţine sunt studiile care susțin teza că baza isto- 
rică şi culturală pentru transformările moderne din Asia de Est este în 
confucianism”” (Modernitatea..., p. 69). Japonia nu a fost colonizată, 
nu a experimentat trecerea completa de la o societate tradițională la 
societatea modernă, a evitat construirea precipitată a unui sistem insti- 
tutional identic cu cel din Occident, dar elitele japoneze nu s-au opus 
influenţei principiilor occidentale ale modernităţii. Pentru descrierea 
evoluţiei moderne a Coreei de Sud se foloseşte expresia modernitate 
comprimată:. În societatea indiană, dezvoltarea economică nu a fost 
însoțită de schimbări semnificative de atitudine şi comportament in 
rândul populaţiei”. Clasa de mijloc a profitat de progresele economi- 

ce, s-a lăsat dominată de consumerism si de stilul de viata occidental, 
dar cei ,vestintoxicati” nu sunt occidentalizati în adevăratul sens al cu- 
vântului. Ei se folosesc de privilegii, de accesul la bogăţie şi putere ca 
să-și marcheze distanţa socială fata de restul populației”! (de aceea, in 
India modernitatea este un proiect neterminat, chiar o modernitate gre- 
şită caracterizată de ambiguitati, constraste, contradicții, paradoxuri). 
Nici istoria Chinei nu poate fi inteleasa prin paradigma modernitatii 
europene. In China, ,regimul comunist a protejat propriul spatiu 
de actiune si a decis cand, unde si cum sa adopte ideile occidentale” 
(Modernitatea..., p. 81). Statul chinez a admis multe dintre principiile 
de baza ale capitalismului, dar in timp ce economia nationala s-a in- 
scris in competitia internationala, s-a mentinut protectia asupra sec- 
toarelor cheie, asupra industriilor incipiente. America Latina este un 
„mausoleu de modernităţi”!!. Aici dezvoltarea si subdezvoltarea sunt 
produsele relatiilor centru-periferie in ,sistemul capitalismului mon- 
dial”. Penetrarea valorilor, a ideilor „de la centru spre periferie” nu a 
produs dezvoltare, deci „este ipotetică necesitatea parcurgerii acelorași 
etape prin care au trecut societățile occidentale” (a căror experiență 
nu poate fi repetată). Spania si Portugalia au pus temelia sistemului 
modern în America Latină, dar rămân caracteristice aici clientelis- 
mul, traditionalismul, societatea civilă slabă”, autoritarismul, rasis- 
mul mascat, excluderea provocată de economia informală, fragilitatea 
instituţiilor politice si ordinea instituțională în permanent pericol. 
America Latină a încercat să copieze modele instituționale nord-ame- 
ricane sau europene, iar modernitatea ei nu este nici pur endogenă, 
nici impusă în întregime din afară. 


7. Multe societăţi actuale cunosc modernitatea tendentiala ca speranță 
şi țel. Se produc schimbări în anumite straturi ale societăţii, prin institu- 
tii, de către o minoritate educată în spiritul modernităţii. Multe dintre 
societăţile nonoccidentale sunt în trecere de la modernitatea industri- 
ală la cea postindustrială, de la premodern la modern. „Modernizarea 
produce sau ar trebui să producă dezintegrarea societăţilor traditiona- 
le — ceea ce s-a întâmplat în spaţiul occidental — dar nu cu aceeași ra- 
dicalitate si profunzime (...). Acţiunile concrete de modernizare s-au 
realizat în unele, din diferite cauze, prin adoptarea legilor si imitarea 

instituţiilor occidentale, în lipsa unui proiect de cunoaștere şi evalua- 
re critică a situațiilor specifice” (Modernitatea..., p. 94). Caracteristice 
modernităţii tendentiale sunt decalajele de dezvoltare între zone isto- 
rice ale unei societăţi, dar si în interiorul aceleiaşi zone, între oraş și sat, 
între oraşele mari si oraşele mici. Nu se poate spune că forte exterioare 
au constrâns popoare sau grupuri sociale să intre în modernitate, însă 
aceasta s-a făcut în condiţii care au determinat rezistenţa la moderni- 
zare şi modernitate. Există o modernitate indigenă, rezistentă la mo- 
dernitatea globalizată. „Impunerea din exterior sau din interior a unui 
standard universal de modernitate — cel occidental — va continua să 
nască rezistență din partea culturilor locale. Singura modalitate de a 
adera la modernitate este calea proprie, cea care a fost trasată de religia, 
istoria și civilizația lor”, spune autorul (Modernitatea..., p. 108). 


8. „Modernitatea tendentiala se produce ca schimbare de sus în jos, 
de la minoritatea educată în spiritul modernităţii si orientată spre 
transformări moderne, către o majoritate indiferentă sau ostilă schim- 
bării” (Modernitatea..., p. 122). Acum mai bine de o sută de ani, și 
C. Leonardescu (primul profesor de sociologie la Universitatea din 
Iasi) spunea că politicienii români, „prin mijloace artificiale, servindu- 
se de niște forme abstracte constituționale, voiau a concentra întreaga 
conștiință socială in simtirea si gândirea lor individuală”? Or, inteligența 
şi simtirea neamului nostru „are mai multă valoare decât aprecierile lor 
subiective”! . În acelaşi timp însă, trebuie să admitem că un popor există 
în mod real doar dacă își dă seama de existența sa, dacă „îşi dă seama de 
întinderea teritoriului său, a limbii sale, a religiunii, în fine, a aspirațiilor 
sale”'5. Din păcate, nu toți oamenii sunt conştienţi de „eul lor social’, cei 
mai multi au „instincte sociale” „În spaţiul nonoccidental oamenii sunt 
modelati de propria lor istorie si lume socială care continua să perpetu- 
eze mentalități şi conduite ce nu sunt compatibile cu tipul de cultură al 
modernităţii occidentale”, spune C. Schifirnet (Modernitatea..., p. 131). 
„Clasele conducătoare” au fost preocupate mai mult de recuperarea unor 
decalaje fata de tari moderne decât de gândirea și aplicarea unor direcţii 
de dezvoltare modernă plecând de la fondul intern. Elitele sunt cosmo- 
polite, cetățenii sunt ai locului. Spaţiul puterii si al bogăției se proiectează 
în lume, dar viata şi experiența maselor se inradacineaza în locuri, într-o 

cultură, într-o istorie. „La noi — spune C. Schifirnet — modelul cultural 
tradițional furnizează actorilor sociali repere axiologice mult mai puter- 
nice decât ordinea de drept şi ideologia democratică modernă. Deși în 
discursul lor ştiinţific şi cultural elitele româneşti aderă la modernitate, 
ele reușesc cu greu să dea soluţii pentru o dezvoltare modernă a întregii 
societăți” (...). Modernitatea devine dominantă si este susținută de că- 
tre toate categoriile sociale numai dacă practicile cotidiene nu le obligă 
să aleagă între valorile tradiționale si valorile moderne (Modernitatea..., 
p. 124-125). Organizarea societăţii pe principiile pieţei libere şi a statului 
de drept nu a adus de la sine o organizare socială de tip modern, cu o gu- 
vernare transparentă si impartiala, cu o administraţie publică imperso- 
nală și orientată spre binele comun, cu o societate civilă consistentă și un 
spaţiu public dominat de un dialog direct între principalii actori sociali. 
A rezultat un sistem social care nu este comunism, dar nici capitalism cu 
economie de piață nu este (Modernitatea..., p. 122). 


9. Spaţiul occidental a fost orientat spre universalitate, spaţiul nonocci- 
dental a fost dominat de localismul impus de imperiile care-şi disputau 
dominaţia asupra lui. Faţă de modernitatea occidentală orientată spre 
progres economic și social, emancipare, modernitatea spaţiului non- 
occidental a fost o cale de a conserva identitatea culturală, națională 
si religioasă în raport cu presiunile venite din exterior. Spre deosebire 
de societăţile cu modernitate bine structurată datorită fundamentului 
economic solid, productiv si eficient, „cele cu modernitate tendentiala 
par că nu sunt niciodată așezate, modernizările lor sunt mai totdeauna 
doar tendenţiale”. Modernitatea poate să pornească de la experiența di- 
recta a țărilor occidentale, dar calea de modernizare a unei tari depin- 
de de contextul său geopolitic. C. Schifirnet acordă o atenție deosebită 
modernizării ruralului, relaţiei dintre dezvoltarea modernă și țărănime. 
„Modernitatea occidentală a avut printre consecinţe si distrugerea clasei 
ţărăneşti” (Modernitatea..., p. 135). În Europa de Vest, industrializarea 
a transformat radical sectorul agricol, iar țăranul a devenit muncitor in- 
dustrial. Proporția forței de muncă ocupată în agricultură a scăzut con- 
stant. Agenti sociali din mediul urban au fost cei care au decis ce aspecte 
ale culturii țărănești sunt elemente ale culturii naționale... Dezvoltarea 
modernă a însemnat ,destaranizarea societăţii”, erodarea practicilor 

ţărăneşti şi a modului rural de viață, țăranii find considerați „obstacole 
în calea modernizării”. Dacă în Occident, statul naţional (întemeiat în 
secolele XVI-XVII, ca alternativă la localismul orașelor și al domeniilor 
feudale) a produs eficientizarea administrației publice, accelerarea dez- 
voltării economice, în societăţile cu modernitate tendentiala acesta nu a 
funcționat pe baza valorilor democraţiei moderne. Multe tari în curs de 
modernizare au ca obiectiv strategic „ajungerea din urmă a ţărilor dez- 
voltate”. În acest caz, ele trebuie să se raporteze la indicatori socioeco- 
nomici, fiindcă „ţările cu modernitate tendentiala au cunoscut, timp de 
sute de ani, subdezvoltarea și acumularea de decalaje” (Modernitatea..., p. 
149). În spaţiul nonoccidental, nu s-a dezvoltat nici „administraţia we- 
berienă” supusă statului de drept și controlului democratic, ci una auto- 
ritaristă şi clientelară, care folosește „pârghiile statului” pentru susținerea 
intereselor unor grupuri. 


10. Constantin Schifirnet încheie cartea cu câteva concluzii demne de 
reținut. Modernitatea a apărut într-o parte a lumii — Europa Occidentală -, 
dar a căpătat dimensiune universală, societățile fiind marcate, mai 
mult sau mai putin, de influența ei directă si indirectă. Societăţile non- 
occidentale s-au modernizat datorită presiunii modernităţii euro- 
pene, datorită contactului elitelor locale cu instituţii si culturi euro- 
pene. Nu există modernitate fără modernizare. Prezenţa sau absența 
tendinței de schimbare modernă tin de tradiţii, de cultura si princi- 
piile organizaționale, de intensitatea transformărilor din societate. 
Modernitatea, ca în Europa de Vest, nu este posibilă în alte zone, deoa- 
rece formele instituționale adoptate nu au aceleaşi contexte si condiţii 
economice şi nu pot funcţiona ca în Europa de Vest. Realitatea arată o 
creştere a decalajelor între marile economii ale lumii și „țările cu o eco- 
nomie periferică”. În plus, în acestea din urmă, „prin clientelismul unei 
bune parti din elitele conducătoare se preiau instituţii din societăți dez- 
voltate la care acestea au renunțat sau le-au transformat pentru că și-au 
dovedit ineficienta sau disfuncționalitatea..” (Modernitatea..., p. 162). 
În spaţiile extraoccidentale modernitatea este o tendinţă si nu o realita- 
te structurată, dar lumea de astăzi este tendential modernă. 

11. Închid cartea autorului român și încerc să gândesc critic asupra ei... 
Este adevărat, trebuie să acordăm atenție dimensiunii temporale a ac- 
tiunii sociale, dar tendinţa de a gândi devenirea societăților ca fiind o 
mișcare cu direcție perceptibilă mi se pare criticabila’®. Strangerea pe o 
singură linie a tuturor mișcărilor proprii societăților umane este unul 
dintre pericolele evolutionismului, spunea A. Giddens (ca si Raymond 
Boudon preocupat să restituie locul hazardului si dezordinii în social, 
sau Nietzche, care a vrut să redea locul discontinuului, eraticului, ete- 
rogenului, singularului, accidentalului, dispersiilor şi diferențelor”). 
Fiecare epocă s-a aflat la „răscrucea istoriei”. „Împrăștierea”, „dezorien- 
tarea” din epoca noastră se datorează (si) „trecerii” de la modernitate la 
postmodernitate. În „epoca Luminilor” s-a postulat „progresul conti- 
nuu” al cunoașterii, al ştiinţelor, „certitudinea emancipării umanității” 
prin ameliorarea condiţiilor materiale, prin transformarea climatului 
cultural, intelectual, educaţional, prin cucerirea libertăţilor politice. 
Aceste „postulate” au fost puse ulterior în discuţie (datorită războaielor 
sângeroase, „fenomenului concentrationar’,,lagarelor de exterminare” 
naziste sau comuniste...). Am rămas însă marcați de această „gândire 
clasică”, desi ar fi important să învăţăm să pricepem lumea pe care am 
construit-o cu ajutorul conceptelor, teoriilor care ne spun că grupuri- 
le, colectivitatile, comunităţile se fac, refac, desfac, prefac continuu și 
ele pot fi „citite”, „deslușite” prin „paradigme” multiple, prin „scheme 
polimorfe”. Cunoaşterea societăţii a fost dominată de „sociocentrism 
ideologic” — prelungire a unei îndelungate tradiții normativiste —, dar 
ar trebui să învăţăm să surprindem complexitatea postmodernă prin 
complexitate. A tine seama doar de „sisteme, „structuri, ,conditii’, 
„factori” fără a lua seama la oamenii-actori, este la fel de reductionist 
ca luarea în seamă doar a actorilor neglijând contextul, structurile, sis- 
temul. 


12. Autorul cărții Modernitatea tendentiala nu impartaseste acelaşi interes 

pentru actori si situaţia lor de membri care contează ai comunităților, de 

cetăţeni ai societăţilor, ca pentru structuri, sisteme si funcţii. Nu putem 

postula că acţiunea individuală este determinată doar de „ordinea univer- 

sală. Oamenii concreti pot alege să acţioneze după cum s-au socializat, 

dar si după ce-au făcut si ei din ei înşişi, nu numai familia, scoala, spațiul 
3 > rig oar dS > 5 

sociocultural național, internaţional etc. Dacă ne luăm după evoluţii recen- 
te, vedem că un om poate bulversa o societate, impunându-și obiective, 
interese, că alții pot opune rezistenţă structurilor, instituţiilor in care este 
membru. Postulările despre „determinarea absolută”, ca si cele despre ,li- 
bertatea absolută” sunt sterilizante pentru cunoașterea socialului. „Marile 
spirite creatoare ale umanității” au crezut mult timp în posibilitatea reunirii 
într-un „tot unitar” a cunoștințelor fundamentale despre societate'®. Dar 
aşa cum m-am străduit să relev într-un volum recent”, trăim într-o epoca 
de schimbări bruşte, de incertitudine persistentă, de rupturi, de „bifurca- 
tii’, în care faptele şi evenimentele se amestecă. Sociologia a urmărit me- 
reu regularitatile, cauzalitatile, structurile, procesele continue, respingând 
„evenimentele perturbatoare”. Durkheim a promovat evoluționismul tele- 
ologic — ideea unui sens determinat al evoluţiei — din dorinţa de a con- 
strui sociologia ca „fizică socială”. Mulţi dintre sociologii de după el s-au 
centrat pe analiza structurilor și a sistemelor în echilibru, pe schimbările 
graduale ce iau forma tendinţelor, multi s-au întrebat cum s-au transformat 
societăţile sub efectul capitalismului occidental. Dacă timp îndelungat au 
fost predominante concepţia teleologică și cea experimentală, în anii 1980 
au apărut sociologia istorică, economia politică a sistemului-lume etc. ca 
expresii ale declinului încrederii in „progres”, care s-a soldat cu eclipsarea 
teleologiei (fără ca aceasta să dispară cu totul). Acum e analizată „eroa- 
rea teleologică” „comisă” de Immanuel Wallerstein sau Charles Tilly”. 
„Originile” totalitarismului nu sunt cauzele ce-l produc, ci elemente ce-l 
pot cristaliza, spunea H. Arendt. În ele însele, elementele totalitarismului 
(antisemitism, declinul statului-natiune, expansiunea etc.) nu sunt totali- 
tare. Ele cristalizează — de exemplu, în condiţiile Republicii de la Weimar 
si ale venirii lui Hitler la putere, în 1933 — ceea ce putea deveni un sistem 
totalitar. Dar atunci nu era previzibil. Iluzia retrospectivă deceleaza a pos- 
teriori logici cauzale în care apare ca inevitabil ceea ce s-a produs. Prin 
simplul fapt că s-a produs, realitatea proiectează umbra sa în trecutul care 
pare să fi preexistat sub forma posibilului. Oamenii si societăţile lor nu sunt 
ca materia fizică. Contrar galaxiilor, planetelor sau particulelor elementa- 
re, oamenii au un cuvânt de spus, pot acţiona asupra structurilor în care 
trăiesc, gândesc, simt, acționează. Ei pot schimba structurile, sistemul. 
Evenimentele sunt „dependente de cărare” (adică ce s-a produs la un mo- 
ment dat afectează rezultate posibile ulterioare), dar această dependență 
nu implică faptul că structurile sociale nu se schimbă. Evenimentele pot 

schimba echilibrul forțelor. Aceasta nu implică faptul că societățile umane 
se schimbă în permanenţă, peste tot, că schimbările sociale se produc uşor, 
ori că ele nu prezintă nicio regularitate. În istorie sunt rupturi bruște dar și 
stabilitate, bifurcatiile se intretes cu continuitatile. Procesele sociale mari 
pot fi transformate de micile alterari produse de procesele sociale locale. 
ysocietatile’, „formațiunile sociale’, „sistemele sociale” etc. sunt configura- 
te si reconfigurate de actiunile, creativitatea si opiniile oamenilor. Fiecare 
om visează la o altă viata... Nu neapărat la „o lume mai bună si mai dreap- 
ta’, ci la una mai putin nedreaptă”. Indivizii au posibilitatea să influențeze 
structurile prin alegerile lor. Oamenii au fost îndemnați să privească spre 
trecut pentru a reinvia veleitati, dar pot privi spre viitor pentru a construi 
comunități dezvoltate durabil, spune O. Giarini”. De la o epocă în care am 
celebrat certitudinile, trăim într-una în care luăm seama și la incertitudini, 
şi la riscuri. Este important ca elitele, liderii, cetățenii să se aplece și asupra 
evenimentului, incertitudinii si riscurilor. Nu ştim dacă incertitudinile vie- 
tii de astăzi sunt mai mari decât cele de acum o sută sau o mie de ani, dar 
incertitudinile actuale sunt legate de colapsul prezumtiei culturale si filo- 
sofice care, de mai bine de două sute de ani, ne spune că sporirea abilitati- 
lor de „a stăpâni natura” aduce „raiul pe pământ”. Omul nu este atotstiutor, 
atotputernic, dar poate fi coparticipant la (re)constructia societății. Revin 
la Hannah Arendt care spune că evenimentul este ruptură în ordinea cau- 
zală, o singularitate nedeductibila din ceea ce precede, dar e „în ordinea lu- 
crurilor”. Un eveniment poate lumina propriul trecut, dar nu poate fi dedus 
din acel trecut. Nu cauzele elucidează evenimentul, ci evenimentul, odată 
produs, face să apară o inteligibilitate a trecutului. „Credinţa în cauzalitate 
este un mod de negare a libertăţii ființei umane”, spune H. Arendt”. Ne 
putem proiecta în viitor, privim de acolo prezentul si ni-l evaluăm și con- 
struim pornind de la alegerile noastre prezente. Comunismul a fost „fabri- 
că de consens” în numele „interesului general”, al „fericirii tuturor” În con- 
ditiile „pluralităţii lumilor”, oamenii pot să nu împărtășească toți aceeași 
idee despre „fericirea tuturor”, să nu fie toți de acord în privinţa a ceea ce 
este oficial „interesul general”. Michel Godet™ spune că aceia care pretind 
că prezic sau prevăd viitorul sunt inevitabil minciunoși, fiindcă viitorul nu 
e scris, prescris, ci construit. Din fericire pentru noi, spune el, fiindcă fără 
această incertitudine activitatea umană şi-ar pierde partea de libertate si 
semnificaţiile, iar oamenii şi-ar pierde speranţa unui viitor dorit. Viitorul 
trebuie construit, nu conceput doar ca o simplă continuare a trecutului. 

Note | ' Mass-media, modernitate tendentiald si europenizare în era 
internetului (2014), Filosofia românească în spațiul public. 
Modernitate şi europenizare (2012), Europenizarea societă- 
tii româneşti si mass-media (2011), Formele fără fond, un 
brand românesc (2007), Educaţia adulților în schimbare 
(1997), Civilizație modernă şi naţiune (1996) etc. 

? Economie capitalistă, organizare politică democratică, 
structură socială flexibilă întemeiată pe clase (în contrast 
cu economiile agrare feudale, care au avut forme autocra- 
tice de guvernare si o structură socială rigidă), comercia- 
lizarea si rationalizarea multor sfere ale vieţii, fragmenta- 
rea experienţei, accelerarea vieții de zi cu zi etc. 

3S. P. Huntington făcea o sinteză a caracteristicilor fundamenta- 
leale modernităţii occcidentale: Occidentul a moştenit mult din 
cultura şi civilizația anterioare (filosofia greacă, raționalismul, 
dreptul roman, limba latină etc.); este asociat cu catolicismul 
şi protestantismul; diferă de alte civilizații prin multitudinea de 
limbi vorbite, prin separarea bisericii de stat, prin statul de drept, 
constitutionalism, protecţia drepturilor omului (inclusiv a drep- 
tului de proprietate şi de acţiune contra exercitării arbitrare a pu- 
terii), prin pluralismul social și societatea civilă etc. 

‘In Estul Europei acţiunea bisericii creştine a fost limita- 
tă la supravieţuire sau la conservarea poziţiei în societăţi 
aflate între imperii, spune C. Schifirnet. 

$ Modernitate, tradiţie, difuziune, adaptare, dezvoltare, 
subdezvoltare, independenţă, dependenţă, centru-perife- 
rie, schimb inegal, industrializare, occidentalizare, reforme, 
dezvoltare durabilă, reformă structurală, forme fără fond. 

* Ronald Inglehart si Christian Welzel vin şi cu alte 
explicaţii: creşterea masei resurselor umane, diversifica- 
rea ocupationala, diferenţierea organizaţională, creşterea 
capacităţii statului şi extinderea activităţii sale, implica- 
re politică in masă, rationalizare şi secularizare (Ronald 
Inglehart, Christian Welzel ,,Modernization”, in Ritzer 
George (ed.) The Blackwell Encyclopedia of Sociology 
(2007). New York: Blackwell, p. 3073-3074. 

7 Valori confucianiste (autocultivarea, reglementarea 
vieţii de familie, politetea socială, educaţia morală, buna 
guvernare si pacea universală etc.) care au contribuit la 
ascensiunea industrială a Asiei de Est. 

8 Între 1960-1990, societatea coreeană a trecut prin ace- 
leași etape de modernizare (pe care societăţile occidentale 
le-au parcurs în mai multe secole) în timpul unor regimuri 
dictatoriale care au ţinut însă la etica responsabilitatii soci- 
ale si înțelegerea sensului umanist al vieții. 

°? Asocierea modernităţii cu un stil de viata legat de progrese- 
le tehnologice (cum ar fi deținerea de aparate de uz casnic si 
maşini, gadget-uri, efectuarea de călătorii în străinătate etc.) 
nu exprimă corect starea reală din India contemporană, vă- 
duvită, de fapt, de comportamente sau conduite moderne, 
spune C. Schifirnet citându-l pe Dipankar Gupta (2002) 
Mistaken Modernity: India between Worlds. New Delhi: 
Harper Collins. 

1 Idem, p.11 

1 Laurence Whitehead (2006) Latin America: A New In- 
terpretation. New York and London: Palgrave (Chapter I, 
Latin America as a „Mausoleum of Modernities”). 

2 Recrutarea funcționarilor publici, a profesorilor uni- 
versitari și a jurnaliştilor etc. se face prin intermediul 
reţelelor clientelare care arată lipsa unor canale normale 
de mobilitate socială si competitivitate. 

83 În “Constiinta socială. Studiu sociologic”, din volumul 
Omagiu lui Maiorescu, SOCEC, Bucureşti, 1900, p. 66. 

14 Idem, p. 67 

'S Ibidem, p. 68 

1€ Cauzalitatea nu poate fi redusă la o relaţie logică. O relaţie 
discretă între evenimente incită la gândirea relaţiilor între A 
şi B ca între cauză și efect. Această relaţie există dacă A este 
diferit de B şi direcția e dinspre A spre B. În cazul în care se 
constată o conexiune constantă între A şi B, poate fi constitu- 
it o relaţie de cauză-efect, care poate face legătura între două 
evenimente a căror repetare este mai întâi presupusă, apoi mă- 
surată și întrevăzută ca regularitate. Studiul cantitativ al unui 
asemenea raport poate duce la explicaţia A este cauza lui B. 

1 „Nietzche, la genealogie, l'histoire”, in Hommage a Jean 
Hyppolite, Paris, PUF, 1971 

18 În secolul al XIX-lea au dominat teoriile organiciste 
(A. Comte, A. Spencer, E. Durkheim gs. a.). Ca reacţie la 
„organicism” au apărut teoriile acţiunii sociale (M. Weber, 
G. A. Mead s. a.). În secolul nostru, ca reacţie la sistemis- 
mul structuralist-functionalist (T. Parsons, R. K. Merton 
ş.a.) au apărut fenomenologiile (A. Schutz, H. Garfinkel s.a.). 
2], Ionescu, Sociologii actuale, Editura Limes, Cluj, 2014. 
% Wallerstein a consacrat mai multe volume „sistemului- 
lume” modern. El s-a lăsat fascinat de descoperirea unor 
„legi generale”, cercetând fenomene locale, care ar putea 
acţiona și la nivelul sistemului-lume (deși a admis că si des- 
tinul comunităţilor locale poate fi înscris în cauze si efecte 
globale). Wallerstein a analizat elemente de istorie politi- 
că şi economică a Europei (de exemplu, istoria Poloniei, 

spunea el, trebuie evaluată prin poziția acestei țări în divi- 
ziunea muncii a sistemului-lume, Polonia fiind o societate 
periferică, dependentă de centru, dar și cum s-a făcut că 
Portugalia, tara mică si marginală, a fost punctul de ple- 
care al descoperitorilor lumii). El a analizat contingente, 
consecințe neașteptate, alegeri decisive etc., pe care le-a 
ordonat conform... „necesităţii istorice” a sistemului-lume. 
Numai că de-a lungul timpului au existat alte nenumărate 
posibilități de construcţie a sistemului-lume, posibilităţi 
care, în momentele respective, erau departe de a conduce 
spre emergenta „economiei capitaliste mondiale” actuale. 
%1 Marc-Henry Soulet, Changer de vie, devenir autre: essai 
de formalisation des processus engagés. În: Bifurcations. Les 
sciences sociales face aux ruptures et a l'événement, La De- 
couverte, Paris, 2010, p. 273-289. 

» O. Giarini, W. Stahel, Limitele certitudinii, Edimpress- 
Camro, Bucureşti, 1996. 

3 Apud: M. Bessin, C. Bidart, M. Grossetti (coord.), Bi- 
furcations..., p. 101. 

%4 Idem, p. 377. 


Rezumat | The premises of the author Constantin Schifirnet (which 
proposes the volume The Modern Tendency. Reflections 
on the modern evolution of the society, Tritonic Publi- 
shing House, 2016) are that modernity has appeared in 
the West for hundreds of years and is the result of Rena- 
issance, Enlightenment, Reformation, Industrial Revo- 
lution, The middle classes have propelled the modern 
development into the West and from there modernity (ci- 
tizenship, civil society, public sphere, equality before the 
law, human rights, the public-private distinction, demo- 
cracy, social justice, man as subject-matter, scientific ratio- 
nality) „irradiated to the periphery,” spread with tendenti- 
ality. No society becomes modern only through the mere 
institutional and political reproduction of the principles 
of the European modernity. Modernization generates mo- 
dernity inasmuch as it induces profound transformations 
in all the components of society, in the thinking and be- 
haviors of the individuals. The presence or absence of the 
trend of modern change are related to the traditions, the 
culture and the organizational principles, the intensity of 
the transformations in the society. Modernity, as in Wes- 
tern Europe, is not possible in other areas because the ad- 
opted institutional forms do not have the same economic 
contexts and conditions and can not function as there. 

Claudia PARTOLE 


Teodor BUZU - mesager al sublimului 
sau Cel care poartă o lume cu sine... 


C.P — scriitoare, ziaristă. 
Semnează volumele: Păsări 
suntem când ne naştem, 
Eu sunt, Şi la mare vine 
Dumnezeu, De la facerea 
lumii citire (poezie); O 
Clipă, Salba cu mărgele care 
plâng, Copilul din colivie 
(proză); Unde esti, Iren? 
(dramaturgie); Reculegere 
(cugetări); Îmblânzirea 
câinilor (jurnalul unei 
experienţe onirice); Viața 
unei nopți sau Totentanz 
(roman); Ultima amantă 
(nuvele); Bună dimineaţa, 
Dimineaţă; Domnișoara 
Cineluta, Trandafirul 
pustiului. Laureată a 
numeroase premii literare. 
Membru al Uniunii 
Scriitorilor din Republica 
Moldova şi al Uniunii 
Scriitorilor din România. 


Un alt Brancusi plecat de acasă - Teodor 
Buzu. Un alt copil al unui Neam frumos la su- 
flet, dar îmbolnăvit de paradoxuri a pornit în 
Lume. Porni, cred, din prea mare curiozitate, 
dar şi dragoste pentru sublim. Dar, poate, din 
putinul-mult har ce i s-a dat, n-ar fi încăput 
printre ai săi?! Vorba cântecului: „Mare-i lu- 
mea, eu nu-ncap.... 


Necunoscut fiind pe atunci aici, acasă, s-a 
aruncat timid, dar totodată temerar într-un 
necunoscut străin, devorator. „Mi-am dat sea- 
ma că trebuie să mă regăsesc într-o lume nouă 
şi nu pur și simplu, dar să si demonstrez că pot 
mult mai mult”, mi-a mărturisit Teodor Buzu. 
Asta e! Un artist care n-a prididit să-şi facă un 
nume de rezonanţă în spaţiul care l-a format, 
într-altul trebuie să renască, dar nu oricum. 
„Trebuie să fii foarte bun, mai bun decât cei- 
lalti, ca să ajungi remarcat...” 


Dar există o condiţie neimpusă de nimeni: 
atunci când eşti departe de ai tăi, începi şi 
mai mult să te gândești la ei, la cei de acasă, 
şi-i vezi ca într-un caleidoscop, le descoperi 
aura şi toate virtuțile cele bune, la un loc cu 
altele mai putin bune. Pentru că adevărat e: de 
aproape se văd ridurile, de departe sufletul! 


De câte ori a fost gata să revină? Ar fi devenit 
un învins! Conștient de acest fapt, imi imagi- 

nez, de fiecare dată a trasat o linie, improvizând o vamă, un hău imagi- 
nar peste care se trece doar dupa ce platesti mită pajurei, pajura fiind 
spiritul creator. 


Astfel a descoperit artistul (Buzu) singurătatea care nu sperie, ci inspi- 
ră, ademeneste în universul cromatic unde, ca si în muzică, graiul as- 
cuns vibrează, făcându-l, pe oricine cutează să pătrundă cu toată ființa, 
omniprezent. 


Ştiut lucru: oriunde ne-am duce, le purtăm cu noi pe toate. Iar povara 
devine insuportabilă când celui impovarat nu-i ajunge dragoste pentru 
a se exprima. Atunci îi e nespus de greu. Se poate pierde si nu l-ar salva 
decât revenirea în postură de fiu risipitor acasă. Ferice de artişti! Artiști 
ai scenei, ai cuvântului, artiştii plastici... 


În Cehia, in Tabor, unde s-a stabilit Teodor Buzu, și-a adus tot neamul, 
cu toate ale lor. Imaginar, fireşte. Abia când a realizat acest lucru, nu s-a 
mai simţit strain si, cel mai important, în acel moment a ieșit din anoni- 
mat. Dar n-a fost nici simplu, nici prea curând. Întâi a trezit curiozitate 
prin pânzele sale, apoi a fost acceptat ca un aducător de ceva inedit. A 
fost clipa recunoașterii de sine. 


Bănuiesc că până a ajunge la aceasta, până a-și povesti, a reproduce cro- 
matic o stare de acalmie, de liniște (după un îndelungat zbucium), ar- 
tistul a trecut printr-un travaliu. A dat viata din propria-i viata! Prin el, 
prin creaţia lui au renăscut destine (oameni pe care i-a cunoscut, pe care 
i-a regăsit sau i-a pierdut. În creaţie nu contează!). Face impresia că a lo- 
cuit provizoriu în fiecare culoare (aspirându-i aerul dătător de imagine 
a vieții), pentru a afla un loc și un nume pentru fiecare chip sau fiecare 
trăire. Astfel, culoarea părintelui, care a fost rupt de lângă ai săi (pentru 
o vină nemotivată: a luptat în armata română!) şi judecat, ca trădător..., 
apoi dus departe, în adâncul Rusiei, unde... „Într-o zi, când tata însetat 
bătea pe la uşi, dar peste tot i se refuza, a fost primit în casa unui inva- 
lid... Stătea în cărucior și, văzându-l pe tata, îi reproşă: <Tu cred că ai 
tras în mine?! Din cauza ta sunt așa cum mă vezi...>. Tata a înţeles că 
s-ar putea să nu iasă viu, totuși a zis: «S-ar putea să fi tras eu...>. Rusul, 
atunci, tăcu, apoi îi strigă nevestei să pună pe masă ceea ce avea și să-l 
hrănească pe tata. La plecare îi strecură si trei ruble... Trăirile părinţilor 
sunt transmise copiilor, posibil, prin emoţii, marcându-i mai adânc de- 

cât simplele cuvinte. Cu atât mai mult în cazul firilor artistice, care au o 
sensibilitate si receptivitate incredibilă. Ceva mă face să cred că Teodor 
Buzu mai e marcat profund de soarta părintelui său. Neliniștea croma- 
tică din multe lucrări pare a fi o expresie a frământărilor ancestrale, pe 
care le poate reda doar un mare artist. Memoria e o avalanșă de culori — 
un spectru care penetrează imaginația... 


Culoarea Mamei e atât de caldă, deși străbate parcă din departele 
Drăslicenilor, din adâncul cerului de vară, dar și din sufletul casei pă- 
rinteşti... Teodor Buzu a improvizat printr-un joc frumos o lume, un 
univers care rezistă timpului şi nu mai aparține neapărat unui spațiu 
concret. S-ar numi acest miracol stare de eternizare a tot ce-a afectat în 
trecerea fulminantă a timpului spiritul creator. 


Regăsirea propriei identități în arta picturii a însemnat pentru Teodor 
Buzu revenirea la o lume abandonată cândva; redescoperirea ei, scoate- 
rea din necunoastere. De parcă ar fi găsit accidental o oglindă în care a 
fotografiat cu o perfecțiune iluzorie Casa cu tot Neamul ei. Dar a făcut-o 
nu doar pentru sine! Și-a împlinit dorinţa tăinuită, dar poate intuită 
doar, de a-i face si pe alții să se vadă precum sunt, să se descopere si să 
se recunoască în marele univers al lumii. Contopindu-se cu acesta (așa 
cum se amestecă culorile), totodată păstrându-și identitatea — propria 
culoare, aură. Căci toate, până și lucrurile (nemaivorbind de natură), 
îşi au o aura a lor. 


Teodor Buzu a transmis pânzelor sale graiul străbun, de-acasă, deși se 
pare că vorbesc si într-o cehă fluidă, dar si alte multe limbi. Nu întâm- 
plător, fiindu-i înalt apreciată o lucrare la un concurs care avusese loc în 
Dubai, a fost recunoscut ca un mare cunoscător al Coranului. Și mare a 
fost mirarea şi surprinderea celor care au spus-o, când pictorul a mărtu- 
risit că, de fapt, n-a citit Coranul... Mi-a povestit acest moment ca fiind 
unul banal, eu însă îl consider un argument forte, poate cel mai subtil și 
mai relevant în favoarea ideii că un artist adevărat primeşte înaintea al- 
tora informaţiile despre lumea văzută si nevăzută. El este un emiţător, 
dar şi un catalizator, si o călăuză, iar graiul lui, indiferent în care limbaj 
al artei este exprimat, transmite vibraţiile adevărului sublim. 


Am stat o jumătate de zi în Sala de Expoziţii , Brancusi’. Prin geam se 
strecura curioasă privirea verii gata de ducă, dar și a toamnei, care so- 

Teodor BUZU 


Un romantic 
în căutarea eternității 


Sărutul pământului, 59 x 42 cm, 
dedicație lui L. Rebreanu 

Testament, hârtie, acuarelă, 59 x 42 cm, 2016, 


dedicație lui Tudor Arghezi 

Angajare de clovn, 59 x 42 cm, dedicație lui Matei Vişniec 

Alexandru Lapusneanu, hartie, acuarela, 59 x 42 cm, 2016, 

dedicatie lui Constantin Ne 

Cântare scrisului nostru, hârtie, acuarelă, 59 x 42 cm, 2016, 
dedicație lui Grigore Vieru 

Propriul rug, 59 x 42 cm, dedicație lui Mihai Eminescu 

Vis, 59 x 42 cm, dedicație lui Mircea Cărtărescu 

Stefan cel Mare, 59 x 42 cm, dedicație lui B. Șt. Delavrancea 

sea în gară. N-au mai văzut nici ele atâta lumină curcubeică urzită de 
mână omenească! Doar că nu puteau discerne poveştile lumii de cele 
ale imaginaţiei. Dar oare contează, când se revarsă trecutul în prezent, 
iar acesta evadează pe o scară cromatică transparentă într-un viitor pe 
care îl poţi doar intui... 


As fi rămas mult printre pânzele lui Teodor Buzu, care au dăruit în câ- 
teva zile un univers cu totul aparte Sălii de Expoziţii „Brâncuși”. Repet: 
nu cred că au mai fost în această sală atâtea spuse şi povestite în graiul 
culorilor... 


Acum Teodor Buzu e atât de al nostru și atât de nu doaral nostru. E al 
lumii însetate si flamande, si dornice de Sublim... 


Teodor Buzu — născut: 03.05.1960, Drăsliceni, jud. Chișinău, Republica Moldova. 
Domiciliu: Tabor, Cehia. 

e-mail: teobuzu@centrum.cz, www.teodorbuzu.com 

Studii: 

1970-1977 Liceul de arte plastice ,Igor Vieru’, Republica Moldova. 

1980-1985 Academia de Arte si Design, Harkov, Ucraina, prof. Oleg Veklenko. 

Asociat: 

Uniunea Internationala a Artistilor Plastici Profesionisti (IAA, AIAP, UNESCO). 
Asociatia Artistilor Plastici din Bohemia de Sud (Cehia) 

Grupul „Die Neuen Milben“, Austria. 

Uniunea Artistilor Plastici din Praga/ Uniunea Artistilor Plastici din Republica Moldova 
Activează in domeniile: pictură de șevalet, artă monumentală, design grafic, grafică, ilus- 
tratie. 

Cadru didactic în domeniul învățământului artistic preuniversitar. 

Premii: 

Cavaler al Ordinului National al României „Pentru Merit” în grad de „Comandor”, 2003. 
Premiul la concursul internaţional de arte plastice, Passau, Germania, 2004. 

Premiul orașului Tabor, Cehia, 2004. 

Premiul „Intersalon AJV”, České Budějovice, Cehia, 2004. 

Premiul „Excelenţa artistică”, Dubai, 2005. 

Premiul săptămânalului „Literatura şi Arta’, Chisinau, Moldova, 2006. 

Premiul Salonului Internaţional de Carte Chișinău, Moldova, 2010. 

Premiul săptămânalului „Literatura şi Arta’, Chisinau, Moldova, 2010. 

Premiul Muzeului de Arte Plastice al Republicii Moldova la Bienala Internaţională de Pic- 
tură, Chişinău, 2013. 

Premiul „Basarabenii în Lume”, Chişinău, 2015. 


Participant la 109 expoziţii colective si 87 personale. 

Teodor BUZU 


Poti smulge pe om din tara lui, 
dar nu poti smulge tara din om 


M-am născut marti si bine am făcut. Copil fiind, am păscut gâştele, apoi vacile, 
ceea ce m-a învăţat că viata e frumoasă. La zece ani m-au primit la scoala de 
arte. Acolo am înţeles că tabloul are două parti: una pe care o vezi cu ochiul liber 
şi alta care e ascunsă în pictură. Absolvind școala, după a şaptea încercare, am 
intrat la Academia de Arte. 


În trenul Odesa — Harkov am întâlnit-o pe soția mea, cu care am doi feciori. 
Timp de un an şi jumătate am slujit în armata sovietică. Cine a făcut armată 
sovietică, acela nu râde la circ. 


Aici, în Cehia, am înţeles că viata nu le aparține celor care pot, dar celor care vor. 
Sunt realist — cred în miracole. 


Pentru lucru fizic am nevoie de braţe si mâini puternice, pentru creaţie 
am nevoie de aripi. Pentru a-mi vedea fata — folosesc oglinda, pentru 
a-mi vedea sufletul, pictez un tablou. Arta este oglinda unde se reflectă 
visurile noastre. 

Artiştii sunt niște oameni privelegiati: sunt puţinii care-și realizează visu- 
rile. Tablourile pe care le vedeţi sunt visurile mele implinite. Un vis îm- 
plinit este si expoziţia de azi. Este rezultatul unui drum lung de 50 de ani. 


Un artist este asemănător unui copac. Daca nu-i dai la timp soare si apa, 
nu creşte. Soarele răsare in fiecare zi, a răsărit în ziua mea de naștere, la fel 
a răsărit nou și în ziua de naștere a fiecare dintre noi. Așa că fiecare putem 
spune că soarele și eu suntem frați gemeni. 


Când am plecat în Cehia, am luat cu mine acest soare, apă suficientă mi-a 
dat statul ceh. Când nu era apă, era bere. Mămăliga în combinaţie cu berea 
face minuni. Cehia a devenit a doua patrie a mea, m-a invatat să ascund 
acest soare din Moldova în atelierul meu de creaţie şi să iau câte o rază în 
fiecare zi, după necesitate. 

Poti smulge pe om din tara lui, dar nu poți smulge tara din om. Căci ca 


să mergi departe, înseamnă să te întorci. Cehia m-a învăţat că viaţa nu stă 
în putinţă, dar în dorinţă. Timp de 23 de ani am cutreierat Europa si alte 
continente cu expoziţiile mele și am participat la simpozioane artistice, am 
prezentant atât Cehia, cât şi Moldova. 


Majoritatea lucrărilor sunt inspirate din viata de toate zilele si din natură, 
sunt o simbioză şi o moştenire de două culturi. Atelierul meu e oriunde. 
Unde se află șevaletul și masa de lucru, acolo se află centrul lumii. Pictu- 
ra e căutarea răspunsului la intrebări de genul: unde s-au ascuns cuvintele 
frumoase, zâmbetele fericite ale oamenilor, care nu mai sunt între noi, ce 
culoare are dorul... 


Şi oricât de înalt ar fi copacul, frunzele cad tot pe pământ, la rădăcini. De 
aceea această expoziţie este dedicată părinților mei, care mi-au dat cei 
şapte ani de acasă, suficienţi pentru a face fata în toată lumea, primilor mei 
profesori de artă plastică, Vasile Cojocaru, Alexei Colâbneac, Ion Tabarta, 
care mi-au dat un simţ sănătos în calea grea a artei, surorilor şi fraților mei, 
tuturor prietenilor care au crezut în mine. Şi cel mai plăcut, la sfârşit, toate 
tablourile mele au dreptul la un coautor, aceasta este soția mea, care de la 
bun început mi-a fost o călăuză și mi-a pregătit condiţiile atât de necesare 
pentru creaţie. 


Discurs de la expoziţia personală, 
Chișinău, 2010 

Mircea COLOSENCO 


Diplomatul maramuresean 
e 4 e e 
Gheorghe Tite versus revolutionar national 


M.C. — istoric literar si editor 
(s-a născut la 3 iunie 1938, 
Căinari, jud. Tighina). Între 

1960 şi 1965 urmează cursu- 
rile Facultăţii de Filologie 

a Universităţii „Al. |. Cuza” 

din laşi. În 1969 a absolvit şi 
cursurile de biblioteconomie 
ale Bibliotecii Centrale 
de Stat din Bucureşti. A 
lucrat muncitor, profesor, 
bibliograf, redactor de ziar. 
A colaborat la revistele 

„Manuscriptum”, „Revista 
de istorie şi teorie literară”, 

„Luceafărul” ,Ateneu’, 
„Steaua', „Convorbiri literare”, 

, Academica”, „Dacia literară”, 
„Jurnal literar” „Literatorul” 

ş. a. Editează (inclusiv în co- 

laborare) operele scriitorilor 

|. Creangă, |. Barbu, 

L. Rebreanu, N. Stănescu, 
G. Bacova, N. Labiş, 

Al. Macedonski, 

G. Topârceanu ş. a. 


A 


Apărea, la Sighișoara, în anul 1935, în 
Tipografia Miron Neagu, lucrarea titrată am- 
bitios Manifestul revoluției nationale, semnată 
de şase autori: Sorin Pavel, Petre "Ţuţea, loan 
Crăciunel, Gheorghe Tite, Nicolae Tatu, 
Petre Ercuta, text care poate fi consultat dupa 
exemplarul aflat la Biblioteca Academiei 
Române (cota 1.139459), dar și în ediţiile 
datorate lui Marin Diaconu (Crater, 2001) si 
Mircea Coloşenco (Elion, 2001), cu comen- 
tariile implicite. 


Editarea Manifestului la mijlocul deceniului al 
treilea al sec. al XX-lea se petrece intr-o peri- 
oada în care in România continua faramita- 
rea politica a Partidului National-Taranesc, 
dezmembrat intr-unul de stanga si altul de 
dreapta, iar Garda-de-Fier se reînființează sub 
numele de Totul-pentru-Tara. Tot in acest de- 
ceniu interbelic, se înființează câte două par- 
tide evreieşti (1931 şi 1936), germane (1931 
şi 1935), maghiare (1933 şi 1934) şi ucraine- 
ne, reprezentând fiecare în parte interese ale 
grupărilor financiar-industriale. Unicul par- 
tid aflat în ilegalitate era cel Comunist, dar 
cu acţiuni subterane prezente. Fiinţa însă, de 
dinainte de Primul Război Mondial (1916- 
1918), Partidul Naţional Liberal, căruia i se 
datoreste in bună parte realizarea proiectului 
de tara România Mare (1 Decembrie 1918). 

De subliniat faptul că niciunul dintre cei șase autori ai Manifestului 
(lucrare cu caracter descriptiv/analitic complex al sistemului econo- 
mic-social românesc — preocupare de vârf a unei întregi generaţii de 
intelectuali dotați) nu erau membri ai vreunei formaţiuni politice. 


Manifestul este structurat pe trei mari componente: politica istorică, con- 
temporană si naţională, iar schimbarea la fata a României este văzută nu- 
mai printr-o anume Revoluţie Naţională, respectiv, naționalismul de stat: 


„Nu e vorba de naționalismul iredentă de dinainte de (primul) război, 
ci de naționalismul pozitiv al vremii noastre. Unul era o mișcare împo- 
triva unei stăpâniri nelegitime — străine — asupra unui popor, celălalt e 
rezultatul unui drum interior parcurs de individ de la sine la națiune”. 


Către finalul Manifestului, precizarea este transanta: națiunea „cere să 
vină la cârma acestei tari oameni in care vibrează de nerăbdare vigoa- 
rea naţională, oamenii care să spartanizeze națiunea.” 


Autorii de facto ai Manifestului sunt primii trei de pe copertă: 


e Sorin Pavel (1903-1957), licenţiat / doctorat în drept, asistent 
la Catedra de sociologie a lui Petre Andrei de la Universitatea Iaşi, 
Consilier de presă la Ambasada Română din Berlin (1940-1944); 


e Petre "Ţuţea (1902-1991), licenţiat / doctorat în drept, militant nati- 
onal, supranumit „Socratele românilor”; 


+ Ioan Craciunel (1903-1961), licenţiat în teologie, preot greco-orto- 
dox în București. 


Ceilalţi trei co-autori trecuţi pe copertă sunt aderenti: 


e Petre Ercuta (1908-1996), licenţiat / doctorat în economie (1940), 
cadru didactic la ASE Bucuresti; 


e Nicolae Tatu (1910-1997), licenţiat în filosofie si litere (1931) şi ma- 
tematică (1955), publicist de dreapta si prof. de liceu; 


e Gheorghe Tite (1903-1969), originar din Săpânța, cu studii liceale la 
„Dragoş-Vodă” din Sighet, licenţiat / doctorat la Universitatea „Regele 
Ferdinand” din Cluj (fost coleg cu Petre Tutea), avocat la Sighet, în 
1936, când, împreună cu alti localnici, este membru al Comitetului de 
zidire / construcţie a unei biserici de cult greco-catolic (1936). 

A intrat in Diplomatie, făcând parte din Consulatul Regatului Român 
de la Oradea condus de Mihai Marina (iunie 1941). Împreună cu acesta 
si cu Mihai Bologa sesizau Crucea Roşie Internaţională, prin Ambasada 
Română, la trecerea trenurilor încărcate cu evrei spre Auschwitz. 


A fost arestat de autoritățile maghiare (1944), deţinut la închisoarea 
din Sighet, dar şi de conationali (1945), pentru vini induse. 


Totuși, este reabilitat. Mai mult, la propunerea Ministerului de Externe, 
este decorat de Regele Mihai I cu Ordinul „Steaua României” în grad 
de Ofiţer (9 mai 1947). 


Ulterior, i s-au pierdut urmele activităţii sale socio-profesionale. 


Pe crucea de pe mormântul „Cimitirului Vesel” stă scris: „Aici mă 
odihnesc / Doc Gh. Tite mă numesc / Pe lume cât am trăit / Multe 
service am făcut/ Acum știi de a me veste / Minister în Buda Peste / 
Bine ne-a fost de-am dus / Dar şi de răle m-a ajuns / Săraca maicuta 
me / C-a rămas străină ie / Eu viata o lasai / la 66 de ai / (M.R. 1969)”. 


Ca o chintesenta a principiilor national-patriotice la care aderasera au- 
torii / aderentii Manifestului — unic în analele politicii româneşti de-a 
lungul tuturor timpurilor, reproducem integral capitolul iniţial / pre- 
ambulul titrat Rostul nostru. 


Ultimul paragraf este definitoriu ca premonitie: „Ştim că ne așteaptă o 
existență precară si, poate, pe multi dintre noi o moarte violentă”. 


Premonitia s-a adeverit. N-a fost vorba de moarte, ci de detenţie, Sorin 
Pavel, Petre "Ţuţea, Gheorghe Tite; probabil au văzut și moartea, dar 
n-a fost să fie! 


Rostul nostru 


Istoria statului român modern este istoria vrajbei dintre ursitoarele lui: 
banul occidental si naționalismul român. 


Banul occidental și-a descoperit aici, la gurile Dunării, interese mari și 
precise: 


interese politice: saimpiediceinaintarea Rusiei către Constantinopole; 

e interese comerciale: să cumpere produse agrare ieftine si să vândă 
produse industriale scumpe, câştigând de la particulari numai diferen- 
ta de pret, iar de la stat (furnituri) ceva în plus; 


e interese economice: să exploateze direct — prin personal superior 
străin și slugi indigene — imensele bogății ale solului și subsolului aces- 
tei tari; 


e interese financiare: să încaseze dobânzile piperate cuvenite impru- 
muturilor făcute atât statului român, cât şi economiei româneşti pri- 
vate, care aveau nevoie de un prim ajutor ca să o ia din loc (instalări, 
inventar, aparat) — o dată pentru România Mică, altă dată pentru 
România Mare -, cât si de o serie de ajutoare impuse de evenimente 
grave pentru destinul țării, războiul din 1877 (Independenţa), cam- 
pania din 1913 (o demonstraţie necesară de forță), războiul din 1916 
(Întregirea). 


Nationalistii români din secolul al XIX-lea nu sunt altceva decât prima 
încercare a poporului român maturizat de a ieși în lumina istoriei. În 
ei, vorbeau și lucrau energia si tenacitatea unui neam al cărui act de 
naștere e Columna lui Traian, despre a cărui copilărie prodigioasă — o 
mie de ani — nu stim nimic si a cărui vajnică adolescență ne-o povestesc 
cronicarii. 


Utilizând cu măiestrie interesele banului occidental în părțile noastre, dar, 
mai cu seamă, asigurându-i câștiguri coloniale şi satisfăcându-i dorinţe pri- 
vind forma de stat, regimul politic și acordarea calității de român — lucruri 
inacceptabile pentru un stat cu adevărat suveran — și chemând în fruntea 
țării o dinastie în stare să ne reprezinte, prin strălucitele ei legături, în diplo- 
matia europeană (noi fiind la vremea aceea prea „neam prost” ca să ne re- 
prezentăm singuri) și să ne organizeze, in interior, datorită incomparabilei 
pregătiri dobândite în sânul unei familii regale specializate în construcții 
si diriguiri statale, naționaliștii români din secolul al XIX-lea au întemeiat 
si au pus pe drum statul român actual, care e în zilele noastre obiectul de 
aprigă dispută al ursitoarelor lui: al cui e? 


Un tânăr inginer român someaza în cafeneaua târgului natal cu diplo- 
ma de la Charlottenburg în buzunar. Întâlnește un evreu, fost coleg de 
liceu, tot inginer, dar nu șomer, căruia îi povesteşte din vorbă în vorbă 
durerea lui, ca să audă imediat exclamatiile evreului, scandalizat de atâ- 

ta lipsă de informaţie asupra bursei internaţionale a muncii: „De ce nu 
te duci, dragă, in Palestina? Acolo e de lucru acum!” 


Un căpitan de artilerie cumpără nişte nutreţ pentru cai si îl încarcă pe 
furgoane. Rămânându-i un rest — cam o căruță țărănească —, vrea să an- 
gajeze un sătean să i-l ducă: „Nu merg, domnule căpitan, zău, nu merg, 
că... mi-am făcut spuma!” 


Într-un sat care politiceste e vasal și-și varsă sângele la comanda altora, 
care etnic e o cloaca internaţională şi economiceste o colonie, care își 
trimite — prin decalaj, concesii, dobânzi — peste granițe prinosul brazdei 
si prisosul muncii, ar fi o nebunie să muncesti mai mult decât strictul ne- 
cesar. Statul român actual nu apără bogăţiile țării si nu garantează munca 
naţiunii. Nu, pentru că nu e statul naţional al românilor, ci statul sucur- 
sală la gurile Dunării al burgheziei apusene. Creat cu ajutorul ei, pentru 
interesul ei, sub sugestiile ei imperative si după modelul furnizat de ea — 
statul acesta nu ne apără pe noi de străini, ci pe străini de noi: siguranța 
transporturilor, creditelor, plasamentelor, funcţionarilor lor. Ca în colo- 
nii... De aceea nu e tragere de inimă în tara românească. De ce să ari, să 
gândeşti, să alegi — în plus? Pentru cine? Pentru ce? Lumina va fi tot opa- 
it, drumul — tot cărare, casa — tot bordei. Pentru că, cu banii câștigați la 
noi, finanța internațională cladeste vile la Amsterdam sau Stockholm, iar 
noi rămânem tot cum am fost, săraci si ursuzi, narcotizându-ne amarul 
unei vieți nationale intrate în fundac cu doine melancolice si chiolhanuri 
abrutizante. Aici e sursa adevărată a indolentei românești: în exploatare. 
Să nu ne înșele palatele bucureștene: sunt contoarele! străinilor. Să nu ne 
înșele vilele din noile cartiere ale capitalei: sunt ale vechililor. Să nu ne 
insele o rețea telefonică, o linie ferată, o şosea nouă: nu le fac pentru noi 
şi unde ne trebuie nouă, ci pentru ei si unde le trebuie lor. Să nu ne înșele 
forfota comercială, economică, financiară, politică: nu noi ne zbatem, ci 
ei — ca să ne sugă mai bine. 


Națiunea română stă deoparte: deoparte de viata economică, în care 
nu poate să fie decât spoliată; deoparte de statul liberalo-democrat, 
care inlesneste spolierea. Națiunea este în rezistență pasivă. De aceea 
se vorbește în România numai cu jumătate de gură și nicio treabă nu e 
întreagă. De aceea tara asta mare și bogată face impresia unei case de 
v o ee . | . . » . 
vădană: nici pustie, nici vie. De aceea suntem tara lui „da, da’, „bine, 
bine”, „lasă, lasă”. 


INEDIT 


Una dintre ursitoare, naționalismul român, a fost inselata: în loc de stat 
propriu, s-a trezit cu tejghea străină. Acest contoar al burgheziei apu- 
sene si al vechililor ei trebuie dărâmat fără zăbavă şi, în locul pe care 
l-a uzurpat cu silnicie si minciună, trebuie să se înalțe adevăratul stat 
al românilor, un stat national, in care să se poată munci cu dragoste si 
elan, un stat al românilor în România Mare. Știm că munca aceasta nu 
va fi uşoară si nici lipsită de primejdii. Pentru că unii dintre români au 
intrat slugi la tejgheaua străinilor. Aceşti nemernici paznici politici ai 
contoarului trebuie demascati, si națiunea dezlantuita. 


Aceasta e dubla datorie a acestui manifest al revoluției naționale. 


Ştim că ne aşteaptă o existență precară si, poate, pe multi dintre noi, o 
moarte violentă. Știm că intrăm în toiul unei lupte care va scutura tara 
ca o vijelie, dar, pentru cei care au un crez, nu există nici târguială, nici 
rezervă. Vom îndura toate mizeriile si ne vom bate în toate luptele, dar 
nu vom ceda. 


(Manifestul Revoluţiei Naţionale, Sighişoara, 1935) 
Note || | Contoar - (sens iesit din uz) birou de comert (in special 


al unui bancher); locul unde se făceau plățile in marile 
case de comerţ sau bănci. 

Pamfil BILTIU 


Elemente cosmogonice 
de mare vechime 
în cultura populară maramureseana 


x 


P B. — folclorist. Semnează 
volumele: Poezii si povești 
populare din Jara Lăpușului 
(în Folclor din Transilvania, 
1990), Făt-frumos cel înțelept 
(1994), Sculati, sculati, 
boieri mari. Colinde din 
Maramures (1996), Izvorul 
fermecat (1999), Basme... 

și poezii populare din 

zona Codrului (2002), 
Folclor din Jara 
Maramureșului (2005) etc. 


În contextul culturii populare cosmogonia ră- 
mâne un compartiment deosebit de interesant 
şi incitant pentru cercetător, datorită universu- 
lui ei bogat si elementelor de mare vechime pe 
care le cuprinde, unele cu valoare de unicat. 


În calitatea lui de simbol cosmic, soarele deti- 
nea o poziție de adevărată religie astrală. Asa 
ne putem explica numeroasele forme de cult 
solar, unele de-a dreptul şocante. În această 
categorie un loc aparte îl ocupă botezul nou- 
născutului la soare. Această formă de botez 
precrestin, de o vechime impresionantă, am 
descoperit-o în Tara Lăpuşului. 


La Ungureni, localitate care se individualizea- 
ză prin caracterul arhaic al multor aspecte ale 
culturii populare, această formă de botez pre- 
creştin era oficiată de către moasele empirice. 
Ritualul consta în închinarea copilului la soa- 
re, însoțită de formule orale: 

„Ie botez la tine, Sfinte Soare, 

Tu să-l incalzasti, să-l cresti 

Şi de răle să-l feresti.” 


Rezultă din aceste formule de incantatie că 
soarele este un simbol al vieţii, o divinita- 
te ocrotitoare a ei, un astru dătător de viata, 

purificator si nemuritor (Evseev, 1998: 428-429). Mai trebuie să adă- 
ugăm că soarele este şi un simbol al tatălui care semnifică și tasnirea 
bucuroasă a vieţii. Este privit ca fiu al Creatorului și ca o figură divină 
favorabilă omului (Chevalier, Gheerbrant, 1993: 236-237). 


Soarele, fiind astrul care furnizează lumina și căldura, a fost adorat de toa- 
te popoarele si cântat de poeţi. Asa ne putem explica numeroasele forme 
de cult, pe care le întâlnim în cultura populară maramureseana si româ- 
nească. Cercetările noastre, pe Valea Viseului, ne-au prilejuit surpriza 
descoperirii unei rugăciuni către astrul zilei, care, sub aspectul vechimii, 
aparţine primelor straturi. Pe parcursul timpului ea a suferit un proces de 
încreştinare, dar care nu a atenuat elementele arhaice si substratul miti- 
co-magic al textului, pe care performerul nostru Mihai Simon, de 57 de 
ani, din Rona de Jos, in anul 2005, ni l-a redat in forma integrală: 


yO, sfant Soare, cand rasai, 

In bratele Maicii Sfinte rasai, 

Cu nouazeci si noua de raze pe pamant, 
Cu nouăzeci si noua de raze sub pământ, 
Cu lumina luminezi și incalzesti lumea si pământu' 
Si sui, pana la pranz, si stai si te odihnesti 
Şi iară te oranduiesti, până la amiază 

Şi stai şi te odihnesti 

Şi iară te orânduiești, până la asfintat. 
Dacă ai răsărit, te-ai roşit, te-ai ponosit, 
Maica Sfântă te-a așteptat, 

Cu lapte dulce te-a spălat, 

În faşă de aur te-a infasat, 

Pe pernă de aur te-a culcat. 

Sfânt Soare a adormit. 

Maica Sfântă l-a trezit si l-a întrebat: 

O, Sfânt Soare luminat, 

Cine, tie, mi s-o aflat de s-o rugat? 
Spune-i, Sfânt Soare, că si noi ne-am aflat și ne-am rugat. 
Să-i dea, Dumnezău, noroc şi sănătate 

Şi iertare de păcate, în veci, amin’. 


Poezia este ilustrativă pentru modul în care soarele deţine o poziţie de 
veritabilă religie astrală. Prin rugăciuni de acest gen omul din popor 

intră în relaţie cu această divinitate astrală, solicitând eternizarea bi- 
nefacerilor sale pentru om. Poezia este sugestivă pentru modul în care 
soarele este personalizat, umanizat si considerat, ca urmare a procesu- 
lui de increstinare, ca o ființă păcătoasă. Vechile credinţe din țesătura 
textului se referă și la modul în care astrul propagă lumina pe pământ 
şi sub pământ, sub formă de raze, al căror număr urmează încărcătura 
mistică a cifrei trei, respectiv al unui multiplu al acesteia, — nouăzeci 
si nouă, cifră sacră generalizată în folclorul nostru și al altor popoare. 


Personajul religios este un mijloc de potentare a adorării soarelui. Mai- 
ca Sfântă este protectoarea astrului zilei, pe care îl ocroteste si il tratea- 
ză. Felul în care soarele este ocrotit de Maica Sfântă ne este redat de 
creatorul anonim într-un limbaj metaforizat: „Maica Sfântă te-a astep- 
tat, / Cu lapte dulce te-a spălat, / În fașă de aur te-a înfășat, / Pe pernă 
de aur te-a culcat. / Sfânt Soare a adormit” 


Sub aspectul simbolisticii, este prezent, în rugăciune, laptele, aliment 
primordial si arhetip alimentar. Laptele este băutura imortalitatii şi a 
regenerării. Ca simbol al fecundității si al regenerării, laptele apare si în 
basmele românești (Evseev, 1998: 218). În mito-simbolistica rugăciu- 
nii intervine aurul, simbol al luminii, definit ca produs al focului solar. 
În tradiţia greacă aurul evocă soarele și întreaga lui simbolistică: fecun- 
ditate, bogăţie, dominație, căldură, dragoste, dăruire, lăcaș al luminii, 
cunoaştere, strălucire (Chevalier, Gheerbrant, 1993: 154-156). 


Credintele despre soare, ca astru protector sacralizat si umanizat, căru- 
ia i se adresează rugăciuni, sunt răspândite în folclorul nostru. „Ziua de 
Sânziene era considerată o zi în care se odihneşte soarele” (Moldova); 
„Soarele era considerat sfânt. De sfânt ce este, nu te poți uita în fata lui.” 
(Hunedoara); „Mulţi oameni i se închină, când răsare și apune, zicând: 
Sfinte Soare, ajută-ne, iar seara, se opresc din lucru, zicând: Un sfert de 
ceas să ne odihnim niţel, până o cina sfântu soare, că toată ziulica umblă 
pe cer de ne luminează si ne încălzeşte” (Tecuci si Ialomita). Soarele era 
invocat pentru ajutor în caz de boală. „Am văzut trei copii îngenunchind 
cu fata către soare zicând: Sfinte Soare, ajută-i mamei mele să se scoale 
şi să fie sănătoasă” (Caraş-Severin) (Tosa, Munteanu, 2003: 237-238). 


Aşa cum arată Gh. F. Ciausanu, pentru poporul nostru soarele este 
o fiinţă vie şi sfântă — „Sfântul Soare”, ochiul lui Dumnezeu și fata lui 
Hristos (Ciauşanu, 2001: 75). 

Aşa cum arată cercetările, la toate popoarele, soarele nu numai că a fost ze- 
ificat, ci si pus căpetenie peste cohorta celorlalți zei. În timpul când s-a răs- 
pândit creştinismul în Imperiul Roman, soarele era considerat ca Dumnezeu 
universal. Imnuri si culturi diferite i-au consacrat o sumedenie de popoare, 
din cele mai vechi timpuri. Le întâlnim la egipteni, la greci, la evrei, la romani, 
la nemți, la chinezi, polinezieni, la bulgari (Ciaușanu, 2001: 73-74). 


Din familia astrilor fundamentali ai cosmogoniei populare, luna deti- 
ne si ea un loc primordial în privinţa formelor de cult brodate în jurul 
ei. Din categoria acestora nu lipsește botezul nou-născutului la lună, 
foarte asemănător cu cel oficiat la soare. Copilul este închinat la astrul 
nopţii, de regulă, la lună plină, însoţit de formule orale, de genul: 
„Lună plină, lună plină, 

Cal ai, frâu ai, 

Prunc la tine am botezat, 

Tu de rele l-ai lepădat 

Şi în bine l-ai băgat.” 


Prin această formă de botez precrestin nou-născutul este asociat astrului 
nopții, care leagă ca un tot unitar nașterea, devenirea, moartea, femeia, 
fecunditatea, viata prenatala si cea de dincolo. Luna este simbol al bogă- 
tiei si protectoarea sănătăţii. Simbol al ritmurilor biologice, ea exprimă si 
puterea roditoare a vieții, abundența (Evseev, 1998: 234-235). 


Alături de soare, aşa cum am amintit, luna deţine si ea o pondere in 
ceea ce priveşte formele de cult. Cultura populară a Ţării Lăpușului, cu 
arhaicitatea ei caracteristică, a conservat până în zilele noastre un ritu- 
al cosmogonic deosebit și cu valoare de unicat: Jurământul fartatilor 
la lună, care reprezintă miezul substratului mitico-magic al obiceiului 
infratirii bogat în practici ritualico-magice. 


La Cupseni, după ce fartatii se cuprind printr-un ceremonial îndătinat, 
care se oficiază fie în cadrul nunții, fie în cadrul unui ospăț rezervat in 
exclusivitate cuprinderii de fartati, după o vreme cei doi isi aleg o zi cu 
lună nouă, apoi se întâlnesc într-un loc tainic, unde are loc oficierea ju- 
rământului fartatilor la lună. Cei doi se întorc cu fata către lună, isi dau 
mâna, după care rostesc formule orale de genul: „Atâta rău să ne vrem 
unu la altu cât ne vre luna”. Un performer de-al nostru, Nicolae Pitis, din 
Lapusul Românesc, se lăuda că are o sută de fartati, toţi jurati la lună. 

Trebuie să subliniem că daca jurământul făcea parte dintr-un sistem de 
credinţe religioase, cel oficiat la lună este o formă a magiei verbale, care 
constă dintr-o formulă orală pronunţată solemn, pentru a convinge o 
angajare fermă si care este legământul pe viata al celor doi fartati, anga- 
jare care se face în fata astrului care tutelează destinul. 


Steaua făcând și ea parte din categoria astrilor importanţi, prin func- 
tiile cu care a fost învestită, a asociat, de-a lungul timpului, nu numai 
un repertoriu impresionant de credinţe, ci s-a brodat o adevărată mi- 
tologie, din repertoriul ei nelipsind străvechi forme de cult. Din cate- 
goria acestora suscită un interes aparte botezul nou-născutului la stele, 
descoperit de noi tot în Tara Lăpuşului. Ritualul nu diferă de celelalte 
două forme străvechi de botez precrestin. Copilul este închinat stele- 
lor, seara sau noaptea la ora zero, deci în acord cu timpul magic, act 
însoțit de formule orale pe care performerii nu si le mai amintesc. 


Forma de botez la stele are la bază conotaţii mitico-magice aparte. Ste- 
lele sunt călăuze ale oamenilor şi simboluri ale destinului individual. 
Steaua tutelează destinul. Se crede că fiecare om are steaua lui, simbol 
al destinului uman. De soarta omului steaua nu se desparte niciodată 
până la moarte. Când omul trece în lumea umbrelor, se crede că steaua 
lui cade de pe cer (Evseev, 1998: 438). 


Aşa cum arată cercetările, la poporul nostru, credința aceasta este foar- 
te puternică. Adesea rolul stelei este înlocuit cu cel al sorții sau al „scri- 
sei” În Vâlcea, se aude în popor zicându-se „Vai de steaua lui!” Oamenii 
norocosi, se zice, s-au născut sub o stea bună, cei lipsiți de noroc s-au 
născut sub o stea potrivnică. Se mai crede că, de îndată ce s-a născut 
un om, răsare gi o stea care este favorabilă sau nefavorabilă întregii lui 
vieţi. Când moare, steaua cade. Elocvente sunt versurile din Mioriţa: 
„Că la nunta mea, 

A căzut o stea.” 


Credinţa că la moartea cuiva apune, alunecă de pe cer steaua lui, este 
5 ) ) 
generalizată la români. 


Această credinţă o întâlnim și în folclorul altor popoare. Macedonenii 
cred si ei că o stea ce cade vestește moartea unui om. Credinţa o găsim 
si la nemți, si la romani, și la greci, si la francezi. Napoleon credea in 
steaua lui (Ciauşanu, 2001: 94-95). 

Cu siguranță steaua, ca astru tutelator al destinului, a generat și descântecele 
la stele, având ca finalitate stimularea măritișului și a dragostei. Sunt descân- 
tece pe bază de poruncă directă, unele având la bază numărătoarea magică: 
„Una ste, odoste, 

Două stele, odostele, 

Tri stele, odostele, 

Patru stele, odostele, 

Cinci stele, odostele, 

Sasa stele, odostele, 

Sapte stele, odostele, 

Opt stele, odostele, 

Nouă stele, odostele, 

Voi santeti surorile mele. 

-Unde meret’? 

-La gruieta, sa le seceram. 

-Acolo să nu meret;, 

Meret’ in lume, peste lume, 

La oranda mé, anume, 

De-i in temnita, 

Să zie pa melita, 

De-i la oi, 

Să zie pă furcoi, 

De-i în cătane, 

Să zie pă sane. Apoi să zâce că fata ori l-a visa, ori i-a zini on sămn di la 
drăguţ. De a zini el, poate s-a mărita in anu’ acela. La descantecw’ aiesta 
i să zâce de măritiș. În sara de Bobotează, pi la mnezu’ nopți, fetele ies 
afară dezbrăcate si despletite, să întorc cu fata cata răsărit si descântă de 
tri ori” (Berci Ileana, 80, Călinești, 1978). 

Acest descantec, care prin practica sa asociaza cultul soarelui, magia 
parului capului, precum si timpul magic prielnic, ne trimite la cultul 
stelelor-logostele, care deține o importanţă mitico-magica mărturisită 
de credinţe si tradiții. Există animale cu stele-logostele în frunte, purta- 
toare de noroc pentru oameni. Se credea despre ele că păzesc destinul 
stabilit de către ursitoare fiecărui om. Ca acoliti ai ursitoarelor pot aju- 
ta, interveni în norocul și modifica destinul solicitantului. În interpre- 
tarea mitico-magică a stelelor-logostele se întrevede dorința omului de 
a interveni în cursul destinului său (Vulcănescu, 1985: 401). 

This study based on field research we analyzed some unex- 
plored elements of folk cosmogony which, by their age are 
of particular interest to researchers. Such elements were 
preserved until late in the 1970s, especially in Lapus Land, 
an archaic space, they were preserved also in the histori- 
cal Maramures, an area also archaic and conservative on 
popular culture. In our research we have given due space 
for children pre-Christian forms of baptism, officiated by 
the old empirical midwives, consisting of baptism in the 
sun, the moon and the stars. I have not omitted from the- 
se forms of pre-Christian baptism christening at the tree. 
These forms of baptism were celebrated, once in villages 
of Ungureni and Cupseni, Lapush villages which are con- 
servative people living here by their archaism. In the cate- 
gory of old issues of folk cosmogony we analyzed popular 
cosmogony „Oath of ,,fartatilor” to the moon’, which were 
once celebrated in villages of Romanian Lapush and Cup- 
seni in the within the field of habits concerning the ,,far- 
taţi”. Out of category solar cult elements, highly developed 
in Romanian folklore and other nations, we analyzed a 
„Prayer to the sun” discovered by me on the Vişeu Valley, 
which send the first layers of old, such variants beeing very 
rare. In our research we decoded mito-symbolic elements 
in order to find the message that the ancestors sent us by 
these elements of popular culture. 

Centenarul „Marii Uniri” 

este un bun prilej 

să ne amintim de eforturile şi dorința 

de unitate a românilor 

care împreună și-au propus 

să conlucreze pentru un deziderat comun, 
indiferent de locul în care trăiau. 

În mod asemănător avem acum şansa 

de a continua frumoasa idee a Unirii de la 1918 
şi de a o actualiza 

la contextul contemporan 

al unei Europe fără frontiere 

şi cu valori comune. 

Din dialogul „Comunitățile româneşti, 


vectori importanţi în promovarea imaginii României”, 
publicat în acest număr de revistă. 


ISSN 0235-9111 17002 


702565490 


9 | 


